—- = m — =- g > 


E i: 


CARTEA 
gem 
VACANTA 


ion bodunescu 


INSPECTORUL SEF 


ustraţiile de ILIE VICTOR 
& 


4 


IOn Podunescu 


ISPEGTORUL SEF 


București - 1980 


POVESTIRI 
TIMPURII 


pri: 
PEN | t f; 


au A vi fi FEN. 
I A E 
qi i 7 


M, EOU 


Li 
Li 
IP 
t 
r 


f 


cu. 0 nouă artă T 


2 oala 


Cu prilejul unei reuniuni cultural-distractive date 
în onoarea „bobocilor“, promoţia de tineri locotenenţi 
veniţi în unitate l-a invitat pe inspectorul şefi Banu 
să le vorbească. Dar despre ce anume nu-i precizase 
nimeni. Colonelul Banu știa însă că acestor băieţi mici, 
aflaţi în treburi mari, trebuie să le spui, într-o ase- 
menea împrejurare, ceva care să nu facă notă discor- 
dantă, ceva autentic, o poveste de viaţă. Desigur, şi-a 

zis, dar ar trebui să le spun nu numai „ceva“ plăcut, 
ci și util şi adecvat. Uşor de gindit, dar greu de 
realizat. 

Cu aceste gînduri colonelul a luat loc în fotoliul ce 
i s-a rezervat. Era înconjurat de tineri şi tinere, 
pentru că la acea reuniune locotenenţii și-au luat şi 
soțiile, iar cei care nu aveau, prietenele, căci dansul, 
în frumoasa sală de marmură a Palatului culturii, 
prea era așteptat. Şi totuși trebuia să le vorbească... 

— Iubiţii mei băieţi, perioada pe care o parcurge 
un ofiţer pînă la gradul de căpitan, cum bine ştiţi, se 
mai numește perioada locotenenţiei. Socotiţi-mă un 
coleg de-al vostru mai mare, care a cunoscut, în urmă 
cu ani, şi sînt ceva ani de atunci, pe un anume Banu 
— sublocotenent. Numele... consideraţi-l o coinci- 
denţă întimplătoare. 

Chemat în cadrele active ale Ministerului de In- 
terne — organe revoluționare ale statului democratic 
românesc — tînărul, foarte tînărul pe atunci, Ion 
Banu, care simţise pe pielea lui mizeria și nedrepta- 
tea fostelor clase doborite de la putere, s-a identifi- 
cat relativ ușor cu activitatea acestui important 
sector. 

Ba mai mult, o anume pasiune pentru explorarea 
zonelor necunoscute l-a îndemnat, dincolo de munca 
directă, concretă să studieze ceea ce îndeobşte se nu- 
mește „arta obținerii informațiilor“. 

Interesul, justificat, pentru documentare în dome- 
niul în care lucra îi aducea cunoștințe pe cît de ine- 
dite, pe atît de utile în ceea ce avea să înfăpluiască 
în calitate de ofiţer. Treptat o anume vocaţie deve- 

nea certitudine. Și ceea ce îi împrospăta mintea și ju- 
decata nu ţinea numai pentru el. 

Un seminar profesional începuse într-o după- 
amiază și avea ca temă ‚Modul de obţinere a infor- 
maţiilor“. Acestui tînăr i se dădu cuvîntul spre sfîr- 
şit și... aproape că i-a prins miezul nopţii în plină 
dezbatere. El exprima cu convingere ideea că activi- 
tatea de culegere a informaţiilor este în fond o artă 
și că această artă datează de foarte multă vreme... 
de atunci de cînd „și zeii făceau spionaj“... 

„„Irebuie să mă explic, altfel veţi crede că glumesc 
și fac literatură. În fond cred chiar că istorisirea mea 
poate fi utilă. 

Acordul a fost repede formulat pentru că Banu 
avea faima unui povestitor plin de farmec. 

„Arta de a obţine informaţii s-a născut din ne- 
cesitatea de a cunoaște, cu un ceas mai devreme, in- 
tenţiile vrăjmașilor, pentru a putea lua măsuri de 
apărare corespunzătoare, sau pentru a ataca cu mai 
mari șanse de succes. 

Cînd ne apare, aşadar, pentru prima dată în isto- 
rie interesul pentru informaţii, în sensul în care azi 
folosim noţiunea de spionaj ? 

Chiar în epoca bronzului şi a fierului, chiar în co- 
muna primitivă, apar „elemente de spionaj“. Pre- 
zența lor devine tot mai pregnantă pe măsură ce 
omenirea evoluează spre civilizaţie. Acţiuni de spio- 
naj întîlnim în istoria antică a Egiptului, Mesopo- 
tamiei, Feniciei și Palestinei, spionajul fiind prac- 
ticat, de asemenea, în India, China, Persia, Grecia şi 
mai ales, în Imperiul roman. 

Prezentînd înfruntarea dintre oameni și zei, pro- 
tectori ai grecilor sau ai troienilor, Iliada consem- 
nează numeroase acţiuni în acest sens. 


Necesitatea imperioasă a obținerii ştirilor este evi- 
dentă în încleștarea dintre ahei și troieni. „Ce-or fi 
zîndind să mai facă troienii ?“ se întrebau adesea 
conducătorii grecilor. Urmînd sfatul înţeleptului Nes- 
tor ei trimit spre tabăra troienilor două iscoade în- 
cercate, pe Diomede şi pe istețul Ulise, pentru ca, 
„la marginea taberei lor, pe vreunul să prindă sau 
de la dinșii, din zvon, să afle cumva, să ne spuie ce-o 
fi gîndind să mai facă troienii ?“ 

În același timp Hector, cel mai viteaz dintre tro- 
ieni, făgăduiește să dea un dar important celui care 
se încumetă ,,...pe la corăbii să meargă pe-ascuns ca 
să prindă de veste, dacă mai stau priveghind şi-şi 
apără tabăra aheii...“ 

Tînărul Dolon, feciorul lui Eumede, cu chip slut, 
dar neîntrecut în picioare, se hotărăște să pătrundă 
în tabăra aheilor, pînă în apropierea cortului lui 
Agamemnon, pentru obţinerea știrilor necesare tro- 
ienilor în vederea pregătirii de război. Iscoadele por- 
nesc şi se încrucişează pe drum. Cu toată iuțeala pi- 
cioarelor sale, Dolon este prins de ahei. Captivul este 
supus de iscusitul Ulise la un „interogatoriu“ şi 
informațiile se înlănţuie una după alta. După ce află 
amănunte cu privire la misiunea încredințată pri- 
zonierului său, Ulise se interesează de situaţia din 
tabăra lui Hector : „la mai răspunde-mi tu iară și 
spune-mi curat adevărul : unde lăsaşi la plecare pe 
Hector, a oștilor frunte ? unde sînt armele lui așe- 
zate şi unde-i sînt caii ? cum stă cu paza și locul de 
mas al oștirii troiene ? ce gînd mai au după asta? 
Mai vor ei pe loc să rămilie lîngă corăbii, departe 
de-ai lor, și spre zidul cetăţii nu se vor trage-napoi 
pină nu-i vor înfrînge pe-ai noştri ?“ 

Dolon, fire slabă, n-are de ales și furnizează infor- 
maţiile cerute de Ulise cu privire la Hector şi căpe- 
teniile sale, la pază, la luptători și dispunerea lor în 
tabără, la starea de spirit a populaţiei din cetate și, 
in speranţa că astfel va dobîndi bunăvoința lui Ulise 
și a tovarăşului său, și, ca urmare, îi vor cruța viaţa, 
le dezvăluie un punct vulnerabil în tabăra troienilor, 
prin care s-ar fi putut pătrunde fără riscuri mari, 
Fiind stors de informații, Dolon devine de prisos, iar 
Diomede, cu toate că îi făgăduise drept răsplată să-i 
cruțe viaţa și să-l elibereze, îl ucide pentru ca „nici 
ca iscoadă pe-ascuns, ori chiar ca potrivnic pe faţă“ 
să nu poată pricinui vreo pagubă oştilor aheene. 
Din punct de vedere tactic a fost — oricum — o gre- 
șeală. (Astăzi s-ar proceda altfel). Informaţiile pri- 
mite de la Dolon sînt fructificate cu succes de cei doi 
eroi ai Iliadei. Ei pătrund în tabăra troiană, prin 
punctul vulnerabil dezvăluit de Dolon, pricinuindu-i 
acesteia numeroase pierderi în vieţi omeneşti și ma- 
teriale. Chiar Resos, craiul tracilor, venit în ajutorul 
troienilor, este ucis de Diomede. Folosindu-se de in- 
formaţiile exacte furnizate de Dolon, Ulise și tovară- 
sul său, Diomede, se întorc victorioși în tabără, adu- 
cînd cu ei o pradă bogată. 

Ulise, legendarul erou al grecilor, apare astfel nu 
numai ca un înţelept, ca un războinic de seamă și un 
vestit călător, ci şi ca un desăviîrşit cunoscător al tai- 
nelor informaţiilor. El pătrunde ca iscoadă în ceta- 
tea Troia pentru a o determina pe Elena să-i trădeze 
pe troieni, născocind cu mintea-i ageră acel fabulos 
dar, calul de lemn, în pîntecele căruia se va ascunde 
el însuși împreună cu alți 500 de ostași greci. 

Războiul purtat lîngă zidurile cetăţii Troia şi po- 
vestit cu atîta măiestrie în poemul homeric îi aduce 

şi pe zei în arena spionajului. Numeroase zeițe sint 
prezente pe cîmpul de luptă, îndeletnicindu-se cu 
observarea mișcărilor grecilor sau troienilor, strădu- 
indu-se să pătrundă în tainele deţinute de o tabără 
sau alta. Artemis, Atena, Afrodita sînt doar cîteva 
dintre zeițele care se înfruntă pe cîmpul de luptă, 
culegind, în acelaşi timp, informaţii în favoarea tro- 
ienilor sau a grecilor, în funcţie de interesele și con- 
flictele existente și în rîndul zeilor. 

Aşa că afirmaţia mea iniţială nu a fost deloc o 
glumă, ea poate fi încă demonstrată ! 

Numeroase metode (practicate și în spionajul mo- 
dern) erau deja folosite. De pildă, exploatarea, în sco- 
puri informative, a unor simţăminte omenești, îndeo- 
sebi a sentimentului de dragoste. Astfel, firul celebru 
al Ariadnei îl ajută pe Teseu să găsească scăpare din 
coridoarele întortocheate ale labirintului din Creta. 
Înșelînd însă credinţa şi trădînd iubirea Ariadnei, 
Teseu o părăsește, după ce, s-ar putea spune, îşi în- 
deplinise misiunea, iar fiica regelui Minos nu-i mai 
era utilă. De asemenea, argonauţii reuşesc să-i ră- 
pească lui Aectes lina de aur numai fiindcă Medeea, 
fiica regelui, se îndrăgostește de unul dintre tinerii 
eroi. Iason, sprijinit de Medeea, înfruntă pe Aectes 
ŞI, cunoscîndu-i toate tainele, reuşeşte să fure lîna și 
să scape de urmărire... 

Un alt exemplu : vastul imperiu persan a cunos- 
cut, în timpul lui Darius I, chiar o organizare evo- 
luată în acest sens, pentru acele vremuri. În scopul 
păstrării teritoriilor cucerite, imperiul a fost împărțit 
în districte denumite satrapii, administrate de trei 
funcţionari care nu depindeau unul de altul: satrapul, 
secretarul și generalul conducător al oștilor. În afară 
de aceştia, exista însă și un funcţionar secret, cu- 

noscut sub numele de „ochii și urechile regelui“, ce 
avea sarcina de a raporta suveranului informaţii cu 
privire la întreaga activitate. 

Un interesant episod poate fi desprins din perioada 
războaielor greco-persane, exemplu din care se re- 
levă una din numeroasele metode de spionaj folo- 
site în acele timpuri. Pentru a culege informaţiile 
necesare, grecii trimit în tabăra lui Xerxes trei spioni. 
Capturaţi în momentul în care își aduceau la îndepli- 
nire misiunea, ei nu sînt executaţi de Xerxes (vechea 
greșeală nu se mai repetă!), ci sînt purtaţi prin toată 
tabăra, oferindu-li-se astfel posibilitatea cunoaşterii 
amănunțite a forţei de care dispuneau perșii, pentru 
ca, la înapoiere, relatările lor să producă un puternic 
efect psihologic asupra grecilor. Dar aceștia nu se 
lasă intimidaţi de povestirile iscoadelor și Xerxes este 
înfrînt în luptă. Sau, Alexandru Macedon, mare con- 
ducător de oști, dotat cu o inteligenţă sclipitoare, pre- 
tuia foarte mult informațiile, acordînd atenţie deose- 
bită obţinerii lor. El nu s-a aventurat niciodată în 
luptă fără a cunoaște potenţialul uman și militar al 
adversarilor. Cînd luă parte la prima luptă, „merse 
el însuşi iscoadă“, iar înaintea bătăliei decisive de la 
Gaugamela, a îmbrăcat, potrivit legendei, hainele 
unuia dintre generalii săi și a pătruns, în chip de sol, 
în tabăra persană pentru a observa starea de spirit, 
pregătirile militare, dispozitivul de apărare. Fiind 
descoperit de unul dintre perșii care îl cunoşteau, el 
reușește să iasă din palatul regelui, recurgiînd la un 
șiretlic, și scapă de urmăritori cu ajutorul lui Duci- 
pal, celebrul cal. 

Părăsind legenda, despre care ar mai fi de spus 
cîte ceva, să revin la istorie. În lucrarea sa Războa- 
iele civile, pe lîngă faptele de arme obișnuite, Appian 

prezintă și unele acţiuni informative de spionaj. Cel 
de-al doilea război civil îl opune pe Cezar lui Pom- 
pei. Cezar nu scapă nici un prilej pentru a cîştiga 
aliaţi în rîndul armatei lui Pompei. El îi eliberează 
pe prizonieri, nu înainte de a le aminti purtarea sa 
omenească şi „dacă voi purtaţi recunoștință pentru 
aceste fapte ale mele, atunci să le spuneţi tuturor sol- 
daţilor lui Pompei aceste lucruri“. 

Din cuvîntarea rostită de Cezar în fața oștirii sale, 
înainte de a-l înfrunta pe Pompei la Pharsalla, re- 
zultă o cunoaştere perfectă a efectivelor de care dis- 
punea adversarul și a unor alte amănunte legate de 
starea de spirit a ostașilor lui Pompei, instruirea 
acestora, dispunerea pe cîmpul de luptă. Lumea an- 
tică ne oferă și alte exemple cu privire la arta infor- 
mațţiilor şi contrainformaţiilor, uneori chiar teoreti- 
zate. 

Istoricul și filozoful chinez Sun Tzu include în 
cartea sa Arta războiului şi un capitol intitulat „Fo- 
losirea agenţilor secreţi“, în care enunța numeroase 
principii, unele valabile pînă în zilele noastre. Defi- 
nind activitatea informativă, Sun Tzu arată că 
aceasta „se referă la toate lucrurile ce pot fi cunos- 
cute în vederea unei acţiuni“, iar aceste lucruri nu 
pot fi obținute „de la zei sau spirite, nici prin ana- 
logie cu evenimentele petrecute şi nici prin calcule“. 
Ele trebuie obținute cu ajutorul oamenilor care cu- 
nosc situaţia inamicului. Pentru Sun Tzu, prin obţi- 
nerea informațiilor se urmăreşte un scop bine defi- 
nit, fiind necesar să existe un cod de reguli şi prin- 
cipii pentru procurarea unor informaţii de calitate. 
Învățatul chinez formulează recomandări privind 
organizarea serviciilor de informaţii, arătînd că aces- 
tea trebuie să fie ca o plasă de pescuit, cu ramificații 


14 


laterale, cu fire numeroase care converg spre un sin- 
gur nod central. În aceeași lucrare, discută şi o serie 
de laturi ale spionajului, ca războiul psihologic, dez- 
informarea inamicului, contrainformaţiile etc. Sun 
Tzu se referă şi la cei care se îndeletnicesc cu procura- 
rea informațiilor, la oameni, clasificîndu-i în agenţi 
„interiori“, ceea ce înseamnă, în limbajul contempo- 
ran, „agenţi pe loc“, apoi agenţi „dubli“, adică agenţii 
adversarului prinși și recrutați pentru propriul ser- 
viciu, „agenţi de sacrificiu“, care sînt trimiși pentru 
a-l induce în eroare pe inamic prin răspindirea de 
informaţii false şi, în sfîrşit, „agenţi vii“, adică cei 
care pleacă la inamic, culeg informaţii și se înapo- 
iază în tabăra proprie. 

În antichitate, spionajul a fost aşadar practicat pe 
scară largă, devenind o adevărată artă. Putem crede 
și afirma că tot atunci au fost descoperite chiar şi 
numeroase căi și metode de obţinere a informațiilor, 
care sînt folosite şi în epoca modernă. Cele mai multe 
deosebiri ţin în special de tehnică... şi de experienţa 
acumulată de-a lungul secolelor. 

Ce, astăzi recrutarea spionilor şi agenţilor nu se 
face pe baza unei selecţii riguroase ? În prezent nu 
sînt exploatate slăbiciunile femeilor, dragostea, așa 
cum au procedat și eroii din mitologia greacă și după 
aceea ? 

Chiar şi aviația, folosită nu o dată, în epoca mo- 
dernă, în scopuri de spionaj a fost anticipată de ima- 
ginația oamenilor încă în antichitate. Și nu este de- 
parte vremea sateliților... 

Unul dintre colegi a scăpat o undă de ris. 

Stai, Puiule, nu te grăbi cu risul pentru că am o 
„dovadă“ şi... „cine ride la urmă, ride mai bine!“ 
Potrivit unei legende, Alexandru Macedon, purtat 

de un vultur pînă la cer, a măsurat întinderea usca- 
tului, munţii și mările şi astfel a cunoscut teritoriile 
imensului imperiu străbătut și cucerit mai tirziu. 
lată că și cei din antichitate nu au exclus posibilitatea 
folosirii spaţiului aerian pentru procurarea informa- 
țiilor necesare, dar... Alexandru Macedon nu a avut 
la îndemînă mijloace evoluate. În zilele noastre, 
avioanele „U 2“, avioanele cu şi fără pilot, sateliții 
artificiali de tipuri diferite fac parte din arsenalele 
de spionaj ale unor ţări. 

Sînt necesare numai informaţiile cu privire la efec- 
tivul trupelor, la tehnica de luptă, spre exemplu, sau 
constituie informaţii utile orice date care se obţin 
de la inamic ? 

Să vă amintesc, în acest sens, ceva interesant din 
trecutul, oricum mai apropiat, din timpul campaniei 
întreprinse de Napoleon în Rusia. 

În timp ce armata rusă se afla în retragere, în- 
frîintă, în toamna lui 1812, la Kutuzov se prezintă un 
fierar jerpelit, purtînd cu el un rucsac. Toţi ofiţerii 
îl credeau nebun, cînd acesta le spunea că poartă în 
rucsacul său cheia victoriei. Bătrînul general l-a as- 
cultat însă cu atenţie. Fierarul purta în rucsacul său 
potcoavele pe care le desprinsese de la copitele cailor 
ce aparținuseră francezilor căzuţi pe cîmpul de luptă. 
La o examinare mai atentă se putea constata un fapt 
deosebit de important : potcoavele nu aveau colţi, 
erau plate. Făcînd din acest mic amănunt un aliat 
preţios al armatei sale, Kutuzov a atras, la Berezina, 
cavaleria franceză pe gheaţă, obţinînd victoria. 

Prin urmare, orice informaţie, chiar dacă aparent 
este lipsită de importanţă, poate deveni deosebit de 
prețioasă pentru cel care ştie să o interpreteze și să 
o folosească. Un agent bine instruit poate oferi ele- 

mente pentru concluzii importante chiar și din sim- 
pla contemplare a ferestrelor iluminate ale unei clă- 
diri în care lucrează un stat major. Astfel, el ştie că 
în serile şi nopţile liniștite, sînt iluminate doar anu- 
mite ferestre, iar cînd statul major face pregătiri fe- 
brile în vederea ducerii unor noi acţiuni, clădirea în- 
treagă este inundată în lumină. 

Am trecut în revistă, cu permisiunea dumneavoas- 
tră, doar citeva din aspectele privind activitatea de 
informaţii, suficiente însă pentru a susţine că preocu- 
parea în acest domeniu nu este o invenţie a epocii 
moderne, ci s-a dezvoltat și a fost practicată din cele 
mai vechi timpuri. 

Sint atitea de spus, dar nu vreau să vă mai obo- 
sesc, poate altă dată !... 

Și totuși măcar cîteva cuvinte despre arta infor- 
maţiilor la români mai trebuie să adaug. 

Pămintul bogat al Daciei a fost ţinta acţiunilor 
multor popoare războinice atrase de lanurile de grîu, 
de aurul munţilor, de mierea care „curgea în pî- 
rîuri“. Oamenii acestor păminturi au știut să-și apere 
avutul și rodul muncii nu numai prin tăria braţelor, 
ci și prin ascuțișul minţii. 

Una dintre primele expediţii pe pămînturile româ- 
nești este cea întreprinsă de Alexandru Macedon. 
Expediția acestuia i-a surprins pe geţi, care conside- 
rau că armata macedoneană nu putea să treacă Du- 
nărea decît după construirea unui pod. De aceea, tre- 
cerea Istrului — cel mai mare dintre toate riurile — 
cu ajutorul luntrilor creează elementul surpriză, iar 
geții întrînţi sint nevoiţi să se retragă. 

Cițiva ani mai tîrziu, în vremea lui Dromihete şi 
Lisimah, conflictul dintre geţi şi macedoneni atinge 

apogeul. În mai multe războaie purtate în jurul anu- 
lui 300 î.e.n. Dromihete îi învinge pe macedoneni, 
reușind să-l ia prizonier chiar pe Agatocles, fiul re- 
gelui duşman. Eliberarea din prizonierat a lui Aga- 
tocles nu duce la încetarea conflictului între geţi şi 
macedoneni. În anul 292 î.e.n., Lisimah va porni din 
nou împotriva lui Dromihete. Epilogul acestei expe- 
diţii este îndeobşte cunoscut. Trufașul rege al mace- 
donenilor cade prizonier, iar geții îi dau o lecţie us- 
turătoare, după care îl eliberează din captivitate. 
Procedeele de luptă folosite de Dromihete arată însă 
și desfășurarea unei intense activităţi de cunoaştere 
a celor ce se petreceau în tabăra adversă. Prin iscoa- 
dele sale, el a fost în permanenţă la curent cu situa- 
ţia din tabăra macedoneană atît în timpul expediției 
lui Agatocles, cît şi a celei a lui Lisimah, ceea ce 
i-a permis să cîştige bătăliile şi să-i captureze pe 
cei doi. 

În timpul lui Burebista, al lui Cotiso, dar mai ales 
pe vremea lui Decebal, găsim iar numeroase ele- 
mente care atestă existența unei activități susținute 
pentru obținerea informațiilor. 

Încă din cele mai vechi timpuri, în Dacia erau fo- 
losiți de către băștinași numeroşi meşteri romani 
„pentru a le zidi cetăţi, a le fabrica maşini de război, 
a le bate monede“, de obicei, prin imitarea denarilor 
republicii romane. Acești meșteri erau recrutaţi, de 
regulă, dintre fugari, care primeau însărcinări mul- 
tiple, oferind totodată informaţii și ducînd „nego- 
cieri diplomatice“. 

Făcînd portretul lui Decebal, Dio Cassius arată că 
acesta „era priceput în ale războiului şi iscusit la 
faptă, știind cînd să năvălească și cînd să se retragă 
la timp, meșter în a întinde curse, viteaz în lupte“. 

În războaiele purtate cu romanii, Decebal s-a folosit 
adeseori şi de informaţii. 

Sînt semnificative faptele dramatice trăite de Mi- 
capora, fiica lui Decebal, în perioada de după vic- 
toria viteazului rege la Tapae asupra armatei romane 
și pînă după ocuparea unei părți a Daciei de către 
romani. 

Tinăra și frumoasa Micapora, după campania 
amintită, la care ia parte ca oștean dac și înscrie 
fapte vitejești, înduplecîndu-și tatăl, pleacă cu o 
ceată de oşteni daci într-o misiune dificilă de cer- 
cetare și recunoaștere în direcţia taberei inamice. 

În această misiune ceata dacă cade într-o am- 
buscadă a armatei romane. Gallianus, comandan- 
tul detaşamentului — care era şi logodnicul Mica- 
porei — şi ceilalți sînt uciși în lupta de aproape cu 
săgeți. Micapora şi Badunus (dacul însărcinat de De- 
cebal să asigure securitatea fiicei sale) reușesc să 
scape datorită maiestuosului şi rapidului cal Rosma- 
rin. Ei cad însă prizonieri ai armatei generalului Te- 
tinus Iulianus. Badunus .este aruncat în corpul gla- 
diatorilor, unde se va lupta cu tigrii şi leii, iar 
Micaporei — dată fiind frumuseţea şi condiţia ei de 
fiică de rege — i se acordă de la început statutul de 
femeie liberă. Treptat, generalul imperial se va în- 
drăgosti pînă la patimă de Micapora şi aceasta nu are 
de ales decît să accepte căsătoria cu el. În timpul 
care va urma — peste 17 ani — pînă la războiul lui 
Traian împotriva dacilor, fiica lui Decebal va folosi 
din plin noua ei situaţie (soţie de demnitar impe- 
rial), pentru a obţine informaţiile de care tatăl avea 
nevoie. Prin reuşita aducerii în casa ei a lui Badunus 
(care este scos din arenă) și a unei femei dace — 
Dada, ca oameni de casă, îşi făureșşte un mic „stat 

major“ pe care se va sprijini din plin în planurile ei 
de obţinere şi transmitere a informațiilor către Dacia. 

Mărturiile sînt desigur încă sărace pentru a con- 
tura tabloul artei procurării informaţiilor pe pămin- 
tul Daciei, dar suficiente pentru a dovedi existenţa 
acestei activități încă din timpuri străvechi, fiind fo- 
losită ca mijloc de apărare a independenţei unui stat 
în care oamenii munceau pașnic, dar care luptau cu 
abnegaţie împotriva celor ce se încumetau să le calce 
hotarele. 

De-a lungul secolelor se mai pot găsi și alte 
exemple. 

În timpul domniei lui Basarab I, în Țara Româ- 
nească se aplică, pentru prima dată în istoria medie, 
un nou procedeu de luptă, şi anume retragerea din 
faţa dușmanului şi pustiirea locurilor din calea oas- 
tei lui, pentru a-i slăbi forţele prin înfometare și prin 
atacuri răzlețe executate prin surprindere, îndeosebi 
noaptea. Acest procedeu a fost reluat şi în veacurile 
următoare, ori de cîte ori oștile române erau nevoite 
să lupte cu dușmanii care le copleșeau ca număr. 
Atragerea armatei lui Carol Robert în defileul de la 
Posada, „loc umbros şi păduros închis cu întărituri“, 
a fost urmată de o ploaie de săgeți şi bolovani pră- 
văliți asupra oștenilor acestuia. 

Este neîndoielnic că „spionii“ lui Basarab I au în- 
soțit în permanenţă armata lui Carol Robert, infor- 
mindu-l pe domnitorul român asupra situaţiei din 
tabăra duşmană. 

Cu timpul vor fi folosite căi dintre cele mai va- 
riate : şi negustori, şi slujbași ai bisericii, și diferiţi 
fugari ce-şi găsesc adăpost la curţile domnești... 

Astfel, la curtea lui Mircea cel Bătrîn, își găsește 
refugiu Musa, cel care, cu sprijinul domnitorului va- 
lah, va ajunge sultan, apoi șeicul Bendr-ed-Din, gîn- 

ditor politic turc, care, sprijinit de același domnitor, 
va organiza o răscoală în Balcani împotriva Porții. 
O seamă de fugari din Imperiul otoman se vor adă- 
posti în Ţările Române și în secolul următor, furni- 
zind domnitorilor noştri informaţii preţioase. 

Atit în secolul al XIV-lea şi mai ales în secolul al 
X V-lea, pe lîngă faptele de vitejie săvîrșite pe cîmpul 
de luptă, mulţi domnitori s-au dovedit buni organi- 
zatori ai războiului ascuns, fiind deosebit de talen- 
taţi în arta culegerii informaţiilor absolut necesare. 
Mircea cel Bătrin, în aşteptarea momentului priel- 
nic pentru bătălia de la Rovine, şi-a lăsat dușmanul 
să înainteze prin pădurile aflate în calea lui, fără 
însă a pierde contactul cu el, urmărindu-l în tot 
locul. Domnul a aplicat o energică apărare activă, 
sleind forţele dușmanului cu atacuri date prin sur- 
prindere, de obicei în timpul nopţii. 

Lupte asemănătoare vor purta și Vlad Dracul, 
Vlad Ţepeş, Ştefan cel Mare şi atiția alţii. 

In acţiunile sale războinice îndreptate împotriva 
cotropitorilor otomani, lancu de Hunedoara a recurs 
și el la același război ascuns, căutînd să fie bine in- 
format asupra manevrelor dușmanului, asupra forței 
și înzestrării acestuia. Astfel, la asediul Belgradului, 
în anul 1440, „un bilet legat de o săgeată“ infor- 
mează garnizoana orașului asupra unui atac prin 
surprindere plănuit de turci. Același domnitor ape- 
lează adeseori la serviciile populaţiei subjugate de 
turci și astfel găsește mari posibilități de informare 
asupra dușmanului. 

Contemporanul său, domnitorul muntean Vlad 
Dracul, a folosit cu succes informaţiile dobîndite de 
localnici sau prin iscoadele trimise în faţa armatei 
sale. La cucerirea cetății Pereţ, el a aflat de exis- 
tenţa unei subterane prin care turcii puteau fugi în 

taină din oraș, după care, așteptîndu-i la ieșire, i-a 
măcelărit fără să-i scape nici unul. Cu alt prilej, 
Vlad Dracul, aflind prin iscoadele sale că garnizoana 
turcească din cetatea Dirstor este foarte puternică, 
renunţă la asediul ei, evitînd astfel vărsări inutile 
de sînge. În bătăliile purtate pe Dunăre, Vlad Dra- 
cul dă de știre braşovenilor despre acest eveniment, 
cerîndu-le arcuri, săgeți și tunuri spre a întări ce- 
tatea „căci ea e tăria şi vouă, și nouă şi tuturor 
românilor“. 

Un episod important, care relevă rolul deosebit al 
informaţiilor, este cel al cursei pe care Hamza, beiul 
de Nicopol, urmărea să o întindă lui Vlad Țepeș 
pentru a-l prinde pe voievod. Aflînd la timp despre 
intenţia lui Hamza, domnitorul muntean îi hărăzește 
propria-i cursă, care îl va duce în final pe bei, îm- 
preună cu toată ceata sa, în pădurea de ţepi. 

În timpul scurtei dar glorioasei sale domnii, Vlad 
Țepeș reuşeşte să organizeze o intensă activitate de 
informare, fiind la curent cu mișcarea oștilor tur- 
cești nu numai pe uscat, ci şi pe mare, ceea ce îi va 
permite să organizeze lupta de hărțuire a dușma- 
nului. 

Domnitorul muntean a iscodit oastea turcească și 
a dat atacul în momentul oportun, pe timp de noapte, 
prin surprindere, realizîind, după cum spunea Nico- 
lae Iorga, „unul din cele mai interesante episoade ale 
istoriei militare a osmanilor“ întrucît pînă atunci 
„nu se întimpină în istoria turcească un act de în- 
drăzneala atacului împotriva persoanei împărătești 
înseși“, 

Interesante sînt informaţiile care prezintă impor- 
tanță din punct de vedere strategic. Îi scria de la 
Giurgiu Vlad Țepeș lui Matei Corvin „cum se va 
deschide vremea — adică primăvara, au de gînd să 

vie dușmănește, cu toată puterea lor (turcii — n.a.). 
Însă vaduri n-au, căci vadurile lor de la Dunăre, în 
afară de Vidin, am pus să le ardă, să le nimicească 
şi să le facă pustii. Deoarece pe la vadul Vidinului 
prea puțin pot să ne aducă vreun rău, ei ar vrea să-și 
aducă vasele de la Constantinopol și Galipole, pe 
mare, la Dunăre.“ 

Referindu-se la agentul său, Vlad Ţepeş îi reco- 
mandă lui Matei Corvin : „Să crezi ce va spune Mă- 
riei Tale acest om al nostru, Radu Farma (Grămăti- 
cul) ca şi cum am grăi noi de faţă cu Măria Ta.“ 

Desigur, multe se mai pot spune despre „istoria“ 
artei informative, dar de data aceasta chiar că mă 
voi Opri. 

— Bine Banule, întrerupem aici, a spus căpitanul 
Goga, șeful nostru de atunci. Dar ne mai rămîi da- 
tor. Va trebui să reluăm discuţia peste o săptămînă 
și atunci să te ţii, pentru că vom fi mai bine pregă- 
tiți și vom năvăli peste tine cu întrebări! 

Acordul a fost general. 


În sala de marmură povestirea colonelului Banu 
fusese ascultată cu interes şi emoție. Mulţi au pri- 
ceput aluziile delicate şi îndemnurile discrete ale co- 
mandantului către studiu permanent şi răbdător, ne- 
voia cunoaşterii istoriei, în general, a istoriei pa- 
triei, în special. 

— Să trecem însă de la istorisiri de fapte trecute, 
la prezent... continuă inspectorul şef. Partenerele vă 
așteaptă, muzica e gata... așa că... 

Eu vă stau oricînd la dispoziţie. 

— Vă mulţumim tovarăşe inspector şef. Vom or- 
ganiza cît mai curînd o nouă reuniune la care vom îi 
onoraţi și fericiţi dacă veţi veni din nou în mijlocul 

nostru şi veţi relua firul „povestirii“. Acum, am fi 
bucuroşi dacă ne-aţi mai spune ceva şi din activi- 
tatea profesională a tinărului Banu. Pînă la ora 
21,00, cind am programat dansul, mai avem timp 
suficient. 

— Cu plăcere..., și colonelul primi provocarea de 
a retrăi puţin citeva din paginile de viață pe care 
niciodată nu le-a uitat şi nu le va uita... 


».. =.. sw swa’ - 

Era dimineaţa, negura se destrăma lăsînd să 
apară prin ger lumina lăptoasă, securiştii înainta- 
seră kilometri întregi, cuprinzind aproape întreaga 
zonă într-un cerc viu. Nimeni nu se mai gindea 
acum la paharele de şampanie negolite, la atmosfera 
caldă a revelionului, de la care fuseseră alarmați, la 
soțiile care îi așteptau. Oamenii erau atenţi şi sco- 

toceau ogașele și ravenele, pilcurile de pădure de pe 
dealurile dezgolite de frumoasele podoabe de ver- 
deaţă. Privindu-i, așa cum arătau în zorii dimineţii, 
puteai crede că sînt niște  vînători vrednici, ieșiţi 
să-și caute norocul chiar din prima zi a noului an. 

Era însă o vînătoare fără gonaci, fără prepelicari 
și fără focuri de armă, era o vinătoare grea, încăr- 
cată de linişte și de tensiune. Ilepurii speriaţi tresă- 
reau din tufișuri și alergau peste dealuri. (Dacă ar 
fi fost într-adevăr la vînătoare, în mod sigur n-ar fi 
întîlnit atiția iepuri !) Nici un indiciu, cît de mic, nu 
se descoperise încă, deși călcaseră numeroase locuri, 
și trecuseră peste sute de hectare. 

Frigul îi „dezmierda“ cu înţepături şi iarna se des- 
făşura uscată, cu ţurţuri mici lipiţi de ramuri. Era 
peste tot o tăcere de gheaţă. Nu se auzeau decît pă- 
mintul tare și crengile uscate care trosneau uneori 
sub apăsarea încălțămintei. Era o iarnă a liniștii și 
oamenii îmbujoraţi de ger scotoceau pădurile. 

Deodată, un foc de armă a spart tăcerea locurilor 
provocînd ecouri pînă departe, peste dealuri și văi. 

Lanţul „vînătorilor“ s-a strîns în direcţia dinspre 
care se auzise împușcătura. Incertitudinile de pînă 
acum au primit brusc şi ascuţit, ca un țipăt, o re- 
plică şi oamenii se înviorară. Înaintau cu prudenţă, 
mai mult ascunzîindu-se după copacii. pădurii, care, 
dezgoliți de frunze, nu ofereau totuși o prea bună 
mascare. Într-un luminiș... oameni. Curios ! Între ei 
se afla și un miliţian, sau, cel puţin, așa părea după 
uniformă. 

li studiară discret, dar cu atenţie. Erau șase. Unul 
purta o scurtă din piele și pantaloni de motociclist, 
pe cap avea o căciulă țărănească de miel, doi aveau 
pufoaice simple, ca ale sondorilor, altul era învăluit 
într-un cojoc lung şi gros, iar celălalt nu avea pe el 

decît un flanel negru de lînă, lucrat într-un cîrlig 
și pantaloni de dimie. Mai era milițianul. Un milițian 
printre spioni parașutaţi!? Banu era convins că aceş- 
tia erau spionii căutați de atîtea ore şi, privindu-i, îşi 
dădu seama că erau bine pregătiţi. Doi dintre ei 
stringeau o parașută, miliţianul şi cel cu scurta de 
piele discutau ceva, iar alți doi studiau, după cîte 
se putea observa, aparatul de radio-emisie. Arme ? 
Da, aveau şi arme : cel în uniformă — o armă obiș- 
nuită, purtată de toți milițienii, și pe care el putea 
să o strecoare nestingherit, în văzul lumii, prin gări, 
prin sate şi orașe. Nu l-ar fi întrebat nimeni, purta 
doar uniforma de milițian. Dintre ceilalți, doi aveau 
arme de vînătoare, altul un pistolet pe care îl tre- 
cea dintr-o mînă în alta într-un fel de joc, iar lîngă 
cei cu parașuta se vedea pe pămînt o armă automată. 

Banu a analizat repede situaţia. Grupa pe care o 
conducea putea să facă ușor faţă celor șase, care nu 
și-au luat nici o măsură de prevedere, fiind, se pare, 
prea siguri de ei, așa că s-a decis să treacă la acţiune 
repede, fără să aștepte ajutoare. Făcu un semn și 
camarazii lui s-au și repliat, ocupîndu-şi locurile 
după copaci, după ridicăturile solului. Locotenenttii, 
cu o voce hotăriîtă, a strigat: „Sus mîinile şi arun- 
caţi armele !“ | 

Luaţi prin surprindere, oamenii au ridicat mîinile, 
privind năuciţi în direcţia din care venise somarea. 

— Sergent major, aruncă arma dacă nu vrei să-ţi 
demonstrez că sînt bun ochitor, s-a auzit din nou 
glasul lui Banu. 

Falsul miliţian se execută imediat. 

— La cea mai mică mişcare vă curăţ. E clar? Ser- 
gent Ionescu, împachetează-i urgent şi ai grijă de 
gulere ! Banu știa din experienţă că, în gulerele că- 

mășilor și ale hainelor, se păstrau, de obicei, fiole de 
otravă și, nu o dată, spionii şi-au pus capăt vieţii 
spărgîndu-le între dinţi. Era prudent şi nu voia să 
culeagă din pădure cadavre. 

Sergentul Ionescu culese armele şi le grămădi ceva 
mai departe, apoi trecu și le goli buzunarele și, în 
același timp, le cobori mîinile fixindu-le în cătușe. 
Indivizii îi priveau năuciţi. Cel în haină de piele 
protestă. 

— 'Tovarăşe sergent, eu sînt Nicodin Zavracu, pre- 
sedintele Sfatului din Valea Mare, greşiţi tovarășe 
sergent. Noi am plecat... 

— Gura! 

— Sînt Nicodin Zavracu, președintele Sfatului, și 
eu am plecat să caut spionii, nu sînt eu spionul,. 

— Lasă gluma, părinte Nicodin, ai un nume de 
călugăr şi vrei să fii președinte de sfat. Nu ţine! 

— Am acte. 

— Asta te cred. Ai venit pregătit ! 

Banu s-a ridicat, iar ceilalți l-au urmat. Era şi 
zazul, pămîntul îngheţat i-a făcut să dîrdîie de frig. 
A mai dat un ordin scurt unui subaltern. 

— Du-te, anunţă că am capturat şase și așteptăm 
noi dispoziţii. 

— Permiteţi să raportez, tovarășe locotenent. 

— Pe scurt, 

— Zice că e preşedintele Sfatului din Valea Mare, 
satul prin care am trecut azi noapte. Îl cheamă și 
Nicodin, nume de la mănăstire. I-am spus că nu ţine, 
dar el vrea să ne demonstreze cu acte, are acte 
domnul... 

— Bine sergent, o să vedem. 

— Nu sîntem vinovaţi, tovarășe locotenent. Eu 
sint președintele Sfatului, iar el șeful de post. 


28 


— Am pătit-o tovarășe președinte, eu am spus de 
la început să anunțăm securitatea, că nu-i de nasul 
nostru... zise cel în haină de miliţian. 

— Ai spus pe dracu, mă grăbeai să plecăm să-i 
prindem noi și ziceai că te face cel puţin căpitan, asta 
spuneai ! 

— Nu mai discutaţi nimic, să nu mai aud o vorbă! 
Supravegheaţi-i să nu mai vorbească între ei, să 
nu-și facă semne! Vînătorule, ia hai cu mine, ur- 
mează-mă ! S-au retras puţin mai departe de lu- 
miniş. 

— la spune, ce-i cu voi ? Cum te cheamă ? 

— Tănase Popescu, să trăiţi. 

— Ce cauţi aici ? 

— Am venit cu tovarăşul președinte. 

— Ce vorbeşti, care preşedinte ? Nu minţi! 

— Nu mint, să trăiţi. M-a chemat azi noapte pe la 
unu, aşa cred, că era după miezul nopţii. 

— Și?! 

— Mi-a spus că trebuie să prindem nişte spioni. 

— Zău! 

— Așa mi-a spus. 

— Și tu te-ai simţit în stare cu puşca ta să ţii 
piept cu spionii ? 

— Mi-a spus că mă aranjează dacă nu vin, că s-a 
zis cu permisul. Eu nu sînt vinovat, aşa mi-a spus, să 
trăiţi. Era şi şeful de post cu dînsul. 

— Cum îl cheamă pe preşedinte ? 

— Nicodin Zavracu. 

— Și pe șeful de post ? 

— Caraculacu Nicolae, să trăiţi. 

— Bine, pleacă la loc. 

Privindu-l cu teamă, sergentul major s-a apropiat 
de Banu. 

— 'Ţi-e frig sergent, ori de frică ?... 

— De frig, tovarăşe locotenent. 

— Mă, da v-aţi însușit bine noţiunile! De ce 
nu-mi spui domnule ?, fiindcă așa eşti obişnuit. As- 
cultă, cine-i şeful tău ? 

— Care șef ? 

— Şeful tău direct. 

— Tovarășul căpitan Ariton Sîrbu. 

— Și alţii ? 

— Tovarășul locotenent Ionică Stanciu, tovarășul 
maior Marcel Popa, iar la regiune şeful ăl mare, to- 
varăşul maior Harătău, pe care-i mai vreţi ? 

— Bine informaţi, n-am ce zice, dar ia spune ce 
căutai aici ? 

— A venit la mine Costică, să fi fost trecut de 
doiș'pe. 

— Care Costică ? 

— E aici cu noi, Costică a lu..., cum dracu-i zice? 

— Nu contează, și... 

— Să fi fost trecut de doiș'pe, băusem, de, ca omul 
de Anul nou, să iertaţi, dar eram treaz. Dumnea- 
voastră știți că miliţianul întotdeauna este în post, 
chiar și cînd doarme, veghează. 

— Lasă astea, pe scurt ! 

— Cum zic, era trecut de doișpe, vine Costică, 
păuse și el, se cunoștea. Mă cheamă afară şi zice: 
„Tovarăşe sergent, chefuieşti şi spionii coboară din 
cer peste sat“. Eu zic: „Costică, eşti nebun, nu-mi 
strica cheful, că nu-mi arde de glume“. El zice: „Să 
mă bată dumnezeu, tovarăşe sergent, au venit «ame- 
ricanii» cu parașuta, eu i-am văzut cum te văd.“ 

— Cum i-a văzut, că era beznă ? 

— Aşa am spus şi eu, dar ăla, de colo, se blestemă 
cu măsa, care a murit astă-vară, şi zice că era în gră- 
dină : zbîrniîia un avion, lătrau cîinii. El stă la mar- 
ginea satului. 

— Ce făcea noaptea în grădină ? 

— De, ca omul, avea stomacul greu după atîta 
mincare de sărbători și... 

— Bine ticluită şi asta, pe toate le-aţi calculat, 
fiecare lucru bine gîndit. 

— Costică, ia fă-te încoace ! 

Cel cu flanelul negru se desprinse de grup și 
inaintă spre ei. 

Banu intenţionă să-l interogheze, dar se răzgîndi. 
O umbră de îndoială i se strecură în suflet. Dacă în- 
tr-adevăr sînt din sat și e adevărat că au pornit și 
ei pe urmele celor parașutați, iar el întîrzie cercetă- 
rile lungind o anchetă care poate fi de prisos ? ! S-ar 
putea lămuri repede printr-o identificare. Luă o nouă 
hotăriîre. Se adresă sergentului Ionescu. 

— Sergent, ești iute de picior ? 

— Da, tovarăşe locotenent, am făcut suta-n 11 se- 
cunde. 

— Dă o fugă pînă în sat şi te întorci cu primul ce- 
tăţean pe care-l întilnești ! 

Sergentul Ionescu şi-a dezbrăcat mantaua şi a por- 
nit ca un alergător veritabil prin pădure spre sat. 

Între timp au sosit și ceilalți. 

— Aceştia sînt, locotenente ? 

— Da, tovarăşe comandant. I-am găsit și corpurile 
delicte vorbesc de la sine. Se pregăteau să le camu- 
fleze, să le ascundă, însă e o problemă : toţi îmi spun 
că sînt din sat. l-am interogat, dar în zadar, mi-au 
mărturisit că și ei au plecat după acelaşi „,vînat“. Nu 
știu ce să mai cred. Ori sînt foarte abili, ori... Am 
trimis pe sergentul Ionescu să aducă pe cineva din 
sat să-i recunoască. 

— Ai procedat bine, dar nu înţeleg. 

— Nici mie nu-mi vine să cred că ar fi din sat. 
Îmi dau seama că sînt foarte abili, s-au îmbrăcat în 
așa fel, încît să nu atragă atenţia şi... 

—— Aşteptăm, nu ne grăbim, aşteptăm ca să lămu- 
rim pe deplin problema. Pînă atunci fixează elemente 
de pază care să continue scotocirea, cercetaţi cu aten- 
ție efectele aduse cu ei, actele, căutaţi dacă mai do- 
sesc ceva, ordonă comandantul. 

Din ascunzătoare, peste care au grămădit crengi 
uscate și frunze, mai scoaseră la iveală încă o para- 
sută, două arme automate, muniții, cîteva grenade, 
bombe cu plastic, cîteva arme albe și încă o staţie 
de radioemisie-recepţie de provenienţă daneză. 

— Un arsenal întreg, spune şeful eşalonului 2. 
Fără îndoială, Banule, ai făcut o captură bună. Îl trase 
apoi la o parte şi-i șopti amical : ai noroc în dragoste, 
dar şi la infractori. ţi cad în mînă ca pe tavă, aşa 
cum era curcanul din care n-am apucat să gust măcar. 

— Îţi arde de glumă, și eu... 

— Tu? 

N-au mai continuat discuţia. Printre pomi şi-a fă- 
cut apariţia sergentul Ionescu însoţit de un om. 

— Tovarăşe comandant, sînt sergentul Ionescu, 
permiteţi să raportez ! L-am adus pe dînsul din sat! 

— Bine, sergent. 

— De unde ești, mă? 

— Din Valea Mare, să trăiţi! 

— Cum te cheamă ? 

— Florea Condoi, oamenii îmi spun Flori, sînt 
lăutar s'trăiți. 

— Bine, Flori, pe ei îi cunoşti ? 

— Cum să nu-l cunosc pe tovarășul majur Cara- 
culacu, că m-a ţinut o noapte la post cînd l-am bătut 
pe Meri al lui Găleaţă, anul trecut la nunta lui Vra- 
bie. A fost mare scandal atunci, mare dandana. Și pe 

tovarășul preşedinte Nicodin să nu-l cunosc ! ? Dum- 
nealui mi-a dat o grămadă de lemne, de nu mor de 
frig. Eu cînt și la cămin, nu numai la nuntă, dar mi-a 
dat o premă : lemne. Așa sîntem noi, nu cîntăm pe 
degeaba, că la noi vioara e profesie, din asta trăim. 

— Şi ceilalţi cine să fie ? 

— Păi, dinsul e Tănase, brigadier la gospodărie. 
Are şi pușcă, e viînător. Şi tu, vere Costică, ce dracu 
făcuşi, ce cauţi aici în pădure, că nu ești vînător, nu 
ești președinte și nici miliţian ? ! 

— Eu am descoperit spionii. 

— Spionii ? 

Securiștii, auzind felul cum se exprimă lăutarul, 
au început să ridă. Rideau chiar şi de întîmplarea 
care, acum, le stirnea ilaritate, după ce, la început, 
le-a produs neliniște, iar, mai tîrziu, desigur, supă- 
rări. Acum însă pădurea era încărcată de un ris sănă- 
tos şi general. 

S-au lămurit repede. Cei căutaţi erau alţii. 

— Nesocotiţilor, voi știți ce-aţi făcut ? 

— Am vrut să facem un lucru bun. 

— Pînă aici, totul e bine. Dar cine a tras ? 


— Eu. 

— Tu, viînătorule ? Mă mir. E drept, hăitaşii fac 
zgomote, dar vinătorul pîndeşte și trage numai cînd 
e sigur. 

— Nu ştiu cînd s-a descărcat. Îl cercetam, jucam 
arma pe deget și s-a pornit. N-am văzut un asemenea 
pistol pînă acum, deşi am trecut prin război. 

— El s-a jucat și vinatul a zburat. Banu, acum 
înfuriat, se apropie de ei. 

— Nu știu ce-ați merita să primiţi! Aţi pornit cu 
surle și tobe să-i urmăriţi, să le daţi de știre că îi 
căutaţi, bine că n-aţi luat și felinare cu voi. 

3 — Inspectorul şef 


— Lasă-i Banule, acum totul s-a consumat. E ne- 
cesar să o luăm de la început. Un lucru este cert: 
pasărea şi-a lăsat ouăle în pădurea aceasta. Și avem 
dovadă sigură că pe aici au trecut, dar de atunci sint 
nouă-zece ore și ei se află, poate, departe. 

Îi vom găsi chiar dacă s-ar dosi în birlogurile cele 
mai ascunse. 

Unde s-or afla aceste birloguri ? 


Cei paraşutațţi, spioni şi diversionişti, parcă au in- 
trat în pămînt. Cu excepţia unei radiograme, inter- 
ceptată de staţiile noastre, nu se mai semnalase nimic. 
Nici o urmă. Nici un indiciu. Radiograma cuprindea 
doar două cuvinte și la cifru s-au făcut tot felul de 
prezumţii asupra înțelesului. Logica era de fapt sim- 
plă : anunțau sosirea și au trecut în așteptare. Pentru 
un moment nu mai aveau ce transmite. Probabil mai 
tirziu, dar trecuse prea mult de la prima transmisie. 

Planul operativ, întocmit iniţial la securitate, nu 
avansa cu nimic. Toate potecile, toate coclaurile au 
fost răscolite ; casele probabile, la care ar fi putut 
incerca găsirea unui adăpost, erau supravegheate cu 
atenţie, paza obiectivelor de interes în zonă a fost 
întărită. Dar nimic. Și totuşi spionii existau, dove- 
zile materiale găsite crau concludente. Dar unde ? 
O pistă cît de mică ar deschide căi de cercetare, ar da 
speranţe de găsire, dar de la acel început de an nu 
s-a întimplat nimic. Evident că nu vor acţiona ime- 
diat şi e greu să dai de urma unora care nu acțio- 
nează. Inaclivitatea lor nu oferea nici o posibilitate 
de căutare. Este încă timpul să credem că acei para- 
șutați, aidoma ursului în zilele de iarnă, au trecut în 
hibernare ! Planul pus în aplicare la securitate nu a 

adus decît citeva indicii foarte vagi. Deşi s-au scurs 
multe zile şi nopţi, „afacerea“, acum, în prag de pri- 
măvară, părea mai încilcită decit în primele zile ale 
lui ianuarie. Dacă la început totul părea simplu şi 
momentul capturării spionilor parașutați era doar 
treabă de ore, de zile, acum se prelungea în timp. 
Atunci erau necesare forţe multe, desfășurate pe 
drum, prin păduri, era necesară verificarea atentă a 
persoanelor suspecte, fiindcă spionii nu erau încă 
stabilizaţi. De astă dată, urmărirea se prezenta sub 
alt aspeci. În cele două luni care s-au scurs, ei au 
avut tot timpul să se ascundă și... nu numai să se as- 
cundă. Un gură-cască putea chiar să-i încadreze un- 
deva în producție, așa că infractorul periculos putea 
oricînd să apară pe stradă, la muncă, ori nu mai știu 
unde, în postura unui om onorabil cu acte în regulă. 

Toate acestea îl frămîntau pe Banu părăsind cabi- 
netul de lucru al comandantului. Era mindru de sar- 
cina încredinţată, dar, în acelaşi timp, îngrijorat, 
copleşit şi marcat încă de ceea ce se petrecuse în pă- 
dure. Avea sub braț dosarul 17. Filele, deși multe, 
erau „goale“, fără însemnătate. S-a oprit la masa sa 
de lucru, a răsfoit atent, filă cu filă, şi apoi, cu o 
mînă fixată în buzunarul vestei, a început să stră- 
bată ginditor, în lung şi-n lat, biroul său. Nici n-a 
observat cînd umbrele serii s-au furișat încet-încet 
în încăpere și l-au învăluit. A învirtit comutatorul. 
O lumină prietenoasă s-a revărsat în cameră. Într-un 
tîrziu, după ce a mai revăzut, pentru a cîta oară, ul- 
tima filă a dosarului, l-a închis mihnit. Ocoli iar şi 
iar încăperea și gîndurile au început parcă să se lim- 
pezească. A luat o hartă şi s-a așezat în faţa ei. A 
tras cu creionul un cerc în jurul zonei în care au fost 
descoperite urmele parașutiștilor. Cercul închidea 
cîteva oraşe şi zeci de sate. Zona mai cuprindea 


55 


D * 
ts 


obiective militare şi de interes strategic care nu tre- 
buiau omise. 

A doua zi s-a prezentat la comandant şi i-a înfă- 
țișat un plan de acţiune. Șeful a aprins o ţigară și, în 
timp ce fumul îl învăluia, s-a concentrat asupra hîr- 
tiilor pe care Banu își desfășurase pe larg gîndurile 
sale, concluziile la care a ajuns. 

— E cam riscant, Banule, spuse comandantul în- 
tr-un tirziu. 

— Fără risc nu se poate în meseria noastră !... 

— Ai dreptate, dar în cazul acesta vrei să mergi 
singur în gura lupului ? 

— Dacă el nu se arată, dacă nu vine spre noi, e 
necesar să-i aruncăm o momeală. 

— Îmi vine să-ţi dau dreptate și nu ştiu ce mă 
opreşte. E riscant... 

— Nu văd o altă soluţie acum. Ar fi singura, to- 
varășe colonel ! 

— Dacă ar fi o alta nu am discuta, dar așa... Mă 
simt obligat să cedez. Aprob planul tău, dar am și 
unele precizări ; să lucrezi cu multă atenţie, să iei 
toate măsurile de siguranţă ; caută, împreună cu Gă- 
nescu și ceilalţi, să asiguraţi sincronizarea tuturor 
forţelor ; ei îți vor asigura spatele și tot ei vor fi le- 
gătura ta cu noi. Îţi repet un lucru fundamental: 
vei avea sprijin în rîndul populaţiei din zonă, al oa- 
menilor cinstiţi care trebuie să fie angrenaţi direct, 
mai ales în culegerea datelor. Avem nevoie de in- 
formaţii... Fii atent, planul se poate modifica de la o 
zi la alta în funcţie de informaţiile ce le veţi avea, 
de situaţiile inedite care apar. Pe linie de gonio tre- 
buie să ne pice ceva informaţii, să dăm de firul me- 
sajelor pînă la capăt. E timpul! Îţi voi comunica la 
momentul oportun tot ce vom afla, bineînţeles dacă 
e cazul. Mai ai nevoie de ceva ? 

— Nu. 

— Atunci îţi doresc succes ! Cînd vrei să pleci ? 

— Chiar în noaptea asta. Vă mulţumesc pentru 
indicaţii, tovarășe colonel. 


Şapte mesaje ciudate, formate dintr-un nume pro- 
priu şi cîteva cifre îşi așteptau dezlegarea în seiful 
căpitanul Bendescu de la cifru. Nu exista zi în care 
colonelul să nu se intereseze dacă cheia a fost găsită, 
iar pentru căpitanul Bendescu nu exista nici un mo- 
ment de liniște. Se descurcase în repetate rînduri în 
situații deosebit de complicate şi de fiecare dată 
enigmele au fost dezlegate cu multă repeziciune. E 
drept, în alte rînduri mesajele erau mai lungi şi cheia 
cădea datorită unor repetiţii. De data aceasta cele 
şapte mesaje înregistrate de radiști nu cuprindeau 
decît trei nume care se repetau: unul de patru ori, 
altul de două. Cel de-al șaptelea mesaj a fost înregis- 
trat în urmă cu patru ore. Cifrele n-au revenit nici- 
odată şi în cele şapte mesaje nu au fost nicicînd mai 
mult de trei. Ele nu spuneau nimic, numele la fel. 
Şi totuşi ce putea să ascundă Luca sau Marcu ? Ce 
putea să însemne acest „Matei XXI—8—11“, lansat 
în eter cu o noapte în urmă ? 

A întors cifrele pe o parte și pe alta, a făcut nu- 
meroase legături, numeroase supoziții şi prezumții, 
a construit diferite variante, dar cifrele nu se legau 
cu nimic, nu se legau între ele, nu ofereau nici o 
pistă pentru elucidarea cazului, pe care el l-a numit, 
neoficial, „Revelion X“. 

Căpitanul Grigore Bendescu era trecut de patru- 
zeci de ani şi lucra în securitate chiar de la înfiinţare. 
Războiul l-a făcut la un stat major și de cifru s-a 

ocupat incă de cind era militar în termen. Avea o 
bogată experienţă în acest domeniu și mai era ceva : 
căpitanul era un pasionat al treburilor încîlcite. El 
trecea drept un om cult, un om avid de lectură. 
Acasă avea o bibliotecă pe care ar fi invidiat-o și un 
profesor universitar. Mulţi dintre tinerii ofiţeri în- 
scrişi la cursurile universitare fără frecvenţă apelau 
adesea la cărţile căpitanului Bendescu. Împrumuta. 
Niciodată n-a refuzat pe nimeni. Cărţile sînt făcute 
ca să fie citite, spunea el, dar să nu-i fi înapoiat o 
carte pătată de ceva, ori cu colţurile îndoite, că pier- 
deai creditul. Ţinea la cărţile lui foarte mult. 

A răscolit biblioteca sa personală, a răscolit biblio- 
teca orașului, a răsfoit cu atenţie tratate de matema- 
tică, a citit cu înfrigurare cărți de specialitate, dar 
cifrele și numele au rămas totuși o enigmă. Coman- 
dantul, după ultimele mesaje, îl presa și mai mult şi 
adesea se oprea în biroul său. Înţelegea graba pe 
care i-o impunea prezența comandantului, cu toate 
că acesta nu i-a reproșat niciodată faptul că nu a gă- 
sit încă înţelesul mesajelor din eter, mesaje care, lo- 
gic, erau în strînsă legătură cu activitatea spionilor 
parașutați in ianuarie. 

A apucat de pe birou o coală albă și a început să 
deseneze pătrate, aşa cum își amintea că făcea cînd 
era pedepsit la școală, în clasele primare, apoi căută 
să așeze cele trei nume Marcu, Matei, Luca; Luca, 
Marcu, Matei ; Marcu, Luca, Matei. Deodată se trezi 
că șopteşte cu glas tare: „cei patru evangheliști au 
fost trei, Luca și Matei“. 

Da, Luca şi Matei și mai e Marcu... 


A sărit deodată de la biroul său și a pornit în 


goană pe scări. Ofițerul de serviciu l-a privit uimit. 
Nu era obișnuit cu graba căpitanului Bendescu, nu 

l-a văzut niciodată așa de agitat. Dealtfel oricine s-ar 
fi mirat. Era renumit pentru calm, pondere şi 
echilibru. 

S-a oprit pe strada Toamnei nr. 14. A sunat. 

I-a deschis o femeie corpolentă care se legăna greoi. 
Părul alb îi trăda virsta înaintată. 

— Părintele e acasă ? întrebă căpitanul, după ce 
o salută. 

— Da. Poftim măicuţă, că n-ai mai trecut pe 
la noi. 

— Am avut foarte mult de lucru, se scuză el în 
timp ce grăbea pașii să intre mai repede. 

Părintele Miltiade avea aproape șaptezeci de ani. 
leșise de mult la pensie, dar mai slujea la una din 
bisericile mărginașe ale orașului. Bendescu era prie- 
ten cu părintele Miltiade și aceasta se datora afini- 
tății pentru cultură. Părintele Miltiade se bucura de 
faimă, avînd o vastă pregătire şi nu numai biseri- 
cească. 

După ce a strîns mîna firavă a preotului, căpitanul 
a intrat direct în subiect. 

— Părinte, dumneata poți să-mi spui cam ce ar 
putea să însemne „Luca XVII—10 ?“ 

— E un text din evanghelie. Dacă ai răbdare, îl 
căutăm. Își îndreptă ochii spre bibliotecă. Căpitanul 
trăia o emoție şi o bucurie pe care aproape nu mai 
putea să le stăpînească. Dealtfel a rămas surprins de 
ușurința cu care a reacţionat părintele. Să fie oare ?... 
Părintele răsfoi filele subţiri ale cărţii. Luca 
XVII—10 ai spus ? 

— Da, părinte. 

— „„Slugi netrebnice sîntem ! Ce eram datori să 
facem, am făcut.“ 

— Iar „Marcu 4—25 ?“* 

— Să căutăm fiule. Căutăm. Bendescu îl urmărea 
cu înfrigurare. Da, da ! Marcu. E o parabolă. Uite: 
„Mai lesne este cămilei să treacă prin urechile acu- 
lui decît bogatul să intre în împărăţia lui Dumnezeu“. 

— Ce se înţelege prin aceste parabole ? 

— Fiule, evanghelia trebuie tălmăcită just. 

— Părinte, nu poţi să-mi împrumuţi și mie cartea ? 

Căpitanul interveni precipitat în monologul preo- 
tului, care se voia lung. 

— Ba da, fiule, cu toată dragostea. Și să știi de 
la mine că un om care nu a citit învăţătura bibliei nu 
poate fi considerat niciodată că este cult, oricîtă cul- 
tură ar fi adunat el din toate cărţile pămîntului, fi- 
indcă biblia — pentru noi — este cartea cărţilor... 

Vrednicul părinte zîmbi și îi întinse cartea. Căpi- 
tanul Bendescu, cînd o avu în mînă, parafrază în 
gind : de data asta este și „cartea cifrului“ şi cheia 
mult căutată. Mulţumi părintelui şi refuză politicos 


invitația de a mai rămîne la un pahar de „grijanie“ 
ȘI se retrase. 


În biroul său, în liniște, taina celor șapte mesaje 
începu să se dezlege, apoi îl sună pe comandant. 

Acesta intră vijelios în biroul lui Bendescu. 

Au trecut repede peste formulele obişnuite de in- 
troducere şi au intrat direct în problemă. Bendescu 
explică concis și clar : comunică prin biblie, o ediţie 
londoneză obișnuită. 

— Nu mă interesează detaliile. Spune ce şi-au zis 
pînă acum ! 

— În primul mesaj, cel din 5 ianuarie. Căutaţi în 
evanghelie, după Luca, capitolele XVII, paragraful 
al 10-lea. 

— Băiete, n-am avut în viața mea o evanghelie în 
mină. Arată tu, dacă te pricepi ! 

Căpitanul a deschis biblia la pagina 1012 şi a citit: 
„Tot aşa și voi, după ce veţi face tot ce vi s-a porun- 
cit, să ziceţi : Sîntem nişte robi netrebnici, am făcut 
ce eram datori să facem.“ 

E uşor de ghicit ce se ascunde sub înţelesul acestor 
cuvinte : au ajuns și s-au aranjat. 

— Raționamentul tău e just. În celelalte mesaje e 
ceva mai important ? 

— Ultimul mesaj îi anunţă că sosește cineva şi 
precizează chiar data. 

— Cînd ? 

— În Luca, capitolul al II-lea, la paragraful 46, 
se spune : „După trei zile l-am găsit în templu...“ 

— Și mesajul cînd a fost recepționat ? 

— [Ieri noapte. 

— Deci trebuie să ne pregătim. Comandantul ri- 
dică receptorul. 

— Un moment. Mai e ceva important în evanghe- 
lia lui Matei, tot din ultimul mesaj : „Cei mai mulţi 
din norod își așterneau hainele pe drum, alţii tăiau... 
ete.“, iar în Luca—ll—33 se dau instrucţiuni să nu 
se folosească semnale luminoase. 

— Despre loc nu se spune nimic ? 

— Nimic. 

— Mai cercetează amănunţit mesajele, poate mai 
găsești ceva important. Îmi raportezi imediat ! 

— Am înțeles, să trăiţi ! 

Comandantul a ridicat receptorul telefonului. 
Sună. Lansă comenzi scurte şi după cîteva minute la 
sediul securităţii s-a produs o animaţie deosebită. 
Securiștii se aflau în alarmă. 


41 


La un moment dat cîinii de urmărire au luat-o razna 
și nu mai ştiau încotro să meargă, erau parcă tentaţi 
să pornească pe urmele pe care veniseră. Căutau me- 
reu în același loc și iarăși se reîntorceau. Cineva a lan- 
sat ideea să se renunţe la cîini. Curind toţi s-au con- 
vins că patrupezii nu le mai pot fi de nici un folos, 
deoarece cel parașutat mai înainte cu o jumătate de 
oră a așternut pe urmele sale o soluţie care innibă mi- 
rosul cîinilor. Așadar s-a renunţat la cîini și s-a pornit 
grabnic înainte, pe direcţia indicată de ei. Mergeau 
desfășuraţi în lanţ și cercetau îndeaproape locurile pe 
care le străbăteau. Au ajuns după cîteva ore într-un 
sat. Chiar în marginea lui au întîlnit un sătean plecat 
de cu noapte spre cîmp. 

I-au spus bună dimineaţa, apoi au intrat în vorbă. 

— N-ai văzut pe nimeni pe drum ? întrebă Banu. 

— Am văzut. Era un străin îmbrăcat într-o scurtă 
de piele şi avea o geantă, o geantă mare. l-am dat 
bună dimineaţa. 

— Încotro a luat-o ? 

— Înainte, pe uliţă. Cred că a mers la gospodărie. 
Cînd l-am întîlnit mă miram de unde o fi venit, că la 
ora asta nu trece nici o cursă. 

— Vii cu noi să ne arăţi pe unde s-a dus ? 

— Vin, taică. 

Au înconjurat sediul gospodăriei : o casă veche, un 
fost conac probabil, cîteva magazii și, mai în spate, 
O șură. 

O femeie cam de vreo patruzeci de ani, cu niște 
miini vinjoase, capabilă să ţină ușor piept unui băr- 
bat ca lumea, s-a apropiat de unul dintre securiști. 

— Dumneata ești cel mai mare ? 

— Da, îi spuse Banu. 

— Hoţul e înăuntru, în șură. Îl pîndesc de vreo 
jumătate de ceas. 

— Žici că a intrat în şură 2 

— L-am văzut cu ochii mei cum s-a furişat. Cred 
că vrea să ne fure... 

~ Unul siner a trat? 

— Numai unul am văzut. Hoţul a intrat singur. 

— Mulţumim femeie că ne-ai spus. Te rog să nu 
mai vorbești tare și intră în casă. 

— Ba eu vreau să văd cum îl prindeţi. 

— Ascultă de mine şi intră în casă, dacă vrei să 
nu păţeşti ceva. 

Tonul grav, deşi în şoaptă, cu care Banu rosti 
aceste cuvinte, a convins-o pe femeie și ea se retrase. 

De la geamul casei vecine femeia urmărea însă cu 
atenţie securiştii care stringeau tot mai mult cercul 
în jurul şurei. Comenzile se lansau de data aceasta 
doar prin semne şi urmăritorii se fixau în tăcere, cu 
atenţie sporită, cu degetele pe trăgaci. 

Locotenentul Banu somă și schimbă locul. Nu se 
auzea nimic, nu se mai simţea nici o mișcare. După 
cîteva minute, el făcu un semn și sergentul Ionescu, 
cu ajutorul unei prăjini, şi-a împins cascheta pe in- 
trarea șurei. În acel moment se auziră împușcături. 
Cînd a retras-o, două găuri mari confirmau că indi- 
vidul știe să ţintească bine. Cascheta era definitiv 
compromisă. 

S-au privit în tăcere. Ecoul împușcăturilor se pier- 
duse de mult. Banu tresări. Un tractor KD, care se 
găsea în apropiere, i-a sugerat o idee. L-a chemat 
pe plutonierul Tiberiu Marinescu, specialist în pro- 
bleme mecanice. 

— Poţi să porneşti tractorul ? 

— Se poate. 

— Atunci, dă-i drumul, dar repede ! 

După puţin timp se auzi duduitul motorului. 

— Pune-l pe direcția șurei ! 

— Citeva minute, să se încălzească. 

Plutonierul porni tractorul înainte, încet. În spa- 
tele său — feriţi de armătura metalică şi de şenilele 
care muşcau pămîntul — înaintau Banu şi plutonie- 
rul Tiberiu Marinescu. La intrarea în șură, tractorul 
se opri, poticnit de un stilp, dar, sub puterea moto- 
rului, stîlpul plesni și căzu, lăsîndu-i cale liberă. În 
acel moment peste tractor zbură o grenadă. Cu o 
maximă iuțeală și spectaculoasă abilitate plutonie- 
rul a apucat s-o prindă, fără să-i permită să atingă 
pămîntul, şi a azvirlit-o mai departe. Ea a explodat 
la cîțiva zeci de metri, în curtea vecină. Ca dintr-un 
arc, Banu a sărit peste tractor, a atins şenila în mers 
Și s-a prăbuşit asupra individului care se pregătea să 
tragă. Arma lui, deviată de lovitură, s-a descărcat 
totuși, dar glonţul porni în altă direcţie, fără ţintă. 
Cînd tractorul ieși în partea opusă a șurei, se de- 
clanșă parcă automat lupta corp la corp cu banditul. 
Individul se dovedea bine pregătit ; bun boxer și bun 
cunoscător al jiu-jiţului. Para cu dibăcie atacurile 
insistente ale locotenentului. Balanța luptei înclina 
cînd într-o parte, cînd în alta. Atacurile banditului 
erau furibunde. Securiştii s-au apropiat în grabă 
stringindu-i într-un cerc pe cei doi. Panu lovi năpras- 
nic şi necunoscutul se prăbuși. Spre el se repezi ser- 
gentul Ionescu şi îi smulse reverul hainei, pe care 
acesta apucase să-l stringă între dinți. 

— Se otrăveşte nemernicul, spuse el. 

Pe reverul hainei se scurgea o substanţă verzuie. 

— Repede, căutaţi în vecini niște lapte și lansați 
semnalul pentru medicul F. Popescu, să vină urgent, 
le ordonă Banu. 

Trei rachete, albastre, sparseră tihna cerului lumi- 
nat de zori. 

L-au înlins pe o uşă şi l-au transportat într-un loc 
mai ferit. Omul se zbătea în convulsii puternice și, 
cînd încercară să-i dea lapte, și-a încleştat fălcile cu 
disperare. Abia reușiseră să-i toarne cu forţa lap- 
tele, cînd o mașină intră în curte în plină viteză. Me- 
dicul sări sprinten și se îndreptă spre ei. Din cîteva 
explicaţii înţelese despre ce este vorba. Îi luă mai 
intii pulsul. Apoi începu tratamentul. 

—. E vreo speranţă ? 

— Pare să fie. Omul încă trăiește. 

Doctorul începu o luptă aprigă cu moartea. Bro- 
boane mari de sudoare i se scurgeau pe frunte. Inter- 
venția lui era însă prea tîrzie. Otrava acționase cu 
repeziciune. 

— Nu mai e nimic de făcut, spuse — resemnat — 
medicul F. Popescu, după un timp, depărtîndu-se de 
uşa pe care era întins acum un cadavru. Antidotul 
ori era prea slab, ori a fost administrat tîrziu. 

Armele şi obiectele aflate asupra necunoscutului 
atestau că era spion. Urmau cercetările de identifi- 
care şi... alte ipoteze. 

Oamenii din sat, copiii și, mai ales, bărbaţii îl pri- 
vreau pe cel care se lăsase cu parașula pe pămîntul 
românesc, atunci, în anii aceia ai războiului rece, pur- 
tînd cu el un arsenal întreg de arme și gînduri vrăj- 
mașe. În faţă nu aveau acum decît un cadavru. Cîteva 
babe începură, din obişnuinţă, să bocească. 

Comandantul recapitula evenimentele ultimelor 
zile. În primul rînd s-a obținut pînă acum un cîştig 
serios : cifrul a fost dezlegat şi nu mai reprezenta 

nici o enigmă, ba mai mult, ultimele mesaje erau pe 
deplin confirmate. Exact la trei zile un avion străin 
a violat spațiul nostru aerian și au fost parașutați 
alți doi spioni : unul dintre ei a reușit să dispară, iar 
celălalt, cînd s-a văzut încolţit, și-a luat viaţa. De re- 
ținut : bandiții cunosc acest lucru. Ultimul lor mesaj 
confirmă : 

„Arcașii au tras asupra împăratului Iosua şi îm- 
păratul a zis slujitorilor săi: Luaţi-mă că sînt greu 
rănit. 

Slujitorii l-au luat din car, l-au pus într-un alt car 
al lui şi l-au adus la Ierusalim. A- murit și a fost în- 
gropat în mormîntul părinţilor săi.“ 

Colonelul a subliniat cu stiloul în textul biblic cu- 
vintele ce-l interesau. 

În al doilea rînd „mortul“ din șură a fost identifi- 
cat. Actele găsite asupra sa erau false, dar, prin con- 
fruntări cu unele fotografii, s-a stabilit că era Fili- 
mon Iancu, individ cu o biografie care se confundă 
cu a altor fascişti transfugi. S-a încadrat în organi- 
zaţia legionară în 1937, iar în 1941 a participat la 
rebeliune. A fost arestat și judecat nu numai pentru 
participarea la rebeliune, ci și pentru un asasinat 
comis. Nu a ispășit cei zece ani de muncă silnică la 
care a fost condamnat, fiindcă a reușit să evadeze 
din închisoare și să fugă în străinătate. 

Ce importanță mai avea acum un om mort? Ce 
mai putea să ofere ? 

Dar celălalt ? 

Într-o poiană din pădure, copiii au găsit niște fişii 
de piînză albă, așezate în formă de cruce. O substanţă 
fosforescentă impregnată în pînză oferea un semnal 
deosebit de preţios pentru avion, vizibil şi pe timp 
de noapte. 

Se impunea o concluzie fără echivoc: în timpul 
parașutării, careva dintre spionii veniţi mai inainte 
a lansat semnalul ; simțind primejdia, s-a făcut 
nevăzut. 


În august, cîteva fapte petrecute în mai multe 
locuri din țară au relevat că dușmanul a început să 
acţioneze. 

Într-un sat, două incendii dezlănţuite simultan au 
mistuit sectorul zootehnic al gospodăriei colective și 
casa secretarului organizaţiei de partid ; pe linia fe- 
rată Bumbești-Livezeni au fost demontate cîteva 
șine și numai datorită vigilenţei unui picher s-a putut 
evita în ultimul moment o catastrofă ; în mai multe 
localităţi, în preajma zilei Eliberării, au fost împrăş- 
tiate fiţuici cu caracter subversiv. 

Primind sarcina să localizeze punctul de unde se 
transmit mesajele, căpitanul Bendescu a stabilit îm- 
preună cu radiștii săi cîteva detalii semnificative : 
noaptea se emitea la aceeaşi oră — la unsprezece, iar 
ziua erau oarecari variaţii, probabil după necesităţi. 
Prin măsurători gonio s-a localizat, cu toată precizia, 
şi locul de unde se emitea. Mai mult chiar s-a aproxi- 
mat pînă şi casa de unde plecau semnalele : era lo- 
cuinţa unui bătrin, fost jandarm. 

De două săptămîni de cînd au stabilit acest lucru, 
Bendescu şi radiştii săi erau în alarmă. Au instalat 
un aparat de radio emisie-recepţie în turla bisericii, 
iar un altul într-o casă mărginaşă, unde, dealtfel, că- 
pitanul Bendescu se stabilise împreună cu ajutorul 
său — radistul — şi un alt lucrător din securitate. 
Au venit în sat sub pretextul că sînt geologi și, zil- 
nic, purtind după ei teodolitul, mire, jaloane, aparate 

de măsură, își făceau de lucru pe dealurile din 
apropiere. 

Întîrziau seară de seară lîngă aparat, așteptind să 
surprindă în eter mesajul captat în nenumărate rîn- 
duri și pe care și l-au apropiat. 

Ofițerul de sector, Nae Panduru, la indicația co- 
mandantului, venise de asemenea în aceste zile, în 
sat, pentru a da, la nevoie ajutor radiștilor şi pentru 
a cerceta îndeaproape activitatea bătrînului jandarm. 
Era încă o verificare. A tras, ca de obicei, în casa 
bătrînului. L-au primit bine, chiar foarte bine. Bă- 
trîinul Anghel l-a cinstit cu ţuică de prună din noua 
recoltă şi au vorbit despre multe. 

Bătrina a răsturnat pe masă o mămăligă aspră, 
apoi au venit puii rumeniţi bine și mujdeiul ...și tot 
așa, un păhărel, două... discuţia s-a prelungit pină 
tîrziu. 

Satul devenise într-un fel un cartier general al 
securităţii. Se aştepta. Panduru n-a luat legătura cu 
căpitanul Bendescu, iar acesta nu s-a arătat de teamă 
să nu se desconspire. Îi convenea postura geologului 
Şi, în plus, nu avea nici o încredere în Popovici, ba 
chiar îl suspecta. Aparatul nu se putea înșela. 

Seara s-a lăsat devreme, carele scîrţiiau pe uliţi 
retrăgindu-se spre case, prin curţi oamenii mai tre- 
băluiau, dar în curînd s-a aşternut liniștea şi doar 
ciinii mai hămăiau singuratici prin ogrăzi. Ici și colo 
mai licăreau lumini pe la geamurile unor case. Noap- 
tea de toamnă stăpînea peste sat. 

La geamul casei în care era găzduit, rezemat de 
pervaz, căpitanul Bendescu trăgea setos dintr-o ți- 
gară. Era aproape unsprezece şi aștepta. Aparatul era 
deschis de cîteva ore şi radistul îl supraveghea în- 
deaproape. Au trecut două săptămîni de cînd — seară 
de seară — așteptau. 

Ca un făcut însă, de cînd s-au instalat în noul loc, 
nu s-a mai transmis nimic. Și acum căpitanul își privi 
ceasul. Era unsprezece fără trei minute. Îl văzu pe 
radist încordat. 

— Ei, se aude ceva ? 

— A început să biziie. Cred că noaptea aceasta 
sîntem norocoși. 

— Stabileşte coordonatele imediat. Vei lua legă- 
tura cu turla şi îmi comunicaţi unghiul de întîlnire. 

În cameră se auzea un ţăcănit uşor. Încordarea 
le-a oprit respiraţia şi nu se auzeau decît semnalele 
venite din necunoscut. 

Era tirziu şi peste satul adormit se lansau sem- 
nale vrăjmașe. 

Nici cinci minute nu s-au scurs de cînd staţia ne- 
cunoscută a încetat să mai emită. Căpitanul era afară, 
urmat de radist, de sergent şi de gazda casei, un om 
de încredere, cinstit, căruia i se ceruse sprijin. De la 
biserică spre acelaşi punct porneau în grabă alţi doi 
securiști. 

Calculele goniometrice le-au confirmat vechile 
ipoteze : se transmitea din casa fostului jandarm, 
din casa în care era găzduit chiar unul dintre ofiţerii 
de securitate. Nu mai era nici un dubiu, nu mai era 
nici o îndoială şi... nu mai era timp de pierdut. Că- 
pitanul decise. Risca, dar era hotărît să înfrunte orice 
primejdie. A transmis la bază constatarea făcută și, 
fără să mai aştepte răspuns, a şi pornit înainte urmat 
de ceilalţi. Mergeau prin grădini în linie dreaptă, 
pentru a scurta drumul. 

În grădină, Bendescu îl instală, lîngă o claie de 
fîn, pe omul la care a stat şi i-a încredinţat pistoletul 
pentru lansare de rachete. 

— Dacă simţi ceva, tragi în sus și te adăposteşti. 
Ai făcut armata ? 

Omul a răspuns afirmativ și l-a încredinţat că va 
face întocmai. 

A luat legătura cu cei din turlă. I-a fixat în pos- 
turi de pîndă, iar el cu ceilalţi doi s-au îndreptat spre 
casă. 

A stabilit repede camera în care se afla colegul lor 
Panduru și a bătut ușor la geam. Acesta a apărut 
după cîteva momente. În sat oamenii se culcă de- 
vreme. Şi ofiţerul fusese destul de repede „furat“ de 
somn. Bendescu îi şopti încet despre ce este vorba. 
Lui Panduru nu-i venea să creadă. 


— Eşti nebun, Bendescule ? Doar am fost aici! 

— Nu sînt nebun. De aici s-a transmis în urmă cu 
un sfert de oră. Gonio a arătat cu exactitate această 
casă. N-are rost să discutăm, cum fiecare secundă e 
prețioasă, trebuie să căutăm. 

— Urcaţi-vă pe fereastră, în liniște. Cîţi sînteţi ? 

— Doar noi. 

— Bine, hai să căutăm ! 

Panduru își luă arma. Au pornit să cerceteze casa. 
Pe bătriîn l-au imobilizat într-o cameră. Radistul ră- 
măsese să-l supravegheze. Bătrinul — de reţinut — 
nu dormea în momentul cînd au pătruns în odaia sa. 

În cîteva clipe toată casa a fost cercetată. Mai ră- 
minea podul. Căpitanul Bendescu trecu în tindă și 
începu să urce scara. În acel moment, din cameră, 
se auzi o bufnitură, care sparse liniștea nopții. (Ra- 
distul avea să spună mai tirziu de unde provenise 
zgomotul : bătrinul Popovici a cerut voie să aprindă 
lampa şi el i-a încuviinţat. Vulpoiul însă, prefăcîn- 
du-se că o aprinde, a lovit-o cu cotul și a răsturnat-o.) 

Bendescu, ajuns în pod, a zărit printre ţigle lu- 
mina rachetei. S-a convins că pasărea zburase din 

cuib. Se auziră şi citeva schimburi de focuri. Era nê- 
gură şi individul reuşi să dispară în pădurea 
apropiată. 

Cercetară pînă tîrziu, dar fără rezultat. 

In hornul casei, care era fals, burlanul trecînd prin 
margine și fiind în același timp o sursă de căldură, 
au descoperii un culcuş și un adevărat arsenal, bine- 
înțeles aparatul T.F.F. şi o biblie. S-a mai găsit o listă 
cu oameni : activiști de partid și de stat. În dreptul 
multora dintre ci, fostul legionar, după un vechi 
obicei cîştigat la școala crimei, făcuse o cruce. Pe 
altă listă erau însemnate cîteva obiective economice 
mai importante, pe care desigur spionul le avea în 
vedere. 

S-au lămurit şi asupra modului cum individul a 
reușit să dispară. În streaşina casei era tăiată o uşiță 
în dreptul căreia bătrînul proptise cîteva lemne, pe 
care se putea cobori ușor. Lemnele n-au trezit nici 
o bănuială, întrucît în mod obișnuit, pe aceste locuri, 
se propteau de case lemnele de construcţii, pentru a 
se usca și a fi ferite de putrezire. 


E 


Dintre prietenii Leliei, cel mai mult i-a atras aten- 
ţia lui Banu inginerul Calotescu. Era un bărbat fru- 
mos, bine legat, cu mult farmec și maniere excelente. 
Cu toate că era puţin trecut, se bucura de mare suc- 
ces la femei. 

Lelia Tănăsescu se îndrăgosti sincer de Calotescu 
și au început să frecventeze împreună restaurantele 
cele mai elegante și barurile de noapte. Calotescu o 
trata din belșug. Îi făcea cadouri dintre cele mai costi- 

sitoare şi, sistematic, o obişnuia cu un mod de viaţă 
deosebit de cel cu care ea era deprinsă pînă alunci. 

Domnişoara Lelia l-a prezentat mamei sale şi 
Calotescu a intrat treptat în viaţa familiei Tănăsescu. 
Curînd traiul îmbelșugat de altădată a revenit în 
casa văduvei. Datoriile au fost plătite și cele două 
femei au început din nou să trăiască pe picior mare. 

Văduva Tănăsescu dorea ca acest inginer străluci- 
tor, și cu mulţi bani, să-i devină ginere și nu avea 
nimic de obiectat ca el să-și petreacă o parle din 
nopţi sub acoperișul ei. 

Calotescu reuși astfel să devină stăpinul sufletesc 
al Leliei. Ideea realizării formalităţilor civile de că- 
sătorie era însă aminată cu tact şi îndemiînare, încît 
pînă la urmă s-au mulţumit cu dragostea lui și cu... 
speranţe. 

Calotescu şi-a ales cu grijă momentul pentru a-i 
dezvălui adevărul Leliei. I-a vorbit despre „greută- 
tile“ situaţiei sale de agent al unei puteri străine in- 
trodus în secret pe teritoriul românesc și i-a spus că 
superiorii lui din străinătate îl recheamă, fiind ne- 
mulțumiți de eșecurile din ultima vreme. 

Lelia Tănăsescu n-a putut suporta ideea de a-și 
pierde amantul și, profitind de slăbiciunea ei, Calo- 
tescu a încredinţat-o că, dacă va reuși să-și ducă la 
bun sfîrşit misiunea, se vor căsători, vor pleca în 
străinătate, iar cu banii cîştigați vor putea trăi 
împărătește |! 

Fata a acceptat să lucreze pentru el. 

Lelia Tănăsescu a devenit astfel o verigă în lanţul 
de spioni. Seara, îi aducea documente din uzină, pe 
care Calotescu le fotografia cu grijă, apoi ele erau 
repuse la locul lor ; altele erau direct copiate la ma- 
şina de scris de către Lelia. 

Inginerul Calotescu era deosebit de sigur de sine: 
se înfipsese bine în uzină, într-un post cheie. A fost 
angajat cu ușurință, uzina fiind într-o perioadă cînd 
nevoia de cadre era mare, iar verificările s-au făcut 
superficial. 

Locotenentul Banu, cuprins de gîndurile care se 
furişau cu repeziciune în ritmul cîntecului roţilor de 
tren, rememora faptele petrecute în ultimul timp, de 
cînd zilele și nopţile sale se întilneau mereu cu cele 
ale inginerului Calotescu. În primul rînd, presupu- 
nerea că în uzină ar fi pătruns unul dintre spionii 
parașutați s-a confirmat, dar cel mai greu a fost să 
fie identificat individul printre cei peste două mii de 
angajaţi. 

Legăturile sale cu Lelia Tănăsescu l-au scos pentru 
început de sub orice bănuială (constituind o acope- 
rire aparentă). Cu Lelia Tănăsescu a cutreierat mult, 
şi, ceea ce nu era lipsit de interes, nu a neglijat nici 
o zonă cu mai mare pondere economică. Uneori, 
sîmbăta după-amiază, plecau în „excursie“ de unde 
se întorceau duminica seara, alteori chiar luni dimi- 
neaţa. Erau mereu împreună şi, după scurt timp, se 
vorbea chiar de însurătoare. 

Trenul înainta cu repeziciune în noapte și Banu re- 
făcea mintal drumul pe care l-a parcurs pînă aici, 
cînd se găsea poate la începutul unei noi misiuni, sau 
poate la o cotitură în activitate. Treaba pe care o fă- 
cuse cu multă discreție, de identificare a spionului, 
de urmărire apropiată a mişcărilor sale, era aproape 
pe sfîrşite și nu îl satisfăcea încă pe deplin. Tehnica 
folosită de inginer cra limpede. Calotescu îşi foto- 
grafia iubita. La prima vedere, fapta părea cu totul 
nevinovată, firească, dar aproape întotdeauna obiec- 

tivul aparatului era îndreptat şi spre un viaduct, o 
uzină, un tunel și, mai cu seamă, spre unele obiec- 
tive militare, pe unde inginerul „pasionat excursio- 
nist“ își plimba iubita. 

Lelia Tănăsescu îi oferea pretutindeni, în drumu- 
rile sale prin zona apropiată, o acoperire prețioasă. 
Doi îndrăgostiţi care se fotografiază nu atrag nici- 
odată atenţia. Dar femeia nu era doar un simplu pa- 
ravan, ea deținea și o funcție prețioasă în uzină. Ca 
secretară a directorului știa foarte multe, mai ales 
că era singura care răspundea de teleimprimator și 
se bucura de o deplină încredere. 

Noaptea era lungă și lui Banu i se părea că trenul 
merge încet. La un moment dat îi văzu pe cei doi 
pe coridor. Fumau. Era întuneric şi se conturau doar 
umbrele lor. 

Sigur, gindea Banu, colonelul are dreptate, nu a 
aprobat arestarea inginerului Calotescu dintr-un mo- 
tiv foarte serios : ca să afle dacă lucrează singur sau 
nu. Lelia îi furnizează date, îl ajută, dar nu se ştie 
precis dacă cunoaşte scopul pe care îl urmărește Ca- 
lotescu. Se aştepta o legătură care să-i ofere o nouă 
pistă. 


Pătruns de frig, Banu s-a trezit. Simţea o durere 
ascuţită în ceafă și se văzu legat strîns peste braţe. În 
jur era un întuneric de nepătruns. Capul îi vijiia. Nu 
reuşea să-şi amintească cum a ajuns în acel loc. Du- 
rerea era puternică şi îi destrăma gîndurile. Încet, 
incet căuta să se obișnuiască şi cu durerea și cu În- 
tunericul. Încerca să identifice mediul din jur. Pri- 
mele reacţii de orientare îi arătau că se află undeva, 
într-o subterană ; într-un beci, probabil. Își încordă 

muşchii și, aşa legat cum era, începu să se rostogo- 
lească. Puiele pe care fusese aruncat foșneau uşor. 
Se lovi de un perete și căută să-l simtă, să-l cunoască, 
deși nu putea să-l atingă cu mîinile și nici cu picioa- 
rele. Căpălă însă convingerea că se găsea într-un 
bordei săpat de curînd. Íl copleşea liniștea apăsă- 
toare şi grea. Se găsea parcă într-un cavou, fără pu- 
tința de a se ridica. Se rostogoli în partea opusă şi 
se lovi curînd de peretele celălalt. Bordeiul era strimt, 
nu avea o lărgine mai mare de doi metri. Se găsea 
într-un loc necunoscut, îngropat de viu și fără posi- 
bilitatea de a acţiona. Îl cuprinse furia și se rostogoli 
intr-o parte și în alta, căutînd să găsească o soluţie, 
dar nu întîlnea decit paiele pe care fusese aruncat. 
Cînd s-a convins că în grotă era singur, începu să 
se mai liniștească. Se opri într-un colț și își adună gin- 
durile. Revăzu drumul parcurs în noapte pe motoci- 
cletă în urmărirea trenului, revăzu călătoria cu tre- 
nul, îi reveniră în memorie imaginile proaspete din 
oraşul de la poalele munţilor... 

Căuta febril, depănîndu-și gîndurile, să-și explice 
situaţia. Unde se afla? O urmărise pe florăreasă, 
care îl purtase pe o stradă mărginașă a orașului ; se 
furişase în curte și prin geamul întredeschis auzise o 
discuţie importantă. Ce s-o fi întîmplat ? 

Şi cei de acolo care i-au dat ca ajutor o fată ! N-au 
găsit ceva mai bun! S-o descurca ea cu inginerul 
Calotescu ? E om al dracului, s-a convins de acest 
lucru de cînd i-a devenit umbră. Se va sesiza ea că 
el lipseşte și va porni în căutarea sa, neglijînd ce este 
important, neglijîndu-l pe Calotescu, care, nestinghe- 
rit, va preda documentele în păstrarea sfîntului An- 
tonio ? Şi de acolo unde vor ajunge oare? Tresări 
auzind zgomotul unor paşi. 

Închise ochii şi se lungi pe paie. 

— Ce faci ? Dormi ? 

— Am aţipit puţin. 

— Individul ce face ? 

— Dracu ştie. Cred că nu-și va reveni curînd. l-am 
dat o lovitură zdravănă în moalele capului, să-i ţină. 

Vorbele veneau dintr-un loc apropiat, printr-o des- 
chizătură, pe care locotenentul nu o sesizase. Curînd 
simţi pe faţa sa fascicule luminoase, probabil ale unei 
lanterne. 

— Ai dreptate, auzi el vorba. Nu și-a revenit, stă 
nemișcat. 

— Ce-ai de gind să facem cu el ? 

— Îl lichidăm, ce să facem ? 

— Altă posibilitate nu găsim? Să-l aruncăm 
undeva ! 

— E riscant. Nu rămîne altă soluţie decît să-l... 

— Nu vreau l... 

— Ţi-e milă de el ? 

— Nu din milă, dar n-am mai omorît oameni şi 
mi-e scirbă de treaba asta. 

— Ascultă, nu mai fă pe nebunul. Îl lichidăm 
Și gata. 

— De ce spui îl lichidăm ? Nu mă băga într-o afa- 
cere pe care nu o accept. 

— Dece, mă rog? 

— Fiindcă, ţi-am spus, nu sînt criminal. 

— Crezi că dacă te prind ăștia o să conteze că ai 
omorit un om ? E tot un drac. Tot moartea te aşteaptă 
și pe tine. E clar ! Nu avem altă soluție ! 

— Ce faci cu pistolul, vrei să-l omori acum ?... 

Pe faţa locotenentului se iviră broboane mari de 
sudoare. Îl cuprinse groaza și fiori reci îi străbăteau 
tot trupul. Asista parcă la o deliberare din partea 
unui complet de judecată necunoscut, reprezentat 

doar prin două voci grave, care răzbăteau înfundat 
printr-o firidă de pămînt. Ciudat, îi era groază de ce 
auzea, dar nu îi era teamă. 

— Prostii! auzi el vocea metalică, dură, conti- 
nuînd dialogul. L-aș lichida chiar acum, dar vreau să 
aflu ceva de la el. Mă interesează ce știu ei despre 
noi. Îl fac eu să spună. 

— O fi reușit neamţul ? 

— Ar trebui să sosească. 

— Mă gîndesc că totuși am procedat rău. Nu tre- 
buia să se ducă la întîlnire. 

— Nu e o întîlnire. Va lua din mers documentele. 
Mişcarea nu va fi observată decît de sfîntul... În- 
țelegi ! 

— Înţeleg, dar îmi menţin părerea. 

— Se pierdea legătura. Nu mai aveam cum să-l 
anunț pe Calotescu. Misiunea noastră e riscantă și, 
în acest caz, riscăm. Dacă cineva nu se prezintă la 
siînt să ridice servieta, e mult mai periculos. 

— Ai dreptate, într-un fel. E mai simplă ridicarea 
servietei ; bătrina în nici un caz nu mai putea să ia 
legătura cu el. Primejdia era mai mare. 

— Cel care ne-ar fi creat-o e aici. Şi mai e ceva. 
Am încredere în Kramer. 

— Da, neamţul e prevăzător. Dacă va observa ceva 
suspect în biserică va ști să fie doar un credincios 
oarecare şi să se retragă la timp. 

— Te cred și eu. L-am instruit bine ! 

— Cred că și la înapoiere o să fie cu ochii în patru. 

— Meticulos și prevăzător cum e Kramer, cred că 
o să ocolească tot oraşul pină să ajungă acasă. 

Se auziră din nou paşi pe pămîntul tare. Banu își 
imagină că încăperea alăturată a bordeiului este ceva 
mai mare. Un anume simţ îl ajuta să se orienteze în 
catacombele subpămîntene. Simţea aşezarea bordeiu- 

lui, deși nu putea să vadă aproape nimic, fiind cufun- 
dat în beznă. 

— Pleci ? 

— Plec sus. Îl aştept pe Kramer. Să mă anunţi dacă 
se trezește ! 

— Îţi spun. Voi avea grijă. Cine va pleca ? 

— Tu sau Kramer. 

— De ce tocmai eu ? 

— Fiindcă întrebi ! 

— Sînt cunoscut acolo. Nu-mi convine deloc. Ai 
auzit ?, nu-mi convine. 

— O să mai vedem. 

— Bine! 

Se aşternu o tăcere apăsătoare. Banu parcă visa şi, 
dacă legăturile nu l-ar fi strîns, dacă mîinile nu i-ar 
fi fost amorţite, poate ar fi trăit visul cu adevărat. 
Realitatea i se dezvăluia prin mîinile prinse în 
fringhii, prin pămintul tare pe care fusese aruncat, 
prin gaura, aidoma unui mormiînt, în care se găsea. 
Cerberul său începu să răsufle ușor şi Banu intui că 
adormise. Era momentul să încerce pe orice cale să 
se elibereze. Își încordă mîinile și simţi sforile cum 
intră în carne ; era strîns legat. Dar, treptat-treptat 
parcă se realiza o anume întindere a legăturilor. Ros- 
togolirile dinainte şi mişcarea ritmică a corpului de- 
plasau cîte puţin lațul care-i strîngea trupul. O! 
dac-ar reuși să-și aducă nodul legăturii în față! Un 
răsuilat uşor răzbătea dintr-un loc apropiat. Paznicul 
continua să doarmă. Se întoarse pe o parte, apoi pe 
cealaltă, începu să aibă vagi speranțe. O durere ascu- 
țită se strecură pe la încheieturi, dar altă soluţie nu 
exista. Paiele ioșneau enervant. 

În bordeiul întunecos locotenentul Banu era chi- 
nuit de gînduri negre. Îl apăsa liniştea, îl dureau bra- 
țele. Îl obseda ideea eliberării. 

Deodată tresări. Cu un efort care i-a provocat chiar 
un geamăt, pe care cu greu și l-a putut acoperi, reuși 
să-şi treacă picioarele prin legătură. Acum mai avea 
o armă. Putea spera să desfacă nodul cu gura. 

Se apropie cu greu de peretele bordeiului. Îşi 
propti umerii și se ridică în picioare. Timp! Avea 
nevoie de timp ! Miinile îl dureau din ce în ce mai 
tare, dar dinții prinseseră zdravăn nodul laţului. 
Încă puţin! Încă puţin! Simţi ceva cald cum se 
prelingea pe miini. Era sînge. Mușşcase din greşeală 
din propria lui mînă. Întunericul era tot mai adînc, 
cînd, într-un tirziu, nodul cedă. Era liber. 

Era obosit, capul îi vijiia, braţele îi tremurau vizi- 
bil şi avea nevoie de puţină odihnă. Puţină! Măcar 
puţină ! Timpul nu iartă şi n-avea voie să facă gre- 
şeli. Clipele de încordare maximă își spuneau cuvin- 
tul. Răsufla din greu și inima îi bătea să se spargă. 
Pipăind peretele, ajunse în dreptul despărțiturii de 
cealaltă încăpere subterană. Auzea bine răsuflarea 
odihnitoare a celui care îl păzea. Dormea şi ar fi putut 
să-l ia prin surprindere. Dar dacă... 

Calotescu, după ce făcu un tur de orizont, se opri 
în dreptul sfîntului Antonio, pentru care părea că 
are o mare admirație. Marga Enescu era ceva mai 
departe și se arăta preocupată să fotografieze citeva 
detalii de la vechile covoare expuse pe pereții inte- 
riori ai bisericii. Era o oră matinală şi în biserică se 
găseau puţini vizitatori. În afară de ei mai erau doar 
vreo trei bătrîne cernite, care se rugau, iar la intrare 
un cerşetor șchiop. Cufundată în extaz, Marga privea 
covoarele vechilor meșteri, privea covoarele aduse, 
în depărtate vremuri, din Orient, iar inginerul sta 


99 


nemişcat. Unul din colegii Margăi își găsise de vorbă 
cu cerşetorul, iar celălalt se așezase în genunchi și 
murmura versuri învăţate la școală, închinîndu-se din 
cînd în cînd. Marga, cînd îl văzu în această postură 
caraghioasă, de-abia se abţinu să nu zîmbească. În 
biserică, lovind ușor mozaicul cu un baston, intră un 
bătriînel roșcat, cu pistrui pe faţă. Cercetă cu privirea 
în sus, trecu pe lîngă Marga şi chiar o atinse uşor, 
era foarte aproape. Inginerul, preocupat de sfîntul 
Antonio, așeză servieta pe postamentul pe care se 
găsea icoana și se îndepărtă puţin. 

Bătrînul se apropie și el de soclul unde de veacuri 
a fost pictat portretul sfintului, iar Marga presimţea 
că se va petrece ceva important, că, probabil, bătrinul 
pistruiat era cauza venirii inginerului la biserică. Con- 
tinuă să fotografieze ţinînd în cadrul imaginii pe cei 
doi. Cînd bătrînelul se apropie, inginerul îl atinse im- 
perceptibil, făcu o plecăciune, apoi se îndreptă încet 
spre ieşire. Colegii Margăi îi luară urma. Ea a rămas 
cu ochii ţintă spre bătrîn. Acesta, firesc, ridică ser- 
vieta neagră de vinilin și o porni spre ieșire. Fata 
plecă după el. Afară o aștepta un coleg care îi şopti 
că inginerul nu mai are servieta. Ea îi arătă discret 
direcţia în care a pornit bătrînul. Indicaţia era clară. 
Porniră după el. Trecură prin piaţă, trecură prin 
citeva prăvălii și magazine, se opriră în fața unui 
centru de piine, la un chioșc de legume şi fructe, 
poposiră la un bufet unde cel supus observaţiei sorbi 
calm un sfert de vin. Apoi el îi purtă spre marginea 
oraşului. Pistruiatul mergea agale și, din cînd în cînd, 
işi întorcea capul înapoi. Drumul său pe străzile 
mărginașe şerpuia aidoma unui labirint înciîlcit, cu 
intretăieri. Părea că nu vrea să ajungă nicăieri. 

Cînd au intrat pe strada Vîntului, Marga era pur- 
tată la braţ de colegul său. Bătrînul intră fără teamă 

intr-o curte, la numărul 3. Marga și colegul său s-au 
întors, după ce au ocolit pe la capătul străzii. În 
dreptul numărului 3, s-au oprit... să studieze în li- 
niște locul unde intrase bătriînul. 

Casa era așezată într-un cadru destul de plăcut, 
printre pomi fructiferi și flori. Boschetele de tranda- 
firi bine îngrijite, celelalte flori de pe alei vădeau o 
mină pricepulă și grijulie. După cîteva momente ti- 
neril porniră în sus pe stradă, cu ucecuși tandreţe, ca 
doi îndrăgostiţi aulentici. 


Banu tresări. Se auzeau pași în încăperea alătu- 
rată. Paşii răzbăteau încet pe pămîntul tare. 

— A venit neamţul ? întrebă vocea somnoroasă a 
celui pe care îl mai auzise vorbind cînd celălalt îi 
hotăra moartea. 

— A venit, dar mai încet cu „neamțu“ că iar se 
şucăreşte Kramer. 

— Şi?! 

— A adus documentele. Le-a dat timpitul. N-a 
avul încotro, trebuia să le dea. Voia să se întilnească 
cu mine să-i ascult laudele, să-mi arate că el s-a 
descurcat bine și să ne impute că noi n-am realizat 
nimic. 

— Cum n-am făcut nimic ? Dar manifestele răs- 
pindite în Bucureşti, dar fotografiile făcute pe cul- 
mile muntilor ? 

— Ai fotografiat şi tu nişte cai și ai făcut mare 
brînză. 

— Cai spui ? Tu, domnule Mavropol, niciodată nu 
eşti mulțumit ! Nu ştiu ce isprăvi aş putea să fac, ori 
să facem, ca să fii mulțumit. 

— Tu n-ai ştiut că treaba asta nu e potrivită pen- 
tru tine ? Tu eşti bun doar să măniînci şi să dormi și 
să nu faci absolut nimic. Ciupitule, nu te-a interesat 
nici repararea aparatului T.F.F. și stăm cu mîinile 
legate şi nu ai pic de iniţiativă! Ti s-a sculat 
Sua cul? 

— Amicul meu, de ce ? Ce crezi că am cu el ? 

— Te-am întrebat dacă s-a sculat. 

— Cred că nu, nu l-am auzit. Doarme aus. L-a 
înnebunit şi lovitura și cloroformul. 

— Mă duc să-l scol. Am nevoie de el. 

Individul, Mavropol, se apropie de intrare fără 
grijă. Purta într-o mînă o lanternă și cînd ajunse la 
tirida în care se găsea locotenentul, o îndreptă în jos, 
spre locul știut. Descoperi cu uimire că locul e gol 
și vru să se întoarcă spre celălalt. Nu apucă să schi- 
teze decit un gest şi o lovitură năprasnică îl ţintui 
locului. Banu nu-i oferi timp să se dezmeticească și o 
nouă lovitură cu stinga îl trimise definitiv la pămint. 
Locoteneniul nu mai pierdu nici un moment, sări 
peste el, îndreptindu-se spre locul unde presupunea 
că se află Ciupitu. Își subaprecie însă adversarul, 
poate fiindcă îl auzise mai înainte luîndu-i oarecum 
apărarea, poate că îl credea încă adormit, aşa că fu 
surprins cînd în drumul său se poticni de o izbitură 
puternică primită în burtă. Banu se aplecă și o du- 
rere ascuţită îi paraliză mîna stingă. Norocul său a 
fost că lovitura s-a oprit în antebraţ și nu l-a atins 
din plin în plex; putea să-i taie răsuflarea. Într-o 
fracțiune de secundă a stabilit poziția adversarului 
cu tot întunericul dimprejur şi a izbit cu capul în di- 
recția de unde venise lovitura. Nimeri bine și ampli- 
fică şocul prin cîteva directe de dreapta pînă cînd și 
acest adversar se prăbuși la pămînt. Era stăpîn pe 
situaţie, dar se găsea într-un întuneric de nepălruns. 

Bijbii cu miinile împrejur pentru a găsi ceva. Nu știa 
prea bine ce. Umbla după o lumină — un chibrit ori 
lanterna pe care ştia că o au bandiții, dar pipăia şi 
pereţii sperind să dea de urma ieșirii spre lumină. Nu 
găsi nici ieșirea, nici ceva cu care să facă lumină şi se 
reîntoarse spre locul unde stătuse legat, să caute lan- 
terna banditului care venise să-l omoare. Se aplecă 
pipăind pămintul. Locul era strîmt și simţea respira- 
ţia celui pe care îl doborise, dar nu-i dădu nici o 
importanţă, fiind preocupat de găsirea lanternei. O 
lovitură nu prea puternică, dată pe neașteptate, îl 
făcu însă să-și piardă echilibrul şi să ajungă la pă- 
mint. O neatenţie de cîteva secunde îl readuse din nou 
în dezavantaj. Banditul sări ca o panteră peste el şi îi 
apucă gitul încercînd să slringă cu putere. 

De cînd devenise ofiţer de securitate, lui Banu 
i-au prins bine puţinele lecţii de box și antrenamen- 
tele de judo. 

Adversarul său credea că i-a venit de hac şi a slă- 
bit strînsoarea, dar se trezi încleștat într-un dublu 
nelson și azviîrlit cu putere în peretele opus. Banu 
simţise puterea banditului şi nu mai ezită nici un 
moment. Îl așteptă să revină cu braţele încordate. 
Lupta reîncepu, o luptă corp la corp. Banu lovea cu 
putere şi se ferea, schimbînd locul. Lupta se desfă- 
şura în tăcere. Nimeni nu vorbea, se auzeau doar lo- 
viturile seci, doar icniturile celor doi. Se regăseau în 
beznă mai mult prin intuiţie și prin răsuflarea saca- 
dată. Banu, după ce primi în plin o lovitură, se aruncă 
asupra banditului și îl cuprinse cu braţele, imobili- 
zindu-l. Riposta a venit la timp. În momentele urmă- 
toare au fost cuprinși într-un fascicul de lumină. 

— Trage, spuse cel pe care Banu îl strîngea ca în- 
tr-o menghină. 

— Eşti nebun, cum să trag, vrei să te omor?! 

— Trage, cînd îţi spun ! 

Banu știa că individul nu va trage atita vreme cit îl 
va avea în mîini pe Mavropol și își schimbă poziţia. 
Era sigur că dacă acesta s-ar fi găsit în locul lui Ciu- 
pitu ar fi tras și i-ar fi omorît pe amindoi, dar așa, 
discuţia auzită îi dădea siguranţă că acesta nu va îi în 
stare să tragă și ţeava cu amortizor a pistolului, care 
se arăta lîngă lanternă, nu-i inspira teamă. 

— Trage, strigă din nou. 

— Nu am cum să trag. 

— Încetează odată, porunci Banu, altfel... Nu mai 
continuă, dar își încordă braţul și omul se zvircoli. 
Îl împinse cu genunchii înainte, ieșind din locul strîmt 
în care se găseau. Lanterna, urmărindu-i cu fascico- 
lul ei de lumină, era supărătoare. Cu mîna liberă, 
Banu scotoci la iuțeală buzunarele omului pe care îl 
avea la discreţie și-i scoase pistoletul. 

— Domnule Ciupitu, am împrumutat pistolul „ami- 
cului“, aşa că te rog împrumută-mi-l şi pe al tău. 

— Cum, ce? 

— Aruncă pistolul ! 

În loc de răspuns, pe la urechea lui Banu ţiui un 
glonţ. 

— Aruncă pistolul ! 

Se auzi un nou glonţ şuierînd. 

— Te-am avertizat, domnule Ciupitu, te-am rugat 
chiar, spuse Banu, și în momentul următor trase. 
Glonţul se opri undeva în tavanul bordeiului, fără 
să-și atingă ţinta. În momentul în care a apăsat pe 
trăgaci, Mavropol s-a smucit. Dar a doua oară Banu 
trase mai atent și un strigăt prelung dovedi că lo- 
vise în plin. Culese apoi pistolul și lanterna, purtîn- 
du-și prada înlănţuită strîns. Lumină bordciul și găsi 
firida prin care aceștia ieşeau afară. Plimbă din nou 

lanterna prin încăpere. Omul se zbătea şi gemea, dar 
rana nu era prea gravă. Glonţul îi atinsese doar mîna 
şi el se văicărea de se prăpădea. Locotenentul a reușit 
să-l rănească doar. 

În bordei se găseau trei paturi înguste, improvi- 
zate din scînduri, și o măsuță pe care se odihneau un 
gestetner şi un aparat T.F.F. demontat. Banu nu 
avea prea mult timp de pierdut și ghiontindu-l pe 
Mavropol îl făcu să o ia spre firidă. Urcă nişte scări 
tăiate în pămînt printr-un loc strîmt. Omul nu se mai 
îimpotrivea și acest lucru îi dădu de gîndit lui Banu. 

Se arătă o lumină şi el grăbi înainte. Clipi de cîteva 
ori și rămase uimit cînd, în loc să nimerească în 
odaia pe care o aștepta, se trezi într-o seră încărcată 
cu flori. N-avu timp să admire florile, nici să se 
orienteze bine asupra locului în care se găsea. Zări 
un stilou întinzîndu-se spre el, ţinut de o mină as- 
cunsă într-un boschet, și totul se aşternu în negură. 
Ceva, ca o ceaţă, se lăsase peste el. Mavropol se smuci 
şi scăpă din strînsoare. Din instinct, Banu sări într-o 
parte și nimeri lingă o etajeră pe care simţi prezența 
unor ghivece de flori. 

— Ce-ai făcut Kramer, m-ai orbit și pe mine ? 

— Ce-ţi faci probleme, știi doar că e verificat sti- 
loul și pînă mîine îţi trece, dar îl avem în mină pe 
nemernic. Altfel te căra cu el pînă la securitate. 

Banu azvirli un ghiveci cu flori în direcția de unde 
auzea vocea. Se auziră geamurile sparte ale serei, care 
cădeau puzderie. O idee îl străfulgeră. Aruncă la re- 
pezeală alte ghivece în diferite părţi ale serei. Voia 
să atragă atenţia, dar neamţul și-a dat seama de in- 
tenţiile sale. Aerul pătrundea în seră din mai multe 
părți şi geamurile sparte de pe acoperiș se mai 
scurgeau, plesnind la întîlnirea cu pămîntul. Între 

5 — Inspectorul şef 


Kramer și Banu se încinse o luptă pe viaţă și pe 
moarte. Împiedicîndu-se, Banu se lungi la pămînt, iar 
Kramer se aruncă asupra sa și îl burduşi bine, lo- 
vindu-l cu cizmele pînă ce locotenentul își pierdu 
cunoștința. 


Se trezi într-un coșmar. O sudoare grea îl cuprinse 
și ceva îl ţintuia locului. Încercă să se ridice, dar 
o durere ascuţită răzbătu prin tot corpul. — Stai li- 
niștit ! Auzi o voce caldă, dar imperativă, care i se 
părea cunoscută, însă nu-și dădea seama a cui poate 
să fie. Era cu ochii larg deschişi şi totuși nu distingea 
nimic. Era în plină noapte. Își încordă din nou toate 
forțele să se ridice, dar nu reuși. 

— Vasile, tu eşti ? ! 

— Eu. 

— Ce s-a întîmplat cu mine ? 

— Nimic grav. 

— Nu mă pot ridica. 

— Stai liniştit ! 

— Spune ce s-a întîmplat cu mine. Nu văd nimic, 
absolut nimic. Nu se poate face lumină aici ? Tu cum 
ai ajuns aici ? Ne aflăm tot în bordei ? Te-au prins 
Și pe tine ? 

— Nu mai sîntem în bordei. 

— M-au burdușit rău ticăloşii. Simt dureri peste 
tot ! M-am împiedicat. Nu-mi amintesc precis cum a 
fost, dar... 

— S-a dezlănțţuit fascistul cu furie asupra ta. Cred 
că te omora dacă nu picam la timp. 

— Unde sîntem ? 

— Undeva în deplină siguranţă. 

— Îmi amintesc totul pînă la un punct, de acolo 
nu mai ştiu nimic. Acum îmi explic de ce nu văd. 
De ce nu ești sincer, Vasile, de ce ocolești adevărul ? 
Ştiu de ce nu văd. Mi-au dat cu ceva în ochi. Kramer 
ăla avea o siringă sub formă de stilou, de care-mi 
amintesc, și m-a orbit cu un lichid. 

— Așae! 

— Atunci de ce cauţi să te ascunzi de mine ? 

— Mă gindeam să evit provocarea unui șoc, acum 
după ce ţi-ai revenit. Medicii analizează soluția şi 
speră să-i găsească antidotul. 

— De unde au soluţia ? 

— Cîteva picături din cele rămase în stilou; în 
pistolul-seringă... 

— Lucrează degeaba. Ce oră e acum ? 

— E noapte, e chiar noapte. A trecut de 
unsprezece. 

— Pînă mîine îmi voi reveni. 

— Ce te face să fii aşa de optimist ? 

— Mavropol e în aceeași situație cu mine. 

— Tu de unde ştii ? 

— Păi, nu-l aveam în braţe, nu mă luptam cu el 
cînd a apărut Kramer și ne-a orbit pe amindoi ? ! Ce 
s-a petrecut mai departe, nu știu, dar îmi amintesc 
perfect că înainte de a sări asupra mea, neamţul i-a 
spus că soluţia are efect trecător, nu durează mai 
mult de douăzeci şi patru de ore. 

— E bine, dacă... 

— Mă doare însă tot corpul. Sînt parcă bătut 
în cuie. 

— Te-a lovit rău, nemernicul ! Stai liniștit ! Totul 
este bine. Au fost prinși pînă la unul. 

— Cei de aici ? 

— Da! E necesar să stringem cercul și să-i captu- 
răm și pe ceilalți. Mă gindesc la cei din capitală. 

— E o codiţă și la... 

— De unde știi ? 

— Mi-au spus-o ei în subterană. Mai precis, i-am 
auzit discutînd. Ai văzut ce arsenal aveau în bordei, 
ce organizare şi-au făcut ? 

— Da! Le-am adunat pe toate. Și armele, şi apa- 
ratul T.F.F., care era defect. Acum îl reparau. Avem 
și gestetnerul cu matriţele. 

— Cum aţi dat de urma mea ? Sînt curios să ştiu. 

— 'Tovarăşii de aici au preluat firele părăsite de 
tine și Calotescu i-a pus pe urmele tale din nou. 

— Deci, cineva a fost la întîlnirea de la biserică ? 

— Evident ! Avem și fotografii, păcat că nu le poți 
vedea. Au acţionat prompt colegii noștri de aici. 
Kramer i-a purtat prin tot orașul, dar pînă la urmă 
tot acasă la el au ajuns. Era cunoscut individul pen- 
tru colaborarea cu naziștii. Eu, să-ţi spun, m-am 
bucurat cînd am aflat că pe alte căi ai fost condus 
spre același loc, strada Vîntului, cartierul general al 
spionilor. Îi am în obiectiv de aproape două luni. Am 
fost ca o umbră a lor şi n-au făcut un pas fără să știu. 

— Înţeleg, dar de ce nu i-ai arestat dacă știai, dacă 
le cunoșteai birlogul ? 

— Așteptam legături, te aşteptam pe tine. 

— Glumeşti, Vasile. 

— Nu glumesc deloc. N-am venit noi atunci cînd 
ne-ai dat semnalul, cînd ne-ai chemat ? 

— Eu? 

— Tu! 

— Nu înţeleg. 

— Nu tu ai aruncat ghivecele de flori de ai pră- 
pădit frumuseţe de seră ? 

— Am făcut-o într-un moment de furie, de dispe- 
rare, dar şi ca să atrag atenţia... 

— Ei, să știi că florile ţi-au salvat viaţa. Kramer 
era hotărît să te omoare. Se dezlănţțuise bestia din 
el. Noi ne găseam în apropiere, aşteptam semnalul să 
descindem. Dacă nu aruncai ghivecele cu flori inter- 
veneam poate prea tirziu, interveneam cînd nu mai 
era nimic de făcut. Tu erai fără cunoștință şi te pisa 
fiara, așa că am intrat în momentul cînd se mai au- 
zeau zdrăngănind geamurile ce se scurgeau de pe 
acoperișul serei. Totuşi a fost o intervenţie oportună, 
am fost pe fază. Nu ?... 

— I-aţi luat ca din oală, cum se spune. 

— Nu chiar așa. Într-o rezervă alăturată e un 
sublocotenent de aici pe care nemermnicii l-au rănit. 
Au tras asupra noastră. 

— Cine ? Că eu le luasem două pistoale și unul 
dintre ei era orb ca și mine. 

— A tras Kramer și a opus rezistenţă cu o armă 
automată şi cel din subterană, Ciupitu, dacă-l știi. 

— ÎI știu şi pe el. E rănit rău colegul nostru ? 

— În umăr. Cred că nu va avea nici o urmare. O 
să-i treacă repede. 

— Calotescu, ce s-a întîmplat cu el ? V-a scăpat ? 

— Cred că a fost foarte surprins cînd s-a văzut 
aşteptat în gară, la sosire. 

— A fost arestat ? 

— Şi el, și iubita sa, frumoasa Lelia. 

— Deci s-a încheiat un capitol. 

— Cam așa. 

— Atunci pot să te urmez în bătălia finală. 

— Crezi că e bătălia finală ? 

— Sper că în curînd vom reușit să lichidăm între- 
gul grup. 

— Da, şi eu cred că e spre sfîrşit, dar încă mai 
avem de lucru. 

— S-au rupt niște fire pe undeva. Dar le venim 
noi de hac. Pornim din nou. 

— Nici nu te-ai ridicat din pat şi ești gata de 
drum ? Pînă una alta stai liniștit. Comandantul îţi 
trimite felicitări și e de părere să te refaci și să te 
odihnești. 

— Mulţumesc, dar mîine sînt refăcut. Precis voi fi 
gata de drum. 

— Pînă atunci, am să-ţi fac o surpriză. Cineva a 
venit lîngă tine de cîteva ore și este nerăbdătoare 
să-ți audă vocea. la să vedem, cam cine poate fi? 

— Marga ? 

— A tremurat pentru tine şi aici. 

— Păi ce mă ţii de vorbă! 

— Ai fermecat-o într-un timp atît de scurt. Am 
observat eu că are ceva în suflet pentru tine. Și nu-i 
urită fata ! 

— Să ştii că atunci cînd eram singur în beznă m-am 
gindit la ea. Bra de fapt ultimul om cu care am stat 
de vorbă... 

Vasile rise şi o invită pe Marga să intre. 

Cînd îi auzi vocea caldă, faţa lui Banu se lumină 
şi ochii săi, care încă nu vedeau bine, erau cuprinși 
de zîmbet. 


Reuniunea următoare a tinerilor a avut loc după 
două săptămîni. Inspectorul Banu, după cum promi- 
sese tinerilor locotenenţi, dădu curs invitaţiei. Se 
aşeză în același fotoliu şi reluă povestirea. 

— Înainte de a mai evoca una dintre acţiunile 
concrete de luptă, trebuie să vă relatez ce s-a mai 
întîmplat cu dezbaterea teoretică, 

Învăţămîntul profesional a reluat tema pusă în 
discuţie : „arta informaţiilor“, de data aceasta însă 
în prezenţa unor cadre superioare. 

La grupa lui Gănescu, grupa în care tînărul Banu 
a avut intervenţia pe care v-am povestit-o, a venit 
chiar comandantul regiunii — colonelul Calousec. 
Colonelul, informat de tot ce s-a discutat anterior, 
a intervenit discret : 

— Vreau să văd ce ştie şi cît ştie fiecare despre 
problema informaţiilor şi, fiindcă am aflat că proas- 
pătul ofițer Banu și-a întrerupt data trecută comu- 
nicarea, aş dori să-şi dezvolte mai departe ideile. 
Sper că nu ai nimic împotrivă să te ascultăm și noi, 
Banule ?... 

— Nu, tovarăşe comandant, dar trebuie să recu- 
nosc că sarcina este cu mult mai grea pentru mine 
acum, dacă adaug emoțiile și... 

— Lasă emoţiile şi dă-i drumul, îl încurajă co- 
lonelul. 

— Data trecută am selecționat cîteva exemple din 
istoria universală și din istoria poporului nostru 
pentru a demonstra vechimea, tradiţiile şi impor- 
tanţa acestei „arte“. 

Voi încerca acum să completez această imagine cu 
alte fapte pe care documentele ni le pun la înde- 
mină. 

Aşadar să o iau de unde am rămas. 

Demnă de menţionat este acţiunea întreprinsă de 
Ștefan cel Mare cu ocazia primei campanii turcești 
din Moldova, cînd reușește să-și plaseze unul dintre 
oamenii săi (un muntean) drept călăuză a oştirii tur- 
cești. Acesta, după aducerea turcilor acolo unde mol- 
dovenii așteptau ascunși, la pîndă, a trecut la Ștefan. 
Călăuza pe care „şi-au luat-o“ turcii era desigur justi- 
ficată. Pătrundeau pe teritoriul Moldovei şi erau cu- 
prinși de neliniște. Se puteau aștepta la orice. 

Șlelan va realiza însă un fapt de o nemaipome- 
nită îndrăzneală. El va trimite o solie moldovenească 
încărcată cu daruri la puternicul Mahomed al II-lea, 
cu misiunea „să-i aducă la cunoștință că niște tilhari, 
niște izgoniți și surghiuniţi au călcat hotarele Mol- 
dovei, pricinuind multe pagube și că ceata de hoți 
a fost nimicită“. Dar solii lui Ştefan cel Mare mai 
cereau „ca pe cei care au mai rămas din acești tilhari, 
dacă cumva s-au refugiat prin părţile sultanului, 
să-i dea pe mîna lui ca să-i pedepsească cu aceleași 
meritate pedepse ca și pe ceilalți“... 

Solii moldoveni nu au fost ucişi la Constantino- 
pol şi nici aruncaţi în Bosfor (conform obiceiului), ei 
s-au întors acasă aducîndu-i lui Ștefan cel Mare vești 
despre ,„minia şi oștile mari pe care le adună turcii 
să le trimită asupra sa“. 

Îndrăzneala solilor moldoveni apare deci ca un act 
de abilitate tactică şi subtilitate diplomatică pusă 
în slujba nobilelor țeluri ale domnitorului. 

Foarte interesante sînt de asemenea acţiunile în- 
treprinse de Despot Vodă în relaţiile sale cu hab- 
sburgii. Astfel, Ioan Belsius şi Martin Literatul 
— agenţi ai habsburgilor pe lîngă Despot Vodă — 
„vor fi trimişi și puși de voievod să lucreze în favoa- 
rea sa, să trimită stăpînilor lor scrisori pe care el le 
dictează“. Ioan Belsius, venit în Moldova cu instruc- 
țiuni precise de la habsburgi, ascunde sub oblîncul 
de la şaua calului un cifru pentru întocmirea rapoar- 
telor. Imediat ce ajunge la Suceava, este prins şi re- 
crutat și de Vodă Despot, acţionind, din acest mo- 
ment, cu credinţă pentru domnitor, îndeplinind ro- 
lul de agent dublu. Maximilian de Habsburg, cel 
pentru care lucra Belsius, desigur nu prea putea să 
se aleagă cu prea multe din informaţiile primite de 

la agentul său „datorită stilului încilcit în care acesta 
îi trimitea rapoartele şi a unor fapte obscure pe care 
le prezenta“. Desigur, era și normal, deoarece ra- 
poartele trimise sînt inspirate chiar de Despot Vodă 
și ele treceau sub tăcere aspecte importante, trans- 
mițind doar fapte mărunte, neesențţiale. 

Multe momente interesante pe linia activităţii in- 
formative şi contrainformative găsim și în epoca lui 
Mihai Viteazul. 

Peste tot el a trimis oameni de încredere care îi 
reprezentau interesele, iar în caz de primejdie, de 
război, îi ofereau informaţiile necesare. lată doar 
cîțiva dintre cei care au slujit în felul acesta cauza 
voievodului și a Tării Românești. Dionisie Rali Pa- 
leologul, mitropolitul de la Tîrnova, l-a informat fără 
întrerupere pe Mihai Viteazul cu privire la situaţia 
din Imperiul otoman și l-a îndemnat să lupte, găsin- 
du-și, la rîndul său, adăpost în Tara Românească 
cînd a fost gonit și urmărit de turci ; la Constanti- 
nopol, raguzanul Niccolo di Luca Lovicali şi grecul 
Dimo Celebi, împreună cu fratele său, au adus ser- 
vicii importante voievodului muntean, dovedindu-i 
credință ; Dimo Celebi se află în serviciul lui Mihai 
Viteazul pînă în toamna anului 1600, cînd turcii, 
„după ce îl schingiuiesc groaznic, tăindu-i nasul și 
urechile, îl împușcă din milă“ ; ca să nu-l mai amin- 
tesc pe bănișorul Mihalcea — cel care se ocupa di- 
rect de culegerea informațiilor şi era mîna dreaptă 
a voievodului în ale diplomaţiei. 

Amintesc că, în acţiunile sale, Mihai a folosit şi 
mijloace de dezinformare a inamicului. Astfel, Sinan 
scria la Constantinopol că : ,,...s-au arătat pe celălalt 
țărm creştini fără număr, poloni, transilvani, moldo- 
veni și alte neamuri“, iar un bătrîn capturat de turci 

îi informează că „oastea lui Mihai, care cuprindea 
peste o sută de mii, s-a tras spre București“. E uşor 
de înţeles că... moșneagul era pus anume de Mihai 
să dea turcilor veşti de felul acesta. Și tot așa de bine 
înțelegem că legendele puse în circulaţie erau un 
chip de a încetini marșul dușmanilor. 

Reprezentativi în legătură cu modul cum și-au or- 
ganizat serviciile pentru culegerea de informaţii sînt 
și Constantin Brâncoveanu și Dimitrie Cantemir, dar 
să ne apropiem de epoca modernă. 

În timpul revoluţiei de la 1848 şi după instaurarea 
guvernului provizoriu, o mare atenţie asupra activi- 
tății de informații și contrainformaţii a acordat-o 
generalul Magheru care, prin subordonații săi, reu- 
șește să organizeze o reţea activă, bine pusă la punct, 
la Dunăre, în zona Calafatului. Prin aceasta, a reu- 
şit să cunoască din timp pregătirile și mișcările tru- 
pelor turcești de la Vidin și Nicopole. 

Puțin mai tîrziu, în epoca lui Cuza, nevoia de in- 
formaţii a fost deosebit de acută, chiar vitală 
pentru existenţa tinărului stat românesc şi domnito- 
rul era conștient de aceasta. Cuza, pentru a sonda din 
timp intenţiile pe care le aveau puterile Europei, 
pentru a obţine recunoașterea „faptului împlinit“ al 
Unirii şi a celorlalte reforme care au fost întăptuite, 
a organizat un serviciu de informaţii şi diplomatic 
de seamă, pe care l-a folosit cu succes în acţiunile 
sale, sub forma unor misiuni speciale şi sub forma 
unor reprezentanțe particulare cu caracter semi- 
oficial. 

În această perioadă, poșta a fost trecută în patri- 
moniul statului, iar în conducerea serviciului tele- 
grafic Cuza numește pe Cezar Libricht, unul dintre 
bunii săi agenţi secreţi. Acesta nu s-a rezumat nu- 

mai la culegerea informaţiilor din interior sau din 
afară, ci a înfiinţat şi o rezidentură personală, pla- 
sînd în diferite posturi agenţi care îi erau credin- 
cioși, pregătindu-le slujbe, în special în cadrul servi- 
ciului telegrafic. 

În 1876, colonelul Alexandru Cernat desfășoară pe 
lîngă activitatea militară şi o activitate intensă in- 
formativă şi contrainformativă în Oltenia, orga- 
nizînd apărarea frontierei între Turnu Severin și 
Calafat. El şi-a asigurat observatori şi a cules infor- 
maţii asupra operaţiunilor militare ce se desfăşurau 
între sîrbi și turci, care se aflau deja în război, şi 
îndeosebi despre armata turcă, despre capacitatea ei 
de luptă, armamentul, înzestrarea tehnică, strate- 
sia şi tactica ei. 

Oare dacă această activitate ar fi fost mai amplă 
și mai penetrantă — în timpul Războiului pentru In- 
dependență din 1877 — victoria strălucită de la 
Griviţa ar mai fi fost însoţită de numărul acela im- 
presionant de pierderi omenești din partea armatei 
române ? Poate am fi știut din timp structura re- 
dutelor și a întregului sistem de apărare organizat de 
turci şi atunci. 

În perioada următoare, la începutul secolului XX, 
datorită unei mai bune organizări şi interesului de- 
pus pentru obținerea de informaţii, serviciul secret 
român reuşeşte să obţină date foarte utile cu privire 
la activitatea de spionaj pe care o desfășurau diplo- 
mațţii străini acreditaţi la București. 

Astfel, folosind procedee diversificate, pline de în- 
drăzneală, organele contrainformative române au 
stabilit că cei doi miniştri de la București ai Germa- 
niei și Austro-Ungariei desfăşoară o activitate de 

spiona], provocind căderea reţelei de agenţi pe către 
aceştia o utilizau. 

Cazul contelui Czernin a devenit celebru. Acesta, 
ambasadorul austro-ungar la București, a fost „pră- 
dat“ de o voluminoasă servietă în care avea impor- 
tante documente diplomatice și de spionaj, între care 
și cifrul pe care îl folosea. Autorităţile române au 
fost prompte în „găsirea hoţilor“ şi au înapoiat 
servieta diplomatului, bineînţeles nu înainte de a 
fotocopia preţioasele hirtii. 

Conteie Czernin, derutat de organele române care 
„au depus mult zel în căutarea servietei şi în resti- 
tuirea ei intactă“, într-un timp scurt, nu a luat mă- 
suri pentru schimbarea ciirului, ba mai mult, de 
teama consecinţelor pentru neglijența sa, a trecut 
sub tăcere acest fapt. În acest fel contele diplomat 
austro-ungar, a acceptat tacit o colaborare cu ser- 
viciul secret român, care s-a folosit timp de doi ani 
de cifrul diplomatic austro-ungar, intrînd în posesia 
unui bogat material informativ. 

remarcăm ingeniozitalea dovedită în acest caz de 
lucrătorii de informaţii români pentru etapa respec- 
tivă, căci nu au propus expulzarea lui Czernin (după 
vechi uzanţe), ci au considerat mai importantă folo- 
sirea sa, utilizînd cheia cifrului corespondenţei di- 
plomatice austro-ungare, cu acordul tacit al conte- 
lui. Viitorul ministru de externe al Austro-Ungariei 
în perioada neutralității, contele Czernin, fusese ne- 
voit să îndeplinească rolul unui agent dublu, făcînd 
astiel jocul serviciului de informații român. 

Nici Von den Bussche, ambasadorul german, care 
cunoștea probabil păţania colegului său, nu a fost 
lipsit de o surpriză asemănătoare, servieta sa diplo- 
matică dispărîndu-i chiar în ziua cînd se pregătea să 

plece din București, misiunea sa terminîndu-se prin 
începerea războiului. Cum de data aceasta nu mai 
exista nici o obligaţie faţă de Germania, documentele 
diplomatului german au rămas în original la dispo- 
ziția organelor de siguranţă române ; cîteva liste cu- 
prindeau numele celor care, pentru mărcile date cu 
dărnicie de spionul Von den Bussche și emisarii săi, 
au trădat țara. 

Spionajul feminin, învăluit în mister şi legendă, 
care a dat naştere unei întregi literaturi după război 
și unor controverse care nu s-au încheiat nici azi, a 
avut reprezentante demne și pe meleagurile româ- 
neşti. Vreau să amintesc doar două cazuri. 

Românca Chiajna, fiica lui Petru Rareş, ne apare 
şi în ipostaza unei veritabile și abile spioane a seco- 
lului al XVI-lea. Doamna Chiajna, ajungînd prin far- 
mecul frumuseţii sale în corpul de cadîne al sulta- 
nului, obține informaţii importante, chiar din seraiul 
turcesc, în favoarea ţării sale, reușește să impună pe 
fiul său, Petru cel Tiînăr, în conducerea Ţării 
Româneşti. Se ştie însă că tînărul Petru — numai 
de 18 ani — nu putea să cîrmuiască ţara, aşa că 
mama sa, devenită preferata certă a sultanului, era 
cea care cîrmuia. Ciudata Chiajna se dovedeşte însă 
şi un iscusit diplomat întrucît ceea ce tranșa era în 
cele din urmă în favoarea țării sale. 

Mult mai tîrziu, agentul „B 9“ prezent activ în 
Banat, era căutat cu febrilitate de serviciul de con- 
traspionaj austro-ungar și autoritățile austriece 
care ofereau sume fabuloase pentru capturarea sa. 

„B 9“ era o femeie, originară din Banat, și fusese 
recrutată la începutul războiului de către serviciul 
secret român. Prin relaţiile cultivate cu ofiţerii ger- 
mani și austro-ungari din Timişoara și Arad, agen- 

tul „B 9“ a adus imense servicii României și Serbiei 
în anii primului război mondial. 

Agentul „B 9“ a oferit serviciului român informa- 
ţii asupra pregătirilor militare și asupra mişcării tru- 
pelor austro-ungare din Banat, precum și planurile 
pe care Puterile Centrale le preconizau împotriva 
României. Agentul „B 9“ nu a putut fi identificat de 
organele de contraspionaj austro-ungare foarte mult 
timp. Fisura s-a ivit undeva la București, astfel că, 
în cele din urmă, serviciul de spionaj al Puterilor 
Centrale află în frumoasa Maria Bălan, care era di- 
rijată să se afle mereu în anturajul ofiţerilor ger- 
mani şi austrieci, pe versatul agent. Căutata spioană, 
descoperită astfel, a fost imediat arestată și judecată 
de un tribunal militar care, conform obiceiului, a 
condamnat-o la moarte prin spînzurătoare. În graba 
lor de a o executa, autorităţile austro-ungare îi re- 
fuză cererea de grațiere către împărat, acordată pînă 
atunci tuturor osîndiţilor la moarte. 

De aici înainte întîmplările adevărate par de do- 
meniul fanteziei și merită să fie povestite. Zorii unei 
zile tulburi cu nori cenușii... călăii se îndreaptă spre 
celulă pentru a ridica osîndita să o aşeze în funia 
spînzurătorii pregătită din vreme. Dar, stupoare: 
celula e goală ! „B 9“ dispăruse ! Maria Bălan a apă- 
rut după cîteva zile la București. Evadarea a fost 
organizată de serviciul secret român printr-o combi- 
nație deosebit de curajoasă, bine pusă la punct. 
Maria Bălan, ajunsă la Bucureşti după evadare, este 
primită cu onoruri de către serviciul secret român 
și bine recompensată pentru informaţiile care le-a 
furnizat, pentru serviciile aduse României. Această 
femeie frumoasă și inteligentă, care a scăpat ca prin 
minune de funia spînzurătorii, s-a bucurat la vre- 

mea respectivă şi de o mare popularitate. Un ziar 
din perioada postbelică, referindu-se la activitatea 
ei, menţiona „că planurile serviciului de spionaj al 
Vienei erau dejucate de o spioană desăvirşită“, iar 
cotidianul francez „Paris soir“, asemuind-o cu Mata 
Hari, o numeşte „faimoasa Maria Bălan, regina spio- 
najului“... 

În perioada dintre cele două războaie mondiale nu- 
mărul exemplelor crește în mod firesc ; serviciul se- 
cret român a avut, pentru o bună perioadă de timp, 
în persoana lui Mihail Moruzov, un organizator ca- 
pabil, stăpiîn desăvirşit al artei informaţiilor şi con- 
trainformaţiilor, abil şi de o îndrăzneală uluitoare. 

În decembrie 1917, pe cînd era șeful serviciului 
secret în Deltă, acesta intră în legături oficiale di- 
recte cu reprezentanţii serviciului de spionaj german 
și bulgar — prin intermediul agentului său „,Fo- 
mino“. Avea să conlucreze mai mult cu Hans Heling 
care îndeplinise funcția de subșef al serviciului de 
spionaj] al Puterilor Centrale din Dobrogea. Colabo- 
rarea dintre cei doi avea să continue pînă la moartea 
lui Moruzov. Contactul direct cu spionajul german a 
reprezentat, pentru omul plin de inteligenţă, o sursă 
de informaţii pe care a știut s-o exploateze cu pri- 
cepere şi folos pentru ţară. 

După 1933, printr-un intermediar, Moruzov reia 
legătura cu Heling, acum ofiţer superior în Abwehr, 
care se afla la Regensburg, iar în anul următor, 
acesta vine în România pentru a se întiîlni cu el, ac- 
ceptindu-i colaborarea într-o perioadă în care era o 
adevărată vînătoare de spioni. Este de crezut că 
M. Moruzov a găsit de astă dată motive mai substan- 
tiale de cointeresare pentru Heling. Cert este însă 
că, încă din această perioadă, M. Moruzov reușește 

să aibă un informator preţios în serviciul secret al 
armatei germane. Prin intermediul lui Heling, va ob- 
ține informații valoroase privitoare la organizarea 
amănunţită a serviciilor informative şi de poliţie ger- 
mane. Pe această cale află, în amănunt, și progra- 
mul preconizat pentru România în anul 1934 de 
către căpeteniile naziste : Hitler, Rosenberg, Hess, 
Himmler şi Heydrich, program care avea caracter 
strict secret şi la care nu putea ajunge decît un om 
ce lucra în culisele spionajului nazist. Prin Hans 
Heling, Moruzov este informat, după 1935, şi despre 
fricţiunile care existau între diferite servicii de in- 
formații germane, mai ales între Abwehr și Gestapo, 
şi se foloseşte cu pricepere de acestea mai ales în 
perioada de după 1938 cînd agenţii Gestapoului în- 
cepuseră să se infiltreze în ţară, ajutaţi și de unele 
elemente legionare. 

Hans Heling a colaborat în secret cu Mihail Mo- 
ruzov chiar și după ce între şeful său suprem, ami- 
ralul Canaris, şi Moruzov se stabilesc contacte ofi- 
ciale nemijlocite. 

Arestarea lui Moruzov a fost motiv de mare pa- 
nică pentru Hans Heling. 

În toamna anului 1940 (cînd Moruzov se afla 
arestat de legionari), Heling vine în ţară sub pretex- 
tul controlării rezidenţei abwehr, dar cu scopul prin- 
cipal de a sonda şi a para eventualele indiscreţii pe 
care le-ar face Moruzov și pentru a pune eventual 
mîna pe documentele compromiţătoare. Heling locu- 
iește la București în lunile septembrie şi octombrie, 
iar în noiembrie şi decembrie 1940 la Ploieşti. Ten- 
siunea de excepţie în care a trăit în aceste patru luni, 
frica de a nu fi descoperit de către legionari și dat 
pe mîna șefilor săi i-au creat o stare psihică atît de 

nefavorabilă încît a înnebunit. Heling nu știa că 
putea să fie foarte liniștit, întrucît omul versat — 
care a fost şeful serviciului secret român — nu era 
capabil de indiscreţii, iar în privința documentelor 
care l-ar fi putut compromite, acestea nu mai exis- 
tau, ele fuseseră distruse de Moruzov cu cîteva ore 
înainte de a fi arestat. 

În timpul celui de-al II-lea război mondial, orga- 
nele informative românești, conduse de Eugen Cris- 
tescu, pe care-l amintesc trecînd peste aspectele ne- 
gative ale activităţii lui, cu toată colaborarea care 
le-o impuneau serviciile germane, au păstrat și clare 
rezerve faţă de acestea, reușind uneori să lucreze 
chiar împotriva lor. 

În primul an al războiului îi este semnalat de către 
o femeie oarecare parașutarea, în apropiere de Ale- 
xandria, a unui grup de spioni englezi. Despre acest 
grup vor afla și nemţii, dar primii ajung oamenii lui 
Cristescu. 

Grupul de englezi ascuns în clădirea jandarmeriei 
din București, ferit de ochii nemților și organele lor 
de spionaj, care-l cereau cu insistenţă, a fost pus să 
lucreze pentru România, fiind determinat să ducă 
tratative cu forțele engleze de la Cairo în vederea 
incheierii unei păci separate între România și Pute- 
rile Aliate. 

Așadar, exemple ! Ele se pot înmulţi, indiferent 
de epoca pe care o supunem cercetării. Vreau să 
cred că din ele putem și astăzi trage învățături utile. 

Istoria „artei informative“ nu este în primul rînd 
o „lectură“ palpitantă și, uneori, picantă; ea este o 
sursă inepuizabilă de pilde atît pentru cei ce lu- 
crează nemijlocit în acest domeniu, cît și pentru toţi 
oamenii, căci se poate învăţa şi din succese şi din 

greșeli, mai cu seamă că, nu o dată, ni se înfățișează 
impresionante caractere şi destine omenești. 

Tocmai de aceea m-a pasionat tema şi dacă 
vreodată voi avea răgaz de studiu și de scris poate... 

Îmi amintesc cîteva cuvinte din cartea maiorului 
Chiriţă T. Atanass, Tactica informațiilor în micile: 
unități, apărută între cele două războaie, carte pe care 
chiar tovarășul comandant mi-a împrumutat-o. Vor- 
bind despre cel care lucrează în acest domeniu, au- 
torul scria : „el trebuie să fie setos mereu după 
informații noi, dotat cu imaginaţie și plin de curiozi- 
tate şi, în acelaşi timp, un psiholog discret și nerău- 
tăcios“... 


Nu vă mai povestesc discuțiile care au urmat. S-a 
vorbit despre selectarea informațiilor, despre verifi- 
care și rigoare, despre intuiție și instrumentare pe 
baze științifice, s-au pus întrebări, s-au corectat in- 
terpretări. A fost o şedinţă furtunoasă pe care ne-o 
mai amintim și astăzi noi cei tineri pe atunci. 

Mai am însă o datorie față de dumneavoastră. 
V-am promis că vă voi mai relata și alte episoade din 
activitatea practică a tinărului Banu. Mă gîndesc să 
vă vorbesc, de data aceasta, despre... 

În biroul comandantului intră în grabă locotenen- 
tul Miu. Raportul a fost scurt : 

— Tovarăşe comandant, acum un minut și jumă- 
tate am interceptat un mesaj ciudat: „Sîntem 
L.1.2.! Sintem L.1.2.! Ne aflăm în pericol, cerem 
ajutor ! Sintem atacați !“ 

— Ce se întîmplă ? ! — a sărit ca ars comandan- 
tul. Locotenent Miu, dă-mi coordonatele ! 

— Linia aeriană București—Timișoara |! 

— Continuaţi recepţia și păstraţi cu orice preț 
legătura ! 

Imediat, comandantul a sesizat unitatea de aviaţie 
și a solicitat grabnice verificări. Între timp s-a pri- 
mit şi un telefon fulger de la şeful securităţii din- 
tr-o zonă învecinată. Acesta informă că, deasupra 
satului Măciuca, un avion de pasageri zbura cu totul 
anormal. Face tot felul de viraje și rostogoliri de 
parcă s-ar afla la o demonstraţie aviatică. Da, ceva 
nu e în regulă ; se întîmplă lucruri grave ! își zise 
comandantul. Unitatea de aviaţie a confirmat şi ea 
că e vorba de cursa de pasageri București—Timi- 
șoara şi că echipajul a schimbat brusc linia de direc- 
ție şi se află în mare pericol. Care să fie motivele ? 
Radarul indicase repetatele sforțări ale echipajului 
de a ateriza. 


Ofiţerul Miu intră din nou în biroul coman- 
dantului : 

— Tovarăşe comandant, L.1.2. nu mai lansează 
nici un mesaj și nici nu răspunde la apelurile insis- 
tente ale bazei. Sîntem informaţi că avionul a ateri- 
zat forţat într-un lan de porumb din apropierea lo- 
calităţii Măciuca. 

Se impuneau măsuri urgente pentru a salva su- 
praviețuitorii, a preveni un eventual incendiu şi a 
cerceta cauzele aterizării forţate. 

Forţele locale de securitate erau insuficiente şi, în 
«circa 20 minute, un elicopter își făcu apariţia la locul 
întîmplării. Din el a coborit un grup de ofiţeri de 

securitate de la regiune, printre aceştia găsindu-se și 
proaspătul căpitan Banu, care primise misiunea de a 
proceda la cercetări minuţioase, spre a clarifica 
enigma. 


Avionul de pasageri a fost găsit, cu roțile strinse 
sub el, nedesfăcute, cu fuselajul înclinat mult în jos, 
gata-gata să intre în pămîntul reavăn, ce părea arat. 
Avea o aripă distrusă. 


Spre locul aterizării veneau în grabă zeci de să- 
teni atraşi de eveniment. Curiozitate firească... Cu 
teamă, ei se apropiau, făcînd inel în jurul avionului 
înfipt în pămintul umed, răvăşit. Pasagerii nu-şi re- 
veniseră încă din spaima prin care abia au trecut. 
Aveau chipurile palide și nu înțelegeau mai nimic 
din ce s-a petrecut. 

Și-a făcut apariţia și șeful securităţii locale — tî- 
nărul locotenent Marin. Neprevăzutul eveniment l-a 
găsit pe sălile maternității, unde aştepta venirea pe 
lume a primului său copil. Avusese multe emoţii, dar 
vestea primită l-a făcut parcă să uite de ele, să uite 
chiar de bucuria firească a ivirii noului-născut. 

Fără să piardă nici o clipă, au început cercetările. 
Grija iniţială a fost să se dea primul ajutor pasage- 
rilor și să se asigure evitarea unui incendiu. Pilotul 
Condoiu le-a spus de la bun început că a fost victima 
unui atac pirateresc şi că autorii au reușit să fugă. 

Căpitanul Banu a și ordonat să se înceapă cerce- 
tarea împrejurimilor cu ajutorul sătenilor, dealtfel 
gata să sprijine organele securităţii. S-au stabilit pri- 
mele legături. 

— Ei, tovarăşe Condoiu, acum te rog — clar și pe 
scurt — relatează cum s-a întîmplat. Ai grijă să nu 

uiţi nimic ce m-ar putea ajuta, mai cu seamă fă-ne 
descrierea ticăloşilor. 

— Cursa asta a fost o aprigă înfruntare cu moar- 
tea. Eram în cabina de pilotaj împreună cu Drago- 
Mir, mecanicul de bord, și cu radiotelegrafistul Cer- 
năianu. Atenţia ne era încordată, deoarece în zori 
vizibilitatea fusese mult redusă. Deodată, ușa a fost 
izbită cu putere. Patru indivizi înarmaţi cu pistoale 
au năvălit asupra noastră. Au încercat să ne imobi- 
lizeze. Unul dintre ei voia cu tot dinadinsul să se 
instaleze în locul meu, în carlingă. S-a încins o luptă 
pe viaţă şi pe moarte. Mînuiam maneta şi mă apă- 
ram atît cît puteam. Am acționat imediat în raport 
cu situaţia critică ivită. Într-o fracțiune de secundă, 
am coborit în picaj cu o viteză nepermisă prin defi- 
leul dintre cele două dealuri, cam înalte, ce străjuiesc 
cursul Oltețului. Să te strecori, cu o astfel de viteză, 
prin valea asta îngustă şi cu un avion greu, e o treabă 
foarte dificilă, cred că mă înţelegeţi ! Cu mușchii și 
nervii încordaţi la maximum, am pilotat cîteva mi- 
nute în culoarul în care m-am băgat spre a provoca 
deruta şi dezechilibrul făptașilor, urmărind să gă- 
sesc neapărat şi un loc propice pentru a pune pe 
burtă aparatul. Voiam ca treaba s-o fac în apropierea 
unei localităţi, pe un teren cît mai plat, pentru a 
evita catastrofa. De pasageri uitasem aproape cu to- 
tul. Majoritatea dintre ei, și chiar cele trei femei, 
acelea pe care le-aţi văzut cu rochiile rupte, au reac- 
ționat totuși cu mult calm. 

Pilotul vorbea agitat, cu răsuflarea întretăiată. 
Broboane mari de sudoare i s-au scurs pe faţă. 
Spaima prin care trecuse nu-l părăsea încă. 

— Şi acum să vă dau semnalmentele atentato- 
rilor.a 

Foarte mulţi săteni s-au oferit voluntar să-i spri- 
jine pe urmăritori. Participanţii au început scotoci- 
rea terenului. Toţi erau animați de dorința de a-i 
prinde cît mai grabnic pe infractori. S-a format un 
fel de centură vie în jurul localităţilor, contorm pla- 
nului stabilit de Banu. 

Era de rezolvat un caz deosebit. Aceşti infractori, 
pirați ai aerului, urmăreau ceva, aveau probabil un 
plan și legături, păreau, indiscutabil, nişte terorişti. 
Emoția răspunderii pentru această misiune și O 
uşoară neliniște se puteau citi pe fața căpitanului 
Banu, altfel calm și ferm în decizie. Era o expe- 
riență nouă, căci se confrunta concret cu o realitate 


pe care, pînă acum, o studiase doar teoretic. 

Înaintînd spre versanții dealurilor, căpitanul îşi 
verifica continuu planul. Desișul verde al pădurii 
oferea ticăloșilor condiții bune de fugă, puteau să se 
ascundă cu uşurinţă... Dar dacă fugarii și-au găsit 
adăpostul în vreun sat, în vreo casă de oameni cum- 
secade pe care acum îi ameninţa ? Sînt doar înar- 
maţi ! Cum să acţionezi ? Să verifici toate casele? Să 
scotocești toate coteţele ? 

Mda, om vedea-o și pe asta! Trebuie să reușim 
capturarea lor, trebuie ! Nu se poate altfel. 

Cercetaşii, înarmaţi fiecare cu ce avea — pari, cio- 
mege, furci — păşeau precauţi, iscodind cu atenţie 
postața de teren dată spre observare. Banu i-a pre- 
venit pe toţi să fie atenţi pentru că teroriștii sînt 

înarmați, cu siguranţă că n-au scrupule şi că trebuie 
prinşi vii. 

Acţiunea continua. Din cauza urcușurilor şi cobo- 
rişurilor pe un sol umed, alunecos, înaintarea deve- 
nea din ce în ce mai greoaie. Cercul se strîngea trep- 
tat. Eiorturile păreau însă că rămîn fără rezultat. La 
un moment dat urmele dovedeau că elementele fu- 
gare au mers în direcția satului Spălăţei. 


* 


Un zbîrnîit de telefon îl făcu să tresară. Ridică re- 
ceptorul cu un gest scurt. 

— Da, vărog! 

— Să trăiţi! Sînt Pascu din Spălăței. Vă infor- 
mez că în satul nostru se tot învîrt niște indivizi sus- 
pecţi. Acum se găsesc la bătrina Oana din capul sa- 
tului şi se dau drept geologi, sau... așa ceva. M-am 
gindit că o fi ceva în legătură cu avionul acela de 
care ne-aţi făcut atenţi. De aceea vă și telefonez, 
poate vă interesează... 

Locotenentul Marin mai-mai să izbucnească în 
strigăte de bucurie, dar s-a abținut. 

— Caută-l urgent pe șeful de post şi repetă-i tot 
ce mi-ai spus. Să organizaţi o strictă supraveghere cu 
oamenii din sat! Nu acţionaţi mai mult. Venim 
imediat. 

— Am înţeles, tovarășe locotenent. Fiţi liniştit. Eu 
am fost sergent în armată. 

Marin a şi pornit spre comuna cu pricina luînd 
între timp legătura cu Banu, pentru a-l încunoştiința 
de noua descoperire. Dealtfel şi căpitanul plecase în 
aceeaşi direcţie. 

La marginea satului, lume multă strinsă cerc. Doi 
indivizi cu mîinile legate fedeleș, iar în faţa lor 
un munte de om le striga : l 

— Vă puneţi voi cu un fost sergent din armata 
română, nefericiţilor ! 

Și Banu, prezent printre oameni, cărora le mul- 
țumea, zimbea la această scenă. ş 

„De la începutul acţiunii trecuseră cîteva ore. Că- 
pitanul nu se arătă totuși prea încîntat de rezultatul 
final. După informaţiile pilotului trebuiau să fie 
cinci. Unde sînt ceilalţi ? 


Pe masa de lucru a căpitanului Banu se adunaseră 
teancuri de informări, sesizări, scrisori. Cutia poş- 
tală, instalată în apropiere de noul sediu, se dove- 
dea din ce în ce mai utilă. 

Se lăsa noaptea. Se aprindeau luminile. Deşi obo- 
sit, Banu continua să studieze datele misiunii sale. 
Insăilă mintal proiectul de pătrundere acoperită în 
incinta cetăţii. 

Analitic, perseverent, căuta să nu omită nici un 
detaliu care ar fi putut să-l ajute în cursul acțiuni- 
lor ce vor urma. 

Gîndurile ofițerului Banu căutau să străpungă li- 
niștea austeră a cetății, scufundată în noapte, încer- 
cînd să ghicească așezarea dușmanilor, punctele lor 
slabe. 


Liniştea îi fu însă întreruptă de ușa deschisă brusc, 
în grabă, 

— Am sosit, tovarășe căpitan! A rămas surprins 
bătrînul protopop. 

— Ce-a zis ? 


90 


— Pentru domnul Banu dau toată garderoba. 
Ne-a rugat numai să nu afle ăi mari ai lui. 

— Nu i-ai spus, noi şi Dumnezeu?! Bine, 
Puiule ! Acum intră-n legătură radio cu locotenentul 
Doru, vezi frecvenţa II. Întreabă-l dacă are ceva 
pentru noi şi înștiinţează-l că, peste o jumătate de 
oră, unul din noi pătrunde acolo în straie du- 
hovniceşti. 

— Am o părere, tovarășe căpitan. E rost de luptă 
aici. Ştiţi că mă pricep. Aș vrea... 

— Ce vorbeşti, Puiule, te pomeneşti că vrei să 
mergi tu în locul meu ?! Cel mai bine ar fi să mer- 
gem amîndoi ! De acord ? Ia asta, poftim şi fesul. Îţi 
vine bine ? Mda, mie văd că-mi pică... De m-ar ve- 
dea mama, s-ar închina precis !... 

— Oricine s-ar închina, cred că ne-ar pupa 
și mîna. 

— Mai ales femeile... Ai grijă că ţi se vede brow- 
ningul și popă cu pistol... doar în filme poţi întîlni. 

— Să-l ţin mai bine în buzunarul din spate. Doru 
a reținut mesajul. Nu are de comunicat ni- 
mic deosebit. 

— Putem merge. Mai întîi, eu o să-i fac o vizită 
„protocolară“ părintelui Dănilă aşa cum i-am pro- 
mis. Poate mai are ceva de zis. În orice caz, ar fi 
ideal să ne găsească nemernicii în birlogul lor. Eşti 
pregătit să încasezi ? 

— Sint pregătit să... tovarășe căpitan. 

— În astfel de situaţii nu poţi numai să dai, ci... 
mai și încasezi. Important e cine cîştigă şi, în cazul 
de faţă, trebuie să-nvingem numai noi. Avem şi 
avantajul costumului, adică vreau să spun că deru- 
tăm, şi loviturile vor veni... ca de la Dumnezeu. 

Peste o jumătate de oră, după ce a transmis indi- 
caţiiie pentru acţiunea „Dumbrava“, căpitanul Banu 
se afla cu părintele Dănilă. 

— Arătaţi ca un adevărat prelat, domnule 
căpitan ! 

— De, sfinţia voastră, glumi Banu, nu toți putem 
fi salariaţi pe statele domnului... 

Zimbiră, în timp ce gazda îi invită la o plimbare 
prin cetate. 

— Părinte Dănilă, există oameni care, cînd e 
vorba de lucruri ce nu-i privesc direct, au impresia 
că nu au reţinut nimic. De data asta înțelegeţi ce aș 
dori de la dumneavoastră ? 

— Ce pot să vă spun, parcă le-am luat şi eu 
seama ! Păreau tineri. După cum v-am mai spus, vin 
mereu tirziu. Nu m-am uitat atent la ei, iar îmbră- 
cămintea și-o schimbă. Mă surprinde totuși şi pe 
mine ţinuta lor. Acum înclin să cred că sînt mai 
degrabă diavoli decît... cercetători. 

— Să mergem să vizităm şi, pe drum, vă rog să-mi 
spuneţi tot ce vă mai amintiţi. 

—— Da, Poftiti ! 

„Cercetaşii“ în sutane au ajuns în chilia pusă la 
dispoziţia „cercetătorilor“ — fosta cameră secretă a 
cetății — situată în partea de sud, și au zărit o 
bucată de hirtie pe care era scris următorul text: 
„Kulman, Cernavoda a rămas obiectivul de bază. Vi- 
neri vom explora în final. Ar fi bine să vii așa cum 
ne-am înțeles. Dacă nu mai poţi fi cu noi, te priveşte, 
descurcă-te“. 

Biletul găsit în fosta cameră „secretă“ avea deci 
un destinatar. Acesta trebuia să apară ! 

Cantonul din apropiere devenise punct de rr 
vaţie pentru partea sudică a vechii mănăstiri-cea e. 
Izlazul despărțea calea ferată de zidurile riânâirii, 
iar ciţiva pomi răzleţi nu împiedicau vizibilitetez. 
Erau așteptați la gară, dar nu erau neglijate nici aiw 
zone ale orașului. Cei care i-au văzut pe j, 
tori” îi descriau cu lux de amănunte, dar identifi 
carea lor se efectua, încă, dificil. Doar in E Lcunza- 
toare nu era postat cineva ; acolo, pină ia aceasá 
oră, nu iuseseră aşteptaţi. 


CETE É 


a bea eee re 


După o vreme, cînd se putea crede că indivizii îşi 
părăsiseră cuibul, de la canton sînt în sfîrșit semna- 
laţi doi inșşi care se îndreptau spre o spărtură din 
zidul vechi al cetăţii. Unul purta o sacoşă albasiru 
închis, ţinînd-o în mînă, îmbrăcat ca un sportiv, c=- 
lălalt fredona ușor un cîntec la modă, mergiră cu 
mîinile înfundate în buzunare. Erau doi se ai 


= Ar w 


Au trecut zile în care nu s-a întîmplat nimic 


fi doi călători care scurtau drumul prin curtea mā- 
năstirii. Deodată însă ei au dispărut printre vechile 
ruine. Căpitanul Banu decise să-i abordeze În su- 
tană... 

Seara se lăsa încet deasupra orășelului dintre dea- 
luri. Trecătorii erau din ce în ce mai răi. Între ei, trei 
preoţi, învăluiţi în negurile serii, se grăbeau spre 
mănăstire. Preotul Dănilă se dovedi curajos şi nu a 
ezitat să-i însoţească spre a le camufla drumul. Mai 
stătuse de vorbă cu indivizii şi cît de cît Îi cunoştea. 
Curajul lui era dat şi de o anume temere ; îi era frică 
să nu rămînă fără preţioasele icoane adăpostite în 

lăcaşul sfint ; erau icoane dăruite mănăstirii de Vodă 
Brâncoveanu și păstrate cu multă grijă. 

Au intrat pe poarta principală, o poartă masivă 
din stejar, care era deschisă. Așa stătea mai tot 
timpul, în ultima vreme. Un turn ridicat deasupra 
ei era, în vremuri trecute, de restriște, loc de veghe 
și bastion de apărare. Prin zidurile groase se des- 
chideau crenelurile de unde se putea trage cu flinta. 

Se mergea în şir indian, cu părintele Dănilă în 
faţă. S-au oprit în pridvor pînă ce acesta a descuiat 
ușa. În interior era întuneric și preotul a aprins o 
luminare aşezată pe un sfeșnic. O lumină palidă se 
răspindi în jur. Părintele îşi îndreptă privirea 
spre altar. 

— Sînt aici, spuse el. 

Banu, instinctiv, duse mîna spre pistoletul aflat 
sub sutană. 

— Ce spui, părinte ? Unde ? 

— Acolo. Sint toate la locul lor. Nu le-a mișcat 
nimeni. 

Urmărind privirea bătrinului, Banu înţelese că 
era vorba de icoane. Pe figura părintelui se distin- 
gea o evidentă liniștire. 

— Să urcăm spre turn ! 

În aceeași ordine, încet, păşeau pe scara întorto- 
cheată care ducea spre clopotniță. Preotul purta în 
faţă sfeșnicul său. 

Nu se simţea nimic, nici o mișcare. Priviră afară, 
dar în zadar. În negura serii nu se putea zări mare 
lucru, ceea ce-i făcură să creadă, cel puţin pentru un 
moment, că indivizii erau încă în camera lor. 

Acea cameră „secretă“ se afla ceva mai departe, 
în latura sudică, fiind așezată în apropierea izvoru- 
lui, chiar lîngă zidul de apărare. Se îndreptară în- 
tr-acolo și s-au oprit cîteva clipe la izvor unde au 


94 


gustat din apa rece, atit de plăcută la gust, şi atît de 
binevenită. Ca un ghid veritabil, stareţul Dănilă le 
explica rostul izvorului, rostul boltelor din apropiere. 

— Se spune că în spatele izvorului ascuns de 
piatra aceea, pe vremuri, era un tunel care ajungea 
pînă departe, la Tomanda. Era un loc pentru refu- 
giu în cazul căderii cetăţii. Tot loc de refugiu, un as- 
cunziş iscusit, era și sub un foișor — un fel de ca- 
meră ascunsă, chiar aici deasupra, în zid. Sub acest 
foișor se găsea camera secretă. 

— Se poate ajunge pînă acolo ? întrebă Banu cu 
voce tare. 

— Se poate. E cam întuneric acum, dar se poate. 
Poftiţi după mine. 

Părintele se apropie de zid şi începu să urce pe 
scara veche din lemn. În urma lui veneau, atenţi și 
gata de orice, Banu și Puiu. Au trecut de mijlocul 
zidului, mai aveau puţin pînă sus în momentul cînd, 
pe marginea foişorului, apăru o umbră. 

— Cine-i? strigă o voce cu un uşor accent străin 
În negură se distingea cu greu o făptură cmenească. 

— Eu, părintele Dănilă, starețul cetății. 

— Văd că nu ești singur, părinte ? 

— Am o vizită de la centrul eparhial. Părintele 
Ioachim și părintele Paul sînt în trecere prin oraș și 
doresc să vadă cetatea. 

— Ce să vadă acum, noaptea? Miine nu e 
mai bine ? 

— Pleacă mai departe spre Severin. Au tren peste 
două ore. 

— Aha! Am înţeles. Dar aici ce să vadă? 

— Le explicăm rostul acestui fort al mănăstirii, 
e foarte important... 


— Vă sfătuiesc să nu urcați ! 

Tonul vocii semăna a ameninţare. Starețul Dă- 
nilă se trase înspre zid așa cum se stabilise, făcînd 
loc căpitanului să treacă, urmat de Puiu. El continua 
să discute cu individul pentru a le da celor doi ră- 
gazul să ajungă în foișor, sau, oricum, să mai cîştige 
teren. 

— Vă prevenim să nu mai urcați, că o pățiți ! 

— Ce spui, fiule ! Oare nu mai sînt eu stăpîn aici ? 
Mănăstirea încă nu aparține Departamentului Mo- 
numentelor. Nu aveţi nici un drept să dați porunci! 

— Coborîţi și lăsaţi-ne în pace, altfel... 

— Altfel ce ? se auzi pentru prima oară vocea 
lui Banu. 

— Altfel, veţi cobori cu forța, vă arunc de pe zid. 
Nu glumesc, părinţilor! Nu vă permit să urcați! 

În bătaia lunii, căpitanul observă sclipind în mîna 
„cercetătorului“ lama unui cuţit. Era însă prea tirziu. 

Dintr-un salt, Banu se şi află lîngă el și-l cuprinse 
peste braţe. După cîteva clipe, sări și Puiu care se 
înfruntă cu un al doilea individ apărut din întuneric. 
Acesta se smuci cu putere, plasîndu-i o lovitură 
zdravănă și ofițerul, pierzîndu-și echilibrul, se pră- 
buşi în gol. 

Căzuse prin chepengul prin care se ajungea în 
camera secretă. În cîteva secunde, căpitanul Puiu se 
afla imobilizat de noul apărut. 

Situația era dificilă. Banu, pe un spaţiu strîmt, 
purta o luptă îndirjită, cu cel care îl întîmpinase. Su- 
tana largă îl incomoda. Tînărul blond se dovedea 
sprinten și vinjos. Prin chepeng se arătă şi umbra 
celuilalt. De acolo de jos se auzi strigînd : 

— Kulman, aruncă-l de pe zid, lichidează-l că nu 
e popă. Eu l-am lichidat pe al meu... 

Intuind primejdia, Banu își încordă forţele. știa 
că în starețul Dănilă, care se afla probabil pe undeva, 

pe aproape, pe lingă fiîntină, aşteptînd sfîrşitul con- 
fruntării, nu își putea pune vreo speranţă. Puiu dis- 
păruse prin chepeng, ameţit de loviturile ticălosu- 
lui. Îşi încordă braţele și își izbi puternic adversarul 
cu o lovitură năprasnică în care-și pusese toată spe- 
ranța, dar şi toată disperarea. Acesta se prăvăli prin 
chepengul în care dispăruse mai înainte Puiu. În cî- 
teva secunde, Banu îi urmă în interiorul strimt al 
camerei pe care apucase s-o cunoască în amănunt. 

Stînjenit de ţinuta „de ocazie“, continuă să lovească 
Și să se apere de atacul celuilalt. Zări în lumina venită 
de la sfeșnicul starețului, care se apropiase de locul 
luptei, lama cuţitului. 

Avu timpul să sară într-o parte. 

În clipa următoare, cuțitul se frînse în zid şi bra- 
țul ce-l purtase se trezi încleştat. Căpitanul reuşi 
să-i răsucească brațul la spate, făcîndu-l să inge- 
nuncheze. 

Cei doi indivizi zăceau acum jos și, alături de ei, 
se găsea Puiu. Banu îl invită pe preotul Dănilă să 
coboare. Acesta privi scena, făcîndu-și semnul crucii, 
dar nu putu să-și stăpiînească risul, mai cu seamă că 
Puiu începu să-şi revină. 

— Domnule Banu, aţi avut dreptate. Ăștia sînt 
draci nu cercetători, cum mi-au spus. Nu știu cum 
am putut să-i cred aşa de uşor! 

— Nu-i nimic, prea sfinte! Bine că i-am prins, 
cu toate că, după textul pe care l-am găsit, sînt cu 
siguranță mai mulți. Oricum unul ar mai trebui să 
vină. 

— Dacă nu mă-nșel, pe aici au trecut vreo cinci. 
E posibil să-i împingă Dumnezeu și pe ceilalți să 
vină. Vă anunț imediat. Puteţi să-mi lăsați mie ăla... 

q — Inspectorul şef 


cum îi zice, emițătorul, „ștorn-ul“, cum v-am auzit 
pe dumneavoastră că-i spuneţi. Cu ăsta pot vorbi şi 
cu duhul sfînt.... 


Sirena navei „Cernavoda“ şuieră prelung, anun- 
țînd plecarea în larg. Pe Dunărea liniştită în acest 
fapt al dimineţii de aprilie sunetul său se răsiringea 
în ecouri. Ultimii călători întîrziați se grăbiră să 
urce pe punte și, după cîteva momente, nava se des- 
prinse de țărm. Se auzeau comenzile scurte, precipi- 
tate ale marinarilor. Motorul duduia puternic şi pa- 
letele turbinei se înșurubară treptat în apă mișcînd 
nava spre firul fluviului, căutînd culoarul de navi- 
gare. Pe punte era o mare hărmălaie, oamenii își 
căutau locuri pentru ei, pentru bagaje, alții fluturau 
batiste, luîndu-şi rămas bun de la cei care i-au con- 
dus pînă în port. Caporalul Nicolae Călin răsuflă 
ușurat, avusese de lucru cu controlul actelor. În timp 
ce se îndrepta spre postul său de veghe de la pupa 
vasului, examina sumar feţele călătorilor. Pe unii îi 
știa, mai călătoriseră pe acest traseu, alţii, cei mai 
mulți, erau pasageri noi ; îi vedea pentru prima dată. 
Ostașul se instală la pupa, își rezemă arma de ge- 
nunchi și lăsă privirea să-i lunece pe întinderea flu- 
viului. Era ca într-o vrajă. Privirea îi zăbovea pe ur- 
mele lăsate în apă de mișcarea navei care înainta 
lin. Drapelul, aflat pe catargul ce se ridica la pupa, 
flutura în adierea vîntului. În faţă, la proră, colegul 
său, caporalul Ion Frangulea, scruta cu privirea în- 
tinsa și lina cale de apă. Se distingeau geaman- 
durile, stîncile, care, la Porţile de Fier, străpungeau 
valurile. 

Dimineaţa părea liniștită și vîntul care adia ușor 
aducea de pe munţi aroma primăverii. Înspre Ca- 
zane mai stăruia ceața învăluind în picla ei munţii. 
Se apropiau de Ada-Kaleh, străveche insulă-cetate 
din mijlocul Dunării. Marinarii, care pînă atunci tre- 
cuseră neobservați, se agitau din nou. Se făceau pre- 
gătiri pentru a se ajunge la țărm. Pasagerii se înghe- 
suiau în partea stingă a vasului, curioși să vadă 
peisajul insulei. Au coborit grăbiţi cîţiva pasageri, 
care, în răgazul de douăzeci de minute, anunţat de 
căpitanul vasului, voiau să se dezmorţească pe chei 
sau să servească o cafea turcească la bufetul din port. 

După ce vasul porni din nou şi pasagerii schim- 
bară impresii despre aroma şi gustul cafelei turcești, 
despre turcoaica ce îi servise, desprinsă parcă dintr-o 
poveste orientală, după ce trecură şi de Orşova, pe 
punte se așternu monotonia. Erau citeva ore de cînd 
vasul pornise din Turnu Severin și majoritatea pa- 
sagerilor moţăiau, legănaţi de valurile calme ale 
Dunării. 

„Cernavoda“ înainta prin Cazane și marinarii erau 
atenţi la fiecare mişcare a vasului. Pasagerii de pe 
navă priveau valurile şi apele învolburate, munţii 
învăluiţi în ceața ce se lăsa amenințătoare peste 
fluviu. Marinarii, care în atîtea rînduri trecuseră prin 
acest loc, erau obișnuiți și cu Cazanele și cu peisajul 
Dunării, şi cu pasagerii mereu înghesuiți să vadă 
această curiozitate a naturii, a cursului Dunării. 

Ceaţa stăruia încă şi cerul începuse să se înnou- 
reze. Erau semne că se strică vremea. Lotul devenea 
din ce în ce mai cenușiu. 

În postul său de veghe de la pupa, caporalul Că- 
lin, rezemat de armă, era purtat de gînduri. Pe vas 
era din nou liniște ; oamenii își regăsiseră locurile şi 
moțăiau. Vremea aceasta, își spuse ostaşul, te trage 

spre somn. În spatele său, doi pasageri priveau pei- 
sajul pe care-l lăsau în urmă. [i privi citeva clipe, 
apoi se întoarse cu spatele spre ei. Gestul i-a fost 
fatal. În momentul următor cei doi se repeziră asu- 
pra lui și, luat prin surprindere, caporalul se trezi 
într-o situație mai mult decît dificilă. Se propti în 
armă și îl împinse cu putere pe unul dintre adver- 
sari, nerealizînd încă bine despre ce este vorba ; ce- 
lălalt era încleștat de braţul său drept şi ostașul îl 
îmbriînci cu furie. Caporalul, deși luat prin surprin- 
dere, ripostă cu hotărire și cei doi agresori se retra- 
seră pentru un moment. Călin era în primejdie şi 
înțelegea bine acest lucru. În faţa lui sclipi lama unui 
cuţit. Pară și această lovitură cu patul armei, dar lo- 
cul era prea strîmt şi nu-i permise să aplice o lovi- 
tură mai puternică atacantului, reuși doar să ricc- 
şeze lovitura în braţul său stîng. Caporalul știa să se 
apere în lupta corp la corp, dar bandiții erau doi. 
Unul se năpusti spre el şi nu mai avu cum să evite 
lovitura. Simţi arsura cuţitului. Strigă! Dar vocea 
sa se pierdu în zgomotul produs de motorul vasului. 
Lupta caporalului Călin era disperată și fără sorți de 
izbindă. Se gîndi cum să dea alarma. Strigătul n-avea 
nici un efect. Trebuia să facă ceva. Încercă să se apro- 
pie de arma care-i căzuse undeva pe jos. Dar n-avu 
timp. Un al treilea bandit a apărut ca din senin: 

— Ei, ce faceţi? 

Era momentul ! Adunîndu-și ultimele forţe, capo- 
ralul se aruncă asupra noului venit care, surprins şi 
speriat, trase în plin. Zgomotul armei, zgomot dorit, 
fu ultimul lucru pe care-l mai auzi caporalul. Căzu 
și sîngele începu să se întindă pe podeaua punţii. 
Bandiţii s-au apropiat de el, l-au ridicat şi l-au az- 
vîrlit peste bord. Repede, corpul caporalului fu în- 

ghiţit de ape și cei trei ucigași se îndreptară spre 
cabina comandantului navei. 

Focul de pistol a produs agitaţie pe vas, marinarii 
alertaţi alergau care-ncotro, să vadă ce s-a întîm- 
plat. În faţă, la proră, încolţit şi el de doi pirați, ca- 
poralul Frangulea ducea şi cel, cu disperare, o luptă 
inegală. Focul de pistol îl prevenise și atacul îl găsise 
în gardă. | 

Radiotelegrafistul de pe navă începu să emită cu 
insistenţă : 

„5.0.5. ! S.O.S. ! „Cernavoda“ în pericol! S.O.S. ! 
„Cernavoda“ în pericol ; un ostaş a fost ucis. Se dau 
lupte. S.O.S. ! S.O.S. ! Sintem la mila...“ 

Sirena navei lansa și ea, cu disperare, semnalele 
de alarmă. 

Comandantul navei, căpitanul Erghevițeanu, îi în- 
timpină pe cei doi bandiți, care înaintau spre cabina 
sa, cu compasul în mînă şi făcu din el o adevă- 
rată armă. 

Pe vas era o hărmălaie teribilă. Femeile își înăl- 
țau glasurile într-un cor de ţipete. Marinarii loveau 
cu frînghii și cu ce apucaseră în mînă, uneori nu toc- 
mai în cine trebuia. Nu se cunoșteau pe deplin agre- 
sorii. Ciţiva săriră în ajutorul căpitanului şi reuşiră 
să-l elibereze pentru un moment. Se auzeau focuri 
de armă. Lotul Bobolea își făcuse dintr-o frînghie 
un fel de lasou şi îl aruncă spre bandiți. La un mo- 
ment dat reuşi să prindă pe unul din ei și, trăgînd 
cu putere, l-a răsturnat și l-a tirît pînă aproape de 
cală. O zdravănă lovitură marinărească îl aruncă pe 
bandit în interiorul calei. 

Din cînd în cînd șuierau gloanţe și, odată cu zgo- 
motul lor, creștea și panica. Un marinar s-a prăbuşit 
lovit de glonț. Ceilalţi se îndirjiră şi se năpustiră 

asupra piraţilor, care încercau să formeze un îront, 
înspre pupa. 

Comandantul coordona lupta marinarilor care trep- 
tat reușiseră să echilibreze raportul de forţe. 

— Depuneţi armele, depuneţi armele ! striga în 
port-voce comandantul. 

Nimeni însă nu lua în seamă apelul său. Piraţii 
trăgeau fără milă, căutînd să se apropie de cabina 
de comandă. 

Lupta era încă inegală. Agresorii erau mai bine 
înarmați dar marinarii transformau în arme tot ce le 
pica la îndemînă : cutii, butoaie, geamantane, tot 
felul de bagaje... 

Semnalele radiotelegrafistului sunau continuu în 
eter : 

„Aici „Cernavoda“, „Cernavoda“. S.O.S. Sîntem în 
pericol. Nu mai putem rezista. Teroriștii au cu ei 
arme de foc.“ 

— Cernavoda, Cernavoda ! Mă auzi ? Treci pe re- 
cepţie ! 

— Am înţeles. Trec pe recepție. 

— Aici „Săgeata“. Sîntem pe urmele voastre. Re- 
zistați încă puţin, unde vă aflaţi ? Comunicaţi-ne... 

— Am înţeles. 

Timonierul, la ordinul comandantului, îndreptă 
brusc nava spre țărm. Bandiţii, în urma virajului, se 
descumpăniră, dar continuau să atace. 

— Curaj, marinari ! Curaj, marinari ! strigă căpi- 
tanul în port-voce. Ne sosesc ajutoare. Ocheșşte bine 
Frangulea, curaj, îndemna comandantul. 

Din aval duduiau motoarele unei nave care își 
anunța prezența. Sprijinul care se apropia i-a încu- 
rajat pe marinari, care atacară cu mai mare înverșu- 
nare. Unul dintre atacatori s-a aruncat asupra cîrma- 
ciului doborîndu-l cu lovituri puternice. Nava s-a 

dezechilibrat și se legăna bezmetic. Piratul, după ce-l 
făcu inofensiv pe cîrmaci, îi luă locul şi întoarse ti- 
mona. Era însă prea tirziu. 

Comandantul a apucat să ordone oprirea motoare- 
lor iar vedeta „Săgeata“ ajunse deja în dreptul navei 
atacate de pirați. 

Șeful bandei ordonă teroriștilor să se arunce în apă. 

— Scăpați cum puteţi. Ne regăsim la locurile 
stabilite. 

El sări primul, urmat în grabă de ceilalți. 

Căpitanul Banu venit cu o vedetă rapidă dirija de 
pe „Cernavoda“ pescuirea bandiţilor care înotau spre 
țărm. Acţiunea nu era fără riscuri. Unii dintre ban- 
diţi continuau să mai tragă chiar şi în timp ce în- 
cercau să se îndepărteze. 

Banu urmărise grupul de pirați și legăturile lor 
încă din momentul încercării de deturnare a avio- 
nului și al evenimentelor din satul Măciuca. I-a supus 
unui presing strîns, urmărindu-i pas cu pas. Doi au 
fost prinşi mai repede, alţi doi i-au dat de furcă la 
cetatea medievală. Al cincilea reușise să scape și să 
stabilească legături cu grupul, căutat de mai multă 
vreme, de pe Valea Dunării. Pe ăsta l-a însoţit Banu 
pînă la Cazane. Semnalul de pe „Cernavoda“ l-a găsit 
pregătit. Acum îl căuta în apele învolburate ale 
Dunării. 

Trecuse aproximativ o oră şi echipa căpitanului 
ajutată de toţi marinarii a reuşit să-i pescuiască, unul 
cîte unul, pe toţi piraţii. 

„Cernavoda“ se întorcea pe Dunăre în aval cu o 
încărcătură neobișnuită pentru cursele sale. Era pen- 
tru prima dată cînd nu atingea punctul terminus al 
destinaţiei, însă nici unul dintre pasageri nu protesta. 
Cei șase bandiți se găseau legaţi şi bine păziţi. 

În tăcerea care se lăsase, bucuria tuturor era 
ciuntită. Trupul caporalului Călin nu fusese găsit, 
Mort la datorie, el dăduse semnalul care a putut per- 
mite echipajului să reziste. Căpitanul Banu stătea la 
pupa şi se giîndea că aici, în aceste locuri, s-a con- 
sumat un suprem act de eroism. Simţea nevoia să 
spună : „Caporal Călin, nu te vom uita niciodată. 
Îți mulţumim !“ şi discret a trebuit să-și ridice mîna 
pentru a-și șterge obrazul ce se umezise. 


a 


Căpitanul Banu intră în biroul comandantului. 
Respectuos, cu un ușor zîmbet la colţul gurii, cu ochii 
jucîndu-i a bucurie, ceru voie să raporteze. 

— Spune, căpitane Banu ! 

— Tovarăşe comandant, grupul de pirați care au 
acționat începînd cu încercarea de deturnare a avio- 
nului L.1.2. a fost în întregime lichidat. Permiteţi să 
vă depun dosarul și să vă informez că întregul grup 
dușmănos se găseşte reținut ; putem începe ancheta... 

— Căpitane Banu, îți mulţumesc ţie şi întregii 
echipe. Acum, hai să bei o cafea cu mine. Ştii, mi-a 
venit o idee! Astă seară trebuie să mă întîlnesc cu 
tinerii. Este reuniunea noastră tradițională de la 
Casa Armatei. Am despre ce să le vorbesc... Sper că 
familia Banu nu va lipsi. Nu de alta, dar am auzit că 
te pricepi şi la dans... 

— La ordin, tovarășe comandant ! 

— Ăsta nu e un ordin, Banule. E o rugăminte. În 
fond este foarte probabil ca tu să-mi preiei ștafeta. 
Ai grijă, nu confunda niciodată rugămintea cu 
ordinul... 

Înconjurat de culmile tocite ale dealurilor, oraşul 
din sudul țării, prin care trece una din magistralele 
cele mai circulate ale Europei, a fost cunoscut multă 
vreme numai pentru depozitele sale de cereale, din 
care morile acționate mecanic, de vînt sau de ape, 
aduceau în căpistele plămădeala celei mai gustoase 
pîini din România, lucrată cu trudă de meșteri brutari 
locali. Apa potabilă era tocmai de la Lăczni, unde 

țișneau o puzderie de izvoare. Sute de sacalz, în ca- 
ravane, trase de măgari, cărau apa atît de necesară 
pîinii, atit de necesară vieţii. 

Cu timpul, prefacerile noi, contemporane au pro- 
dus schimbări în zestrea orașului, iar zecil: de mii 
de hectare irigate ale Burnasului aveau să aducă 
pîine şi mai bună și mai multă pe masă. Da. multă 
piine pe masă. Apa, pompată mecanic de la binefă- 
cătoarele izvoare, peste zece la număr, este acum 
din abundență. Sacagiii, oameni întîlniți pe drum, în 
caravane sau la umbra unei prăvălii „de colț“ din 
orașul de odinioară, sacagiii care-și făcuseră o în- 
deletnicire de bază din adusul apei, nu mai pot fi-vă- 
zuţi azi pe străzile largi și drepte. 

Și așa se face că, precum florile de diferite culori 
din scuarurile orașului, s-au înmulţit și profesiile ce- 
lor care trudesc în acest sud de ţară românească şi 
meșterii brutari căpătară noi fraţi, care își rumenesc 
fețele în dogoarea instalaţiilor fierbinţi ale chimiei, 
la bilbăra gazului metan, sau la tăiatul voltaic al ba- 
relor de metal prefăcute apoi, tot la mari tempera- 
turi, în gogoloaie pe care alunecă roţile automo- 
bilelor. 

Era prin septembrie cînd s-a petrecut evenimentul 
de care este vorba. Orașul devenise foarte aglome- 
rat, iar la hotelul „Parc“, pentru a obţine o cameră, 
îți trebuia ceva bani în plus sau o „relaţie“. Nu era 
însă cazul să aibă grija hotelului nici Zarcu și nici 


Vlase, care erau obișnuiți cu „rezolvarea“ imposi- 
bilului. 


$ 


Doamna Irène, soția unui tehnician străin, specia- 
list în irirații, cazată împreună cu soțul ei la hotzl 
„Parc“, etala mai în fiecare seară trei brățări masive 

de aur pe braţul sting, iar la gît purta un splendid 
colier, împodobit cu briliante şi smaralde. Mărturi- 
sea că îi fuseseră făcute cadou de un fermier din 
Congo, unde-l însoţise pe Davis, soţul ei, cu trei ani 
în urmă, și că bijuteriile ar data de vreo trei secole. 
Ce l-o fi găsit oare pe fermier să se debaraseze de 
valori atît de vechi și scumpe ? Să fie la mijloc fru- 
museţea lrenei şi farmecele ei — care, ce-i drept, 
erau într-adevăr evidente ? Să fie bijuteriile false ?... 
Doamna Irène nu făcea deloc economie la vorbă. O 
rupea destul de bine românește, dar găsise printre 
interlocutori și din cei care știau engleza. Se afla cu 
regularitate, seară de seară, în salonul principal al 
restaurantului de la parterul hotelului, unde lua 
masa, de obicei împreună cu soțul. Aici au cunoscut 
și pe cei doi, care, dealtfel, de citeva zile, fuseseră 
cazați într-o cameră vecină. Ei s-au recomandat a 
fi tehniceni din București, veniţi în detașare, pentru 
cîteva zile, la Fabrica de rulmenţi, pentru a instala 
un agregat. Urcau cu toţii în lift la etajul VI, unde 
locuiau, şi, fie unii, fie alţii, mai luau ceva „tărie“ 
pentru a face mai agreabil jocul de cărți în cameră, 
întrucît localul se închidea la miezul nopții. 
Doamna Irène se pricepea bine la jocul de cărți 
chiar mai bine decît soţul ei, și-i deposedă repede pe 
parteneri de vreo 900 de lei. Cum cîştiga banii îi şi 
introducea într-o poşetă gravată cu niște romburi 
metalice aurii, pe care o ţinea mereu agăţată de co- 
tul drept. La terminarea partidei restituia ciîştigul, 
cu tot „protestul“ interlocutorilor. Pasionată de jocul 
de cărţi, gusta cu voluptate drama mută din jurul 
mesei. li plăceau mobilierul confortabil din lemn de 
stejar masiv, fotoliile comode ; îi plăcea să simtă, 
sub brațul drept, pe care își ţinea poșeta, atingerea 
paharului rece cu șampanie sau căpșunică roșie de 

prin partea locului și admira îndelung o copie după 
„Cap de copilă“ de Grigorescu, atîrnată pe perete, 
În timpul jocului, nu-i adresa soțului nici o vorbă, 
nici un gest, pentru că, aşa cum se vedea, doamna 
Irène era o pătimașă şi respecta strict „regulile jocu- 
lui“. Asta o ştia bine şi Davis și au înţeles-o şi cei- 
lalți doi parteneri de joc. Asemenea scene s-au repe- 
tat de cîteva ori. Într-o seară, oboseala şi-a spus 
cuvîntul și, la un moment dat, doamna Irène n-a mai 
rezistat, s-a ridicat de la masa de joc, în ciuda dorin- 
tei soţului ei și a partenerilor de a mai rămîne. Era 
trecut mult de miezul nopţii, astfel că ură tuturor 
distracție frumoasă și good luck şi se îndreptă spre 
camera ei, însoţită, politicos, de Zarcu. 

Acesta, după ce sărută mîna delicată a doamnei 
și-i ură noapte bună, mai rămase cîteva secunde în 
hol. Se aplecă şi observă, prin gaura broaştei de la 
ușă, cum gazda, dezbrăcîndu-se, dădea la iveală, fără 
să ştie că este văzută, frumosul ei trup, cum își scoate 
preţioasele podoabe şi cum își împachetează colierul 
într-o cutie de fildeș, și ea foarte valoroasă, pe care 
o aşeză pe noptiera din dreapta patului. 


* 


Ziua loviturii a fost hotărîtă pentru luni noapte, 
imediat după sărbătoarea recoltei, şi zvonul spargerii 
marelui complex „Crinul“, cu nu mai puţin de trei- 
zeci şi două de magazine în el, avea, cu siguranţă, 
să umple de comentarii diverse, şi multă vreme, gura 
localnicilor. Alegerea acestei date fusese făcută, pe- 
semne, şi datorită faptului că, lunea, marele magazin 
avea mai puţini vizitatori decît în celelalte zile ale 
săptămînii. Cu puţin timp înaintea închiderii, cei doi 

au făcut o ultimă incursiune de recunoaștere în sec- 
torul bijuteriilor, au dat tîrcoale prin locul unde era 
instalată casa de bani. Au studiat, așadar, ultimele 
amănunte în legătură cu posibilitatea pătrunderii, 
ajungînd la concluzia că altă cale decît a efracţiei 
nu există, mai cu seamă că obiectele de interes se 
aflau la parter. S-au retras, trăgînd niște înjurături 
nu prea delicate la adresa arhitectului și a construc- 
torului pentru neprevederea nici unei ferestre la 
acest nivel. Avind în mînă cîte o sacoşă, ca orice lo- 
calnic aflat în viltoarea cumpărăturilor de seară, 
Zarcu a mai dat o raită prin magazin să mai vadă și 
partea din spate a „Crinului“, pe unde se părea că-i 
posibil de pătruns fără a fi observați, adică prin in- 
trarea de serviciu. Pe aici, de regulă, se făcea și 
aprovizionarea cu mărfuri. 

S-au instalat apoi într-un separeu al restaurantului 
„RA“, „Răsărit de soare“, cum le place localnicilor 
să-l numească. În timpul acesta, încercau să-și me- 
moreze cît mai exact toate amănuntele legate de 
poziţia salonului care adăpostea sectorul cu bijule- 
riile, precum şi drumul din stradă pînă la ultima ușă, 
gindindu-se cu ciudă că atitea obstacole nu prea mai 
avuseseră în cariera lor de spărgători. 

— De două ori cîte un Milcov mare! comandă 
bine dispus Zarcu. 

— Și cîte o minerală, completă celălalt. 

După ce a sorbit gînditor aproape un sfert de pa- 
har, făcîndu-și complicele nerăbdător, Zarcu îi făcu 
semn acestuia să-l asculte cu atenţie. 

— Va trebui să folosim fie sudura, fie o rangă 
metalică. Spatele are două uși. Prima sste masivă și 
are un sistem de broască mai complicat, dar cred că 
îi venim de hac cu setul nostru de chei. A doua ușă, 

pe lingă încuietoare, are și un lacăt care, dacă nu 
reuşim în acelaşi fel, va trebui să-l decupăm cu fla- 
căra. Sper că arzătorul cu plasmă e în ordine [A 

— E în ordine, șefule. Azi, în baie, cît ai fost „prin 
vecini“, i-am schimbat duza de ejecţie... 

— Uşa a doua ne va da de lucru, are incuietoare 
dublă și mă gîndesc la lacăt, cum să-i venim de hac. 

— Lasă, șefule, că-i dezlegăm noi ochetele, cit ar 
fi secretul de mare, îl întrerupse Vlase, sigur de el. 

— În ce priveşte poarta, poarta cea mare prin 
care se intră mai întîi în curte, am observat că nu 
o încuie nimeni, iar paznicul se plimbă pe o rază 
mare. L-am văzut aseară tocmai pe la cinematograf ; 
se pare că nu are de păzit numai „Crinul“, ci și al- 
tele. Şi-apoi, să nu ne facem probleme, una după 
ceafă, şi se mai trezește mîine. 

— Dacă se mai trezește... 


Vlase s-a reîntors la hotel „Parc“ pentru a-și lua 
ustensilele și bagajul şi, fără a achita hotelul, a re- 
venit la masă unde, în lipsa lui, „şeful“ mai „tră- 
sese“ un Milcov mare, după care comandase şi de 
două ori mușchi de vită „în sînge“ şi un roșu de căp- 
șunică. Au terminat de înfulecat pe îndelete şi au 
dat pe git ultimele pahare de vin. 

— În regulă, șefule, exclamă supus Vlase, bătînd 
darabana cu degetele pe masă. Să știi că sufăr cînd 
te văd că manifeşti neîncredere în mine ; eu, care 
am lucrat la fabrica de lacăte, să nu fiu în stare să... 
Pentru mine este, să știi, o jucărie să mîngii cu 
mîinile astea, uite, cu degetele astea cam strîmbe, me- 
talul dur al oricăror uși și încuietori. Şi-ţi voi dovedi 
că in noaptea asta o să lucrez mai simplu. 

— Adică, cum ? ! 

— Simplu, cu o rangă rezolv totul... 

— Vrei să laşi neapărat urme, nepriceputule ? 

— Eu, urme ? Se poate șeiule ! Am avut grija să 
mă asigur. Nici o grijă. 

— Fii atent, s-ar putea să faci zgomot fără să vrei 
şi ratăm totul. 

— N-am mult de lucrat. Prima ușă o voi deschide 
repede. La a doua, o să mă folosesc de o rangă, doar 
este sus, în interior, și zgomotul n-o să se audă. Îmi 
va trebui o bară. Începem acţiunea la ora 24,00. Tu 
îmi aescnizi poarta şi-mi asiguri intrarea. Restul mă 
Ia YES tepe ie. 

— Bine, a răspuns Zarcu, dind amindoi pe gît con- 
ținutul paharelor care, între timp, fuseseră iar um- 
plute. Au achitat consumaţia, fiind deosebit de atenţi 
cu „slăbiciunile“ ospăţarului și au plecat ca doi oa- 
meni pașnici și nevinovaţi. 

Vlase și-a procurat cu uşurinţă o bară de metal 
de la șantierul aflat la numai 25 de metri mai încolo 
Și, profitînd de liniștea și întunericul nopții, au pro- 
cedat întocmai planului stabilit. 

Dimineaţa, la ora deschiderii, vînzătorii şi direc- 
torul cu intrat în „Crinul“, spre a-și ocupa fiecare 
locurile lor de muncă. Ca de obicei, fiecare povestea 
banalităţi, tot felul de evenimente ale zilei de ieri, 
mai cu seamă meciurile echipei „Unirea“, din divizia 
„B“, pe care o simpatizau. Cînd au ajuns la raionul 
bijuteriilor, au înghețat și toţi au rămas muţi de sur- 
priză şi spaimă. Ușa metalică, inertă şi grea, era lă- 
sată întredeschisă, iar pe jos, ruptă în bucăţi, toarta 
lacătului cu care fusese încuiată. A doua ușă, de jos, 
deschisă şi ea. Încasările din ziua precedentă, de cî- 
teva zeci de mii de lei care, din neglijență, nu fu- 
seseră duse la bancă, dispăruseră. Au dispărut însă 
și o parte din bijuteriile de aur, care valorau cu mult 
mai mult... 


113 


O primă analiză scurtă la inspectorul şef a emis 
ipoteza că spargerea era opera unor iniţiaţi, ca să 
nu le spunem maeştri ai genului, și că la ea trebuie 
să fi participat cel puţin două persoane. Sistemul de 
încuietoare al celor două uși de metal fusese făcut 
„şah mat“, iar lacătul de la ultima ușă fusese trans- 
format în bucăţi cu ajutorul unui corp contondent de 
o duritate cel puţin egală cu a lui. „Urme“ nu prea 
erau. Numai la prima uşă, cea de la intrare, rămă- 
seseră ceva semne la broască, probabil făcute de spăr- 
gători pentru a-şi modela cheia universală în aşa fel, 
încît să poată fi deschisă numai prin descuiere şi, 
după ce ei vor fi plecat cu prada, s-o poată încuia, 
spre a nu trezi bănuieli prea devreme. Ceea ce n-au 
mai făcut. 

Totul arăta că nu era vorba deci de niște amatori. 
Se simţea mîna unor recidiviști. Datele dosarului au 
fost transmise, din ordinul inspectorului şef, în 
cursul aceleiași dimineţi, tuturor milițiilor judeţene, 
cu rugămintea de a conlucra la rezolvarea cazului. 
Telefoanele date au determinat pe colegii din alte 
județe să-și consulte dosarele, cazurile asemănătoare 
şi fişele delicvenţilor. 

— Căpitane Popeangă, întocmești o hartă „ope- 
Tativă“ a spargerii, pe care să putem efectua toate 
calculele, schițele, ipotezele, asemenea stat-majoriș- 
tilor în preajma declanșării unei ofensive de captu- 
rare a inamicului ! Soliciţi date și informaţii de la 
Inspectoratul General al Miliției privitor la cazuri si- 
milare de pe teritoriul ţării, periodicitatea aceluiași 
gen, mișcările mai frecvente, în zone anumite, ale 
diferiților infractori. 

— "Nţeles, tovarășe colonel ! 

Au fost adunate și supuse analizelor şi probelor 
de laborator bucăţi de metal găsite la faţa locului, 
au fost fotografiate porțiunile unde ar fi putut fi lă- 
sate urme sau eventuale amprente care să fie supuse 
relevării ; cu ajutorul unui furtun aspirator s-au 
adunat fire de păr, particule de praf, sortînd micro- 
elementele, supuse apoi analizei chimice şi microsco- 
pice. Cu toate insistenţele în cercetări, rezultatele 
scontate se lăsau, în continuare, aşteptate. 

S-a ivit apoi o piesă esenţială la dosar: raportul 
subofiţerului pe care Dox, cîinele de serviciu, l-a tî- 
Tit pînă la gară. Era deci de presupus că hoţii s-au 
urcat in primul tren. Ipoteza s-a dovedit convin- 
gătoare. 

Au început verificările tuturor suspecţilor din raza 
judeţului, în conformitate cu ordinul comandantului. 

Curînd, au început să sosească și primele date în 
legătură cu prezenţa fiecăruia dintre suspecți în 
noaptea cu pricina. Dar, timpul trecea și cercetările, 
investigaţiile nu aduceau încă elemente deosebite. 
Informaţiile erau chiar contradictorii, fotografiile 
presupuşșilor infractori, prezentate unora dintre lu- 
crătorii magazinului şi hotelului din apropiere, n-au 
folosit, cei mai mulţi declarînd că nu i-au văzut nici- 
odată pe indivizii din fotografie. Alţii pretindeau că 
recunosc numai anumite amănunte : piementul pie- 
lei sau privirea ochilor etc. 

Telefonul inspectorului șef zbîrnîi insistent și cen- 
tralista ceru permisiunea să dea legătura cu o per- 
soană feminină pe care n-o prea înţelege, căci ames- 
teca cuvinte străine și românești. În orice caz, 
persoana dorea să vorbească numai cu comandantul. 

— I want to speak to Mr. chief of inteligent ser- 
vice from this area... I am Irène Davis, Davis tehni- 
cian's wife, we live at .„Parc“ hotel. 

Tasa Yes, the person who you look for is hire, chief 
i 5 colonelul, într-o engle- 
inspector Banu, răspunse S 
zească nu tocmai perfectă. Tas 

Oricum, ‘persoana de la capătul celălali al firului 
a înţeles cu cine vorbeşte. Dorea, atit ea cit și soțul, 
să reclame ceva, o întimplare neplăcută, gravă, „care 
ne apasă şi dorim să ne ascultați personal”. 

Este întrebată de inspector despre ce este vorba 
în mare, spre a ști pe cine să trimită spre ajutor. 

— Plunder, robbery, Mr. inspector... 3 

— Even robbery ? ! I shall send someone to you, 
as soon as, if I can I come myself... 

Inspectorul și-a început deplasarea lentă în lun- 
gul biroului, gest atît de binecunoscut de toți colabo- 
ratorii : „kilometrii șefului“. Un gînd încolțit de tim- 
puriu dădea tot mai multe semne de viață. Nu cumva 
există o legătură cu furtul de la „Crinul“ ? Hotelul 
este lîngă marele magazin și n-ar fi exclus ca auto- 
rii să fi fost cazați în același loc. Ca urmare și ia ho- 
tărirea să discute personal cu străinii. Însoțit de că- 
pitanul Dumitru, care stăpînea mai bine ca el engleza, 
în cîteva minute ajunge în holul hotelului „Parc“, 
unde soții Davis așteptau. 

— Este chiar comandantul, îi făcu atenţi Stănica, 
recepţionera hotelului, o fată blondă, frumoasă, ca 
mai toate recepționerele. Povestiţi tot fără sfială, cu 
deplină încredere... bineînțeles vă rugăm să nu 
exageraţi. 

— Colonel Banu! Am făcut tot posibilul să vin 
personal. 

— Doamna Irène Davis şi domnul John Davis! 
făcu ea prezentările. 

Sînt cu toţii de acord să ia loc în fotoliile din hol, 
și, de îndată, un tînăr ospătar aduce pentru fiecare 

cîte un pahar de campari, pe care inspectorul s-a şi 
grăbit să le plătească, cu tot protestul interlocutori- 
lor care, se pare, au făcut comanda mai înainte. In- 
terlocutorii se întreţinură destul de bine în româ- 
neşte, apelind la engleză numai pentru precizarea 
unor nuanţe. 

— Ce necazuri ziceţi că vi s-au întîmplat în ora- 
șul nostru, doamnă și domnule Davis? îi întrebă 
colonelul. 

Cei doi încercară să explice, ajutîndu-se și de ges- 
turi, că ea, doamna Irène, fusese prădată, în împre- 
jurări pe care nu le poate fixa, de un frumos colier, 
o brățară din aur și 300 de dolari, toate acestea fiind 
ținute în poșeta sa, iar soțul fusese văduvit de un 
aparat de filmat, altul de fotografiat şi un casetofon, 
obiecte valorind cam 2 000 de dolari, care au fost 
luate din portbagajul Mercedes-ului parcat în faţa 
hotelului. | 

— Explicaţi-mi, vă rog, cîteva lucruri, citeva ìm- 
prejurări de detaliu : locul unde era ţinută poşeta, 
timpul cînd s-ar fi putut fura bijuteriile şi banii 
doamnei Irene, iar în ce privește aparatele tehnice, 
cum s-au putut fura. A fost spart portbagajul ma- 
șinii, s-au folosit chei potrivite ?... 

Prima se grăbi cu explicaţii doamna Irene, care 
se arăta oricum mult mai volubilă decît soţul ei, dar 
și mai agitată : 

— Banii îi ţineam întotdeauna în poșeta pe cars, 
cînd plecam la plimbare sau la restaurant, o luam 
cu mine, iar bijuteriile, la gît. Cînd plecam să fac 
piaţa sau la cosmeticiană nu luam cu mine nici po- 
șeta, nici colierul, nici brățara. Le lăsam în camera 
noastră, pe noptieră. Aşa am făcut de un an de zile 
de cînd ne aflăm aici, soţul meu fiind chemat pentru 

asistenţă tehnică la irigații, dar nu ni s-a întîmplat 
pînă acum nimic. 

— Eu cred că aparatele mi-au fost luate noaptea 
din portbagaj. Am impresia că am uitat portbagajul 
deschis, altfel ar fi fost greu de desfăcut și nu este 
nici o urmă de a fi fost folosite alte chei. Şi eu, ca și 
soția mea, am trăit cu ideea că aici nu mi se poate 
întîmpla nimic. Acest lucru m-a făcut să fiu mai ne- 
glijent. Dorinţa noastră ar fi să fie găsite măcar bi- 
juteriile soţiei. 

— Acum, dacă nu vă supăraţi, mai am încă o în- 
trebare : aveţi vreo bănuială ? Ne-aţi mai putea fur- 
niza anumite indicii ? 

Soții Davis s-au uitat unul la altul şi au rămas pu- 
țin pe gînduri invitîndu-se cu privirea. Cum era de 
aşteptat, dă relaţii tot Irene. 

— Ştiţi, domnule inspector, noi am cunoscut aici 
multă lume, dar, de bănuit, am bănui doar pe doi 
bărbați, tehnicieni din București, a căror cameră era 
lingă a noastră. Uneori luam şi masa împreună, seara, 
aici, în restaurantul „Parc“. Le-am făcut, în cîteva 
rînduri chiar şi vizite în cameră, fiind invitaţi pen- 
tru a juca cărți. Englezii sînt politicoşi din fire și nu 
i-am putut refuza... 

În timp ce doamna Davis povestea, John Davis s-a 
deplasat la bar spre a comanda încă un rînd de cam- 
pari, probabil pentru a demonstra politeţea engle- 
zească sau pentru a nu rămîne datori faţă de inspec- 
tor. Irène profitînd de lipsa soţului, destăinuie 
inspectorului şi faptul că unul dintre „tehnicieni“ îi 
făcea o evidentă curte, la care însă ea a rămas, fireşte 
insensibilă... 

La cererea inspectorului, Irène încearcă să-i de- 
scrie pe cei doi indivizi, completată, din cînd în cînd, 

de soțul ei, revenit între timp. Acesta se dovedea 
a stăpini bine ceea ce în criminalistică se numește 
„portret vorbit“. Ba, mai mult, John Davis reușește 
să deseneze pe cîte o bucată de hirtie din bloc-note- 
sul lui capetele celor doi, priviţi din faţă. Mînă bine 
antrenată de desenator, nu glumă, la acest John 
Davis ! 

— Pot să rețin desenele ? 

— Evident, pentru aceasta le-am făcut, poate vă 
sint de vreun folos. Aş fi chiar mindru dacă ele ar 
reprezenta ceva în găsirea celor doi, cu toate că nu 
m-aş bucura să fie tocmai ei hoţii. Prea erau sim- 
patici. 

Colonelul era însă acum convins că cele două por- 
trete în creion îl vor ajuta în cercetarea cazului și 
mulţumi. 

Au mers împreună spre a vedea locul de cazare 
al celor doi cetăţeni străini, locul unde ţinea Irene 
geanta ei aurie cu bijuteriile dispărute, cît şi camera 
în care au locuit „tehnicienii“, vecinii lor, dispăruţi în 
noaptea precedentă fără să mai achite hotelul. In- 
spectorul observă că, de pe fereastra din camera 
„tehnicienilor“, se putea vedea destul de bine spa- 
tele marelui magazin „Crinul“, locul unde se dăduse 
atacul prin efracţie. Relaţia bănuită începea să se 
contureze ca certitudine. Deci, de aci, hoţii și-au pu- 
tut face o parte din calcule. Nu întîmplător luaseră 
chiar acea cameră. 

Apoi au studiat portbagajul mașinii din care au 
dispărut aparatele amintite. Într-adevăr, nici o urmă 
de striațiuni, de forțare. 

Înainte de despărţire, John mai spuse un amă- 
nunt inspectorului : 

— O precizare care, poate, v-ar interesa; unul 
din „tehnicienii“ pe care-i suspectăm spunea că tre- 

buie să ajungă într-un oraș Văieni, Văceni, Văleni, 
sau cam aşa ceva, şi m-a rugat să-i duc acolo, dacă 
pot şi am timp, cu mașina. N-am putut onora cererea 
lor, întrucît eram foarte ocupat la serviciu ; tocmai 
acum se pun în funcţiune cîteva din punctele princi- 
pale care împing apa din Dunăre pe canale, și trebuia 
să fiu prezent. 

Inspectorul mulțumi soţilor Davis pentru datele 
furnizate şi le spuse : 

— Ne vom strădui să-i găsim pe hoţi. Este ade- 
vărat că la noi sînt mai puţini infractori ca în lumea 
din care veniţi dumneavoastră. Societatea noastră 
luptă să nu mai fie nici unul, sau să rămînă cit mai 
puţini. Dar, cum știți, nicăieri în lume nu există pă- 
dure fără uscături... Vă vom da de știre și, sperăm, 
cît mai curînd. 

— Good bye. 

— Good bye and thank you very much, dear in- 
spector chief. 

Întors la birou, inspectorul aprecie, îrnpreună cu 
cei ce lucrau dosarul, informaţiile obţinute de la so- 
ţii Davis. Era acum convins că hoţii care au dat ata- 
cul la „Crinul“ sînt tocmai aceia care-i furaseră şi pe 
străini. Ordonă imediat fotografierea portretelor în- 
tocmite în creion de John Davis şi trimiterea lor la 
organele de miliţie din toate acele localităţi din țară 
care poartă denumirea de Văleni (evident numele real 
al orașului aproximat de soţii Davis). Ceru sprijin 
din partea tuturor organelor în identificarea celor ce 
ar semăna cu cei din portrete, întîi și întîi să fie com- 
parațţi cu foști și actuali infractori, fie cei din detenţie, 
fie cei liberi, să se constate cu ce s-au îndeletnicit toți 
cei suspecți în ultimele zile, pe unde s-au aflat, cum 
își motivează lipsa din ANNE etc., etc. 

Ba, mai mult, inspectorul ordonă să plece cîte un 
lucrător în localităţile cu numele Văleni, avînd fie- 
care în buzunar copii fidele după prețioasele portrete 
în creion. 

Nu trecură nici douăzeci și patru de ore și pri- 
mele comunicări au și început să apară. Ele însă nu 
aduceau încă nimic pozitiv în cazul cu pricina. 

A doua zi, telefonul din biroul inspectorului șef îi 
întrerupse acestuia mica ședință profesională legată 
de acest caz. 

— Alo ! Doresc cu tovarășul inspector șef. 

— La aparat. 

— Sînt locotenentul Monea, permiteţi să raportez. 

— Da, Monea, te ascult. 

— Cred că am dat de „porumbeii“ de la „Crinul“. 

— Eşti sigur ? 

— Mai bine de nouăzeci și opt la sută. M-a aju- 
tat mult portretul venit de la dumneavoastră. Cer 
permisiunea să-i bag la colivie, spre a nu-i scăpa. 

— Nu, nu te grăbi, Monea. „Porumbeii“ aceştia 
vor căuta să mai găsească și altă grămadă cu grăunţe 
bune, știu ei locurile din care să se înfrupte copios, 
nu degeaba au poposit acolo. Lasă-i să se năpustească 
pe o nouă grămadă, și atunci le pregătești colivia... 
împreună cu prietenii de acolo. Îl trimit în grabă cu 
o mașină și pe Popeangă, să te ajute ca să nu scapi 
„porumbeii“. i 

— "Nţeles, tovarăşe inspector şef. 

„ Şase ore îi trebuiră căpitanului Popeangă ca să 
ajungă la Văleni. Îi găsi pe locotenent și pe ceilalți 
băieţi, localnici, în plină desfășurare de forţe. 

Cei doi urmăriţi s-au foit de citeva ori în jurul 
magazinului cel mare din oraş, cind pe dinăuntru, 
cînd pe dinafară, s-au înfundat apoi în restaurant, 
au mîncat și au băut copios, apoi au luat un taxi cu 
care au mers și la „Hanul Salinei“, unde iar au mîn- 
cat, şi iar au băut pînă spre seară, antrenați şi cu 
nişte oacheșe, cunoscute de localnici ca „rele de 
muscă“, cu care își completară tabloul zilei. 

Între timp, căpitanul Popeangă, în baza aprobării 
pe care o avea, trecu la verificarea amănunţită a ba- 
gajului lor de la hotel și nu mică-i fu mirarea cînd 
dădu cu o ochii de o geantă cu bijuterii, între care și 
un colier şi o brățară, negravate, semn că erau chiar 
ale doamnei Irène. În geamantanul din piele de la 
capul patului, greu de nu-l puteai ridica, se aflau 
aparate şi iar aparate : de filmat, de fotografiat, ca- 
setofoane, citeva pachete de cărţi de joc cu femei 
goale pe ele, o brichetă „Ronson“, o mînă de banc- 
note — dolari americani — și alte mărunţișuri. Toate 
obiectele au fost fotografiate și lăsate la locul lor, 
conform instructajului făcut la plecare de inspector. 


Către orele 22 eroii au venit la hotel, însoţiţi de 
cele două oacheşe. După ce au controlat camera, a ur- 
mat orgia pentru care, dealtfel, brunetele au fost 
aduse, după care traseră cîteva ore zdravene de 
somn. Scenele interioare au fost „observate“. 

Între timp, căpitanul Popeangă l-a sunat pe in- 
spectorul Banu și l-a asigurat că, într-adevăr, ,po- 
rumbeii“ respectivi sînt aceiași cu cei de la „Crinul“. 

Banu ordonă să se acționeze numai cînd şi numai 
dacă vor pleca cu „marfa“, altfel nu. „Să-i supra- 

vegheați mai departe și, pe cit posibil, să-i filmaţi și 
să fotografiați momentele care ar interesa cercetarea 
și documentarea cazului. Poate mai au şi alte „,le- 
gături !“ 

La ora 23, cei doi scot din cameră oacheșele cu 
tot protestul gălăgios al acestora. Ei mai rămîn pînă 
la orele 24, cînd părăsesc camera, fără bagaje, doar 
cu geanta pe care au avut-o și ziua asupra lor. Au 
coborit pe scara de serviciu în stradă. Lucrătorii, fi- 
xaţi la locurile lor, emiteau semnale către căpitanul 
Popeangă, cu privire la terenul și direcţia spre care 
protagoniștii se îndreptau. 

— Au ajuns lingă magazinul cel mare. 

— Sint la ușa laterală, care este asigurată cu un 
lacăt. 

Cei doi se uită discret în dreapta, se uită în stinga, 
privesc cu atenţie înapoi... umblă la geantă și scot 
de acolo o mînă de chei, pe care le încearcă, pe rind. 

Nu trec 5 minute şi lacătul este deschis. Se vede, 
își zise Monea, că aici nu a fost nevoie de efracție, ca 
la „Crinul“. Hoţii intră tacticos în „inima“ magazi- 
nului, trăgînd după ei ușa, siguri că nimeni nu i-a 
observat. Se îndreaptă direct spre raionul cu bijuterii, 
locul care îi atrăgea cel mai mult. 

Lumina se aprinse brusc. Patru oameni, în civil, 
apar ca din pămînt. 

— Sus mîinile, hoţilor ! Miliția ! îi somă căpitanul 
Popeangă, în timp ce locotenentul Monea îi și foto- 
grafiază. Nu avură încotro, se executară. Au fost apoi 
conduşi la ,„,domiciliul“ din hotel, unde, la o cerce- 
tare mai atentă, s-au mai găsit bani și alte obiecte 
furate, deosebit de scumpe. 

În dimineaţa următoare, „Aro-ul“ rula către orașul 
păgubit, transportînd o captură aparte : cei doi spăr- 
gători şi „agonisita“ lor avere. Aceasta urma să re- 
intre în posesia proprietarilor de drept. 

Reconstituirea de la „Crinul“ a fost asistată de 
mulţi dintre cetăţenii orașului. Își exprimau astfel 
şi satisfacția și respectul pentru cei care atit de dis- 
cret și eficient le-au redat liniştea și au făcut drep- 
tate. Printre ei se găseau și soţii Davis care, dincolo 
de dificultăţile de limbă, au înţeles totul şi au simţit 
nevoia să-şi adreseze personal mulţumirile. Nu tre- 
cuse nici o săptămînă și hoţii fuseseră prinși... 


Trecuse de miezul nopţii. Începea o nouă săptă- 
mînă. Noaptea era calmă, senină. În staţia R. era 
așteptată sosirea acceleratului de la Bucureşti. Pe 
peroane era, ca de obicei, o mare vînzoleală. Glasul 
crainicului de la informații anunţă o întirziere. Ope- 
ratorul, analizind situaţia, dădu cale liberă spre 
Craiova trenului de marfă 11003. 

Mecanicul, după ce şi-a primit documentele de 
bord, a pus în mișcare locomotiva, care trăgea 24 de 
vagoane mari, încărcate cu minereu de fier. 

— Acceleratul ne va ajunge din urmă tirziu. O să 
cîştig un avans bun şi, pe la două, voi fi la Craiova, 
și-a spus în gînd mecanicul, în timp ce conducea lo- 
comotiva spre ieşirea din gară, mărind tot mai mult 
viteza. 

Traseul îi era cunoscut. De cînd lucra ca mecanic, 
l-a străbătut de nenumărate ori și cunoștea foarte 
bine fiecare amănunt al drumului. Se apropiau de 
podul de pe Bratcov. Bordul îi indica peste 40 de 
kilometri la oră. Viteza nu era mare. Abia porniseră 
la drum și se gîndea că, în curînd, va trebui să 
oprească pentru a aştepta, intr-o gară, trecerea ac- 
celeratului întîrziat. Era cald. A deschis geamul, ca 
să privească noaptea de primăvară, cu cerul încăr- 
cat de stele. Era o noapte calmă. Ajutorul său şi-a 
aprins o ţigară. 

Deodată răzbătură pînă la ei zgomote și lovituri 
puternice. Locomotiva începu să se clatine într-o 
parte şi în alta. Într-o fracțiune de secundă, mecani- 
cul se repezi spre panoul de bord. Trase cu repezi- 
ciune toate contactele de la tabloul de comandă, frî- 
nînd și, în acelaşi timp, oprind motorul „Diesel“. 
Colosul de oţel, împins de inerție, mai înaintă, le- 
gănindu-se, şi cu un zgomot asurzitor se izbi de 
banchetul de piatră. Zgomote puternice continuau să 
se audă din spate, unde vagoanele săreau de pe linie 
sfărimîndu-se în albia rîului, care își avea vadul la 
vreo douăzeci de metri sub pod. Locomotiva era în- 
clinată şi în pericol de a se rostogoli. Mecanicul 
strigă celor doi însoțitori să părăsească locul şi, îm- 

preună, cu mare greutate, din cauza poziţiei înclinate 
a locomotivei, reușiră să deschidă uşa și să sară. 

Îi întîmpină un tablou de-a dreptul dramatic. 
Vagoanele răsturnate tiriseră, în cădere, pomi. Co- 
loșii de fier, rostogolindu-se, se turtiseră. În întune- 
ricul nopţii imaginea era și mai înfricoșătoare. 

Nu aveau timp să caute cauza accidentului. Meca- 
nicul luă repede hotăriîrile de rigoare : pe unul dintre 
însoțitori îl trimise, pe jos, spre R., pentru a anunţa 
accidentul, pe celălalt îl postă de pază lîngă trenul 
avariat, iar el porni, pe linie, în direcţia opusă, pen- 
tru a putea semnaliza în caz că vreun tren ar fi 
venit spre locul accidentului. Era extrem de necesar 
acest lucru, deoarece observase că vagoanele deraiate 
avariaseră şi blocaseră și al doilea fir al liniei. Se 
impuneau de urgenţă măsuri pentru a preîntîmpina 
o nouă catastrofă. 

N-a parcurs mai mult de o jumătate de kilometru 
şi auzi, din sens opus, zgomotul unui tren. S-a tras 
în marginea liniei pregătindu-și lanterna ca să facă 
semnale de oprire. Trenul avea viteză mare. Începu 
să agite lanterna făcînd tot felul de socoteli între vi- 
teza pe care o aproxima și posibilitatea de frinare... 
Se mai linişti puţin cînd observă că semnalele sale 
au fost recepționate, înțelegînd, după scrișnetele ro- 
ților, că mecanicul lua măsuri de frînare rapidă a 
trenului. Și totuşi... 

Un nou zgomot asurzitor se lăsă în ecouri peste 
cîmpie, spărgînd tihna nopții de primăvară. S-a pro- 
dus o a doua deraiere, într-un interval de cîteva mi- 
nute. Fiind cu o viteză prea mare, mecanicul n-a mai 
putut să oprească definitiv marfarul şi acesta a 
apucat să lovească cele două vagoane deraiate, care 
ocupau gabaritul firului doi al liniei. 

În gara R., acceleratul a fost oprit. Cei aproape 
700 de călători îşi manifestau dezaprobarea pentru 
intirziere. Era gălăgie, oamenii erau nervoși, intir- 
zierea încurca multora treburile planificate. 


i 


Inspectorul Banu sosi în plină noapte la locul ac- 
cidentului. Echipa sa de cercetare îşi începu lucrul 
imediat, Prima întrebare a inspectorului a fost dacă 
sint victime. 

— Nu sînt, tovarășe colonel, nu sînt, dar puteau 
să fie... Pe aici, la ora accidentului, trebuia să treacă 
acceleratul. 

În faţa spectacolului pe care-l privea, colonelul 
Banu își închipui pentru o clipă ce s-ar fi putut în- 
timpla şi se îngrozi. Puţini călători ar fi scăpat 
cu viaţă. 

— În toată nenorocirea am avut totuși puţin no- 
roc, spuse maiorul Fătu, şeful echipei, care era deja 
gata să dea primul raport. 

— La circa 25 metri, înainte de intrarea pe pod, 
pe firul exterior al căii ferate, s-au găsit demontate 
ambele eclise de la joantă, precum și elementele 
celelalte care fixează şina de traverse. Se pare că 
este vorba de o acţiune premeditată. 

În puţină vreme, organele din subordinea inspec- 
torului Banu erau alertate. Toţi suspecţii din noapte 
erau supuși unei investigări riguroase. Era de presu- 
pus că cel care săvirşise actul criminal nu putuse 
ajunge departe. 

Picla nopţii, încet-încet, începea să se destrame. 
Scheletele metalice ale vagoanelor cu minereu de 
fier răsturnate, sfărimate în cădere, distruse de pro- 

pria lor greutate în timpul rostogolirii, zăceau în- 
colăcite peste pămîntul răscolit, un copac bătrin, 
retezat pe jumătate, un altul, cu rădăcinile scoase din 
pămînt, aminteau de forţa impactului. Sub pod, 
aproape de firul Bratcovului, alte vagoane, căzute, 
au fost turtite pur și simplu. În lumina începutului 
de zi, spectacolul era de-a dreptul cutremurător. 

Echipa de cercetare ajutată și de doi specialiști din 
centrală sosiți de urgenţă lucra cu febrilitate. 

Se făceau măsurători, deducţii, calcule, însemnări, 
toate căutînd un răspuns precis, clar, la întrebările : 
cine ? cum ? în ce împrejurări a produs catastrofa ? 

Ochiul rece şi obiectiv al aparatului de fotografiat 
înregistra insensibil amănuntele dezastrului. 

Vagoanele trenului de marfă zăceau răsturnate pe 
pod, ca şi în vadul rîului : patru vagoane erau pră- 
buşite în vadul piîrîului, iar alte șase, împreună cu 
locomotiva, deraiaseră pe terasamentul liniei. In- 
tacte, salvate de greutatea mare a încărcăturii, de vi- 
teza redusă, și de eforturile depuse pentru frînare 
se aflau doar celelalte paisprezece vagoane. 

Odată cu ivirea zorilor, printre piesele sfărimate 
ale trenului avariat — tampoane, conducte de frînă, 
uşi, părţi laterale, arcuri — printre bucăţile meta- 
lice rupte din structura podului şi printre minereul 
aruncat de vagoanele în cădere, au început să fie 
puse în evidenţă cîteva date edificatoare. Se înjghe- 
bau primele elemente, primele probe. i 

În locul în care calea ferată a fost avariată prin 
desprinderea ecliselor și a buloanelor, prin deşuru- 
barea  piuliţelor, s-au găsit: un creion de culoare 
roşie, un magnet în formă de U, avînd pe unul 
dintre braţe imprimat un N, un ciocan, o bucată me- 

9 — Inspectorul şef 


talică de formă cilindrică şi o bucată de sirmă 
zincată. 

Indiciile erau încă insuficiente și greu de însumat 
într-un unic raționament. 


În curtea unui gospodar din Măldăeni, cea mai 
apropiată comună de locul catastrofei, Fătu, însoţit 
de Mihalcea, șeful miliției judeţene, după întocmirea 
formelor de rigoare, și asistați de doi vecini, ca mar- 
tori, au început verificările. 


Ion Putredu făcea parte din „faună“, cum îi plă- 
cea să spună inspectorul șef. Tînărul de 26 de ani 
era deja în atenţia miliției. Tinuta sa, barba și ple- 
tele, hainele ţipătoare, stridente, consumul de bău- 
tură şi ţigări, lipsa de ocupaţie, cu toate că era în 
plină putere de muncă și avea și o meserie căutată, 
aceea de mecanic, la care se adăugau și desele călă- 
torii frauduloase pe C.F.R. erau cîteva din indiciile 
care au condus la includerea lui pe lista celor sus- 
pecți și, ca urmare, vizita făcută la el acasă devenise 
necesară. 

Putredu nu era de găsit. Plecase în seara trecută. 
Fratele său, Alexandru, care i-a întîmpinat pe cei 
veniţi în cercetare, nu știa să spună încotro o apu- 
case. A precizat doar că el a plecat în sat, la o nuntă, 
pe la orele 19, și Ion era încă acasă, iar cînd s-a îna- 
poiat, după zece, nu l-a mai găsit. 

Plecarea precipitată a lui Ion Putredu nu era pen- 
tru familie un motiv de îngrijorare. Erau obișnuiți 
cu astfel de dispariţii. Înștiinţările de amenzi, ce se 
păstrau, dovedeau că Ion avea un obicei statornicit 
în a călători pe trenuri fără rost. 

În camera lui Putredu, în afară de o mare dezor- 
dine, nimic neobişnuit. Ochii exersaţi ai ofiţerilor 

at însă amănunte cart, la 


> Í ele 

prima vedere, erau fără importanţă. ae Paa 
instrumentate, au adunat de pe masă 5 CO i, ea 
pe care se deslușeau vizibil urmele unul scris ap: H 
mai multe bucăți de hîrtie rupte și aruncate in 
masă și pat, iar în curtea casei mai descoperiră E 
fapt semnificativ — o piuliță nouă, identică cu cele 
folosite la buloanele de la calea ferată. O sîrmă gal- 
vanizată, asemănătoare cu cea văzută la locul fap- 
tului, nu scăpă nici ea atenţiei maiorului Fătu. 

Pe la nouă dimineaţa, în timp ce mergeau, împinși 
de curiozitate, spre locul gravului accident, doi 
copii au descoperit într-un salcîm, dintr-o lizieră de 
lîngă calea ferată, un plic mare, albastru. Tot în 
direcția aceea, cîinele-lup îl trăgea după el pe plu- 
tonierul Petrașcu, parcă zicîndu-i : pe aici a luat-o, 
simt urma !... 

Cei doi elevi priveau spre pod. 

— Să ducem plicul tovarăşei diriginte, spuse 
Ghiţă, cel mai mic dintre ei. 

— Eu cred că-i mai bine să-l ducem miliției. 

Ezitară cîteva momente. Ştiau că nu e voie să se 
apropie de locul accidentului. Pînă la urmă, Şi-au 
înfrînt teama și s-au apropiat de pod. 

I-a întîmpinat subofiţerul în uniformă albastră. 

— Ce-i cu voi, băieţi ? N-aveţi ce căuta aici ! Lo- 
cul vostru e la şcoală. 

Marian își luă inima în dinţi : 

— Spre dumneavoastră veneam, tovarăşe căpitan. 

Nu cunoștea gradele, dar știa că în armată există 
căpitani... 

Marian nu mai spuse nimic și îi întinse plicul al- 
bastru, plic pe care era gata-gata să-l înşface cîinele, 
parcă necăjit că i-o luaseră înainte niște copii. 


care cercetau nu au scap 

După lectura textului găsit în plic, inspectorul șef 
Banu ordonă ca un echipaj să cerceteze de urgenţă 
librăriile din zonă. Plicul nu era unul obișnuit şi cel 
care îl cumpărase ar fi putut să atragă atenţia vînză- 
torului de la papetărie. După vreo oră și jumătate, 
echipa de cercetare s-a întors. 

La librăria 3, responsabilul Petrescu își amintea că 
sîmbătă după-amiază a vîndut un astfel de plic unui 
tinăr de peste douăzeci de ani, care purta barbă și 
plete și o haină în carouri. A reţinut doar atît, faptul 
că avea o ţinută extravagantă. Dar și faptul că ase- 
menea plicuri mari erau cerute foarte rar... 

Cînd sosi şi maiorul Fătu din sat, s-a formulat ipo- 
teza că există o identitate între cumpărătorul plicului 
şi Ion Putredu. Probele erau concludente. 

Trebuia găsit de urgenţă Putredu ! 

Colonelul Mihalcea socotea că acesta nu putea fi 
decît undeva, printr-o gară, ori într-un tren. Obice- 
iurile lui anterioare, amenzile date de organele de 
control ale C.F.R.-ului  justificau o asemenea 
variantă. 

La indicaţia inspectorului șef, pe lîngă alte măsuri, 
s-a și alcătuit un „portret vorbit“ şi, prin C.F.R., 
acesta s-a răspindit în toate staţiile. 

Inspectorul Banu era sigur că ceferiștii îi vor 
ajuta, că îl vor găsi pe Putredu. Nu de puţine ori, în 
acţiunile sale, atunti cînd avusese de rezolvat ecuații 
grele, găsise sprijin de seamă în rîndul populaţiei. 

Concomitent, pe altă filieră, erau alertate miliția 
și securitatea. Portretul vorbit al infractorului ajun- 
gea din ce în ce mai departe. 

Către ora prînzului, după ce s-au scurs aproape 
douăsprezece ore de la comiterea accidentului, unele 
rezultate începură să se arate. 

Se continua cercetarea amănunţită a împrejurări- 
lor. Trebuiau cît mai multe detalii. Cei doi mecanici 
de locomotivă nu observaseră nimic. Au declarat că, 
la un moment dat, s-au trezit că părăsesc linia fe- 
rată. Au frînat trenurile, apoi au acţionat în sensul 
evitării altor accidente. În împrejurimi, cu toate că 
era noapte cu cer senin, n-au observat nimic deosebit, 
nici o mișcare suspectă... 

Cei din echipa de cercetare la faţa locului şi-au 
pus, firesc, întrebarea: care era mobilul faptu- 
lui grav ? 

S-au emis iar multe ipoteze. Ele trebuiau anali- 
zate și selectate. 

Pe baza exploatării urmelor şi a dinamicii autoru- 
lui la fața locului s-a conturat o concluzie. Încet, dar 
cu siguranţă, unele dintre variantele formulate încă 
în faptul nopţii erau eliminate. Dintre numeroşi sus- 
pecţi — „fauna“ — a căror verificare era făcută cu 
minuţiozitate de către ofiţeri, pista centrală rămi- 
nea tot Ion Putredu. Colonelul Banu nu renunţa nici 
la celelalte verificări. 

Cercetările au condus spre un punct, spre o solu- 
ție. Să fie aceasta și rezolvarea cazului ? 

Acarul Savu Dan, care era de serviciu, a informat 
și el că a zărit, pe la miezul nopţii, pe unul Putredu, 
pe care pretindea că-l cunoaște, trecînd prin apro- 
piere. Părea speriat — spunea acarul — şi mergea cu 
fereală prin liziera de pomi, uitîndu-se cînd înainte, 
cînd înapoi. Pe cărarea pe unde trecuse Putredu, că- 
rare indicată de acar, s-a găsit şi o cheie. 

Este adus cîinele Dox, unul dintre cei mai buni 
urmăritori pe care îi avea inspectoratul şi care iden- 

tificase şi urma cu plicul. Este pus să ia noua urmă 
Și, după multe ocolișuri, o luă drept înspre sat, oprin- 
du-se... la locuinţa acarului. Uşoară stupoare ! 

Ofițerii încep verificarea și la domiciliul acestuia. 
Le-au atras atenţia traversele de cale ferată depozi- 
tate în curte, iar într-o magazie, în spatele casei, au 
găsit chei, clești şi ciocane ce se foloseau de revizorii 
de cale la verificarea și repararea liniilor. Savu Dan 
făcuse un adevărat depozit. 

Cine este acarul S.D. ? Nu ar fi prima dată cînd 
un infractor se oferă să ajute organul de miliţie pen- 
tru a îndepărta bănuielile, mai cu seamă că, de data 
aceasta, acarul era cunoscut ca un element veşnic 
nemulțumit, cîrcotaş, era cunoscut pentru răutatea 
sa. Fusese impiegat de mișcare, dar a fost retrogra- 
dat pentru încălcarea repetată și gravă a instrucţiu- 
nilor de circulaţie. Era și reclamagiu cunoscut, dar 
nici una dintre sesizări nu avea temei. 

Să fie el oare cel care a demontat linia ? 

Din sat, cîinele Dox refăcu şi un traseu invers. 

La casa lui Putredu, situată pe aceeași direcţie, i 
se dădu să miroase o pereche de pantofi, din cei pur- 
taţi de tînărul pus în urmărire. 

— Miroase, Dox, miroase, băiatule ! îi zise subofi- 
țţerul care îl conducea. 

Cîinele, după ce mirosi pantofii, porni iar să adul- 
mece urma. Căută prin curte, intră în pătul, apoi 
porni pe uliţă spre marginea satului, intră într-o vie, 
o luă apoi spre liziera de pe marginea liniei ferate şi, 
după cîteva ocolișuri, apucă spre podul de pe riul 
Bratcov. 

De la locul faptului, din nou prin liziera de pomi, 
cîinele îi conduse spre gara orașului. 

Cineva confirmă că, imediat după miezul nopții, 
îl văzuse pe o bancă în gară pe același Putredu. 

Datele conduceau tot mai mult spre această ipo- 
teză și erau prea multe ca să nu fie verosimile. 

Și totuşi ? 

Colonelul Banu și-a strîns oamenii și a făcut o ana- 
liză operativă a cazului. 

Rînd pe rînd, s-au prezentat succinte rapoarte 
asupra verificărilor făcute, asupra cercetărilor în 
general. 

„Fauna“ a fost supusă unui filtru total. 

S-au analizat cazurile și s-a eliminat tot ce nu 
avea vreo legătură cît de mică cu accidentul supus in- 
vestigaţiei. 

S-au purtat discuţii aprinse. Ofițerii superiori din 
centrală : Gheorghiţă Vlaicu și Miroiu Pavel, precum 
Și cei de la departamentul căilor ferate — Niţulescu 
și Anghelache — alături de inspectorul Banu (un fel 
de comandament înfiinţat ad-hoc) au supus analizei 
toate ipotezele. 

Pe umerii lui Banu se afla însă răspunderea hotă- 
ririlor ce trebuiau luate. 

Varianta „Putredu“, cu toate că părea cea mai 
verosimilă, mai trebuia verificată. Un lucru nu stă- 
tea încă în picioare. Nu se găsea încă un motiv plau- 
zibil care să explice de ce un tînăr de 26 de ani co- 
misese un act atît de grav. 


Pe peronul gării din Botoșani cobora un tînăr zvelt, 
bine făcut, cu mustaţa în furculiță, cu perciuni pînă 
aproape de bărbie, și cu plete lăsate pînă pe umeri. 
A privit în toate părțile, și apoi a trecut pe la biroul 
de informații. 

Un impiegat de mișcare l-a observat și a remarcat 
asemănarea cu „portretul vorbit“ pe care tele-spi- 

cherul îl lansase. Făcu semn unui alt ceferist să se 
apropie și reușiră să-l alerteze şi pe şeful postului 
de miliție T.F., plutonierul major Irimescu, care 
apăru imediat. 

— Cred că e vorba de bărbosul de acolo, tînărul 
care, răzimat de un geam, privește absent prin gară. 

— Să nu ne scape, spuse plutonierul major, în 
timp ce se apropia, urmat de impiegatul de mişcare. 

— Să mai chem ajutoare ? întrebă impiegatul. 

— Nu e nevoie ! răspunse plutonierul major, apro- 
piindu-se și mai mult de pletos. Acesta îl privi cu 
neliniște. Cînd s-a convins că plutonierul major îl 
vizează pe el, a încercat să fugă. Prea tirziu. Dintr-un 
salt, plutonierul major l-a și ajuns şi, împreună cu 
cei doi ceferiști, l-a imobilizat. 

— Stai frumos, Putredule, avem puţină treabă, o 
chestiune de rezolvat... 

Tînărul, încolţit, și bine „încadrat“ făcea pe nevi- 
novatul. Era uimit că în această staţie depărtată ci- 
neva l-a putut cunoaște. Faptul că plutonierul i s-a 
adresat pe nume l-a dezarmat complet. 


x 


Maiorul Fătu, cu toată experiența sa și cu tot cal- 
mul care-i era caracteristic, se simțea cuprins de 
nervozitate, de supărare. Infractorul nu voia să re- 
cunoască nimic. | 

— Lăsaţi-mă în pace, n-am făcut nimic! spunea 
acesta de fiecare dată. 

Inspectorul Banu era și el obosit, dar se arăta 
mai calm : 

— Cum ai călătorit de la Botoșani încoace ? în- 
trebă inspectorul. 

— Bine! 

— Nu te-a supărat nimeni pe drum ? 

— Nu m-a supărat şi nu m-a mai amendat nimeni. 
De mult doream eu să fac un drum lung, cu maşina 
mică. Mi s-a împlinit dorința... 

— Și ce altă dorinţă mai ai ? 

— N-am apucat să văd mormîntul lui Eminescu 
de la Botoșani, aș fi vrut să-l văd. 

— Mormiîntul lui Eminescu ? 

— Da. Voiam să-i văd mormîntul. 

— Dar mormîntul lui Eminescu e în altă parte, nu 
la Botoșani. 

— Nu se poate. 

— E în altă parte, mă mir că nu știi atîta lucru, 
tu, care te pretinzi... 

Putredu se lăsă astfel antrenat în discuţie. De 
unde pînă acum nu ieșise din „nu ştiu“, devenea 
treptat tot mai volubil. 

Inspectorul Banu îl examina plin de uimire. În în- 
delungata sa activitate se obișnuise cu fel de fel de 
infractori, chiar criminali înrăiţi, se obişnuise cu 
căutătura lor cruntă, cu privirile furișe, cuprinse de 
șiretenie sau de spaimă. Putredu arăta însă altfel. 
Nu-şi putea explica, cum, după catastrofa declan- 
șată, tînărul mai purta veselie în ochi, iar fața îi ex- 
prima chiar blîndeţe. Cu nasul său cîrn, cu ochii săi 
aparent blajini, Ion Putredu era de-a dreptul 
simpatic. 

— Ia spune, Ioane, cum ai reușit să demontezi 
linia ? 

— De unde știți că am demontat-o eu ? 

— Ştim tot, absolut tot ceea ce-ai făcut de cînd 
ai plecat de-acasă, dar vrem să auzim de la tine cum 
s-a întîmplat. M-ai înţeles, Putredule ? $ 

— Aş vrea să fumez o ţigară, dacă se poate. 

— Serviţi-l cu o ţigară și, de ce nu, chiar și cu o 
cafeluţă. 

Putredu şi-a aprins ţigara oferită de maiorul Fătu. 
Trase de două ori cu sete. 

— După cum ştiţi — începu el să povestească — 
de cînd am terminat profesionala nu am lucrat ni- 
căieri. Am 26 de ani și nici o ocupaţie. Am devenit 
un om inutil. Acasă nu aduceam decît înștiinţări de 
amenzi. În ultima vreme, din cauza situaţiei în care 
mă găseam, trăiam într-o permanentă stare de ne- 
mulțumire. Umblam fără rost, fără nici o ocupaţie 
și fără bani. La toate acestea se mai adaugă şi faptul 
că părinţii mei plăteau tot mai des amenzi pentru 
călătoriile pe care le făceam, fără bilet, cu trenul. 
Atit părinții, cît și fratele şi sora mea îmi reproşau 
tot mai des aceste fapte. Doar mama, săraca, mă în- 
țelegea. Toţi banii de la C.A.P. îi cheltuia cu mine. 
Conflictele între mine şi familie erau din ce în ce 
mai mari. Îmi spuneau, de fiecare dată, că, după 
ce nu fac nimic, nu aduc bani în casă pentru mincare, 
din cauza mea mai trebuie să plătească și amenzile 
C.F.R.-ului. 

— Aşa ai ajuns la concluzia că trebuie să te răz- 
buni pe C.F.R. ?... 

— Toate astea mi-au creat o stare de nemulţu- 
mire şi... 

Putredu se opri. O tăcere lungă se aşternu în bi- 
roul de anchetă. Inspectorul şef sesiză impasul. 

— Mai vrei o ţigară ? 

— Cred că da. 

Fătu îi întinse pachetul cu ţigări. 

— Erai nemulțumit şi te-ai gindit să provoci o 
nenorocire. 

— Da !Așae! 

— Cînd ai luat această hotărire ? În ce împre- 
jurare ? 

— În ziua de vineri, 7 mai, pe la prînz, cînd ve- 
neam de la București. Controlorul mă amendase iar. 

— Pentru o amendă, pentru că nu erai încadrat 
nicăieri — adică pentru fapte care, toate, se întim- 
plau din cauza ta — te-ai hotărit să te răzbuni pe 
oameni nevinovaţi, să-i ucizi, zise tăios Banu. Nu 
te-ai gîndit că în trenul acela ar fi putut să fie chiar 
și mama ta ? 

— N-avea cum. O lăsasem acasă. Așa că... M-am 
decis să iau cîteva sute de vieţi omenești, „simplu 
Și rece“. 

Inspectorul și maiorul Fătu s-au privit scurt. For- 
mula era identică. Din dosar Banu scoase plicul găsit 
de cei doi elevi și începu să citească: „Acum, cînd 
scriu aceste rînduri, iau cîteva...“ 

— Recunoști scrisoarea, Ioane ! ? 

Putredu păli, dar încercă să braveze : 

— E scrisoarea mea ! 

— Cum poţi fi cinic la douăzeci și şase de ani, bă- 
jete ! Cinismul e o atitudine studiată, rece, o adopţi 
atunci cînd nu mai trăieşti cu adevărat. 

Ce se ascundea în spatele acestei atitudini cinice 
a tînărului Putredu ? Cine l-a împins la monstru- 
oasa crimă ? 

Interogatoriul a continuat zile în şir. S-au făcut 
expertize grafologice și tehnico-ştiințifice, au fost 
adunate şi alte probe. 

Nu mai rămînea nici un dubiu. Numai el provo- 
case deraierea trenurilor, singur, fără ajutorul ni- 
mănui, fără să fie împins de cineva spre a provoca 
catastrofa. Pagubele se ridicau la peste 5 milioane 
de lei. 

Erau pagube serioase pentru economia naţională : 
locomotiva și 6 vagoane distruse, calea ferată și po- 
dul scoase din funcţiune, minereu de fier care n-a 
mai putut fi recuperat total, perturbarea traficului 
de circulaţie etc... și încă a fost un mare noroc. Putea 
trece acceleratul ! 

În procesul verbal de începere a urmăririi penale, 
maiorul Fătu, chiar în ziua comiterii faptului, scria 
că a fost săvirşită infracţiunea „prevăzută de art. 163 
c. pen.“, articol ce prevedea și pedeapsa capitală. 

Cînd Putredu Ion a luat cunoștință de conținutul 
ordonanţei, nici n-a clipit măcar. A ascultat în tă- 
cere, apoi a început să riîdă. 


ui 


Încă de la începutul anchetei, colonelul Banu a 
înţeles că Putredu nu era în deplinătatea facultăţilor 
sale mentale, că fapta a săvirșit-o fără discernămînt. 
Era însă doar o convingere intimă, care trebuia 
probată. 


După analiza amănunțită a cazului, Putredu a fost 
încredințat spre examinare medicilor. A urmat ex- 
pertiza medicală. Adică expertize, pentru că mai 
multe comisii cercetară cazul. Cele trei comisii suc- 
cesive de sub egida Institutului de expertiză medi- 
cală au ajuns la concluzia fermă că Putredu suferă 
de psihoză discordantă şi că, atunci cînd a săvirșşit 
accidentul, a fost lipsit de discernămînt, „in mo- 

mentul săvirșirii faptei — se preciza în raportul de 
expertiză medico-legală —, avînd în vedere prega- 
tirea acţiunii și modul cum a acţionat, cu toată motil- 
vația delirantă a faptei, opiniem că discernămîntul 
său era diminuat“. 

Au fost însă și păreri contrare, tot din partea ex- 
perților medicali. Unii susțineau, şi nu fără temei, că 
Putredu a acţionat cu discernămînt din momentul 
pornirii infracţiunii şi pînă la finalizare. Ba, mai 
mult, autorul, dîndu-şi seama de consecinţe, a dis- 
părut fugind cît mai departe. Aceasta înseamnă că 
nu a acţionat conștient, deliberat ? 

— Bine, chiar dacă am accepta raționamentul că 
Putredu a avut discernămîntul faptelor în momentul 
comiterii lor, analizele medicale scot în evidenţă ele- 
mente de paranoism profund. Şi, de cînd lumea, ne- 
bunii sînt ocrotiţi. Ei şi așa sînt pedepsiţi de soartă, 
susțineau alții dintre specialiști... 

— Dar valorile, valorile acestea mari, care au fost 
distruse, nu ar fi trebuit să fie ocrotite ? Dar dacă ar 
fi trecut acceleratul, cu cei 700 de oameni, condam- 
nați să dispară „simplu şi rece ? !“ 

Părerile au fost împărţite. Cei mai mulţi dintre 
specialiști au rămas adepţi ai „ocrotirii“ nebunului 
și, drept urmare, vinovatul scăpa de prevederile ar- 
ticolului 163. 

Populaţia ar fi dorit o pedeapsă exemplară. 
Dar, pînă la urmă, mărul putred fu izolat de cele 
bune și Ion Putredu fu predat organelor medicale. 

Și totuși un gust amar rămăsese în sufletul lui 
Banu. Oare nimeni nu sesizase gradul de periculozi- 
tate al nebunului ? Cum a putut acesta să trăiască 
printre ceilalți oameni sănătoși şi nimeni să nu ac- 
ționeze în sensul prevederii vreunui act necugetat ? 

Cîte învățături nu se pot desprinde dintr-o aseme- 
nea tristă și reală întîmplare ? 

Încă un caz fusese rezolvat, dar ce bine ar fi fost 
dacă el nu s-ar fi petrecut. Şi se putea. Trebuia nu- 
mai ca oamenii să privească cu mai mare grijă şi 
responsabilitate la tot ce se petrecea în jurul lor. 

De la accidentul respectiv s-a scurs mai bine de 
un an, oamenii au început treptat să uite. Pe loco- 
motivă se afla acelaşi mecanic care, într-o noapte 
de mai, părăsise cu o LDE acostamentul liniei. În- 
cepuse și el să uite momentul de groază și trecea 
iarăși cu locomotiva peste podul de pe Bratcov, flu- 
ierînd vesel. 

Inspectorul Banu privea, de la geamul unui vagon 
al acceleratului, cîmpia bogată a toamnei. Peisajul 
îi era cunoscut. Trăise aici ore întregi de înifrigurate 
căutări și nelinişte. 

lată și zgomotul caracteristic trenului atunci cînd 
trece un pod: podul de peste firul de apă. 

Acceleratul avea viteză. 

La pupitrul de comandă al locomotivei, acul in- 
dică 100 kilometri/oră. 

Inspectorul şei își aminti că aici puteau să moară 
tragic, din cauza unui nebun, aproape 700 de 
oameni... 

— Aici e securitatea ? 

Sergentul Petrică, un ins negricios, cu pigment de 
indian, și cu mustăți bogate, nu părea să audă. Se 
uită mai departe, ușor descumpănit, la fata ce se 
oprise în fața lui. Apoi, revenindu-și : 

— Da. Ce doriţi ? 

— Vreau să merg la comandant, sau, cum să 
spun... la cel mai mare de la dumneavoastră. 

— În ce problemă ? 

— Ceva urgent și foarte important. 

Era atita hotărire și candoare în glasul și privirea 
fetei, încît Petrică se hotărî pe loc și o conduse la 
ofiţerul de serviciu. Locotenentul Florea Dănuţ o 
invită în biroul său. 

— Vreţi neapărat să mergeţi la tovarășul coman- 
dant ? 

— Aşa aş dori, dar pot să vă spun şi dumnea- 
voastră. În orice caz, să ştiţi că e foarte important şi 
că nu suferă amînare, trebuie imediat luată o decizie. 

— Chiar aşa ?! 

Locotenentul se lăsă și el impresionat de firescul 
și siguranţa fetei și ceru încuviințarea s-o aducă în 
biroul comandantului. 

— Mă numesc Maria Stănescu, sînt elevă într-a 
zecea la industrial... am aflat ceva foarte grav. 

— Ei, ce-i aşa de grav, fetiţo ? 

— La noapte, satul nostru va arde, ca Roma pe 
timpul lui Nero. 

— Nu mai spune, zimbi colonelul. Ce cărţi ai citit 
în vara asta ? 

— Multe, dar n-are importanţă acum. Satul nos- 
tru va arde. 

— „.Ca Roma pe timpul lui Nero. 

— Nu rideţi, că nu mint. Pe cuvintul meu că vă 
spun adevărul. Eu nu mint, se precipită fata. 

— Ei, dacă e așa... 

— Gheorghiţă nu m-a minţit niciodată, tovarăşe 
colonel. 

— Cine e Gheorghiţă ? 

— Un băiat din sat. El mi-a spus. Cum să vă explic. 
Gheorghiţă e băiatul unui... zurbagiu, al unui fost 
bogătan, care acum face pe iehovistul — Vall îi 
spune, poate aţi auzit de el. Băiatul a fost coleg cu 
mine la elementară. Acuma, taică-său nu-l mai lasă 
la şcoală. Zice că nu-i trebuie. Dar, vara, cînd sînt 
în vacanţă, Gheorghiţă îmi cere cărţile mele. Eu i le 
dau. Așa că sîntem prieteni, și încă prieteni foarte 
buni. Gheorghiţă mi-a spus că taică-său plănuiește 
niște lucruri rele ; cică să ardă satul... Mi-a mai 
spus-o, dar nu l-am crezut pînă azi. Zicea: „Să nu 
dormi noaptea asta, fiindcă vei vedea un spectacol“. 
El, tovarășe şef, vrea să fugă de acasă, că taică-său 
îl bate mereu, nu-i dă voie să citească decit versu- 
rile lui Iehova, nici la cinema nu-l lasă și... nici nu-l 
lasă să vorbească cu mine. Noi ne întîlnim pe ascuns. 

Fata vorbea pe nerăsuflate şi colonelul Banu o 
privea atent: 


— În noaptea aceasta, spui ? 


— Da, în noaptea asta. 
— Îţi mulţumesc, fetiţo, îţi mulţumesc și să n-ai 
teamă |... 


Trecuse mai bine de un ceas de cînd tînărul loco- 
tenent Dănuţ Florea, care primi misiunea, suprave- 
ghea discret o casă de pe uliţa mare a satului. Nu 

observase încă nimic suspect şi începu să se plicti- 
sească. Îl cuprinse și dorinţa unei ţigări. 

Îi trecea prin cap fel de fel de ciudăţenii; de 
pildă, ce-ar fi să inventeze un aparat-mască pentru 
fumat pe timp de noapte, fără să fie observată ți- 
gara ? Apoi, se gîndi la altele și altele... 

Noaptea era frumoasă. Greierii ţiriiau și, dinspre 
cîmpie, odată cu miresmele aduse de adierea vîntului, 
venea o simfonie molcomă, odihnitoare. Căuta cu 
privirea pe elevul sergent Pascu — aflat în stagiul 
de practică — care-şi fixase un loc de pîndă lîngă pod 
și, cu toate că-l simţea aproape, nu putea să-l desco- 
pere. Luă o ţigară și începu s-o preseze între degete. 
Un scîrţiit ușor şi, din casa pe care o supraveghea, 
două umbre, ca niște himere, se furișară în noapte 
spre ulița mare. Locotenentul le luă urma, simţindu-l 
înapoia sa și pe elevul sergent Pascu. La o răscruce, 
cînd siluetele se opriră un moment, ei s-au retras 
ușor în umbra unui gard. 

— Nu ţi se pare suspect că au pornit-o în partea 
asta, Pascule ? 

— E ceva. Ar fi trebuit s-o ia în direcţia opusă! 

— Ştii ce, te întorci şi rămîi mai departe la post. 
Supraveghează orice mişcare. Cu indivizii ăștia mă 
descurc eu ! 

— "Nţeles, şopti elevul și se înapoie la postul lui. 

Locotenentul luă din nou urma celor două umbre, 
avansă atent pe uliţă, pînă aproape de marginea sa- 
tului. Înainta cu mișcări feline într-o linişte mormîn- 
tală. Numai citeva case mai rămăseseră pînă la mar- 
ginea satului și cele două umbre se opriră din nou. 
Rămase lipit după un pom. Unul dintre indivizi, cu 
mișcări furișate, trecu gardul într-o grădină, iar ce- 
lălalt se plimba scurt de colo, colo. „Aha..., își spuse 
locotenentul, unul stă de pază şi altul acționează... 

Să vedem ce intenţii au“. S-a tras puţin mai Ai 
a urcat gardul, lăsîndu-se apoi ușor in grădină. i 
rămase nemișcat cîteva clipe. Auzi un fișiil. Cineva 
smulgea fîn dintr-o claie apropiată. Acum l-aş putea 
face inofensiv, gîndi ofițerul. Se răzgindi însă brusc. 
Ei, şi ce dacă arde o claie de fîn ? ! Nu asta e impor- 
tant, important este să prindem întreaga bandă... In- 
dividul provoacă un incendiu ca să creeze panică în 
sat, să atragă atenţia în partea aceasta a satului. To- 
tul va fi, desigur, dincolo... Asta trebuie să fie ! 

În timp ce astfel de gînduri îi sugerau modul de 
acţiune, mogildeața se îndepărtă de căpiţă şi sări 
gardul. Locotenentul rămase puțin descumpănit : nu 
se arăta nici o flacără. Și totuși ? 1... Se apropie de 
locul reperat. Într-adevăr, nimic deosebit. Cîteva 
smocuri aruncate pe jos... Ce-a făcut nemernicul ? ! 
Vru să aprindă lanterna, dar abandonă imediat ideea. 
Pipăi cu mîinile şi găsi locul de unde fusese smuls 
fînul şi... o sudoare rece îi alunecă pe spate. Într-o 
fracțiune de secundă, își zise, aș putea muri, dacă a 
lăsat aici o bombă cu explozie întîrziată. Sîngele îi 
năpădi în obraz. Scotoci totuși cu înfrigurare prin 
fîn. Nu mică-i fu mirarea cînd scoase afară nişte 
cîlți. li desfăcu repede şi găsi doi licurici abia fume- 
gînd — o iască simplă, ca acelea din care foloseau 
bunicii în timpul războiului, cînd îşi aprindeau lu- 
leaua de la amnar. Da, e o explozie întîrziată — își 
spuse locotenentul. Sistemul mu e opera unui igno- 
rant, nu sînt proști ; trebuie acţionat cu băgare de 
seamă. Sînt chiar foarte periculoși. A rupt iasca fu- 
megindă și a strivit-o de pămînt. A luat apoi, cu 
băgare de seamă, corpul delict şi s-a întors pe ace- 
lași drum, grăbindu-se să nu-i piardă din urmă pe 
cei doi indivizi. 

— Au intrat acum, îi şopti elevul Pascu. 

— Ia drăcia asta ! S-o dai șefului și să-i raportezi 
că s-a încercat provocarea unui incendiu la marginea 
satului. Cred că, în cel mult o oră, vor fi dincolo. 
E clar ? 

— Da. Să trăiţi! 

— Eu rămîn aici. Poate vin împreună cu ci. Așa, 
ca să nu se „rătăcească“ vreunul... 

— Mă întorc şi eu ? 

— Nu, rămii acolo. Mi-e teamă că, întilnindu-i pe 
drum, o să-mi sperii „păsărelele“. 

Pascu plecă. Locotenentul se instală din nou la pos- 
tul său. Acum era mai liniștit. Își cunoștea adversarii 
şi parcă pofta unei țigări nu mai era aşa arzătoare. 
Își aminti cuvintele fetei : „Satul nostru va arde ca 
Roma în timpul lui Nero“ — și-i păru rău că nu-i 
acordase deplină încredere. Dacă fetiţa aceea atît de 
frumoasă n-ar fi venit la noi, aşa se întîmpla —ar- 
dea satul. Ce înseamnă să acorzi importanţă informa- 
ției, chiar dacă pare neverosimilă ? !... Totul trebuie 
verificat. 

Îşi privi ceasul fosforescent și observă că trecuse 
mai bine de jumătate de oră de cînd cei doi au intrat 
în casă. Îl cuprinse grija şi începu să-i pară rău că 
nu acționase cînd indivizii puteau fi prinşi în fla- 
grant la locul faptei. 

Greierii ţiriiau în continuare și satul părea ador- 
mit. Auzi un zgomot aproape imperceptibil de la o 
ușă deschisă, îi stabili direcţia și privirea îi lunecă 
spre casa din față. Nu mai încape îndoială, claia de 
fîn a fost folosită ca un pretext menit să deruteze, ei 
vor acționa în altă parte. Dar unde oare ? 

Gîndurile se derulau cu rapiditate și ochii urmă- 
reau umbrele care se îurișau în uliţă și iscodeau îm- 

prejurimile. „Dacă mă observă unul, pot fi pierdut“, 
își spuse ofiţerul și, instinctiv, duse mîna la buzu- 
narul în care-şi ţinea pistolul. Se auzi un siîsîit uşor 
Și citeva umbre o porniră în sus, pe stradă, în şir 
indian. 

Cîţiva purtau în mîini ceva, ceva ce semăna cu 
niște damigene sau canistre. Măi, ai dracului, s-au 
pregătit să facă incendiu în lege, duc cu ei bidoane şi 
damigene cu benzină... că de vin, în afaceri din astea, 
nu au nevoie; ori le-o fi plătit bogătanul arvuna 
dinainte... La răscruce, grupul s-a desfăcut fără ca 
vreunul să se oprească din drum, fără şoapte, doi ple- 
cară spre cîmp, iar ceilalţi trei spre... 

Deci planul — se vede — era ticluit la amănunt. 
Locotenentul aşteptă ca indivizii să se depărteze, apoi 
se îndreptă spre un podeţ, unde se afla şeful de post, 
ŞI strigă încet : 

— Grigore, eşti aici ? 

— Aici! 

— Urmărește grupul care a apucat-o spre cimp. În 
caz că merg în altă parte decît spre sediul cooperati- 
vei agricole, îi opreşti înainte de acţiona. Dacă merg 
la sediu sau la sectorul zootehnic — cunoşti consem- 
nul ! Nu acţionezi decît în caz de nevoie. 

— "'Nţeles, să trăiţi ! 

După acest schimb de cuvinte, locotenentul se fu- 
rişă înainte pe drum și nu-i slăbi din ochi pe cei trei 
care se legănau în întuneric. 

La fîntîna din faţa sediului gospodăriei umbrele 
s-au oprit. A. 

După puţin timp, doi plecară, iar unul, surprinza- 
tor, a rămas la fîntînă. Ce voia oare ? I se făcuse sete 
dintr-o dată ? Omul meşterea ceva acolo şi zalele lan- 
tului se loveau una de alta. Între timp cei doi s-au în- 
depărtat şi locotenentul s-a decis să acționeze. Ceva 

îl oprea însă ; nu intuia intenţia omului... Deodată îl 
străfulgeră o idee : omul voia să facă fîntîna de ne- 
folosit. Atunci... Se apropie încet, fără prea multe 
precauţii, fiindcă individul, preocupat de munca lui, 
nu avea cum să-l observe, și l-a lovit scurt, după 
ceafă. Apoi, în cîteva clipe, l-a legat bine și dădu să 
plece după ceilalți. Dar, după cîţiva pași, s-a întors 
și l-a împins pe individ imobilizat în șanț, „să nu 
încurce circulaţia“, şi-a spus el... 

O rachetă roșie brăzdă cerul nopţii și se auzi o voce 
tunătoare : „Aruncaţi tot ce aveţi cu voi şi sus mii- 
nile ! Nici o mişcare !“ De undeva, dinspre grajduri, 
ca un ecou, răsună altă voce : „Sus mîinile !“ Era ṣe- 
ful de post din comună. Derutaţi, cei care duceau 
damigenele ridicară mîinile. Priveau speriaţi în jur, 
surprinși că din întuneric se desprindeau oameni. 
Președintele cooperativei, Niţă Pogoreanu, un om şu- 
gubăţ din fire, se apropie de ci : 

— Hei, Vall, te pregătești să faci chef la sediu... 
şi chiar cu invitaţi, hai ? 

Dinspre grajduri apăru alt grup, escortîndu-i pe 
ceilalți. Locotenentul primi damigenele. Răsturnă 
ceva din conţinutul uneia : benzină. 

Privi către cei cu mîinile ridicate și, în timp ce-și 
fixa probele de vinovăţie, din nou îi apăru în gînd 
fata cu ochii de ciută, gravitatea cu care, în contrast 
cu suavitatea chipului, spusese ce avea de spus... Își 
amintea limpede vorbele ce i s-au părut, atunci, puţin 
ridicole : „Va arde satul nostru, ca Roma pe timpul 
lui Nero“. Într-adevăr, ce ar fi ieșit dacă liceana 
M. Stănescu nu ar fi anunţat organele de securitate ? 
Se gîndi la ea şi, dacă ar fi avut-o alături în clipa 
aceea, ar fi sărutat-o. Fu întrerupt din gînduri de pre- 
zenţa comandantului sosit la faţa locului. 

— Unul unde e ? 

— Îl aduc imediat, l-am lăsat afară. E „asigurati 
bine şi cred că, încă o oră, nu va ști ce s-a întîmplat. 

— PDacă-i aşa, să descurcăm locul. Dădu cîteva 
ordine scurte şi trimise pe cineva să anunţe telefonic 
pompierii că „exerciţiul s-a terminat, nu mai este ne- 
voie de intervenţie“... 

Peste sat se așternu din nou liniștea. 

A doua zi, a început ancheta. 

Rînd pe rînd, se conturau şi se reconstituiau ac- 
țiunile dușmănoase plănuite de fostul bogătan și ac- 
tualul „ostaș al domnului“ — Vall, din Satul cu Plopi. 
Arderea sediului și a sectorului zootehnic cu aproape 
1 000 de animale erau doar o parte din acţiunile pe 
care voiau să le săvîrşească, fără a mai vorbi de ca- 
lomniile răspîndite de sectant în rîndul oamenilor. 


ze 


În dimineaţa următoare, locotenentul Florea Dănuţ 
fu chemat la comandant, așteptau împreună pe ci- 
neva. Pe poarta sediului intrau şi doi elevi de liceu. 
Fata părea mai îndrăzneață. Au fost conduși în bi- 
roul comandantului. 

— Eh ! Copii, îi întîmpină colonelul Banu, la voi 
în sat a fost totuși o noapte liniştită. 

— Mulțumită dumneavoastră, care ne-aţi dat cre- 
zare, zîimbi recunoscătoare fata. 

— Eu trebuie să vă mulţumesc și chiar să vă cer 
scuze. Am crezut, o clipă, că totul nu era decît năs- 
cocirea unor copii... și cînd colo am dat peste violenţa 
și prostia unor oameni mari. Pînă una alta voi aveţi 
grijă ce faceţi la școală. Sper că n-o să mă faci de 
rușine, Gheorghiță ? Nu-i așa ? E drept că o să-ţi fie 
puţin mai greu acum la început — că ai cam rămas 
în urmă — dar cu ajutorul Mariei... 

Vinovatul se pune în gardă 3% 


Președintele era un om trecut de a doua tinereţe, 
dar se remarca printr-o impresionantă energie. Pînă 
și cuvintele le rostea parcă într-un fel anume. Sim- 
țeai în ele și căldura și înțelegerea, dar şi forţa aces- 
tui om care, dealtminteri, era deosebit de prietenos, 
deschis și plin de umor. 

Avea zi de audienţe. Cineva bătu la ușă. Își făcu 
apariția un bărbat vînjos, cu riduri adînci pe faţă. 
Omul avea capul bandajat, iar pe marginea bandaju- 
lui, ca și pe obraz, se vedeau urme de sînge închegat. 

— Sînt Epurescu Vasile din Crînguleni. Am venit 
la dumneavoastră să-mi faceţi dreptate, începu el, 


152 


precipitat. Mă vedeţi în ce hal sînt. Am fost bătut 
crunt de Pandele Iancu, de la noi din comună. Pe 
degeaba, tovarășe preşedinte. Zău că pe degeaba. 
Nici plutonierul major Andrei, șeful de post, n-a vrut 
să mă asculte. Că ăsta care m-a bătut e om mare în 
comună. 


Fiind posibilă o încălcare a legilor, fapt pe cît de 
neplăcut, pe atita de nedorit, președintele ridică re- 
ceptorul telefonului şi-l sună pe inspectorul şef. 

— Banule, îţi trimit un om care a venit la mine în 
audienţă. Vedeţi voi despre ce este vorba și să-i tra- 
geţi la răspundere pe vinovaţi. După cum mi-a expli- 
cat, s-ar putea să fie vorba de o încălcare a legilor 
făcută chiar de către oameni ai legii. După ce clari- 
fici situaţia, informează-mă şi pe mine. 


x 


Ofițerul de serviciu de la inspectorat îi conduse pe 
Epurescu şi pe soția acestuia în cabinetul colonelu- 
lui Banu. 


— Luaţi loc, îi invită Banu, făcînd gestul caracte- 
ristic spre cele două scaune de lîngă masa de lucru. 

După ce s-au aşezat amîndoi, ca la o comandă, au 
şi început să vorbească. Mai ales soția lui Epurescu, 
o femeie micuță, care spunea că lăsase acasă și un 
sugar de trei luni, toca cuvintele cu o viteză de mi- 
tralieră. i | 

— Vă rog, lăsaţi-l pe soţul dumneavoastră să vor- 
bească, pentru că dînsul este în cauză, îi spuse calm 
colonelul. 

— Ştiţi... sînt bolnav, tovarășe colonel, şi, fără să 
fac vreun rău, am fost bătut de un consătean, începu 
să se plingă Epurescu. N-am vrut să ajung pînă aici, 
la judeţ, dar în comună nu mi-a făcut nimeni 
dreptate. 

— Cum s-a întîmplat ? 

Epurescu s-a așezat mai bine pe scaun și a început 
să explice. 

— Mă duceam la vie șia sărit la mine Pandele 
Iancu, secretarul de la primărie. Eu n-am dat, să nu 
păţesc ceva, că puteam să-l birui... 

După ce l-a ascultat, Banu l-a rugat pe Epurescu 
să-și dea ușor bandajul jos, pentru a se convinge 
dacă a fost, într-adevăr, bătut rău, aşa cum reclama. 
Epurescu începu să se vaite: că-l doare, că simte 
niște înţepături, ca de cuţit, în cap. Atunci, inspecto- 
rul chemă medicul unităţii, care sosi imediat. Rănile 
nu erau cine știe ce. Medicul Lepădatu, un specialist 
foarte bun, a stabilit că era spartă o bubă mai veche 
crescută după ureche, dureroasă ce-i drept, și că se 
mai vedeau urme de zgirieturi. 

Comportarea lui Epurescu începu să devină sus- 
pectă, rănile nu erau pe măsura reclamației, și, pen- 
tru a elucida cazul, colonelul hotărî să-l ducă și la 
medicul legist pentru stabilirea unui act oficial. Între 
timp doctorul Lepădatu i-a curăţat rana cu spirt, i-a 
şters și zona cu urme şi nu l-a mai bandajat deși Epu- 
rescu îi cerea cu insistenţă să-l „aranjeze“ la fel cum 
a arătat la început. Inspectorul şef a chemat apoi pe 
ofițerul de serviciu. 

— Căpitane Popeangă, te rog să-l duci pe dum- 
nealui la medicul legist. Să-l examineze și să ne dea 
în scris concluzia, ordonă Banu. 

Peste o oră raportul a și sosit: Epurescu nu avea 
leziuni, ci numai citeva zgiîrieturi pe faţă şi o veche 

bubă redeschisă, probabil urmări ale unei încăierări. 
Lepădatu a avut din nou dreptate. 

În tot acest timp Epurescu și nevasta au asistat, 
puţin agitaţi, la poziţia inspectorului şef. 

Colonelul Banu le-a spus să meargă acasă, să fie 
liniştiţi, că de cazul acesta se va interesa personal. 
Vor veni în comună cadre competente și se va face 
lumină. 

După plecarea lui Epurescu, colonelul Banu chemă 
pe maiorul Melinte căruia îi ordonă să meargă în 
comună pentru a verifica cele semnalate. Mai mult, 
s-a simţit obligat să-i atragă atenţia că ceva nu i se 
pare normal în toată povestea. 

Maiorul Melinte a trecut la executarea ordinului. 
A luat cu el şi pe maiorul Dobrescu şi au ajuns în co- 
mună în după-amiaza aceleiaşi zile. 

A doua zi, cei doi ofiţeri erau deja în posesia unor 
date care întăreau tocmai suspiciunile inspectorului 
şef. În anul precedent Epurescu fusese eliberat din 
penitenciar şi, deşi i se oferise un loc de muncă, nu 
a vrut să se încadreze. 

Mai rezulta că, într-o zi, Epurescu a avut o discu- 
ţie la bufetul din comună cu Pandele Iancu care, vă- 
zîndu-l în stare gravă de ebrietate şi pus pe scandal, 
l-a avertizat. Intervenise atunci şi ajutorul șefului de 
post şi lucrurile se aplanaseră, iar Epurescu fusese 
condus acasă. 


Ofițerii ajung cu cercetarea şi la ziua „evenimen- 
tului“. Totul s-a petrecut dimineaţa. O dimineaţă 
obişnuită ca multe altele, cu soare generos. O dimi- 
neaţă ca ieri, ca alaltăieri, cînd... 

„„„Marga plecase de acasă să culeagă strugurii ră- 
mași în vie. Era singură, soţul avea o mulţime de pro- 
bleme de rezolvat în sat. În împrejurimi nu era ni- 
meni, căci ceilalţi oameni culeseseră strugurii mai 
înainte. Pe la capul viei, trecu un om. Îi dădu bună 
dimineaţa, pentru că nu era încă ora 10, şi merse mai 
departe. Peste cîteva minute, omul s-a întors și s-a 
oprit lingă ea. A intrat chiar în vorbă. 

— Singură ? 

— Singură. lancu are treburi în sat, răspunse 
Marga. Nu vedeți, a rămas aci doar via noastră ne- 
culeasă și am venit eu s-o culeg. Nu e cine ştie ce, 
dar cîteva vedre de vin nu strică. 

Amabil, omul s-a oferit s-o ajute să ridice şi să 
pună în cărucior cei doi saci plini cu struguri şi fe- 
meia îi mulțumi. Apoi Marga apucă proţapul căru- 
ciorului, iar celălalt îl împingea din spate. 

După nici douăzeci de metri, omul lăsă căruciorul 
Și se repezi în spinarea femeii, trîntind-o la pămînt. 
O prinsese de git, ameninţind-o cu moartea în cazul 
că nu-i cedează. La ţipătul femeii, bruta o lovi și îi 
smulse fusta. Marga cuprinsă de disperare încerca să 
se apere de furia dezlănțuită a bărbatului... 

Istovită şi dezbrăcată, Marga reuşeşte la un mo- 
ment dat să scape din mîinile huliganului şi să fugă 
spre comună. Întîlnește pe ciobanul Pamfil, un om în 
vîrstă, căruia, cu rușine și scirbă, abia reușește să-i 
explice cele întîmplate, rugîndu-l totodată să meargă 
el la vie să-i aducă căruciorul și obiectele de îmbră- 
căminte. Ciobanul se îndreptă spre vie. Huliganul, 
văzînd că se apropie cineva, a rupt-o la fugă. Pamfil 
abia reuşi să-l vadă, în treacăt, din spate. Dar cine 
era acest om ? 

În corespondenţa zilei, inspectorul șef dă și de o 
scrisoare venită din satul Caravaneţ, o reclamaţie a 
unei femei, Floarea Ferecatu, care i se plînge că, du- 
cîndu-se la cîmp, a fost atacată „precum leul bivo- 
lul“, trîntită la pămînt și batjocorită de un individ 
străin de sat ; ea credea că ar fi de prin părţile Criîn- 
gulenilor, că într-acolo a luat-o. Mai relata că s-a 
luptat cu el şi de-abia a scăpat din mîinile lui datorită 
vocilor unor oameni, care treceau întimplător pe 
acolo, ceea ce l-a făcut pe individ s-o ia la fugă. 

N-o fi chiar clientul nostru ? 

După ce îşi rezolvă problemele curente, șeful in- 
spectoratului luă maşina şi se deplasă personal la 
Crînguleni. 

În biroul șefului de post, tăcerea se lăsă grea, plină 
de sensuri. 

— La ce concluzii aţi ajuns pînă acum, Melinte ? 

Maiorul Melinte își mișcă brusc capul către inspec- 
torul şef, gest ce-i trăda nervozitatea, și, cu un glas 
răsunător, foarte sigur, spuse : 

— Așa cum vă raportam, ne aflăm în faţa unui 
caz tipic de viol. Cred că infractorul nu este altul de- 
cît acest Epurescu, tovarășe colonel, și eu propun să-l 
reținem... 

— Stai, nu te grăbi cu reținerea, Melinte. Ce probe 
aveţi ? De ce trebuie să ne grăbim cu reținerea ? Fără 
probe concludente nu reținem pe nimeni. Nu e prima 
oară cînd vă spun acest lucru. 

— 'Tovarăşe colonel, dar ăsta trebuie luat, sări de 
alături șeful de post, un tînăr cu vreo trei ani de 
meserie, vă rog să aprobaţi propunerea tovarăşului 
maior, e justă, ăsta e individul ! 

— Nu reținem pe nimeni fără dovezi absolute, 
repetă Banu. Pentru aceasta ne trebuie probe, probe 
evidente și categorice. 

Toţi tăcură simțind în cuvintele colonelului o 
notă de supărare. Prezentară apoi informațiile, datele 
culese, declaraţiile, fixările fotografice la faţa locu- 
lui etc., pe care inspectorul le examină pe îndelete. 

— Un lucru esenţial nu l-aţi efectuat încă: o 
anume confruntare. Haideţi s-o punem la cale. Che- 
maţi-l pe ciobanul Pamfil... 

„„„Epurescu fu condus în zona și pe traseul identi- 
ficat în aşa fel ca el să fie zărit numai din spate de 
către ciobanul martor, avindu-se grijă ca acesta să 
nu poată fi văzut. Reacţia lui Pamfil a fost atît de 
spontană, încît era cît pe aici să se demaște. 

— Asta-i nemernicul, tovarășe comandant, ăsta 
s-a luat de femeia secretarului, îl recunosc, spuse, 
din ce în ce mai încet, la semnele disperate ale celui 
ce-l însoțea. 


Epurescu a fost readus în biroul șefului de post și 
stătea lingă ușă. Maiorul Melinte îi oferi un scaun 
și-l pofti : 

— la loc! 

Epurescu se așeză sfios, privind lung înainte. 

— Trebuie să lămurim niște lucruri, îi zise ma- 
iorul în timp ce descuia fișetul. Mîinile îi întîrziau 
anume pe rafturi, degetele se plimbau de la stînga la 
dreapta, peste coperţile unor dosare, oprindu-se în- 
delung pe cîte unul. Epurescu îl urmărea încordat. 
În sfîrșit un dosar a fost așezat pe birou. Mai căută 

prin sertar niște formulare și le puse alături. Pe urmă 
se așeză pe scaun, deschise capacul stiloului şi în- 
cepu să întrebe : 

— Numele ? 

Omul răspunse. A răspuns și la întrebările urmă- 
toare şi privea mîna ofițerului care completa rubri- 
cile. Cînd termină, ofiţerul nu-l mai întrebă nimic, și 
simţi cum pe celălalt îl irită tăcerea. Ofiţerul se uita 
drept la el, iar lui Epurescu îi venea greu să pri- 
vească așa clipe în şir. Se mai uită în jos și peste bi- 
rou, își căuta parcă, cu ochii, vîrfurile pantofilor, își 
aranja mîinile pe genunchi... 

— Ascultă, Epurescule, declară-mi tot ce ai făcut. 
Cînd ai acostat-o pe Marga la vie ? 

— Eu ? Pe Marga ? 

— Da. Acum patru zile. 

— Nici n-am fost la vie. Nu ştiu nimic. Care 
Marga ? Ce-i cu Marga ? Cine este Marga ? 

— Întrebările le pun eu, tu doar răspunzi. 

— Nu ştiu despre ce vorbiţi. 

Era limpede că Epurescu încerca să se ţină tare și 
n-avea de gînd să recunoască. 


— Bine. Continuăm mîine. Pînă atunci, caută să-ţi 
amintești. 


A doua zi, cînd Epurescu intra din nou în birou, 
Marga tocmai ieșea. Ofiţerul îi arătă scaunul și omul 
se așeză. 

— A spus că i-am făcut ceva ? 

Melinte arătă spre uşa pe care ieșise Marga. Făcu 
semn șefului de post să închidă ușa rămasă între- 
deschisă. 

— Ţi-am mai spus că întrebările le pun eu. 

— Da, dar să ştiţi că nu i-am făcut nimic. 

— Nimic?! 

— Nimic, tovarășe, zău ! Are cineva pică pe mine 
și mă face vinovat pe degeaba. 

— Deci, ești nevinovat ? ! 

— Să ştiţi că dacă ea spune ceva, minte ! 

— Atunci vinovat e cel care spune că te-a văzut 
în vie. El o fi atacat-o și a fugit cînd ai apărut tu. 
N-ai văzut pe nimeni ? Poate ne ajuţi... 

— N-am văzut! 

Imediat păli, înțelesese că a intrat în cursă şi a re- 
cunoscut că a fost în vie. Broboane de sudoare în- 
cepură să-i curgă pe obraz. 

Melinte se făcea că nu observă panica lui Epurescu 
şi își continua meticulos planul. 

— Dar zgirieturile astea de unde le ai ? 


— .„..„Nevasta, ea mi le-a provocat, ne-am tupșit în 
parte mai acum citeva zile, cînd am venit eu tur- 
mentat... 


Și din nou simți că a greşit. Nu vorbise nimic cu 
femeia lui şi dacă... 

— Bine. S-o chemăm şi pe ea, să vedem dacă 
confirmă. 

Este adusă soţia lui Epurescu, femeia aceea mi- 
cuţă, care de vorbă, ce-i drept, era bună, dar să-l 
bată pe ăl găligan... Stătea cu spatele la Epurescu 
şi cu fața la Melinte. 

— Ti-ai bătut bărbatul, femeie ! 

— 'Tovarășe ofiţer, eu... nimic, nu mă bat cu omul 
meu, este adevărat că el vine cîteodată beat, dar nu 
ne-am lovit niciodată, eu îl las în pace, că, după ce 
doarme, îşi revine singur. 

— Da. Bine, mulţumesc. Puteţi pleca. 

Femeia ieși încet şi Epurescu se lăsa tot mai mult 
cuprins de panică. 

— Ce ai de zis, Epurescule ? 

— Nimic. În orice caz, nu eu sînt cel pe care-l 
căutați, eu sînt om pașnic, sînt un om lacrimă de cu- 
minte... 

Maiorul se ridică de pe scaun și deschise o ușă ce 
dădea în biroul alăturat. În prag apăru colonelul 
Banu. 

— Vreau să-ți facem cîteva surprize, Epurescule, 
spuse inspectorul șef. Întîi să-ţi revezi o altă dragoste 
pătimaşă... greşesc: o altă victimă a patimei tale 
pentru femei singure, lipsite de apărare... 

— Tovarășe colonel, să nu mintă, că eu nu i-am 
făcut nimic. Spune drept !, se adresă el femeii, care 
pătrunse în cameră. N-ai fugit cînd te-am luat în 
braţe ? 

— El este, el m-a batjocorit, e un huligan fără leac, 
pedepsiţi-l tovarăşe colonel, spuse femeia îndepăr- 
tîindu-se cu scîrbă. 

— Ai luat-o în braţe şi ai violat-o, Epurescule ! 
zise colonelul. Dar cu Lina, cu Lina din Baduleni 
cum a fost? Acum două săptămîni, de astă dată 
în casa ei ? 

— Eu ? Acum două săptămîni ? 

— Da. 

— Nu-i adevărat ! 

Colonelul se îndreptă spre uşă. Epurescu se ri- 
dică şi el: 

— Nu, nu mai este nevoie s-o chemaţi, tovarăşe 
colonel. Este! Este şi asta, vorbi grăbit Epurescu. Dar 
nici ei nu i-am făcut nimic, că a ţipat nebuna și a 
fugit... Am intrat în casă la ea, este adevărat, dar 
DI... 

11 — Inspectorul şef 


Fu chemată totuși Lina. Aceasta, o femeie mări- 
tată, povestește cum Epurescu a intrat cu forţa în do- 
miciliul său, spărgînd fereastra, a strîns-o de gît, i-a 
pus piciorul în piept, înfricoșînd-o că, dacă nu va 
accepta, o va omori. A ţipat după ajutor. Pînă au 
venit vecinii, tilharul a dispărut. 

— Aşa am scăpat, tovarășe colonel ! 

Lina ieși din birou. 

— Şi acum Epurescule, după ce ne-ai minţit pînă 
acum de trei ori, mai am o surpriză. Să-l vezi și tu 
pe cel care te-a văzut. Dar să stai cuminte că ăsta 
e un munte de om şi s-ar putea să nu reuşim să 
te scăpăm. 

În birou intră ciobanul Pamfil care s-a oprit un 
moment în faţa lui Epurescu aruncîndu-i o privire 
plină de dispreţ şi apoi spuse cu un glas puternic: 

— El este nemernicul!! N-am nici o îndoială. El 
este ! N-aş strica pe un asemenea om care și-a bătut 
joc de o femeie cinstită nici măcar ciomagul ăsta, că, 
mă iertaţi, dar bita mea e din lemn curat. 

— Bine, Pamifile, pleacă liniştit. Avem noi grijă să 
pedepsim ticăloșii, conform legii. 

— Recunosc, tovarăşe comandant, căzu în ge- 
nunchi Epurescu, sînt un nemernic, vă rog să mă aju- 
taţi, am şi eu nevastă, un copil... 

— Ai recunoscut doar cîte ceva pentru că n-ai 
avut încotro, dar n-ai declarat tot... 

— Declar tot, tovarășe colonel. 

Epurescu simțea cum privirea colonelului Banu, 
ațintită asupra lui, îi sfredeleşte străfundul gîn- 
durilor. 

— Să revenim la Marga. Cum a fost cu Marga? 

— Cu Marga, soţia secretarului ? 

— Da, da, în legătură cu ea te întreb. Mai cunoşti 
și o altă Margă ? 

lpurescu Vasile nu mai putea lega cuvintele. 

— Spui sau nu spui, Epurescule ? Eu sînt un om 
foarte ocupat şi n-am timp să aştept. Eu pot să-ţi 
inchei interogatoriul negativ. Cred că te-ai convins 
că posedăm destule probe. Ţi-ai bătut joc de o seamă 
de femei împotriva voinţei lor, cu forţa, în mod bru- 
tal, animalic. Aceasta se numește viol — infracţiune 
socotită dintre cele mai grave. Și dacă fapta este 
făcută premeditat este și mai grav. Singurul lucru pe 
care-l mai poţi face este să-ți recunoști faptele, poate 
obţii ceva circumstanţe atenuante... 

— În dimineaţa aceea, începu el, am plecat de 
acasă cu gindul dea mă duce pînă la un prieten. 
Trecind pe la vii, am văzut-o pe Marga încercînd să 
urce într-un cărucior nişte saci. M-am oprit s-o ajut 
și ea a acceptat. Era frumoasă Marga și, de la spate, 
părea şi mai frumoasă. Am dat s-o sărut, dar ea m-a 
împins. Am prins-o în braţe. Ea s-a zbătut și m-a 
amenințat: „O să te spun soțului. Și te spun şi la 
miliţie, să știi“. Dar eu mă îndîrjisem și i-am pus 
piedică, trîntind-o la pămînt. M-am aruncat peste 
ea şi nu mai ştiu ce-a fost. Eram tare înfierbintat. 
Stiti... cum e omul. Asta e tot, am greșit, tovarășe 
colonel, recunosc, dar n-am să mai fac. Dealtfel, sînt 
bolnav, sînt bolnav, am fost accidentat și de un trac- 
tor, ştie tot satul... 

— „Și ai rămas cu damblaua asta, de a ataca fe- 
meile singure, fără apărare ! Minţi, Epurescule ! Eşti 
un huligan şi legile poporului nostru nu iartă ticălo- 
șia şi violența. 

Colonelul Banu, după ce ordonă măsurile legale, 
părăsi postul de miliţie din comună cu sufletul în- 
cărcat de mîhnire. Ajuns la sediul inspectoratului 
ceru de urgenţă legătura cu cabinetul președintelui 
pentru a informa cu privire la situația reală. 

Asasinul era pe aproape î& ră 


În acea zi de octombrie, în sufletul lui Costea se 
adunaseră parcă toate necazurile lumii. Se întorcea 


de la cîmp, înnegurat și gînditor. Ploua de zece zile, 
fără contenire, în duşmănie, și recoltele erau ame- 
ninţate să se strice. Înainte de a intra în sat, s-a oprit 
la S.M.A., pentru a se ruga de vreun tractorist să-i 
aducă şi lui acasă porumbul, să-l pună la adăpost. 
Dar toţi erau ocupați pînă este cap. Costea își tufli 

căciula pe ceafă, fluieră a pagubă și o luă spre casă, 
cu pași tirşiiţi, cercînd cu bastonul drumul noroios. 

Ce să facă ? Muncise toată vara, și acum ? ! ? ! Ri- 
dică privirea spre cer, într-o amenințare mută, şi 
oîtă, ca şi cum ar fi ieșit dintr-o apă adîncă și tul- 
bure... 

La cei 55 de ani ai săi, Costea arăta destul de bine. 
Era de statură potrivită, bine legat, cu părul roșco- 
van, înspicat de fire albe, pe care-l purta tuns perie 
şi acum, după ce ieșise la pensie din armată, unde 
fusese subofițer de administraţie. Pensia era bună, 
dar Costea se mai ocupa și de agricultură. Nu putea 
sta locului, și pace. Avea obrajii arşi de soare, iar de 
sub streașina sprincenelor stufoase te priveau ochii 
limpezi, căprui. Avea un mers domol, ca de urs mare 
şi blînd, vorbea rar și apăsat. Prima nevastă se pră- 
pădise repede, după o boală căreia medicii nu-i 
putuseră veni de hac. S-a recăsătorit, după un timp, 
cu o văduvă. Stăncuța Suruianu era o femeie care 
avusese şi ea necazurile ei. Împreună au luat viața 
de la început... 

Ajuns în faţa casei, Costea s-a oprit, ca şi cum ar 
fi vrut să-și tragă sufletul. Peste casă cădea ploaia, 
subțire şi repede, bătînd darabana pe acoperiş, iar 
printre salcîmi se încurcaseră zdrențe de piclă uri- 
cioasă şi neagră, ca o presimţire... 

A doua zi, pe islazul comunei, Costea fu găsit mort. 


A 
Organele de miliţie stabiliră că ar fi vorba de un 
autoaccident. Costea, bănuiau organele de miliţie, în 


al cărui sînge analizele stabiliseră o inhibaţie de al- 
cool, încercase să sară gardul şi căzuse cu fața în 

cuie. Alte urme nu se mai găsiră la faţa locului. Ca- 
davrul prezenta leziuni în pomeţii obrazului, de parcă 
ar fi fost înţepat. 

Cum auzi despre ce este vorba, inspectorul şef 
Banu se deplasă la faţa locului. Moartea pașnicului 
gospodar i se păru ciudată. Să fi fost chiar un auto- 
accident ? Dar dacă... 

Victima n-avea dușmani, nici avere la care să fi 
rivnit cineva. Zile în șir inspectorul a condus cerce- 
tările cu dorinţa firească de a stabili adevărul, cu 
atit mai mult cu cît mereu avea sentimentul că ceva 
nu este în regulă. Dar cam bătea pasul pe loc. Flerul 
ii spunea că oamenii cu care a stat de vorbă nu au 
mărturisit tot ce știau. Nici lui, nici celorlalţi lucră- 
tori de miliție care erau angrenațţi în elucidarea cazu- 
lui... Banu avea impresia că cineva coburise parcă o 
cortină grea peste tot ce se întîmplase. O cortină pe 
care el şi cu oamenii săi trebuia neapărat s-o ridice 
incet, și cu grijă... 

— Moartea bătrînului este suspectă, tovarăşe colo- 
nel, a spus, la un moment dat, un om din sat. De 
30 de ani, poate, nimeni de aici nu-și aduce aminte 
să se fi întîmplat în comuna noastră aşa ceva. În 
afară de mici furtişaguri, nimic deosebit n-a fost pe 
la noi... 

Vestea găsirii cadavrului lui Costea se răspîndise 
Și ceva ce aducea a spaimă i-a cuprins pe cei din 
sat... Curiozitatea, şi poale nu numai ea, le purta 
pașii spre locul unde Costea fusese găsit mort... Oa- 
menii comentau, făceau fel de fel de presupuneri, o 
întrebare venea pe buzele fiecăruia : cine l-a omorit 
pe Costea ? De fapt, întrebarea era și o certitudine, 
o convingere intimă a fiecăruia și parcă şi o conclu- 
zie a tuturor: Costea nu murise de moarte bună, 

cum se spune, ci fusese ucis. De cine și de ce ? Erau 
întrebări la care ar fi vrut să afle răspunsul și inspec- 
torul şef. 

Trecu o zi, trecură două, şi lucrurile se încurcară. 
Puținele probe se spulberară ca stropii de ploaie. 
Anchetatorii umblau printre oamenii locului, între- 
bau, căutau. Dar, nimic. Nici o urmă, nici un indiciu... 

„.Veni și ziua înmormiîntării lui Costea. În urma 
carului mortuar, cele mai apropiate rude, cei mai 
apropiaţi prieteni. Tristeţea era grea ca și norii ce 
atîrnau jos, deasupra pămîntului. 

Înmormîntarea îl interesa în mod deosebit pe in- 
spectorul șef. Ordonă ofițerilor Fătu şi lonaşcu să 
participe la înhumare în mod discret şi să observe 
tot ce se întîmplă... La cimitir, discuţii de tot felul. 
Unul spunea că auzise un căţel lătrînd; o femeie 
auzise un cocoș cîntind într-un mod ciudat; un om, 
pe care nimeni nu-l cunoștea, trecuse pe uliţă în aju- 
nul crimei ; unul se exprima bănuitor la adresa unui 
văr al mortului — Tîrnoveanu Stan. 

Lui Stan îi ajunseră aceste vorbe la ureche și, fără 
să-i ceară cineva, începu să se disculpe că toată noap- 
tea dormise tun, cum se spune. Chiar soţia sa, Veta, 
care era bolnavă, știa că soţul său nu plecase nicăieri 
în noaptea crimei. | 

Mărturisirile unor săteni i-au atras însă atenția in- 
spectorului. Îi ascultă cu atenţie pe doi din ei: Mi- 
nică şi Iorgu, de la care află că Tîrnoveanu Stan, văr 
cu victima, fusese văzut adesea pe acasă pe la Costea 
cînd acesta lipsea. Se spunea chiar că soţia lui Costea 
„S-ar avea bine“ cu Stan. Erau elemente noi, deși 


putea fi o bîrfă oarecare. 
Sînt restudiate probele criminalistice, este dezhu- 
mat cadavrul și, împreună cu procurorul și medicul 

legist, este reexaminat. A reieșit şi mai clar că este 
vorba de o crimă. Da, o crimă! Bătrinul a fost „,in- 
tepat“ de cineva. Păcat că urmele acestui atac nu au 
fost evidenţiate de la bun început. Petele negre de la 
tîmpla stîngă nu au fost reţinute și cercetate iniţial. 

Pe baza datelor și indiciilor obţinute la dezhuma- 
rea cadavrului și după efectuarea unei necropsii, con- 
form părerilor exprimate de specialişti din cadrul 
Institutului medico-legal „Mina Minovici“, solicitaţi 
să participe la dezhumare, precum şi ale reprezen- 
tantului Procuraturii Generale, se apreciază că le- 
ziunile faciale și petele de la tîmplă ale victimei sînt 
profunde, efectuate cu un corp contondent, dur, 
neapărat metalic. Nimeni însă nu se poate pronunţa 
asupra împrejurărilor producerii lor. Așa că greul 
răminea tot pe seama organelor locale de cercetare. 

Inspectorul şef Banu analizează din nou situaţia. 
Atenţia i se concentrează tot mai mult asupra a doi 
cetăţeni : Stanca și Tiîrnoveanu. Fixează că princi- 
pala sarcină a celor doi anchetatori şi a şefului de 
post este să stabilească comportamentul celor doi, 
moment cu moment, atît înainte cît şi după comite- 
rea crimei. 

Hotărăşte, de asemenea, s-o abordeze direct pe 
Stanca, soţia victimei. În primele sale declaraţii, 
Stanca susţinuse că în acea seară soţul ei venise acasă 
băut. Fusese de-și luase pensia şi apoi se abătuse și 
pe la M.A.T. S-a întors acasă cam tirziu şi parcă mai 
supărat ca de obicei. Nu găsise nici un tractorist care 
să-i aducă, de pe lotul personal, bruma de porumb. 
„Mi-a spus că se duce să caute în altă parte, avea el 
un prieten cu care se mai cinstea din cînd în cînd. 
Pe Bică al lui Goanţă. Şade la patru case de noi. Asta 
venea des pe la noi. Cunoştea toate ale casei. Cine 

ştie... Eu am adormit, am auzit parcă ceva pe la ora 
zece seara, dar obosită cum eram nu m-am sculat. 
La ziuă, am văzut că nu era acasă şi m-am speriat. 
Pînă la urmă am aflat prin vecini că este pe izlaz, 
mort. Asta e tot ce ştiu. Îmi pare rău, nespus de rău 
și vă rog, tovarășe comandant, să-l găsiţi pe crimi- 
nal... Cine a putut să-mi facă răul ăsta atît de 
mare ? |...“ 


Puțin mai tirziu este chemat şi Tîrnoveanu Stan, 
la postul de miliţie. Acesta îl ia pe „nu ştiu, n-am 
văzut“ în brațe, aşa cum făcuse şi Stanca. 

— Nu ştiu nimic, n-am nici o legătură cu crima. 
Cum, credeți că aş fi fost în stare să-mi ucid vărul ? 
Nu tai nici un pui de găină. Ştiţi... sînt milos din 
fire... 3 

— Ai fost văzut în mai multe rînduri în gospodă- 
ria lui Costea, cînd acesta nu era acasă, zise cu un 
ton ceva mai ridicat, ieşindu-și uşor din fire, loco- 
tenent-colonelul Mihalcea. 

— Nu neg... sigur, mă duceam, doar sîntem rude... 
O mai ajutam pe biata Stăncuţa la treburi. Ştiţi 
dumneavoastră... şi pe străini îi mai ajuţi, darmite 
pe-ai noștri... rude apropiate. 

Banu ordonă întreruperea anchetei la acest nivel 
și le dădu drumul acasă la amindoi. Apoi îi chemă 
în biroul postului de miliție pe toţi cei care lucrau 
în acest caz. Ceru mai întîi dosarul și citi vreme în- 
delungată. Reluă de mai multe ori unele declaraţii 
luate celor din cercul de bănuiţi și sublinie citeva 
rînduri care i s-au părut mai interesante. Cerceta cu 

grijă dacă se ivesc pe undeva nepotriviri. Nu. Nu 
erau şi n-avea rost să le inventeze. 

Într-un tîrziu, zise : 

— Crima este destul de bine pusă la punct chiar 
și în „simplitatea“ asta a ei. Înseamnă că ea a fost 
concepută la rece, iar autorii aveau bine înfiptă în 
cap ideea de a ucide. Deci, victima îi incomoda, le 
provoca complicaţii. Drumurile ne conduc către casa 
victimei şi se cam încurcă în jurul acestui prea iubi- 
tor văr. Așadar trebuie să vedem comportarea lui 
Stan Tiîrnoveanu. Trebuie să-i vedem prietenii, poate 
apare vreun indiciu. Apoi, trebuie să supraveghem 
bine casa și ca urmare ordon să stabilim un punct 
de observație — discret şi eficient. La nevoie vom 
mai face o percheziţie. Tovarășul procuror ne va da 
aprobare. Și acum la treabă ! 


— L-am găsit, cred, pe criminal, tovarășe coman- 
dant, spuse, intrînd fără să mai bată la ușă, locote- 
nent-colonelul Mihalcea. Verificările pe care le-am 
efectuat asupra lui Bică stabilesc că a fost văzut pe 
ulița satului în seara crimei, în jurul orelor 21,30, cu 
Costea. Despre Bică se mai ştie că a mai fost con- 
damnat pentru tentativă de crimă. În timp ce lucra 
pe un şantier din Galaţi a fost surprins în aparta- 
ment de un cetățean făcînd dragoste cu soţia lui. Ca 
să scape, a incercat să-l sugrume. Deci, ceva aproape 
asemănător. Cred că trebuie să-l arestăm, să nu 
dispară. 

— Să nu ne grăbim, îi răspunse calm inspectorul 
șef. Am mai păţit noi de-astea. Vinovaţii ăștia prea 
evidenți nu toți, pînă la urmă, sînt vinovați. Adu- 
ceţi-l totuși să discutăm cu el. 

Peste aproape o oră, subofițerul de la post trimis 
să-l aducă pe Bică se înapoie și raportă că nu este 
de găsit acasă. Plecase în satul vecin. 

— Perfect, exclamă locotenent-colonelul Mihal- 
cea. A observat că desfășurăm aici ancheta şi a 
șters-o discret. 

— Îl vom găsi repede. Dacă nu azi, mîine tot va 
trebui să vină la interogatoriu, replică Banu, şi dădu 
sarcină unuia dintre subofiţerii de la post să-l aducă 
pe Bică imediat ce acesta se va înapoia acasă. 

— Înseamnă că nu-i prea face plăcere să vor- 
bească cu noi şi caută, pe cît posibil, să amîne discu- 
ţia. Asta spune multe, tovarășe colonel, completă 
Mihalcea. 

— Poate că o să ne ducem noi la el acasă, imediat 
ce va apare. Acolo putem să discutăm și cu soţia lui. 
Cred că ar fi cazul să fie abordată mai înainte. In- 
fractorii caută întotdeauna să se acopere cu fel de fel 
de argumente. Trebuie să probăm tot. 

A doua zi, Bică a apărut acasă. Colonelul Banu, 
împreună cu locotenent-colonelul Mihalcea s-au de- 
plasat la domiciliul lui. L-au găsit pregătindu-se să 
măniînce. 

După ce au intrat și s-au legitimat, Banu îndreptă 
discuția spre ceea ce îi interesa. Apoi, îl lăsă pe Mi- 
halcea să continue... 

Înainte de a răspunde la întrebări, se părea că . 
soţii se consultau din priviri. Faptul nu-i scăpă colo- 
nelului Banu. Discuţia se înteţi, dar răspunsurile so- 
ților erau date ca la... carte. Ca şi cum ar fi fost pre- 
gătite dinainte. Ori n-aveau ce ascunde, declarînd 
totul cinstit, ori aveau și, în acest caz, se înţeleseseră 
de minune. 

— La ce oră v-aţi culcat în seara aceea ?, îl sire- 
deli cu privirea pe Bică. 

Bică ezită cîtva timp înainte de a răspunde. 

— Nu-mi aduc aminte exact. Să fi fost zece, poate 
zece și jumătate. 

Banu se ridică de pe scaun şi se apropie de el. 

— Am nevoie de un răspuns precis. 

Soția îl privi speriată. Bică încercă însă să fie calm 
şi răspunse chiar cu o oarecare îndrăzneală : 

— Vă dați seama, tovarăşe colonel, că nu m-am 
uitat la ceas taman în momentul cînd m-am culcat!... 

— Să vă ajutăm... Hai, să recapitulăm. Ce ziceţi 
că aţi făcut în seara aceea ? 

— Ce să facem ? Ca de obicei. Am întirziat puţin 
în sat. Cind m-am întors acasă a venit la mine Cos- 
tea, vecinul, adică mortul, să mă roage să-i aduc 
niște porumb din cîmp. Ştiţi... eu sînt tractorist. I-am 
promis că-l servesc a doua zi şi el, de bucurie, m-a 
invitat la M.A.T. să mă cinstească. Am plecat cu el. 
La M.A.T. mai erau oameni. Vi-i pot spune. După ce 
ne-am cinstit, am luat-o spre casă. Cu noi a mers 
și Ion Cărbunaru. La poartă, ne-am despărțit. Costea 
și Ion au mers mai departe, spre casele lor. Stau în 
aceeaşi direcţie. Eu am intrat în casă şi am mincat. 
Poate să vă spună şi Cărbunaru. 

— Şi după aceea ? De aici încolo ne interesează 
ce ai făcut ! 

— De fapt, n-am mai făcut nimic, sau aproape 
nimic. Cred că am mai stat puţin de vorbă, iar pe 
urmă am stins lumina... și am adormit... Asta-i... 

— Sînteţi siguri ? 

— Da... altceva nimic. Poate să vă spună şi ea. 

Soţia lui Bică izbucni într-un plîns nervos, aproape 
isteric, hohotind zgomotos. Soţul ei o privi o clipă, 
apoi se întoarse speriat spre cei doi. 

— Ce vreţi de la noi ? Ce vreţi ? Întrebaţi-ne ! Nu 
cumva vă gîndiți că eu... 

După cîteva minute, ofițerii Banu și Mihalcea je- 
șiră din casa lui Bică. 

Trebuia să se discute şi cu Ion, pentru a verifica 
cele declarate de Bică. Ion era agent fiscal la pri- 
mărie. A confirmat că, într-adevăr, pe Bică l-a lăsat 
acasă, iar de Costea s-a despărţit la poarta acestuia. 

În cele din urmă, colonelul Banu spuse : 

— Dragă Mihalcea, dacă Bică avea de gînd să-l 
omoare, nu-și permitea să fie văzut în seara crimei 
cu victima. Și apoi, el ne-a probat tot ce-a făcut. Eu 
cred că nu este el, anii de pușcărie l-au învățat 
minte. Să renunțăm deocamdată la el. 


E 


După ce au plecat de la postul de miliţie, cei doi, 
Tiîrnoveanu și Stanca, s-au despărţit ca şi cum nu 
s-ar fi cunoscut niciodată. 

Ea, gînditoare şi abătută, a mers direct acasă şi, 
plină de nelinişte, a început să se învîrtească prin 
odăi, îrecîndu-şi mîinile. Trecură cîteva ore şi con- 
cubinul nu-și făcu apariţia, așa cum se aştepta. 

Stan Tîrnoveanu s-a oprit mai întîi la M.A.T. și, 
la repezeală, a tras patru „albe“, fără să scoată o 
vorbă. Părea frămîntat de ceva și avea o figură 
gravă. Gestionarul îl văzu că nu-i sînt boii acasă 
şi-l întrebă de vorbă. Stan a mormăit ceva neinteli- 
gibil și a ieșit în uliţă. Gestionarul privi în urma lui, 
întrebîndu-se ce-o fi avînd. Nu-l văzuse niciodată 
așa cătrănit şi avid de băutură. Mai mult de o „mas- 
toacă“ albă, nu lua niciodată. 

Stan se opri la poarta casei și stătu acolo, parcă pi- 
ronit, mai bine de o jumătate de oră. În sfîrșit, își 
luă inima în dinţi și se îndreptă spre locuința Stan- 
căi, mergînd cu fereală, să nu-l vadă cineva. Des- 

chise ușa și intră în casă. În acel moment, căpitanul 
Popeangă, care era la punctul de observaţie, părăsi 
locul discret şi se apropie încetişor de fereastră cu 
speranța că va putea distinge ceva. Peste sat se lă- 
sase deja liniştea şi căpitanul, puţin surprins, des- 
coperi că discuţia putea fi ascultată de afară, destul 
de clar. 

— Pleacă ! Pleacă cît mai repede ! Te-a văzut ci- 
neva că ai intrat ? Îmi spune mie ceva, nu știu ce, 
că ăştia o să ne dibuie. Este și ăla mare al lor aici, co- 
mandantul, ăsta unde se duce află tot. 

— Nu fi proastă, se auzi glasul răgușit al concubi- 
nului. N-au cum să ne găsească, dacă ne ţinem tari. 
Nu trebuie să recunoaștem nimic. Dacă o să ne mai 
cheme la post, ai urijă să spui tot ce-am spus şi ieri. 
Am avut eu grijă şi-am ascuns roaba. Unde ai pus 
șsurubelnița ? 

Stanca o căută în ulcică, acolo unde o pusese. Dar 
șurubelnița dispăruse. Stanca simțea cum o scutură 
fiorii și presimţirea îi întunecă faţa. Se grăbi să-l 
expedieze pe Tiîrnoveanu fără mici o explicaţie. 

Pe la orele 22, locotenent-colonelul Mihalcea ra- 
portă inspectorului şef, care între timp fusese che- 
mat la sediul judeţului, la o şedinţă de coman- 
dament : 

— Tot ce aţi ordonat, s-a executat! Am găsit și 
roaba ascunsă la domiciliul lui Tîrnoveanu Stan şi, 
lîngă roabă, o cîrpă pătată de sînge. 

— Să le trimiteţi urgent la analiză, să meargă cei 
de la criminalistică, iar pe cei doi să-i aduceţi aici, 
la judeţ. 

Grupa sanguină de pe cîrpă și şurubelniţă cores- 
pundea cu cea a victimei, iar amprentele erau ale 
lui Tîrnoveanu. Nu mai exista nici un dubiu. 

Ancheta era condusă de inspectorul șef. Cei doi 
continuau să nege cu încăpăţinare, dar, pînă la urmă, 
puși în fața probelor zdrobitoare, au fost nevoiţi să 
recunoască. Mai întîi Stanca și apoi Stan, care ţinuse 
să exclame că „a făcut ceea ce a făcut datorită ei, 
acestei femei, care este dracul pe pămînt.“ 

Costea băuse de supărare, de bucurie. Băutura 
însă l-a prins repede. În casă nevasta lui, Stăncuţa, 
pe care, cu toate că o bănuia că-i cam „rea de 
muscă“, o iubea. Cam bănuia el și cu cine își îm- 
părțea patul Stanca în lipsa lui. Cu vărul lui primar, 
vecin de casă, pe care de atitea ori l-a scos din necaz. 

Lui Costea totuşi nu-i venea să creadă ochilor. 
Cum, chiar el, vărul lui, cu Stanca ? Nu apucă însă 
să spună ceva, că se trezi înșfăcat și trîntit pe pat. 
Tirnoveanu singur n-ar fi putut să-l răzbească, dar 
l-a ajutat ea, Stăncuţa. A crezut la început că e o 
glumă, dar cînd a văzut că vrea să-l sugrume, a în- 
cercat să riposteze. N-a mai avut însă timp, căci a 
fost lovit în cap cu ceva tare și a leșinat. 

— Dacă nu-l omoram noi, tovarăşe colonel, ne 
omora el pe noi, spuse, la un moment dat, holbînd 
ochii, Tîimoveanu Stan. M-am gîndit să-l ducem pe 
islaz, să-l lăsăm acolo, să se creadă că s-a înțepat 
singur în cuiele din gardul părăginit. M-a ajutat și 
Stăncuţa, că era tare greu. 

— Şi i-aţi pus lîngă el şi căciula. El fusese văzut 
în seara aceea fără ea. 

— Aşa este, dar cînd.. nu-ți mai dai seama. 

— Nemernicia este nemernicie, indiferent dacă îţi 
dai sau nu seama. Ce-aţi făcut voi are un singur 
nume : crimă cu premeditare și legile statului nostru 
pedepsesc un asemenea act. Luaţi-i din fața mea! 

Efractie în lant 
I a Ne ! ; d 


Dimineaţă de toamnă tîrzie. Halate albe şi al- 
bastre, o aglomerare de oameni, într-o nemișcare de 
piatră. Dacă aruncai un ac, nu avea unde să cadă. 
Mulți veniseră fără să fie anunţaţi. Între ei, primarul 
oraşului, directori, medici, ingineri, maiştri construc- 
tori, personal C.F.R. etc. Lîngă aceştia, puțin mai la 
o parte, în dreapta, într-un spațiu rămas gol, se 
aflau urcați pe două piedestale : Victor Ciortu, Ma- 

rin Deac şi alţi trei indivizi, asupra cărora privirile 
asistenţei cad greu, ca plumbul. 

Locul acestui „scenariu“ adevărat : piaţa centrală. 
Personajele principale : doi infractori  recidivişti. 
Stau în văzul locuitorilor orașului, incapabili de a 
scoate un cuvint. Unul din ei are acasă o soție şi un 
copil ; amindoi au meserii frumoase — primul, in- 
stalator sanitar, al doilea, lăcătuş. N-au înţeles însă 
să muncească, n-au înţeles că satisfacţiile adevărate 
omul nu le poate obţine decît prin muncă cinstită. 

Primarul orașului, un bărbat între două vîrste, om 
cu mare prestigiu în fața urbei, ia primul cuvîntul... 

— lată, așadar, adevărata față a acestor falși eroi. 
Victor Ciortu are doar 20 de ani, este descendent al 
unei familii descompuse din satul Călmăţeni. Doar 
de cîteva luni se află în libertate, adică de cînd a be- 
neficiat de decretul prezidenţial. Era ultima lui con- 
damnare — spun ultima pentru că el a mai fost 
condamnat şi în 1974, şi în 1975, pentru furt din 
avutul obștesc. 

Ştiţi cu toţii, dragi concetăţeni, că avem multe de 
făcut în orașul nostru, în care şi noi, ca pretutindeni 
în ţară, sîntem și producători și stăpîni ai tuturor 
bunurilor. Aceste bunuri sînt avutul obştesc, averea 
noastră, a tuturor. lată însă că sîntem nevoiţi ca, la 
această adunare, să dezbatem nişte fapte rușinoase. 
Nu e nimic mai neplăcut decît să constaţi că mai sînt 
oameni care dispreţuiesc munca și violează spiritul 
cinstit al existenței noastre. Este vorba de cei doi 
din faţa dumneavoastră, tineri, dar hoţi, care parcă 
au vrut cu tot dinadinsul să ajungă din nou în fața 
instanţei de judecată. Aceasta este calea pe care au 
ales-o, prin faptele săvîrşite. După cum aţi văzut din 
reconstituirea efectuată în faţa dumneavoastră, ei au 

escaladat aceste ziduri înalte ale marelui magazin al 
orașului, folosindu-se de cabluri și de alte scule pen- 
tru a pătrunde înăuntru şi a scoate marfa într-un 
mod aproape gangsteresc. În loc să escaladeze sche- 
lele de construcţie chiar de aci, din centrul orașului 
nostru în plină ridicare, în loc să muncească alături 
de noi au preferat înălțimea marelui magazin, pen- 
tru un „spectacol“ nedemn şi condamnabil. Te-ntrebi 
cum e cu putinţă ? Şi ca să nu ne mai întrebăm 
atîta, ca să nu mai avem asemenea cazuri, am hotărit 
să-i punem în discuția dumneavoastră. Cine are ceva 
de spus ? 

Făcîndu-şi destul de greu loc, se apropie Pirvan 
Victoria, vinzătoare la unul din raioanele complexu- 
lui comercial „Macul“, prima care s-a desprins din 
mulțime : 

— Oameni buni, cînd am venit dimineaţa la ser- 
viciu şi am observat mărfurile împrăștiate şi locuri 
goale în rafturi, mi-a venit rău. Dezaprob faptele să- 
vîrşite şi rog ca vinovaţii să fie pedepsiţi exemplar! 

— Tin să mulţumesc celor care i-au prins, inter- 
veni apoi Costea Aurel, șef de raion la acelaşi maga- 
zin, Şi vreau să le spun celor doi că au luat-o pe un 
drum greșit și ruşinos. Vor cu orice preţ să trăiască 
pe spinarea altora, să-i nenorocească pe alții, pentru 
ca ei să se îmbuibe. Nu-i pot considera decît ca pe 
niște nemernici, niște hoţi. Am și eu copii, cam de 
aceeaşi vîrstă cu a lor, şi mi se rupe inima cind știu 
că niște tineri vor fi pedepsiţi de instanţă. Dar ei nu 
sînt la prima greşeală, ci la a douăzecea. Nu merită 
nici o indulgență. Își merită pedeapsa, iar nouă să ne 
fie învăţătură. 

— Împlinesc 50 de ani în această toamnă și 30 de 
ani de muncă, spune Voicu Gheorghe, muncitor la 9 

uzină din oraș. Faptele celor de față m-au jignit gro- 
zav. Victor Ciortu era un bun meseriaș, dar în ultima 
vreme am observat la el o nedorită schimbare, lipsea 
des de la serviciu, iar după aceea n-a mai venit de- 
loc. L-am întilnit prin oraș şi mi-a spus că lucrează 
în altă parte. L-am crezut, în acel moment. Îl văd 
acum aici şi-mi dau seama că s-a angajat, dar nu la 
muncă, ci la hoţii. E destul de ruşinos. Desigur că 
instanța îl va pedepsi. Ca om cu părul alb și ca tată 
de copii, mă doare sufletul pentru el, că și eu am un 
copil, dar trebuie să răspundă. După faptă și 
răsplată. 

S-au perindat și alții la cuvînt şi ar fi vrut să spună 
cîte ceva mulţi, foarte mulţi dintre participanţii la 
adunarea populară pentru înfierarea faptelor celor 
doi infractori. 

În timpul acesta, prin mintea inspectorului șef, 
aflat şi el la dezbaterea publică, se depănau treptat 
tablourile eforturilor depuse zile și nopţi de lucrăto- 
rii din subordine, pentru prinderea infractorilor. 

În biroul inspectorului şef au fost chemaţi în miez 
de noapte şeful miliției judeţene, colonelul Mihalcea, 
și şeful judiciarului, căpitanul Popeangă. 

— De necrezut, se adresă Banu celor doi. A două- 
zecea spargere de acest fel chiar în această noapte. 
Trebuie, de data aceasta, să se acţioneze foarte ope- 
rativ, cît timp urmele sînt încă proaspete. Contactul 
efectuat imediat cu locul faptei poate aduce indicii 
utile, dacă nu chiar clarificări ; cred că sînteți de 
acord cu mine ! 

În 15 minute, echipa de cercetare se afla în drum 
spre locul spargerii. În fața complexului comercial îi 

așteptau cei de la miliția locală. Au coborit. Colo- 
nelul Mitu îi informă pe scurt despre spargere, des- 
pre unele caracteristici şi formulă deja citeva ipoteze. 

— Pe aici, tovarăşe colonel Mihalcea, zise el, con- 
ducîndu-i în magazin. 

Responsabilul complexului se repezi şi el să le 
arate ce se furase. 

— Nu vă atingeţi de nimic, dădu prima indicație 
Mihalcea. 

În discuţiile purtate la faţa locului revenea mereu 
aceeaşi întrebare privitoare la căile de pătrundere. 
Nu era nici o uşă forțată, nici un geam spart. Și 
totuşi hoţul a pătruns! ! 

Se cercetează tavanul și se observă, într-un tirziu, 
că ventilatorul de aerisire era smuls. Pe acolo ar fi 
. putut intra infractorul... Dar cum ? Cum ar fi putut 
urca pînă la acel geam, sau, dacă a urcat pe acoperi- 
şul magazinului, cu ce a putut cobori ? Chiar și pen- 
tru niște cascadori o astfel de performanţă ar îi fost 
dificilă. 

Cei din echipă, în frunte cu colonelul Mihalcea, 
s-au urcat pe acoperiș cu ajutorul scării culisante 
care a fost adusă de pompieri. S-au găsit şi urme, și 
chiar unele obiecte, între care un cablu şi un furtun. 
Urmele duceau către acoperișul clădirii alăturate, o 
unitate a cooperației meșteșugărești. Pe peretele de 
trecere către această clădire, alte indicii, alte urme 
plantare. În felul acesta s-a ajuns în spatele com- 
plexului. Aici, într-o ladă de gunoi, s-a găsit o haină 
veche, strimtă şi scurtă. A fost ridicată. Iată un in- 
diciu evident asupra infractorilor. Probabil că unul 
dintre infractori a folosit această haină abandonată, 
înlocuind-o cu una dintre cele care lipseau din ma- 
gazin. Modul de pătrundere era acum clarificat. 

S-a alcătuit un cerc de bănuiţi și au început veri- 
ficările. Dar dacă hoţii sînt străini de oraş ? se gîndi 
căpitanul Popeangă. Toate speranțele rămaseră în 
urmele descoperite și în amprentele digitale de pe 
frigider şi de pe şublerul cu care s-au forțat casele 
de marcaj. 

Mai era însă o problemă la care colonelul Mihal- 
cea aproape că nu a vrut să se gindească : dacă aveau 
de-a face cu „infractori primari“, adică fără ante- 
cedente penale, înseamnă că amprentele nu se aflau 
în cartotecă și „urmele“ își pierdeau din valoare. 

Orașul se trezise de mult și oamenii din echipa de 
cercetare alergau dintr-un colţ în altul. Suspecţii din 
cercul de bănuiţi erau eliminați rînd pe rînd și per- 
soana care purtase haina găsită nu a putut îi încă 
identificată. 

După-amiază se analizează cazul la inspectorul şef, 
deplasat şi el în orașul cu pricina, prezentîndu-i-se 
primele măsuri ce au fost luate şi rezultatele ob- 
ținute. 

— Trag concluzia, din ce-mi spuneţi, conchise 
Banu, că există un stil aproape asemănător în toate 
aceste spargeri. Pare a fi o acţiune  gangsterească. 
Aici trebuie să fie vorba, întîi și întîi, de mai mulţi 
infractori, în al doilea rînd, cu siguranță măcar 
unul este recidivist, în al treilea rînd sînt indivizi 
care cunosc bine zona, orașul, sistemul de pază. 

Pornind de la aceste raționamente, colonelul Banu 
ordonă să i se prezinte urgent situația eliberaţilor 
din detenţie pe ultimele luni, cu deosebire cei din 
orașul respectiv și din comunele învecinate. 

Lista cerută nu era mare, au fost reținuți : Geax 
Costache, Pancu Ilie zis Melcu, Pancu Gheorghiţă, 

Ștefan Ilie, Teicu Ivan, Enucă Ghiţă zis Germanu și 
alţi cîțiva. 

Sînt aduși, pe rînd, în fața inspectorului șef şi a 
şefului miliției. Unii dintre ei, cei mai mulţi, s-au 
încadrat și muncesc cinstit. Dar alţii... În sfîrșit, este 
identificată haina. Geax le declară că haina îi apar- 
ține, dar nu ştie cum de a ajuns într-o ladă de gu- 
noi ? ! Este lăsat să se „gindească“. Geax revine şi 
declară că haina i-a fost furată din casă. Din nou 
căutări, verificări. În ziua următoare, Geax este re- 
chemat în anchetă și îşi „aduce aminte“. 

— Cred că Victor mi-a luat-o, avea o cheie de la 
camera mea. Ştiţi, eram prieteni... dar acum nu mai 
sintem, ne-am certat. A vrut să se agaţe de nevas- 
tă-mea, ospătară la bufetul de la barieră. 

— Unde-i Victor ? 

— Nu ştiu. S-ar putea să fie acasă, la Călmăţeni... 
dar s-ar putea să-l găsiţi si în orâș, la Cora. 

— Cine-i Cora ? j 

— O fată, adică o nee. Sînt prieteni, uneori 
stă la ea. E fără bărbat și are un apartament. I l-a 
lăsat prostul de bărbată-su şi s-a cărat, numai să 
scape de ea. 

— Unde stă ? 

— Pot să vă duc, să vă arăt. Nu-i ştiu adresa, dar 
am fost la ea. Cora stă pe Unirii, într-un bloc roşu. 
dar nu știu în care. 

Este trimis la Călmăţeni căpitanul Popeangă. Îl 
ia cu el şi pe ajutorul şefului de post. Pe Victor nu 
l-au găsit la domiciliu. Mama lui, puţin speriată, tot 
întreba temătoare, cu glas slab : 

— Dar ce, iara făcut ceva ? 

— Nu știți unde vă este fiul ? răspunde tot cu o 
întrebare căpitanul Popeangă. 

Femeia oftă și clătină din cap. 

— Nu ştiu. N-a mai dat pe acasă de mult. Poate 
să fie o lună şi jumătate de cînd a fost eliberat... Aaa, 
ba a mai fost odată. Ultima dată mi-a spus că lu- 
crează cu o echipă la săpat fîntîni şi cîștigă bine. 
Nu ştiu ce are copilul ăsta al meu, din instalator sa- 
nitar s-a făcut... fintinar. Nu prea ascultă de mine, 
de cînd m-am despărţit de tatăl lui, care acum este la 
Sibiu, îşi face de cap. Eu, ce să fac? Mă ocup de ăl 
mic, făcut cu bărbatul de acum. Să vă zic drept, nici 
lui bărbatu-meu nu-i convine cînd Victor vine 
pe-acasă. 


Pe la orele 11, cînd locotenentul Popescu, îmbră- 
cat civil, a sunat, Cora i-a deschis cu întîrziere şi 
plictis şi, după un căscat îndelung, după ce s-a fre- 
cat la ochi, l-a întrebat supărată ce dorește. 

— Îl caut pe Victor. 

— Nu stă la mine, zise ea și împinse ușa. 

Locotenentul Popescu își fixă vîrful pantofului în 
toc și uşa rămase întredeschisă. 

— Am nevoie urgentă de el. Am fost împreună la 
„şcoală“, spuse el repede, și am să fac cu el o afa- 
cere grasă. Dacă nu dau de el, ne scapă din mină. 

— Bine, intră, spuse Cora încă neîncrezătoare. 

Locotenentul nu s-a lăsat rugat. 

În apartamentul Corinei Dumitrașcu era o dezor- 
dine boemă, la care se adăuga, crasă, necurățenia. 
Parcă de săptămîni nimeni nu mai măturase și nu 
mai ștersese praful. Cora se complăcea în starea asta. 
De cînd i-a plecat bărbatul, în urmă cu vreo jumătate 

de an, nimeni nu-i mai pretindea să țină ordine. Cu 
atit mai mult nu-și pretindea sieși. Tinerii pasageri, 
care trăgeau la ea, se complăceau și ei în această 
atmosferă. 

— Nu ştiu unde poţi să-l găseşti. Pe la mine trage 
rar şi nu-l primesc decît atunci cînd e în bani, spuse 
ea cu dezinvoltură. 

Locotenentul Popescu nu își arătă nerăbdarea s-o 
iscodească mai departe. I se părea şi aşa că făcuse un 
pas serios. Îi oferi un pachet cu ţigări Kent. 

— Mersi, dar nu-mi plac decît Malboro scurte și 
cartonate. Am un cartuș întreg, așa că le prefer 
pe-ale mele. 

— De unde ai făcut rost ? Se găsesc mai greu. 

— Mi le-a adus Victor, are relaţii... 

— E băiat descurcăreţ. 

— Şi culant, foarte culant. 

— Nu mi-ai spus unde, să-l găsesc ? 

— Nu ştiu ! Îți place muzica ? 

— Da. 

— Am niște înregistrări a-ntiia. Cora întinse mina 
spre casetofonul aflat pe o măsuţă și în cameră se 
făcu auzită o muzică de dans pusă la maximum de 
intensitate. 

— Nu vrei să-l dai mai încet ? spuse locotenentul 
pe un ton amical, am impresia că nu ne mai auzim. 

— Ba da, dacă zici tu, îl tutui ea. Lui Victor îi 
place să-l dau tare. Am avut şi discuţii cu vecinii. 
Sînt nişte ăia, invidioşi. 

La capătul dormezei, pe jos, se aflau trei sticle cu 
băuturi străine începute şi una goală, răsturnată. El 
își îndreptă privirea spre ele. 

— Dacă vrei poţi să te serveşti ; toarnă-mi şi mie 
un wisky canadian. 

Locotenentul nu aşteptă să-i fie repetat îndemnul. 

— Cum te cheamă, nici nu te-ai prezentat. Ai dat 
buzna în casa omului... 

— Dinu. 

— Parcă mi-a spus ceva Victor de unul Dinu cu 
care a fost la „mititica“. 

— Eu sint. 

— Salut, Dinule ! închină ea. 

— Și zici că nu poţi să-mi spui cum să-i iau urma 
amicului ? 

— Cred că-i pe la Bucureşti, dar nu sînt sigură. A 
plecat ieri de dimineaţă de la mine, îmi spunea de o 
bișniţă serioasă cu niște amici mai vechi. 

— M-aş duce şi la Bucureşti, dar ce şanse am să-l 
găsesc ? Orașul e prea mare... 

— Poţi, dacă nu te grăbești, să-l aştepţi în tîrgul 
nostru. 

— Mă frige graba, dar, dacă văd că nu am încotro, 
voi rămîne aici; bineînțeles, dacă mă primeşti. 

— N-am unde, camera de dincolo e închiriată. Am 
două fete, adun o miară din afacerea asta, dar, dacă 
eşti drăguţ și mai ales atent cu ele... 

— Se poate ? Am obraz. Dar unde-s fetele, că nu 
s-aud. 

— În oraş, după potol. Mă ajută, spuse Cora. 

Locotenentul Popescu ajunse la concluzia că nu 
mai avea ce să afle de la Cora, mai schimbă cîteva 
vorbe banale și se decise să se retragă. Treaba nu era 
deloc ușoară căci Cora manifesta acum o tentaţie deo- 
sebită față de farmecul tînărului bărbat. A scăpat 
promiţindu-i că se va întoarce mai tîrziu, ca s-o in- 
vite la un local. 

Colonelul Banu îl ascultă cu atenţie pe locotenent. 

— Deci, încă o informaţie care ne poartă spre 
Bucureşti. Datele se coroborează şi numai acolo tre- 
buie căutat, reflectă el, cu glas tare. Cît despre Corina 
Dumitraşcu, să se facă o cercetare amănunţită. Dacă 
e aşa, să fie trimisă la muncă. Motive sînt destule: 
tăinuitoare de bunuri furate, complicitate şi, precis, 
o să mai găsiţi şi altele, dacă treaba e cercetată atent. 

În acţiunea de căutare a lui Victor au fost antre- 
naţi mai mulţi ofițeri şi subofiţeri destoinici. 

În baza adreselor stabilite, şi presupuse ca gazde 
pentru Victor şi alţii cu care ar fi acţionat, s-au de- 
plasat echipe la Sibiu, Piteşti, Bucureşti şi Brașov. 
S-a stabilit că, numai cu o săptămînă în urmă, Vic- 
tor fusese la Pitești, la o rudă. Discutindu-se cu 
gazda, o mătuşă, femeia a declarat că Victor i-a cerut 
nişte bani. Ea n-a avut încotro, a dat banii şi ela 
plecat. 

În ziua următoare, inspectorul șef primește o in- 
formaţie. „În dimineaţa spargerii magazinului ,Ma- 
cul“ am văzut în gara orașului un tînăr care avea 
asupra lui două sacoşe din piele, sau imitație de piele, 
de culoare verde. Tînărul a plecat cu trenul spre 
București. Am auzit că obiectele furate au fost intro- 
duse în două sacoșe, tot furate și ele. N-o fi acesta 
„eroul“ pe care-l căutaţi ?...“ 

Sînt trimişi la București căpitanul Popeangă şi 
plutonierul major Neculce Nicolae, ajutorul şefului 
de post din satul lui Ciortu, care-l cunoștea bine pe 
„erou“, precum și alţi doi lucrători, plutonierul ma- 
jor Bunea Andrei și plutonierul major Stup Mihai, 
cu misiunea de a observa direct gara şi marile bule- 

varde ale capitalei. Evident, li s-a precizat să-l rețină 
pe Ciortu în cazul în care dau de el. 

Între timp, colonelului Banu i se prezentase o altă 
informaţie. Amprentele recoltate erau ale lui Victor. 
Acum se ştia precis că autorul spargerii era cel 
căutat. 

Dar unde s-o afla oare ascuns Victor ? Pe cine cu- 
noștea în capitală ? Să se fi deplasat cu marfa furată 
peste tot ? 

Gîndindu-se la același caz, inspectorul șef și-a 
amintit că Ciortu a furat nişte stofă scumpă, de cu- 
lori diferite, metraj pentru două costume. lată un 
amănunt care le-a scăpat. Ordonă ca un alt lucrător 
să plece la București cu eșantioane din cele două cu- 
poane şi, împreună cu căpitanul Popeangă, să veri- 
fice la toate croitoriile. S-ar putea ca infractorul să 
fi depus stofa pentru a-și confecţiona haine. Era cam 
dezbrăcat și, în plus, pentru a deruta, uneori și hai- 
na-l face pe om... În timp ce plutonierul major Stup 
Mihai a rămas la Gara de Nord pentru a urmări dacă 
Victor își face apariţia la automatele de bagaje, cei- 
lalţi doi au mers să verifice adresele pe care le sta- 
bilise căpitanul Popeangă. 

După cîteva ore de căutări, perseverenţa lucrăto- 
rilor s-a soldat cu un aparent succes. Mangu Vasile 
unul din prietenii lui Victor, a relatat lui Stup Mihai, 
chiar pe peronul gării, că Victor dormise, noaptea, la 
el. Avea cu sine două sacoşe doldora şi i-a spus că 
are ceva de vînzare. 

— L-am primit să mai discutăm, că ne cunoaștem 
din pîrnaie. Eu mi-am luat serviciu. Muncesc aici și 
sînt mulţumit. l-am spus că nu mă interesează ce 
are de vînzare şi să nu mai vină. A plecat cam su- 

părat. Mi-a spus că se duce la unul care ar fi fost şi 
el cu noi... acolo, la Turnu. Ăsta ar sta pe strada Pi- 
riul Rece, cred că pe la numărul 20... 

În cîteva minute, subofiţerul, împreună cu ceilalți, 
cu care luase legătura prin emiţător-receptor, sînt la 
adresa indicată. 

— Nu-i acasă băiatul meu, a răspuns o femeie cam 
de cincizeci de ani, uscăţivă, micuță. A plecat de vreo 
oră cu unul Victor. Mi-au spus că se duc să se plimbe. 
Că n-o fi mai făcut ceva doamne fereşte !... 

— Nu, nu este nimic grav cu băiatul dumnea- 
voastră, vrem să-l întrebăm ceva. Nu știți cam pe 
unde obișnuiește să se plimbe ? 

— Pe la „Gambrinus“, „Victoria“, sau pe bulevar- 
dul Magheru. Pe acolo se duce băiatul, că nu și-a luat 
încă serviciu, deși l-au repartizat. Zice că să se mai 
distreze şi el... 

Bulevardul Magheru, lume multă, forfotă, îmbul- 
zeală, ca şi la „Gambrinus“, ca și la „Victoria“, ca 
peste tot în capitală. 

— Unde să-l găsim, Bunea ? spuse Neculce, ui- 
tîndu-se cu atenție la toți cei care treceau pe lîngă el. 

La un moment dat, apare un grup gălăgios de ti- 
neri care vorbeau într-un limbaj cam deocheat, arun- 
cîndu-și unul altuia niște cuvinte greu de reprodus... 

Printre ei, plutonierul major Neculce l-a recunos- 
cut cu ușurință pe Victor. Era îmbrăcat în haine ele- 
gante, gri, avînd în mînă o scurtă de piele. Tocmai 
oprise nişte trecători și le oferea spre vînzare marfa. 

— E turcească, domnule. Am un frate „şei“, care 
merge des în străinătate. Am şi un aparat de foto- 
grafiat, marcă bună, străină, îl dau ieftin, e de 5.000, 
dar îl dau la jumătate. N-aș face-o, dar am nevoie de 
lovele... l 

Într-o fracțiune de secundă, Neculce l-a şi înșfă- 
cat. Pînă să intervină ceilalţi, Ciortu s-a smucit şi a 
scăpat fugind prin mulţime. Au sărit dealtfel şi prie- 
tenii lui în ajutor. 

— Ce-i, domnule ? Ce aveţi cu oamenii ? zise unul 
din ei, un găligan brunet, îmbrăcat într-o canadiană 
roșie. 

Cei doi subofiţeri sînt puşi într-o situaţie dificilă. 
Neculce se legitimează calm. Văzînd că lucrurile nu-s 
chiar simple, „prietenii“ au luat-o la sănătoasa. 

Bravo, Neculce, o făcuşi de mămăligă, scăpaşi pa- 
sărea din mînă. De află comandantul, om te-ai făcut. 
Trebuie să-ţi cadă în mînă acest hoț înainte de a se 
afla de isprava ta, Neculce ! gîndea el, amărit. 


2: 


Singura speranță rămasă, pentru un moment, erau 
veştile de la ofițerul Popeangă, care cutreierase 
toate croitoriile „de marcă“, pentru a identifica stofa 
Și, implicit, clientul, dat fiind faptul că acestuia tre- 
buia să i se fi eliberat vreun bon. Informația nu se 
lăsă mult așteptată. Victor își depusese stofa la „Arta 
Modei“, ca să i se facă ceva ca lumea pe măsura ba- 
nilor pe care-i avea. Chitanţierul indica „Ciortu V.“ 

Mană cerească ! Ce să mai zic, se gîndea ofițerul 
Popeangă. Se interesă de ziua și ora cînd Victor urma 
să vină la probă, raportă „pe direct“ la inspectorat, 
de la un organ de sector, şi se instală în „post“ la 
croitoria „Arta Modei“, în chip de client. În după- 
amiaza cu pricina, iată-l pe Ciortu intrînd, jovial, în 
salonul luxos și, cînd i se proba costumul „ajutin- 
du-l“ şi el pe maistrul croitor, Popeangă îi puse în 
cîteva secunde cătușele clientului, spre stupefacția 

celor prezenţi. Fu depus în maşină și demarară spre 
provincie. 

Cîțiva dintre prietenii lui Ciortu, rămași afară să-l 
aștepte, văzură scena şi se făcură nevăzuți. 


* 


Secvenţele se derulau rapid și condensat. Inspecto- 
rul urmărea pe de-o parte reacţiile opiniei publice, 
intervenţiile ferme ale oamenilor care condamnau 
infractorii, şi retrăia, pe de altă parte, tensiunea agi- 
tată a identificării şi prinderii vinovaţilor. 

Glasul ferm al primarului îi opri retrospecțţia. 

— Legea nu-i va ierta. Este ceea ce aţi cerut și 
dumneavoastră. Este ceea ce statul nostru apără. Dar 
nu numai acesta a fost scopul dezbaterii publice. Im- 
portant ar fi ca asemenea „evenimente“ să nu mai 
agite viaţa orașului nostru... 

„În timp ce primarul Antip Sîrbeanu spunea ulti- 
mele cuvinte, Banu se urcă în mașină gîndindu-se ce 
frumos ar fi dacă în astfel de adunări oamenii ar săr- 
bători numai rezultatele muncii lor cinstite. 


Mormîntul 

Era o zi frumoasă de vară. Colonelul Banu se pre- 
gătea de plecare, dar zbîrniîitul telefonului îl întoarse 
din drum. Ridică receptorul. De la celălalt capăt al 
firului se auzi vocea şefului miliției locale. Din ra- 
portul scurt şi lapidar, colonelul reținu că pe malul 
Dunării s-a găsit cadavrul unei tinere. 

Fără să stea pe gînduri, îi chemă pe maiorul Macu 
şi pe locotenentul Odae. După ce le-a spus despre ce 
este vorba, au plecat la faţa locului. 

Cel ce descoperise cadavrul, caporalul Costea Nico- 
lae, din compania de grăniceri ce străjuia ţărmul flu- 
viului, le relată pe scurt : 

— Eram pe malul Dunării. Priveam apa și, deo- 
dată, am văzut cum valurile aduc spre mal corpul 
acestei fete. Era exact între comuna Islaz şi oraș, 
acolo unde apa face un cot de 45 grade. Cadavrul 
a fost împins spre mal de valuri. 

— Unde este acum ? 

— La morgă, răspunse şeful miliției locale. A în- 
ceput să intre în putrefacție. Abia l-au primit. 

S-au dus la morgă, nu înainte de a-i mobiliza pe 
doctorul legist și pe procuror. 

— N-aţi găsit nici un act asupra ei ? 

— Nu, tovarășe colonel. N-am găsit. 

„Ce să fie cu ea ?“ își zise în gînd inspectorul şef. 
Să fie crimă sau moarte accidentală ? Fata, poate, a 
vrut să facă baie... Se vede treaba că moartea a sur- 
venit de mai multe zile. N-o fi a lui Toderică din 
Ţigăneasca ? 

Ordonă măsuri de verificare în județ. 

Cu două zile înainte, pe cînd se afla în comuna 
Ţigăneasca, la o expunere pe tema respectării legilor, 
colonelul fusese oprit de un sătean care-i relatase că 
fiica lui este plecată de acasă de două săptămîni și că 
nu ştie nimic de ea... 

— La morgă n-o mai putem ţine, zise medicul șef. 

Se hotărî de către procuror să fie înhumată la ci- 
mitirul orașului de la Dunăre, nu înainte de a fi fă- 
cute fotografii și de a se administra probele biologice 
necesare în astfel de cazuri : grupa de sînge, alcoole- 
mia, dacă are ceva hematoame pe trup, ceea ce ar fi 
născut ipoteza că înecata nu mai era... înecată, ci 
ucisă etc. 

Era joi, zi de audienţe la inspectorul şef. În biroul 
său este condusă o femeie trecută de 50 de ani. C 
femeie cu faţa îngrijorată și cu privirile rătăcite, în 
care, parcă, se cuibăriseră toate durerile. Inspectorul 
şef o invită să ia loc. 

— O situație gravă, tovarăsșe comandant... mă ob- 
sedează, îmi slredeleşte creierii de aproape trei săp- 
tămiîni... Unde poate fi fata ? Unde, tovarăşe colonel ? 
Eu sint soţia lui Toderică, care v-a povestit despre 
fata noastră. Am căutat-o peste tot; și la rudele 
noastre din București, și la cele din Timişoara, şi la 
Constanţa. Am căutat-o... Femeia izbucni în plîns. 
Acum... acum am venit la dumneavoastră, poate mă 
puteți ajuta. 

— Tocmai voiam să vă chem, să-mi spuneţi mai 
în detaliu împrejurările în care a plecat de-acasă. 

Femeia, mulţumită de atenţia arătată de coman- 
dant, începu să povestească. 

— După ce a căzut la admiterea în facultate, Ste- 
luţa părca surmenată, nervoasă... Am trimis-o la 
mare, apoi i-am cumpărat bilet şi pentru munte... 
Ştiţi, ca să se refacă, pentru examenul din anul ur- 
mător... Avem situaţie bună ; casă frumoasă, mare, 
cu grădină în spate, așa cum sînt destule in comuna 
noastră... După ce n-om mai fi, gîndeam că ọ să-i 
rămînă ei, că ea este ultimul copil. Celelalte fete au 
rosturile lor. 

Cutele adînci de pe faţa mamei trădau durere și 
multe nopţi de nesomn. Timpul de cînd nu-și mai 
văzuse fata alunecase greu peste ea. Își luase, po- 
vesti ea, şi concediu de odihnă, ca să aibă timp s-o 
caute ; se mai învoise deseori de la serviciu, dar toate 
strădaniile i-au fost zadarnice. 

13 — Inspectorul şef 


— Dar de ce n-ai reclamat pînă acum ? o întrebă 
inspectorul șef. 

— Am tot crezut că va veni acasă, tovarășe co- 
mandant !... Dar acum mi-am pierdut orice speranţă. 

Colonelul Banu îi ceru amănunte despre fată. Cum 
arăta, cum era îmbrăcată... 

— Are ochi albaștri, e blondă, poartă părul lung. 
N-a vrut să ia cu ea decit o rochiţă în carouri şi 
o fustă roşie. E frumoasă, ce să vă mai spun! Mai 
frumoasă decît celelalte două. Nu știu cui seamănă, 
aşa frumoasă... 

Un sentiment greu încercă și inspectorul, gîndin- 
du-se la cadavrul pescuit în Dunăre. Mai cu seamă 
că, după descriere, exista, cu mici deosebiri — cum 
ar fi fusta, o oarecare asemănare... O încredinţă to- 
tuşi pe femeie că va face tot posibilul ca s-o ajute la 
găsirea fetei şi o rugă să stea acasă. Dacă se ivește 
ceva, o vor anunța organele de miliţie. N-a avut 
inima să-i spună imediat despre corpul găsit pe malul 
Dunării. Dealtfel nici nu se putea pripi. Încerca să se 
convingă singur că apropierea este doar aparentă. 

După plecarea femeii, îi chemă la el pe maiorul 
Macu şi pe locotenentul Odae. 

Studiară împreună fotografiile, cu atenţie, le com- 
parară cu descrierea fetei, făcută de mamă. Într-un 
tîrziu, inspectorul șef admise că s-ar putea ca Steluţa 
să fie fata înecată. Semnalmentele corespundeau 
aproape întru totul ; în parte chiar și îmbrăcămintea. 
Fusta, într-adevăr, era altfel descrisă... S-au făcut 
asocieri, s-au purtat discuţii aprinse. Pînă la urmă... 

Au fost chemaţi soţii Toderică, cei care se plinse- 
seră de dispariţia de-acasă a Steluţei. Li s-au prezen- 
tat fotografiile celei găsite în Dunăre și semnal- 
mentele. 

— Este fata noastra ! exclamă mama. Ea este! O 
recunosc bine. Asta-i trupșorul ei. Părul este al ei. 
Doar fustiţa asta, fustița asta în carouri n-o știu ! Şi 
dintele... Dintele pe care mititica și l-a pus luna 
trecută !... Aveam un inel de la părinți şi ea m-a ru- 
gat să i-l dau ci. 

Și mama încopu să bocească. O recunoscu și tai- 
că-său si întrebă unde este acum. 

„In Banu se zbătea o bănuială care nu-i dădea 
pace. Nici el nu știa de ce, dar ceva îl nemulţumea. 
Aşa că nu aprobă încă închiderea cazului. Să mai 
vedem, să mai cercetăm, decise el... 

În acecași zi, s-a efectuat deshumarea cadavrului. 
O măsurară : 1,60 metri. Ea este, e clar, ea este! spu- 
seră din nou părinţii îndurerați. 

Cu toate că Banu avusese dubii — și mai avea 
încă — la insistenţele părinților acceptă să le predea 
cadavrul. În fond, dacă era îngropată în cimitirul din 
orașul de lingă Dunăre, sau la Țigăneasca, era tot 
una ; moarta era moartă !... 

Jale mare în casa soţilor Toderică din 'Țigăneasca. 
Au venit rudele, vecinii, toată comuna, să-și ia rămas 
bun de la cea care a fost Steluţa, răsfăţata familiei, 
a rudelor și chiar a tinerilor din sat. Doliul a rămas 
pus la o poartă din comuna 'Țigăneasca, iar casa de- 
venise pustie. Mama nu-și mai găsea liniștea şi căzu 
grav bolnavă la pat. Fu internată în spital. 


xk 
A trecut o săptămînă de la înmormîntare. 
Undeva, pe şoseaua Constanţa—Bucureșşti, o tînără 


blondă făcea semne unei mașini. Amabil, omul de la 
volan opri. Un bărbat îmbrăcat după ultimul stri- 

găt : pantaloni vernil, larg evazaţi, sacou imitație de 
piele, păr lung, perciuni, zîmbet șmecheresc. 

— Poitiţi, urcați... 

— Unde mergeţi ? 

— Oriunde. Dumneavoastră ? 

— La Ţigăneasca. 

— La rude ? 

— Da. 

Tinăra s-a urcat liniștită şi mașina acceleră. Dar 
drumu-i lung și obositor. Așa că maşina oprește la 
grădina Parc din Slobozia, atlată în drumul lor. Dacă 
n-ar fi întilnit-o pe dulcineea de alături, poate că ti- 
nărul „domn“ de la volan s-ar fi ocupat de altceva 
în ceasurile acelea, dar așa se plimba. E plăcut să te 
plimbi într-o dimineaţă de iulie, fără griji şi fără un 
anume ţel. . 

Apoi s-au apropiat de Tigăneasca. 

Ajunși în orașul din apropiere, se despart. S-au 
înțeles să se mai întilnească. Fata s-a apropiat de 
casă, vede doliul la poartă. Încremenește pentru o 
clipă. Își zice în gînd: „Să știi că mama; ea s-o fi 
prăpădit, că era cam șubredă...“ Intră buzna în casă. 
ll găsește numai pe tata. 

— Ce-i cu mama ? Unde e mama? 

Toderică se îngrozește. Începe să ţipe, iese afară 
chemînd în ajutor vecinii: „„Oameni buni, oameni 
buni, ajutați-mă ! Strigoiul a venit. Fata, prefăcută 
în strigoi !“ 

Fata încearcă să-l liniștească, dar nu reuşeşte. 

— Piei de-aici, piei ! 

Vecinii din faţa casei se alarmează, aleargă să vadă 
despre ce este vorba. 

— Ea este Stela ? Da, Stela este, nu-i moartă, tră- 
ieşte ! exclamă ei, bucuroși. 

Tatăl îsi revine, o sărută, o stringe în braţe. 

— Te credeam moartă, fata tatii! Mamă-ta e bol- 
navă. Am internat-o ieri în spital, cînd îţi făcurăm 
și pomana de 9 zile — şi îi istorisește toate cîte s-au 
petrecut. S-au strîns și alți vecini, apoi alţii și pînă 
la urmă s-a adunat aproape tot satul. 

Dar pe unde fusese Stela ? Ce făcuse ea în tot 
acest timp ? 

Răspunsul avea să vină de la miliția Constanţa, 
atunci cînd lucrătorii miliției locale s-au interesat. 

Vara aceea fusese călduroasă, dar plaja de la Ma- 
maia, pe care se bronza tînăra fată, împreună cu o 
colegă, avea nisipul fin și din larg vintul aducea o 
undă permanentă de răcoare şi miros de alge. Venea 
pentru prima oară la mare şi tot ce vedea în jurul 
ci o tulbura, dîndu-i impresia că se află într-o lume 
de basm, care ei îi lipsise pînă atunci. Într-o zi, în 
timp ce juca volei cu alţi tineri și tinere, unul din 
aceştia, înalt, blond, s-a înţeles prin semne cu ea. 
Stela l-a urmat aproape fără să-şi dea seama ce face : 
băiatul îi plăcea. Sub un cearşaf prins în patru bețe, 
un cort improvizat, tînărul străin îi spuse, ajutin- 
du-se de un dicţionar, că ar dori s-o cunoască mai 
bine, că el o iubeşte foarte, foarte mult... 

I-a mai spus că ea este „fiinţa care îi lipseşte“, că 
o caută de ani, că a văzut-o mereu în visurile lui şi 
că, în momentul în care s-au întîlnit acolo — arătase 
spre grupul care continua să se joace — a simţit aşa, 
deodată, că ea, și numai ea, este femeia pe care a vi- 
sat-o mereu. O ceru de soţie, chiar acolo, în cortul 
acela de pe plaje, prins în patru bețe... 

— Chiar acum ? 

— Oui, declarase el. Tu eşti ființa care îmi lip- 


seşte. Pe tine te caut de atîția ani ! 

— Să mă mai gîndesc, răspunse Steluţa, făcînd un 
apel disperat la cunoștințele de franceză învățate în 
liceu. Este un lucru deosebit ceea ce-mi ceri... 

Străinul a scos dintr-o geantă de voiaj un şirag de 
perle artificiale, măiestrit meşteşugite, şi i l-a aşezat 
la git, apoi i-a pus în deget un inel de aur. Urmă o 
verighetă, cam grea pentru degetul ei. Gesturile 
acestea curtenitoare o copleșiră pe Steluţa. Nici- 
odată, își zise ea, nu mai fusese atit de fericită ca 
acum, deşi o plăceau mulţi băieţandri frumoși. 

„Ce rol poate juca întimplarea !“ își spunea Ste- 
luţa, în timp ce se îndrepta seara spre locul de întil- 
nire cu proaspătul ei prieten... Citise undeva că vi- 
sele fetelor tinere sînt  poleite cu aur, dar unde 
anume nu-și putea aminti. Dar parcă acum mai era 
vorba de vise !... 

Zilele treceau repede, nopţile la fel. Marea fre- 
măta parcă neobișnuit sub soarele de aur topit. În 
compania blondului străin, pe care și-l însuși ca „soţ“, 
Steluţa își petrecea nopţile în baruri şi restaurante, 
cind la „Melody“, cînd la „Riviera“, cînd la „Inter- 
național“. Prietena cu care venise la mare stătea 
acum singură. Noaptea, tîrziu, cînd se culca, lăsa uşa 
descuiată, să n-o trezească Steluţa cînd va veni, dacă 
va mai veni. Dar nimeni n-a mai bătut la uşa came- 
rei ei. Pe de altă parte Steluţa avea să descopere că 
„Minuni“ de genul celor trăite de ea nu durează mai 
mult de cîteva zile, uneori nici atît. Străinul n-a mai 
venit la întîlnire. L-a căutat peste tot și, incredibil, a 
aflat că plecase în ţara lui... Aşa şi-a petrecut Ste- 
luța zilele de odihnă şi de pregătire pentru un nou 
examen de admitere la facultate... 

La sfîrşitul lunii iulie, printr-o adresă de la Cora- 
bia, se comunica inspectoratului despre dispariţia 
Minei, o fată căreia îi erau prezentate semnalmente 
similare şi acestea cu cele ale fetei înecate, asemăna- 
rea fiind evidentă prin paiticularităţile comunicate 
anterior celorlalte organe. 

Odată cu această ştire a sosit şi mama fetei. Dă ex- 
plicaţii în legătură cu dispariţia : 

„De la examenul de treaptă, unde a luat nota 4 la 
matematică, n-a mai venit acasă Mina noastră. Este 
adevărat că noi i-am spus că, dacă nu ia examenul, 
să nu mai vină acasă, dar, știți, i-am spus-o fără 
convingere, fără răutate..., astea sînt vorbe care se 
spun în mod obișnuit. Mă înţelegeţi !“ 

I s-au prezentat fotografiile şi Mina este recunos- 
cută de mama ei. Inclusiv felul în care era îm- 
brăcată... 

Cei doi ofiţeri care cercetau cazul au intrat la co- 
mandant și au raportat : 

— Aţi avut dreptate cînd n-aţi aprobat propune- 
rea de clasare. Înecata a fost identificată abia acum. 
Nu este de la noi din judeţ, e de la Corabia. N-a luat 
un examen şi, probabil, de rușine, de frică, s-a arun- 
cat în Dunăre. 

Cine ştie ce vorbe necontrolate i s-or fi spus acasă. 
Sau o fi fost ameninţată. Fata a făcut o tragedie din 
eșec și de aici pînă la nenorocire n-a mai fost decit 
un pas. Rugăm să aprobaţi o nouă deshumare și pre- 
darea înecatei părinţilor adevăraţi. 

— Asta nu mai trebuie să aprob eu... Luaţi legă- 
tura cu procuratura şi cu consiliul popular din Țigă- 
neasca ; trebuie anulate şi formalităţile de înhumare 

anterioare. Eu aprob acum închiderea dosarului... dar 
ce nu mai pot eu face este să redau vieții această 
tinără fată, victima prostiei sau  iresponsabilităţii 
unor părinți. M-aş bucura dacă ar ti unicul caz, care 
nu și-au cunoscut și nu și-au înţeles propriul copil. 

Înecata nu mai era Steluţa din Țigăneasca, ci Mina 
din Corabia. Era acum rindul celor din Corabia să 
plingă pe cineva... 


fii 


Într-una din zilele lui decembrie, două femei urcau 
scările clădirii inspectoratului județean. În mîini 
aveau cîte o sacoşă și păreau foarte agitate. 

— Vrem să stăm de vorbă cu tovarășul inspector 
şef, spuse precipitat una din ele... 

— Numai cu dînsul, accentuă cealaltă. 

Cînd ofițerul de serviciu a încercat să afle cauza 
acestei încrîncenate solicitări, reacţia femeilor s-a do- 
vedit foarte fermă. 

— Să afle și dînsul de hoţia din piaţa noastră, de 
aici, din orașul-capitală de judeţ ! 

— Şi să-i bage la răcoare pe hoţi, interveni din 
nou cealaltă. 

Ofiţerul de serviciu ridică receptorul telefonului 
și formă un număr. Nerăbdătoare femeile se legănau 
de pe un picior pe altul, sacoşele penduliînd greoaie. 

— Imediat o să vă conducem la tovarășul colonel, 
le anunţă ofiţerul de serviciu. 

„„Inspectorul şef n-avea ore de audienţe în acea zi, 


-> dar statornicise obiceiul de a primi oricind — în orice 


clipă — pe cei care-l solicitau. Același lucru îl fă- 
ceau şi subalternii săi. E drept, uneori, din această 
cauză, Banu era nevoit să-și prelungească programul 
pînă la ore tiîrzii, spre a rezolva lucrările care se 
adunau pe biroul său. Oamenii care îl căutau veneau 
să-și spună necazurile, să-i ceară într-un fel ajuto- 
rul. Și aceasta făcea parte din sensul datoriei sale. 

Inspectorul șef s-a ridicat de pe scaun și, făcînd 
cîțiva pași în întîmpinarea femeilor, le rugă să ia loc. 
Una din ele începu să vorbească precipitat, inghiţin- 
du-și cuvintele. 

— Nu vă grăbiţi, am timp să vă ascult. E mai bine 
să pot afla totul clar și amănunţit. 

Încurajate de vorbele colonelului Banu, cele două 
femei au început să-și spună păsul. 

— Eu sînt Natalia Arvinte, îi dădu drumul una 
din femei. Și dînsa este Maria Țurlea. 

— Vă rugăm să ne scuzaţi, interveni vioi Maria, 
dar am venit la dumneavoastră să-i băgaţi la răcoare 
pe hoți... 

— Dacă sînt hoţi, o să-şi primească „răsplata“ cu- 
venită, interveni inspectorul şef. 

— Cei din clanul lui Zlotu, tovarășe colonel, con- 
tinuă volubil Maria, fură ca-n codru. Ne bagă mîna 

în buzunar, cum se spune, și, dacă zicem ceva, tot ej 
cu gura. Că, dacă nu ne place, să nu luăm și să nu 
mai facem atita agitaţie... Poftiţi, să vedeţi şi dum- 
neavoastră... 

Maria scoase din sacoşă unu pachet pe care îl des- 
făcu. Era carne singerindă, o carne mai ieftină, 
despre care inspectorul ştia că se vinde cu cel mult 
şase lei și cincizeci de bani kilogramul. 

— Unşpe lei şi cincizeci de bani pe kil, atîta ne-a 
luat, tovarăşe inspector şef, interveni revoltată Na- 
talia... Spuneţi, nu-i bătaie de joc ? Doar muncim pe 
bani, nu ne pică din cer. 

Și încă în ture, completă cealaltă. 

Inspectorul Banu se înnegură dintr-o dată și privi- 
rea lui deveni aspră şi rece. De cei din „clanul“ lui 
Zlotu, cum se exprimase Maria, se ocupa de o bu- 
cată de vreme ; mai primise și alte sesizări. Și nu 
numai despre ei. Ar fi putut organiza „flagrantul“ 
şi acum, dar asta ar fi însemnat să-i alerteze și pe 
alţii, să zădărnicească, poate, sau să  lungească de- 
pistarea și prinderea şi a altor legături. li dăduse deja 
în atenţia lucrătorilor inspectoratului. Era vorba de 
o acţiune mai amplă, mai delicată şi mai grea... și se 
urmărea o rezolvare definitivă. Despre asta însă cele 
două femei n-aveau de unde să știe. Totuşi, inspecto- 
rul şef trebuia să le dea satisfacţie. Femeile nu con- 
cepeau să li se fure banii cîștigaţi prin muncă cinstită. 
Veniseră la el convinse că avea să li se facă dreptate. 
Veniseră cu încredere şi el n-avea voie, nu putea 
să le dezamăgească. La urma urmei, nu era vorba 
numai de el, ci, în primul rînd, de organul pe care-l 
reprezenta. 

Femeile poate observaseră licărul acela tăios din 
privirile inspectorului şef, pentru că nu mai insistară. 

Maria a împachetat carnea şi a lăsat-o să cadă greu 
în sacoșă. Si ea și Natalia așteptau. 

— O să luăm măsuri, își auzi deodată Banu pro- 
priile-i cuvinte și tresări, ca și cum nu le-ar fi rostit 
el. I se păru puțin, prea puţin, acest „o să luăm mă- 
suri“, pentru ceea ce ar [i trebuit să le spună celor 
două femei. 

— Bine, spuse neutru Maria şi inspectorul şef se 
simţi dator să adauge : 

— Fiţi încredințate că vom lua măsuri... 

Femeile tresăriră surprinse, de data aceasta, de 
nuanţa gravă din glas. Se ridicară de pe scaun, amin- 
două deodată. 

— Vă mulțumim, tovarăşe colonel, spuse Maria. 

— Şi eu vă mulțumesc pentru informare, pentru 
ajutor, le răspunse inspectorul sef,  conducîndu-le 
spre uşa capitonată a biroului. 


e 


În centrul acestei combinaţii se afla „Clanul 
Zlotu“ : Racu, șef de depozit la hala din piaţa ora- 
şului — omul cu „pîinea și cuțitul“ —, Iorgu și Marcu, 
fraţii săi, gestionari la boxele de carne... 

Dacă ar fi fost numai ei !... Firul era însă mult mai 
lung și drumul pînă la capătul lui părea încă sinuos, 
cu obstacole pe care lucrătorii din inspectorat tre- 
buiau să le înlăture cu atenție şi răbdare. 

Comandantul apăsă pe butonul soneriei de sub bi- 
roul său. Aproape instantaneu, își făcu apariţia plu- 
tonierul Vasile, de la cabinetul conducerii inspecto- 
ratului, un tînăr zvelt, șaten, întotdeauna vioi. 

— Anunţă-l pe maiorul Melinte să vină pînă la 
mine. 

Maiorul Melinte, un bărbat corpolent, care părea 
greoi la prima vedere, dar a cărui privire inteligentă 
arăta o deosebită vioiciune, înţelegea supărarea in- 
spectorului şef. Nu numai că o înţelegea, dar o și 
simţea în egală măsură. 

— Trebuie să urgentăm investigaţiile, Melinte... 
Oamenii ne-au sesizat, ne sesizează în continuare și 
aşteaptă de la noi să-i demascăm pe hoţi. Să nu le 
punem la prea mare încercare răbdarea... 

— Ne grăbim, tovarășe colonel, am demarat o se- 
rie de măsuri, dar... 

— Să ne grăbim Melinte, să ne grăbim, dar să nu 
scăpăm nici un amănunt. Cînd s-or vedea la strîm- 
toare, infractorii or să caute să se folosească de orice 
fisură existentă în cercetările noastre... Ar fi bine 
să-l pui în temă și pe tovarășul procuror Lucian 
Trancă, să-l ţinem la curent cu ultima... măgărie a 
celor din „Clanul Zlotu“. 

Banu adoptase expresia Mariei, care i se părea nu 
numai plastică, ci conținînd o mare doză de adevăr. 
Fraţii Zlotu formau un adevărat clan. 

Maiorul Melinte nu răspunse. Aștepta ca inspec- 
torul şei să continue, dar acesta tăcu, așteptînd date 
noi din partea celuilalt. 

— Tovarășe colonel, am aflat că Racu Zlotu scoate 
carne din depozit, o degresează şi o dă la diverse per- 
soane. Grăsimea o dă vînzătorilor din boxele de carne, 
cărora le spune : „Fiți deştepţi, descurcați-vă, eu am 
obligaţii mari, trebuie să mă înţelegeţi“... 

— Şi care sînt „obligaţiile“ lui Racu Zlotu? Aţi 
putut afla ceva ? 

Maiorul Melinte își umezi buzele. Parcă nu-i venea 
să rostească numele „obligaţiilor“ lui Racu Zlotu și 

inspectorul intui ce se putea ascunde în spatele aces- 
US AEPA E Sit 

— Feţe mai... înalte, asta vrei să spui, Melinte?! 

— Da, cam așa, tovarăşe colonel, asta voiam să 
raportez... 

Inspectorul şef zîmbi. 

Telefonul sună înainte ca maiorul să nominalizeze 
„obligaţiile“ lui Racu Zlotu. 

— Da, maiorul Melinte se află la mine. Acoperi cu 
palma receptorul și-l făcu atent pe Melinte că este 
căutat de şeful Inspecţiei comerciale. 

Melinte făcu ochii rari, vru să spună ceva, dar 
colonelul luă palma de pe receptor. 

— Puteţi să veniţi, vă așteaptă. Puse receptorul în 
furcă. Ai vrut să spui ceva, Melinte ? 

— Este unul din lupi, tovarăşe colonel. Tocmai 
vroiam să vă raportez că mi-a mai dat telefon şi de 
dimineaţă, nu știu ce vrea să spună. Poate aveţi dum- 
neavoastră timp să-l ascultați. 

— Nu, nu pe mine mă caută el... 


* 


Miru Ruginitu, şeful Inspecţiei comerciale, intră în 
birou afișînd o mină de om serios, preocupat. Dădu 
bună ziua şi luă loc pe scaun. 

— Tovarăşe maior, datoria mea de om cinstit mă 
obligă să vă solicit sprijin în organizarea unui control 
în piaţa orașului, cu ai dumneavoastră, de la econo- 
mic, pentru a depista din timp unele nereguli şi a 
preveni altele. Prevederea este mama înțelepciunii, 
spune un vechi proverb românesc.., 

„Al naibii demagog, se gîndi Melinte, cum de i-a 
venit în minte chestia asta cu controlul ? Nu s-o fi 
înţeles cu Zlotu să ne dea o mostră de cinste și corec- 

titudine ? O fi mirosit ceva şi vrea să ne spulbere 
eventualele bănuieli ? !“ 

După puţin timp, maiorul Melinte îi răspunse: 

— De acord cu dumneavoastră. Trebuie să spriji- 
nim Inspecţia comercială, să  conlucrăm... De amă- 
nunte o să se ocupe tovarășul căpitan Mag, aci de faţă. 

Controlul a început a doua zi de dimineaţă și a pro- 
dus agitaţie printre lucrătorii din piaţa orașului şi 
printre cîţiva dintre cumpărători. Calm, neobișnuit 
de calm, Zlotu arbora un zîmbet, ca și cum tot ceea 
ce se petrecea l-ar fi bucurat nespus. Apoi începu să 
se agite. „„Controlaţi, controlaţi, eu ăsta sînt, om cin- 
stit, nepătat“. I.a toate rigorile verificării manifesta 
o supunere absolută. 

Aşa cum era de aşteptat, concluziile n-au indicat 
nimic necinstit. „Clanul Zlotu“ și cu cel care „,solici- 
tase“ acest control — Miru Ruginitu — erau fericiţi 
că reușiseră să-i „ducă“ pe „cei de la Dinamo“, cum 
le spuneau ei lucrătorilor din cadrul  Inspectoratu- 
lui judeţean M. I. 

Dar nu ştiau, nu aveau de unde să ştie că, în timpul 
acesta, organele M. I., maiorul Melinte și căpitanul 
Mag, derulau cu repeziciune firul infracţiunilor şi că 
această „înfrîngere“ făcea parte din planul unei ,bă- 
tălii“ perfect regizate. 

Nu ştiau nici că organele de cercetare stabiliseră 
deja suma exactă pe care Zlotu o obținuse, împreună 
cu clanul său, din vînzarea cu suprapreț a cantități- 
lor de carne sîngerîndă : peste 40 000 lei. Atita „ago- 
nisise“ clanul, bani din buzunarele cumpărătorilor, 
numai din această „mică acțiune“. Aceasta era însă o 
bagatelă pe lîngă ce storseseră din avutul obștesc şi 
din buzunarele oamenilor cinstiţi, din cealaltă cali- 
tate de carne — „extra“, 

Fane Orbu, şofer la Întreprinderea judeţeană de 
vinzare a cărnii, iubea autoizoterma sa așa cum nu- 
mai el era în stare. De familie cam uitase deși parcă 
de ăla mic îl apuca uneori dorul. Zile și nopţi le 
petrecea în „clipele de fericire“ extraconjugale cu 
fetiţe cu trup frumos și piept tare, pe care le răsplătea 
cu ce avea şi el, cu inele de aur şi alte mici atenţii... 
Îi era din ce în ce mai greu să se descurce cu banii 
care i se... lipeau de degete, din carnea pe care o 
transporta. Ce reprezentau pentru el 400 de lei zil- 
nic ! Sora sa, femeie... înțelegătoare, îi dădea o mină 
de ajutor, ca să „valorifice“ carnea pe un plan „mai 
macro“, drept care „instală“ la ea acasă un fel de 
centru de vinzare a cărnii. Numai că Fane, aşa îi spu- 
nea ea fratelui său, deveni dat dracului de zgîrcit și 
de nerecunoscător. Pînă și ei îi pretindea bani pen- 
tru carnea pe care i-o dădea spre consumul familiei. 
Se ciondăneau, se împăcau și, pînă la urmă, familia 
înghițea fără noduri carnea sustrasă de întreprinză- 
torul frate. 

Lui Orbu nu-i ajungea însă ce scotea, pentru că 
trebuia să achite şi lui Costache Pamfil garajul pe 
care acesta i-l construise. Și altele şi altele... Cîte nu-i 
mai trebuiau ! Așa că, în afară de ,„,microcentrul“ 
amintit, mărșălui cu izoterma şi pe la Dumitru N,, 
Corneliu N., Polizu, C., Marin P. și mulţi alții, oameni 
care nu se întrebau de unde avea Fane Orbu atita 
carne, să vindă şi la porţile oamenilor ? ! Chiar dacă 
unii își dădeau seama că marfa nu era „curată“, to- 
tuși cumpărau ca de la piaţă ; de ce să se mai ducă 
ei acolo, unde ,„jegmănea“ alde Zlotu ? !... 

Deci, cam de pe-atunci, Fane şi-a zis că așa nu 
mai merge, adică cu un cîştig doar de cîteva sute pe 

zi. Pe deasupra, el nu se considera un amărit de spe- 
culant, ci un „boss“. În această postură, era de inţe- 
les că nu erau de nasul lui mici ciupeli. Și s-a decis 
să fure cu autoizoterma. De aci şi dragostea lui pen- 
tru accasta. 

Ca să înceapă afacerea proiectată, Orbu n-avea 
nevoie de capital, ci doar de cîțiva oameni care să-l 
ajute... Oameni care... să nu-l „supere“. Adică 
să facă ce le va spune el, fără să clipească. Și nici nu 
trebuia să alerge ca să-i găsească. Erau indivizi pe 
care-i cunoștea bine, despre care știa că s-au mai 
ocupat cu asemenea „mici“ învirteli. De fapt, nu se 
știa încă precis dacă Fănică Orbu a fost singurul cu 
ideea furtului în stil mare. Poate că fiecare dintre in- 
fractori se gîndise la ea. Cert este însă că fără el 
„afacerea“ nu numai că nu s-ar fi urnit din loc, dar 
nici n-ar fi putut fi concepută. El, „Fane“, cum îi 
spunea clanul hoțţilor, era o piesă de bază, fiindcă 
autoizoterma era pe mîna lui. Doar el era cel care 
transporta carnea de la abatorul județean, la I.I.S. 
„Antrefrig“ din Bucureşti. Scăzămintele ce se acor- 
dau pentru carnea depozitată la „Antrefrig“ erau o... 
mană cerească pentru infractori. Şi cum unii de la 
„Antreirig“, ca Fănică lanculescu (alt Fane...), Nicu 
Oncescu sau Martin Dumitraş îl cunoșteau pe Fane 
Orbu, de-abia așteptau ca să toace ca şobolanii scăză- 
mintele acordate prin lege. Planul lui Fane a fost pri- 
mit cu entuziasm și, într-o zi de august, mai precis 
9 august, a început lanţul furturilor în stil mare din 
avutul obştesc. 

Fane Orbu a primit un telefon de la București, de 
la... Fane Ianculescu. 

— O jumătate, şefule ! 

A priceput că era vorba de o jumătate de tonă de 
carne, din cea care urma s-o transporte la „,Antre- 
frig“ şi care trebuia dată la o parte. 

Fane Orbu a dat fuga la Ghiţă Bibanu, principalul 
merceolog tot la întreprinderea cu pricina, şi i-a 
spus : 

— Şefule; treaba s-a urnit din loc... O juma de 
tonă e cam puţin, da’ pentru început e bine. Să fie 
într-un ceas bun ! 

Lui Ghiţă Bibanu i-au ris ochii şi după ce şi-a 
frecat mîinile negustoreşte, a întocmit avizul de ex- 
pediţie către „Antrefrig“. 

Fane Orbu şi-a încărcat autoizoterma şi... la drum ! 
Se spune că tot drumul ar fi cîntat : „Banii aduc fe- 
ricirea“. Ajuns în București, s-a gindit că îi e mai 
aproape de piele cămașa decit haina, că, adică, bine 
ar fi ca mai întîi să aranjeze cu jumătatea „lui“ de 
tonă de carne și pe urmă cu cea care trebuia pre- 
dată firmei „Antrefrig“. Şi cum fusese prevăzător şi 
dispunea de „piaţă de desfacere“, s-a dus direct în 
piața Pantelimon, lao altă legătură, gestionarul 
Ică Tamaș. 

— Meștere, te fac om, înţelegi, te fac om, îi zise 
Fane. Am o juma’ tonă carne vită a mai prima. Îmi 
dai nouă mii, restu” la tine... E bine ? 

— Valabil, i-a răspuns Ică Tamaș. 

A luat carnea, i-a dat banii și gata. Fane Orbu a 
ambalat autoizoterma care, acum mai uşurată, a 
ajuns ca gîndul la „Antrefrig“. Acolo, celălalt Fane, 
gestionarul Ianculescu, i-a confirmat primirea canti- 
tăţii de carne cu nota de intrare-recepţie în regulă, 
inclusiv pentru cele 500 kilograme care fuseseră pla- 
sate prin Ică Tamaş. Pentru acest... serviciu, Fane 
Orbu i-a dat lui Fane lenculescu o mică atenţie de 
4 500 de lei şi o strîngere de mînă frăţească. Apoi, la 

drum, înapoi la Ghiţă Bibanu, să-l omenească și pe 
el. Modest, Bibanu nu lua decit un leu pentru fiecare 
kilogram de carne sustrasă. 

Fane Orbu intră ca o furtună în biroul lui Ghiţă 
Bibanu și-i spuse : 

— SȘeiule, ia plaivazul și „arde“ două avize. Unul 
pentru 900 kilograme de carne de porc, altul pentru 
1 846 kilograme de carne de vită. Ştii, omul nostru 
de la „Antrefrig” poate să suporte cantitatea. 

— Bine, băiete, i-a răspuns radios Bibanu și a în- 
tocmit numaidecit noile avize de expediţie. 

Cu avizele în nină, Orbu a ţinut-o tot într-o aler- 
gătură. A încărcat carnea și fuga cu ea la Racu, ges- 
tionarul depozitului din piaţa orașului judeţean. 

— Lasă porcu şi fugi la Bucureşti cu vaca,.i-a 
spus Racu Zlotu. 

Și Fane Orbu s-a conformat. I-a lăsat cele 900 ki- 
lograme de carne de porc și, a doua zi de dimineaţă, 
glonţ la București, în piaţa Pantelimon, unde i-a 
lăsat lui Ică Tamaş restul de 1 846 kilograme de vacă, 
de la care primeşte peste 20 000 lei. Tamaş, dintr-un 
hop, şi-a făcut o „parte“ de 8 000 de lei. 

Și ca treaba să fie acoperită, a dat fuga la Fane de 
la „Antrefrig“, care a întocmit nota de intrare-re- 
cepţie, confirmînd fictiv primirea întregii cantităţi de 
carne în depozitul al cărui gestionar era. Pentru „os- 
teneală“, Fane primește şi el o bagatelă de 12 000 lei. 

Revenit „acasă“  Orbu a alergat într-un suflet la 
Racu Zlotu, de la care a primit cele 10 000 lei. Mo- 
destul Ghiţă Bibanu şi-a primit și el partea, adică 
2 000. Cînd şi-a făcut... casa, Fana Orbu a trecut la 
activ suma de 11 000 lei. „Mda, așa mai ţine“, s-a ve- 
selit el. 

„Treaba“ le mergea în plin. Mai ales că „acţionarii“ 
afacerii se înmulţiseră. Și nu cu persoane de mina a 

treia, cu ciurucuri, ci cu oameni subţiri, care mai 
ocupau și niște posturi de răspundere, Deci, oameni 
solizi, bine înfipţi în scaune  plușale, avind relaţii 
care, la o adică... Și nu erau nici aşa de pretenţioși. 
Nu cereau să împartă hoțește, adică îrăţeşte, ci să fie 
omeniţi așa cum se se crede de cuviință că merită 
niște oameni ca ei. 

În privinţa reviziei, care ar fi putut să le cam în- 
curce socotelile, „acţionarii“ atrăseseră în „solda“ lor 
pe contabilul șef al Direcţiei comerciale judeţene, 
Irinel Negulici, pe care îl rebotezaseră cu... dulcele 
nume „Șarpele cu ochelari“. 

Fără să știe precis de amploarea „afacerii“, dar 
mirosind ceva, acest individ cu poreclă de tiritoare, 
căruia chiar îi plăcea să sugă nu sînge sau lapte, ci 
vin, coniac şi altele de acest soi, era omul care-i ,„,vă- 
muia“ pe Racu Zlotu și pe fraţii săi. 

„Revizia o fac eu“ !, ameninţa de fiecare dată cînd 
avea nevoie de carne. Și Racu Zlotu înţelegea alu- 
zia. Vira mîna în depozit, ca în propria-i cămară, și-l 
îindestula pe Irinel Negulici. Așa că, din partea asta, 
puteau să fie liniștiți ; nu era nici un pericol. De cîte 
ori îşi suna clopoțţeii, „șarpele“ era domolit cu citeva 
kilograme de carne, pe care se ducea să le digere în 
liniște cu ai lui. 

Cît priveşte inspecția comercială, era total anihi- 
lată de Miru Ruginitu și el verigă a clanului de hoți. 

Între timp își împărţiseră „munca“, aşa, ca niște 
oameni gospodari, pentru ca fiecare să-și merite tai- 
nul din furt. Ghiţă Pibanu, de pildă, avea sarcina să 
socotească cît revine fiecăruia din pradă și, în ace- 
lași timp, cumulase și funcţia de casier, calitate în 
care încasa banii de la Zlotu pentru carnea furată pe 
care i-o aducea Fane Orbu. 

Si hoţii au găsit și o „soluţie“ pentru a induce în 
eroare posibilele controale „neasigurate“. De cîte 
ori Fane Orbu descărca fără forme legale carne în 
depozitul gestionat de el, Racu Zlotu defecta insta- 
laţia frigorifică. Dacă l-ar fi surprins vreun „dina- 
movist“ în timp ce descărca, ar fi avut o justificare 
plauzibilă : nu putea să lase carnea să se altereze... 

Omul însă care a participat la „perfecționarea“ sis- 
temului infracţional era unul la care nimeni nu s-ar 
fi așteptat. 

— Măi Zlotule, măi Orbule, nu aşa se face treaba. 
O să dea într-o zi miliția peste voi și s-a zis. Din 
partea mea cu n-am văzut, n-am auzit... De ce vă 
prostiţi, măi, așa se fac afacerile ? Fără acoperire ?... 
Uite, Orbule, îl luă de un nasture al hainci, cînd mai 
laşi carne lui Zlotu, să ai și o cantitate oarecare cu 
forme în regulă... E clar ? 

Racu Zlotu s-a izbit cu palma peste frunte. „Cum 
naiba nu m-am gîndit la asta ?“ Orbu, și el, a rămas 
mut de uimire în faţa acestui argument simplu, pri- 
vindu-l cu evlavie pe „inventatorul patentului“, Ni- 
cuşor Frasin, nume de lemn tare. „Tare“ — aşa cum 
se şi considera directorul comercial, cel care aducea o 
„notă de perfecțiune“ în sistem. 

— V-am spus asta, deși nu prea meritați..., îi do- 
jenea mai departe Frasin. Se gîndea că și Racu Zlotu 
și Fane Orbu nu prea îl mulţumiseră cum trebuie 
pînă atunci. În august, cînd cu cele 900 kilograme de 
carne de porc pe care cei doi le făcuseră bani și cu 
consimțţămiîntul său tacit, i-au dat doar 1 000 lei. 

Mai tîrziu... Era consum mare de carne în casa 
lui Frasin. Avea și un cîine lup, ori ăsta minca pe 
măsura numelui rasei. 

Apoi, la mare, să umble omul după hrană! Și a 
plecat şoferul Nicu Cioc, trimis expres de Racu, cu 

peste zece kilograme carne de fripturi, să facă plajă 
pe litoral. Directorul Frasin era cam pretenţios, dar 
își merita „trataţia“. Doar el, Nicușor Frasin, l-a pro- 
movat în muncă pe Zlotu, deşi acesta era cunoscut 
de tot judeţul, ca ins „cu antecedente“... A! Unele 
mici „lipsuri“, „ciupeli“, a motivat Nicuşor Frasin 
celor din jur şi povestea a ţinut. 

Frasin mai avea şi alte „ticuri“. Împrumuta „mici 
atenții“, bani şi obiecte... de la subalterni şi, cum era 
foarte obosit şi avea multe pe cap, uita să-și achite 
datoriile. 

— Măi Puiule, obișnuia Nicuşor, directorul, să se 
adreseze cîte unui subaltern, am o reţetă de făcut la 
farmacie, da? n-am bani la mine. Subalternul se... 
simţea, băga mîna în buzunar și îşi „imprumuta“ 
şeful cu 35,47 lei, exact cît avea omul nevoie. Numai 
că schema cu reţeta se repeta şi contul precis al 
zilei creştea la beneticii. Treaba se repeta peste citeva 
zile. Bineînţeles datoriile rămîneau... datorii. 

Asta se întîmpla în „zilele de lucru“, adică atunci 
cînd nu era ceva de sărbătorit în casa lui Nicuşor 
Frasin (zi de naştere, ziua numelui, a soţiei, a 
fiului ș.a.). Cînd erau „sărbători“, cadourile constau 
în obiecte mult mai costisitoare : costume de haine de 
4—500 lei metrul, băuturi alese, cravate și — de ce 
nu ? — se făcea şi cite un ştat cu „,premiaţii“, apro- 
bat foarte simplu şi frumos de el, de Nicușor F. Şi 
toată lumea era mulțumită. 

Racu Zlotu ofta după bani, dar n-avea ce face. Era 
în mina lui Frasin. Și, pe deasupra, Frasin perfec- 
ționa şi sistemul, ca să nu mai vorbim despre faptul 
că Frasin avea relații mai „sus“, cu oameni care, la 
o adică... 

Racu Zlotu trecea printr-o perioadă mai grea. Nu 
prea stătea grozav cu finanţele. În ultima vreme a 
avut cheltuieli mari. Fusese ziua de naştere a drăgu- 
tei lui, Iulica Popeangă, o femeie ce-l băgase în draci. 

Și a dus-o pe lulica la restaurantul „Bucur“ la 
Bucureşti, să-i sărbătorească cei douăzeci de ani ai 
ei. Cu maşina mică o dusese, maşina lui Mitică Secă- 
reanu zis Nebunaticul. Și mai fuseseră la masă și 
prieteni. Îl costase pe Racu aproape 6 000 de lei — de 
„macaoni“, cum spunea el — și alte vreo 6 000 de lei 
cadoul. Numai cruciulița de aur pe care i-o oferise 
cîntărea 11 grame, bașca un lănţișor de aur tot de 
„greutate“. Dacă la astea mai adăugăm niște covoare, 
carpete şi un casetofon — atenţii pe care la plasase 
pe ici, pe colo — ne putem face o idee de ce Racu era 
cam îngrijorat. Aștepta să-i pice un nou transport, 
să se „refacă“, și pe urmă... 

Îi mai dădea bătaie de cap şi Mircea, frate-său, 
vînzător la o boxă de carne, părtaş şi el la afacere. 
Că juca barbut pînă făcea scurtă la mînă, treaba lui ; 
că „închidea“ restaurantele şi schimba femeile ca pe 
ciorapi, iar treaba lui, dar că se lăsa jecmănit de Fra- 
sin, care îi luase carne de vreo 4 500 lei, fără să plă- 
tească un ban, ca și de Irinel Negulici, „şarpele cu 
ochelari“, care îl „,vămuise“ cu carne de vreo 2 500 lei, 
ca și de M. Ruginitu, care își luase şi el tainul, în 
valoare de vreo 1 500 lei, asta nu-i putea fi indife- 
rent lui Racu Zlotu, şeful „clanului“, „antrenorul“, 
cum îi plăcea lui să-și mai spună. Îi era necaz pe fra- 
ieru' de frate-său şi, mai ales, îi era teamă să nui se 
descopere... gaura din gestiune. Atunci s-ar fi dus 
naibii toată șandramaua, iar el n-avea chef să stea 
după gratii. Trebuia să vorbească cu  frate-său şi, 

dacă era nevoie, cu cei ce-i luau „haracine“, pentru 
că nu le ajungea nesătuilor ăştia cît le dădea el... 

Dar, ca să-i sature, mai avea nevoie de un... şut, 
aşa cum fusese cel din noiembrie. Atunci Bibanu 
fusese „salon“. Îl ajutase să „,prăduiască“ 4 392 ki- 
lograme de carne. Fane Orbu, la ieșirea din abator, îl 
luase și pe Biban în cabină. Carnea o lăsaseră la el, 
la Racu Zlotu, și, după cîteva zile, Bibanu încasase 
banii, vreo 50 000 lei, pe care îi „sorlase“ pe per- 
soane împreună cu Orbu, care a trebuit să se gră- 
bească la Bucureşti, la „Antrefrig“, să aranjeze acolo 
cu Nicu Oncescu, ca să-i dea acte pentru primirea 
fictivă a mărfii. 

Din afacerea aceea, el, Zlotu, s-a „ales“ cu 
36 000 lei. Bineînţeles, Nicușor F., „șarpele cu oche- 
lari“ şi Ruginitu își primiră și ei partea. De restu, 
treaba lui Orbu... 

Racu Zlotu aştepta ca Orbu să-l „viziteze“ cît mai 
repede cu autoizoterma lui „vrăjită“, aducătoare de 
carne şi de bucurii. Și nu numai pentru el. Dar nici 
Zlotu, nici acoliţii săi n-aveau de unde bănui că... 

Inspectorul șef Banu citea scrisorile care, în ulti- 
mul timp, se adunaseră pe biroul său. Li scriau oa- 
menii din oraș şi din județ, care se loviseră de nere- 
gulile celor din „clanul Zlotu“. Îi dădeau exemple 
de nereguli și-l asigurau c-o să-l ajute, să se termine 
odată cu toată șleahta de pungaşi. Dar, mai ales, 
două scrisori îi reținuseră atenția. Una semnată de 
Constantin Branea şi alta semnată de Tudor Pancu. 
Ceea ce se sesiza în ele erau confirmări aşteptate la 
niște bănuieli care, în ultimul timp, se transforma- 
seră treptat în certitudini. Și nu numai atit. Scriso- 

rile aduceau şi elemente noi, sugerînd niște piste care, 
exploatate, ar fi elucidat și petele, deocamdată nebu- 
loase, ce mai acopereau ici-colo lanţul infracţiunii. 

Banu derulă din nou întregul film. Ghemul se des- 
fäcea. Firele erau clare. Ceva însă, ca o neliniște vagă, 
îi persista în inimă. li revenea în minte, sîcîitoare, o 
întrebare, pe care o mai pusese maiorului Melinte, 
cînd de-abia au început să se ocupe de această mur- 
dară infracţiune. „Cum s-a putut ajunge la așa 
ceva ?“ Întrebarea îi înnegurase multe zile și nopți, 
iar cînd au apărut în combinaţie și oameni ca Nicu 
Frasin, M. Ruginitu, Irinel Negulici și alţi inşi „de 
suprastructură“, implicați direct în toată mocirla, 
inspectorul șef a simţit cum începe să-i vuiască ceva 
în cap. Nu înţelegea, nu putea să înțeleagă şi să ad- 
mită că aceştia, unii cu funcţii de răspundere, cu o 
situaţie și o poziţie bună, fuseseră capabili să se înhăi- 
tee c' elemente de soiul lui Fane Orbu sau Racu 

otu. 


Era sfîrşit de an, afară începuse să ningă, oamenii 
se pregăteau de sărbători, dar inspectorul şef nu ve- 
dea, nu putea să vadă nimic din toate acestea. Trecuse 
de mult ora prînzului, uitase să se ducă la masă, nici 
nu-i era foame. Aştepta. Aştepta ca Melinte să se 
înapoieze de la Bucureşti cu dovada, cu una din cele 
mai zdrobitoare dovezi ale infracțiunii. În birou în- 
cepuse să se întunece, dar nu se grăbi să aprindă lu- 
mina... Ei, bine, Melinte avea să aducă dovada, dar 
asta nu avea să schimbe cu nimic gîndul care-l urmă- 
rea pînă la obsesie. Dacă infracțiunea căpătase o 
asemenea proporție, fără îndoială că și el era vinovat. 
Vina o simțea chiar aici, lîngă el, ca pe o prezență 

materială. O prezenţă ciudată, pe care n-o putea de- 
fini... Era vinovăția de care se simte apăsat omul cin- 
stit cînd află de necinstea care a murdărit totul în 
jur şi cînd, în chip firesc, îşi pune întrebarea dacă a 
făcut totul pentru ca fapta urită, reprobabilă, să nu 
se fi întîmplat... Inspectorul încercă iar să recapitu- 
leze totul și să se întrebe dacă, într-adevăr, făcuse ce 
trebuie ca să prevină infracţiunea. Era o datorie 
faţă de sine. Era o datorie faţă de oamenii cinstiţi, 
care îl ajutaseră pe el şi pe tovarășii de muncă ca să 
dea de capătul firului atît de încilcit al infracţiunii. 

Un ciocănit în ușă, și inspectorul șef se smulse din 
gîndurile sale. Răsuci comutatorul și lumina neonului 
izbucni rece și albă, gonind întunericul. 

— Intră! 

Maiorii Melinte și Secuiu aduceau cu ei miros de 
ger și zăpadă proaspătă. Erau obosiţi. Inspectorul şef 
îi invită să-și scoată paltoanele și să ia loc. Nu-i în- 
trebă nimic. Melinte rupse tăcerea cu o voce ce şi-o 
voia cît mai calmă, cît mai indiferentă, dar inspecto- 
rul şef desluşi, chiar de la primele cuvinte, o bucu- 
rie ascunsă. 

— Tovarăşe colonel, se confirmă... Nici pe 18, nici 
pe 19, autoizoterma lui Fane Orbu nu este în- 
registrată ca fiind intrată în unitatea ,„,Antrelirig“. 
Deci se confirmă primirile fictive de carne... 

— Bine, bine, eram sigur, spuse, parcă fără nici un 
chef, inspectorul șef. Pentru astăzi este destul, dar să 
nu fie scăpat din vedere Orbu... Am fost sesizat că 
a lăsat carne gestionarului Costache Marinaș din Vi- 
dele. O să se ducă după bani, hoţul! Trebuie să-l 
prindem în flagrant, să nu ne mai irosim forţele şi 
timpul cu confruntări și alte probe. 

Fane Orbu a fost prins chiar a doua zi, pe cînd în- 
casa suma de 31 000 lei de la gestionarul cooperativei 

din Videle pentru carnea pe care o primise de la el 
fără nici o formă. Carne furată, carne luată de la 
gura oamenilor. Carne intrată fictiv în gestiunea le- 
găturilor lui Orbu de la „Antrefrig“ — Bucureşti. 

Fane Orbu, frumos îmbrăcat, în cojoc de peste 
3 500, costum la fel, n-a rămas fără grai cînd fu adus 
la miliţie. A încercat chiar să protesteze, să spună 
că banii nu erau ai lui... 

S-a dispus arestarea lui, ceea ce, aşa cum prevă- 
zuse inspectorul şei, avea să stirnească panică prin- 
tre „asociaţi“. Nicuşor Frasin a început să zbîrniie cu 
telefoanele la cunoscuţii săi „de sus“, dar... nimic! 
Unul din oamenii lui „forte“ nu mai răspundea la 
telefoanele știute, alţii de pe „la centru“  încercară 
să-l ajute, ba cu telefoane, ba cu scrisori pe tonuri 
diferite, dar se putea speria cineva de gesturile unor 
asemenea indivizi ? ! Cu atît mai mult un om ca Banu 
putea avea cea mai mică ezitare ? 

Curînd, toți au fost arestaţi... iar procesul a fost 
public. 

— Acum, va trebui să porniţi pe urmele altor hoţi 
de carne: hoţi de porci în bandă! Am fost sesizat 
telefonic azi de dimineaţă — le spuse inspectorul şef 
aceloraşi iscusiți ofiţeri care acţionaseră în cazul 
Zlotu. O voce de bărbat m-a informat că la ferma 
Burdea s-au furat 70 de grăsuni. Știţi, desigur, că 
mai avem cîteva cazuri de acest fel, încă nelămurite. 
E posibil ca hoţii să fie aceiași. 

La orele 10 noaptea, o „autospecială“ îi transportă 
pe maiorul Melinte și grupa lui operativă tocmai la 
narginca comunei Vedea. 

Adia, aspru, vintul care aducea îngheţul. Se lăsa 
o noapte rece și grea. 

Oamenii din echipă se mişcau repede, înfruntind 
troienele de zăpadă. 

— Nişte urme, tovarășe maior ! exclamă unul din 
componenţii echipei, căpitanul Andrei Dangu, cri- 
minalist cu experienţă. Sînt patru, patru urme care 
duc spre grajduri... Poate că pe aici au trecut in- 
fractorii... 

Le examinară cu atenție. Se observau destul de 
bine. Un om „normal“ n-ar fi lăsat astfel de urme. 
„Aștia, conchise Dangu, au avut la ei ceva încăr- 
cătură“... 

— Au avut porci! replică unul din ofițeri.. 

Dar cu ce îi putuseră căra? Animalele furate 
aveau în jur de 50—60 de kilograme fiecare. 

S-au întors în şosea. Noroc că nu ninsese deloc în 
ziua aceea. O urmă apăsată de mașină arăta că vehi- 
colul staţionase acolo. Se imprimaseră pneurile în 
zăpadă. Se ajunge rapid la concluzia că a fost o 
„Dacie“. Da, o „Dacie 1300“. Dar cum puteau să fie 
ingrămădiți în ea porcii ? 

Echipa se retrage la postul de miliţie. 

Începe o muncă atentă de investigare, se verifică, 
se emit ipoteze, cad ipoteze, se emit altele. 

Vestea furtului de porci de la ferma Burdea s-a 
răspîndit repede. Telefonul dat inspectorului șef des- 
tăinuise o realitate. 

În aceste împrejurări, cînd miliția se tot mișca în 
dreapta și în stînga, satul, firesc, s-a trezit din amor- 
teala lui. Cîţiva săteni se strinseră în jurul postului 
de miliţie. 

Un bătriîn scund şi uscat, ușor încovoiat din şale, 
s-a strecurat prin mulţime și a intrat în post. Şchio- 
păta și abia își trăgea picioarele. 

— Am auzit că siînteţi de la judeţ, am venit să vă 
spun un necaz. In noaptea trecută, așa, pe la miezul 
nopții, în timp ce mergeam peste cimp, spre gara 
Atîrnaţi, am fost atacat de niște huligani. M-au bătut 
de m-au frînt, de-aia merg așa. Pe mine și pe alţi 
doi consăteni. 

Auzind aceste vorbe, maiorul Melinte tresări și-și 
aruncă privirea spre bătrîn. 

— Ce-ai zis ? la mai repetă o dată ! 

— La noi, aici, începu bătrinul, există o potecă 
peste cîmp, care scurtează mult drumul pînă la gară. 
In noaptea aceea am plecat de-acasă împreună cu 
Bică și Ion, am trecut peste șoseaua ce merge spre 
Roșiori și am luat-o pe poteca de care vă zisei. La un 
moment dat, cîmpul fiind acoperit cu nămeţi, ne-am 
rătăcit, am pierdut poteca. Eu eram înainte, ceilalți 
doi în urma mea. Am aprins lanterna, ca să găsesc 
poteca, şi am văzut, culcate pe zăpadă, patru mogil- 
dețe. Pină să mă dumiresc, m-am trezit lovit cu un 
ciomag și am căzut jos. N-am mai știut de mine. 
Cînd mi-am venit în fire, mogildeţele tocmai se re- 
peziseră la ceilalţi și-i loveau. Ion a reușit să scape 
mai ușor. Nu l-au ajuns, era mai tînăr, mai iute... 
După aia, mogildeţele au luat-o la fugă. S-au pierdut 
în beznă. 

— Și n-ai mai auzit nimic, n-ai mai reţinut nimic? 
Vreo voce de om, pe care s-o fi recunoscut ? 

— Nu. Voce de om, nu... Am auzit un grohăit de 
grăsune, dar nu puteai ști de unde anume vine... Am 
crezut că sînt grăsuni de la fermă. S-o fi dus pe-acolo 
paznicul, mi-am zis, şi i-a deranjat din somn. Am 
strigat totuși după el, după paznic... A venit pînă la 

noi. A zis că avem vedenii, că să ne vedem de drum. 
N-am mai spus întimplarea aceasta la nimeni, dar 
acum, cînd auzii că de la ferma noastră s-au furat din 
animale, venii să vă spun. Poate că ăia or fi hoţii... 

Pe faţa maiorului Melinte apăru o licărire de spe- 
ranţă şi un zîmbet discret îi descrețţi fruntea. Raportă 
situaţia inspectorului şef Banu, care ordonă să fie 
aduși la postul de miliţie și ceilalţi doi oameni bătuţi, 
ca să dea amănunte. S-a discutat mai întîi cu Petre, 
care, mai mult decit bătrînul, n-a prea avut de spus. 
A fost chemat apoi Ion, de la care s-au obţinut cîteva 
indicii foarte preţioase. Acesta a povestit că, înainte 
de a se abate pe potecă, a văzut, pe șosea, o maşină, 
care staționa pe partea dreaptă. S-a oprit şi s-a uitat 
pe geam. În ea dormea un bărbat, întins pe ban- 
chetă. 

— Nu-ţi amintești, cam ce marcă era maşina ? 

— Mda, răspunse acesta după o scurtă pauză, era, 
cred, o „Dacie 1300“. Sigur, o „Dacie 1300“ de cu- 
loare închisă. Nu putea fi altă marcă, după cum 
arăta... 

— Altceva, ce-ai mai observat ? întrebă maiorul 
Melinte. 

— Altceva, n-am mai observat... Ba nu, staţi, am 
mai văzut ceva. Am observat că scaunele din față 
aveau ceva deasupra. Erau mai înalte decit la alte 
„Dacii“. De-alea, ştiţi dumneavoastră, ca să poată 
omul sta rezemat. 

— „Cefare“, replică maiorul Melinte. 

— Aşa, cum le ziceţi dumnevoastră, „cefale“... Și 
mai era ceva. Sub geamul din spate erau două perne 
cusute cu motive naţionale, cum se fac pe-aici, pe 
la noi. 

— Mulţumesc, nea Ioane. Dacă o să-ți mai aduci 
aminte vreun amănunt, te rog să mi-l spui. 

După plecarea lui Ion, s-a hotărit căutarea autc- 
turismului. Existau, de acum, cîteva indicii bune 
pentru descoperirea infractorilor. 

Este găsită, în comuna vecină, o maşină „Dacia 
1300“ care corespundea întru totul celor declarate de 
Ion. Aparţinea fraţilor Mutulică. Unul din ei, cel 
mijlociu, era în pușcărie. Erau patru frați, toţi cu 
antecedente penale, cunoscuţi infractori. 

Este adusă mașina. E cercetată amănunţit. În port- 
bagaj se găsesc saci. Într-unul din ci, urme de excre- 
mente. S-au mai găsit cizme de cauciuc, puloaice şi 
ciomege. Are loc o consultare între oamenii din 
echipă. Maiorul Melinte încearcă zadarnic să-și as- 
cundă bucuria : 

— Băieți, se pare că acţiunea se apropie de sfîrşit. 
Toate indiciile duc către... Ne trebuie însă probe 
pentru documentarea cauzei. 

Din nou cercetări, investigări, căutări, intero- 
gări... Mutulică, cel mijlociu, neagă. „N-am făcut ni- 
mic. Ce aveţi cu mine ? De cînd m-a avertizat tova- 
rășul şei de post Tilă, n-am mai condus mașina. Nu 
recunosc. N-am circulat cu maşina. Nu am nici per- 
mis de conducere !“ 

Fusese însă văzut, în noaptea aceea, în jurul ore- 
lor cînd s-a comis furtul, de către secretarul Vasile, 
conducînd autoturismul spre marginea comunei. 

Inspectorul şef aprobă propunerea ca Mutulică să 
lie adus la judeţ. Se fac probe, confruntări şi, pus în 
faţa lor, e nevoit să recunoască : 

— Da, am condus, într-adevăr, maşina în noaptea 
trecută. Am zis că să nu uit meseria, să mai învăţ, 
că urma să dau examen ca să iau din nou permis... 
Mi-a fost greu să recunosc de la început. Ştiţi, am 
mai fost prins o dată... şi-l am şi pe frate-miu la puș- 
cărie. 

Ancheta este încredințată aceluiași experimen- 
tat maior Secuiu. 

— Să ne spui atunci cum ai acționat şi cu cine. 

— Unde să acţionez... Ce... Nu cumva credeţi că 
eu sint... 

Culmea ! Rezultatul analizelor excrementelor gă- 
site în portbagajul maşinii încurcă lucrurile. Nu erau 
de porc, ci de păsări. 

Se cere extinderea cercetărilor, găsirea de noi 
probe, se fac noi confruntări... 

În cele din urmă, lui Mutulică cel mijlociu i se dă 
drumul acasă. 

Maiorul Melinte, iritat şi extenuat, se adresă, to- 
tuşi, celorlalți pe un ton domol : 

— Nu-i nimic, mergem mai departe, trebuie să 
găsim... 

În aceeaşi zi e identificată o altă „Dacia 1300“. Pro- 
prietar era Poujade, salariat la construcţii; un om în- 
creţit la obraji şi sur la păr. Este trimis un subofițer 
să-l cheme la inspectorat. lar culmea ! În timp ce 
subofiţerul care îl adusese urcă să raporteze că l-a 
adus, omul cu încreţituri pe obraji și sur la păr dis- 
pare. Se iau măsuri excepţionale și este găsit aproape 
de București. Era în maşină, cu fratele său, și gonea 
cu peste suta la oră. Așadar, clanul Miticanilor. 

— Mă grăbesc, domnule, trebuie să-l duc pe fra- 
tele meu la Bucureşti. Ce-aveţi cu mine? 

Este adus la maiorul Melinte. Poujade însă protes- 
tează. „Vă rog să mă lăsaţi în pace! De ce mă adu- 
ceți fără voia mea aici? Sînt om cinstit!“ Obrajii au 
început însă să-i tremure. În același timp, afară i se 
cercetează mașina. La deschiderea portbagajului, un 
miros specific de cocină izbește nările. Tot în port- 
bagaj — cîţiva saci, paie împrăștiate... 

15 — Inspectorul şef 


— De data asta, nu cred că mai greșim, tovarăşe 
colonel ! raportează maiorul Melinte inspectorului 
şef Banu, care intrase în biroul de anchetă. 

Au trecut, pe nesimţite, patru ore de cînd tot în- 
cercau să-l convingă pe Poujade să spună adevărul. 
Omul susţinea sus și tare că se încearcă o înscenare. 
Dar probele adunate erau îndestulătoare. Inspectorul 
șef nu aproba însă încriminarea, pînă cînd Poujade 
nu se hotăra să spună adevărul despre el şi despre 
complicii lui. În meseria lui, Banu nu putea considera 
elucidat un caz decît după ce au fost clarificate şi 
poziţiile împricinaţilor. Ținea foarte mult la aceasta, 
nu accepta ca un dosar să fie încheiat numai pe baza 
depozițiilor martorilor. Îşi dădea bine seama că Pou- 
jade va trebui să-și dea drumul, deşi, după toate apa- 
rențele, nu prea aparţinea celor slabi de înger... 

Atît Melinte cît şi Secuiu aveau ochii congestio- 
naţi de oboseală. În schimb, Poujade arăta proaspăt, 
ca un campion în așteptarea startului. Colonelul 
Banu îi înțelese, dintr-o privire, pe toţi și, în cele din 
urmă, spuse : 

— Încheiem discuţiile, deocamdată. Mergeţi și vă 
odihniți — se adresă el anchetatorilor — iar Pou- 
jade să se mai gîndească pînă mîine dimineaţă. Și 
te avertizez, omule, să fii serios cu noi! 

A apăsat, pe butonul soneriei și a chemat subofi- 
țerul de la arest. | 

— Duceţi-l în arestul Daci eniin 

Era semnul cel mai evident, pentru Poujade, că 
inspectorul are toate datele în legătură cu activitatea 
lui. Altfel, nu ar fi... 

A doua zi, anchetatorii au la îndemînă și rezultatul 
verificărilor ordonate de Banu la toate tîrgurile şi 
oboarele din judeţ, ca să se afle dacă se vînd porcii 
furaţi. S-a stabilit că porcii fuseseră însemnați de 

unităţile de unde se furaseră, ceea ce uşura sarcina 
identificării. S-au găsit cîțiva porci în oborul de la 
Smiîrdioasa. Proprietarii sînt chemați spre „recu- 
noaştere“. Se identifică și omul ce-i vindea. „Este din 
Pereţeni. De la el i-am cumpărat. Am dat 1000 lei 
pe unul“, spuse omul ce-i cumpărase. 1000 de lei 
grăsunul, frumoasă afacere: 70 de grăsuni, egal 
șaptezeci de mii ; și cu alții 60... 

Se ordonă identificarea lui. Este găsit. Nu se aş- 
tepta să fie căutat de organele de miliție. Locuia în- 
tr-o casă arătoasă, cu etaj, împrejmuită de un gard 
orb de ciment, care împiedica orice vedere spre 
curte. Omul, auzind uruitul mașinii, încercase să se 
ascundă, dar nu a mai avut timp. „Ce vreţi de la 
mine, domnule ? La mine, porci ?! Ferească sfîntul ! 
De Crăciun am tăiat doi curcani, ca să zic şi eu că a 
fost sărbătoare... M-a ferit dumnezeu să am porci. 
Nici nu mănînc carne de porc. Di eu sint și... sec- 
tant !“ 

Într-adevăr, la percheziția efecti nu s-a găsit 
nimic. Omul avea însă o fată, care locuia la cîteva 
case de el. „Acolo cred că i-a dus“, își spuse în gînd 
maiorul Melinte. Se repezi într-acolo şi găsi ceea ce 
aştepta. Fiica intermediarului îi ascunsese în spatele 
casei. S-au găsit 4 porci cu ,„,semnalmentele“ coope- 
rativei. 

Este rîndul sectantului să fie adus la miliția ju- 
dețeană. 

Existau, de acum, probe certe că Poujade era ini-. 
țiatorul furtului. Confirmase și sectantul acest lucru. 
Este adus Poujade. 

— A venit momentul să ne spui adevărul, i se 
adresă pe o voce calmă maiorul Melinte. 

— Asta am făcut și pînă acum. lar dacă vă ima- 
ginaţi că am să recunosc ce doriţi dumneavoastră, 

numai pentru a vă fi pe plac, vă înşelaţi. Sînt nevi- 
novat. 

— Da, nevinovat ?! Săracul nevinovat! Ia uita- 
ți-vă, ajunse un nevinovat chiar în arestul miliției 
judeţului... Și asta cum? Cu aprobarea șefului de ju- 
deț ! Păi adică, amice Poujade, crezi dumneata că 
inspectorul şef ar aproba o încarcerare dacă nu ar fi 
sigur de vinovăția celui în cauză ?! 

Intră pe ușă inspectorul șef. Poujade se scoală 
automat în picioare. 

— 'Ţi-am atras atenţia să fii serios, Poujade ! 

— Sint serios, tovarășe comandant. 

— Dacă-i aşa, atunci să lucrăm... Ce-ţi spune nu- 
mele de Biblie ? 

— Biblie ? O carte sfîntă... 

— O fi cartea sfîntă, dar eu mă refer la Biblie, 
complicele dumitale. 

Ochii mici, ca de asiatic, ai lui Poujade se făcură 
parcă mai mari... Sarcasmul și dirzenia lui încep să 
cedeze, să alunece, își zice în gînd maiorul, „spre 
dezorientare“, ca acul unei busole, sub influenţa unei 
surse magnetice... Privirea-i atentă caută cu fixitate 
ochii colonelului și ai maiorului. Cei doi nu-l slă- 
besc cu întrebările. Poujade vede că nu mai are chip 
de justificări. Privirea-i cade pe piept, umerii îi alu- 
necă parcă și ei în jos, odată cu mîinile sprijinite 
pînă atunci pe rama biroului. 

— Recunosc, am furat, sînt hoţ... bolborosește el. 
__— Aţi avut dreptate cînd ne-aţi spus că trebuie să 

avem răbdare, tovarășe colonel! exclamă maiorul 
Melinte. El era hoţul ! 

— Acum, să-i adunăm pe toţi! Aici, într-adevăr, 
este vorba de o întreagă bandă. Să nu uităm însă că 
trebuie găsiţi și porcii. Așa că, măi băieți, să încer- 
căm să recuperăm prejudiciul sută la sută ! 

De la sectant și Poujade, maiorul Melinte și Se- 
cuiu ajunseră la ceilalţi complici, întregul clan. 

Poujade recunoscu, pină la urmă, furtul celor '70 
de porci de la ferma Burdea, cum şi cealaltă serie, 
de 60 de porci, în greutate de peste 100 de kilo- 
grame, de la ferma Săceni. 

— La prima vedere, pare a fi vorba de fapte mai 
mărunte. Să ne gindim însă la eforturile ce se fac 
pentru sporirea şeptelului — le spuse colaboratorilor 
săi inspectorul Banu. Banda asta de hoți a acţionat 
împotriva acestor eforturi. Plus specula, plus îmbo- 
găţirea pe spinarea oamenilor... 

Cuvinte simple... Dar care spun destul. 


£ Pa pa 


_ Musafiri care nu se 


——[ -. 
— > 
-n -oe nea .—— 


Era o dimineață senină, ca un zîmbet de fată. 
Ploaia din ajun, vijelioasă, limpezise cerul. Cei de 
la punctul de control al circulației anunță prin sta- 
tie că Mercedesul de culoare închisă și-a făcut din 
nou apariția. Duce în el o femeie şi un bărbat. S-a 
îndreptat spre sud, spre Dunăre. 

Apariţia aceluiași Mercedes, pentru a treia oară, 
în această zonă, cu aceleaşi feţe la geam, a trezit sus- 
piciuni. Care să fie scopul acestor reveniri repetate ? 

Se întreprind măsuri adecvate, pentru a repera ce 
e de reperat... 

Musafirii depășesc pe șosea o unitate militară. Ru- 
lează o bucată de vreme cu aproape 150 la oră, după 
care se înapoiază, căutînd parcă să scape de echipa- 
jul de circulaţie de pe traseu, sau, cine ştie, de vreun 
alt echipaj din șirul cel mare de maşini... 

În dreptul drumului ce duce spre unitate, mașina 
încremeneșşte circa zece minute. Bărbatul dinăuntru 
coboară apoi ridică capota mașinii, pentru a „repara 
ceva“. Tot timpul însă priveşte, pe furiș, spre ce fac 
militarii din unitate. Execută, mascat, și niște foto- 
grafii, cu un aparat dotat cu un teleobiectiv puternic, 
deși chiar acolo se află un semn foarte clar: foto- 
grafierea interzisă. 

Dinspre unitate vine spre şosea o patrulă militară. 
Văziînd-o, străinul a demarat cu mare viteză, îndrep- 
tindu-se spre oraș. Merge direct la hotelul „Central“. 
Parchează mașina în faţa acestuia. Urcă apoi în ca- 
mera pe care și-o rezervase, dar numai după cinci 
minute coboară, avînd în mină o valiză mică de voiaj. 
Se îndreaptă, pe jos, spre autogară. Studiază afişele 
cu traseul autobuzelor. Așteaptă, privind, plecarea 
mai multor mașini. Apoi ia o hotăriîre bruscă... Deşi 
autobuzul care îl interesa este pus în mișcare, se urcă 
din mers. Este tocmai autobuzul ce face legătura cu 
localitatea unde se află unitatea militară. 

La prima staţie, în autobuz se urcă şi doi muncitori. 
Au la ei cabluri telefonice, ca să repare, probabil, 
niște linii. Din cînd în cînd, își aruncă privirile spre 
străin. 

Soţia străinului a rămas la hotel. Se odihnește. În 
stradă, un autobuz al O.J.T.-ului, vrind să întoarcă, 

a tamponat ușor maşina cu număr de T.C. parcată în 
fața hotelului. Recepţionerul s-a sesizat şi a urcat re- 
pede, sunînd la ușa camerei unde erau cazaţi străinii. 
După mai multe insistențe, și-a făcut apariţia 
doamna. l-au fost relatate cele întimplate. Au cobo- 
rît în stradă, să vadă autoturismul. Anunţate fiind, 
au sosit de îndată la faţa locului, cum era normal, 
organele de miliţie. Şoferul de pe autobuz și-a re- 
cunoscut vinovăția şi s-a angajat să remedieze ava- 
ria, care nu era cine ştie ce. 

În timp ce soţia străinului era încă în stradă, par- 
lamentîind cu şoferul, recepţionerul reveni în ca- 
mera străinilor spre a chema la telefon femeia de 
servici. Îşi aruncă ochii prin cameră și... descoperi un 
carnet cu diferite însemnări, care i se părură inte- 
resante. După circa 30 de minute, soţia străinului 
s-a întors în cameră, dar nu a sesizat nimic despre 


„vizita“ făcută în lipsa ei. 


Străinul coboră din autobuz și, discret, făcîndu-se 
că cercetează cu privirea cîmpul, că „admiră“ cultu- 
rile de grîu, se apropie mult de unitatea militară. 
„Admira“ de data aceasta, hărnicia soldaţilor din in- 
terior... De aici, el putea uşor observa şi fotografia 
modul de amplasare al unităţii, precum și staţia ra- 
dar, de curînd instalată... Surizător, se înapoia la ho- 
tel cu același autobuz. Soţia îi relatează cele întim- 
plate. Revoltat, omul coboară să-și vadă mașina. 
Avaria fusese, între timp, remediată, aşa că aproape 
nu se mai cunoșteau urmele. Mulţumit, urcă din nou 
în cameră, ca să se odihnească. 

Din analiza atentă a fotocopiilor de pe carnetul de 
însemnări, o filă a reținut atenţia colonelului Banu. 
Pe ea erau notate indicativele unităţii militare, pre- 
cum și numerele ei de telefon. Aceste date consti- 
tuiau secrete de serviciu, și ele nu puteau fi obţinute 
decît dintr-o sursă aflată acolo, în unitate. 

Inspectorul şef ordonă să se facă o verificare 
atentă a musafirului străin, folosindu-se toate măsu- 
rile adecvate. 

Se stabilește că străinul sosise în ţară în anul 197... 
vara. Pînă atunci, fusese în mai multe ţări din Eu- 
ropa Occidentală și, evident, văzuse şi auzise multe. 
Era un tip scund, cu faţa rotundă, cu ochi mici, as- 
cunși sub niște sprîncene stufoase. Nasul coroiat, dar 
estompat oarecum de mustața neagră. Întotdeauna 
umbla proaspăt ras şi cu o ţinută foarte îngrijită, 
după ultima expresie a modei. Vorbea destul de bine 
românește. Cum de învățase atît de repede ? Se află, 
în sfîrșit, că era fiul unui emigrant român, care ți- 
nuse ca progenitura-i să ştie și limba țării unde. se 
născuse. Pe timpul cît locuise în Occident se știa că 
se ocupa cu contactarea românilor, în scopuri de ex- 
ploatare informativă... 

Comportamentul luiera auster. Nu-și făcea nici- 
odată relaţii intime cu alte persoane, prefera tovără- 
şia unei cărţi uşoare... Băutură, aproape deloc. În 
schimb, era un mare consumator de cafea. Invidia 
realizările obținute de România și — mărturisea — 
că nu se aştepta ca în țara lui Dracula să nu existe 
manifestări de violenţă, că potrivnic propagandei de 

acasă a găsit o lume evoluată, pașnică, deschisă, prie- 
tenoasă şi n-a auzit de nici un fel de reţinere politică. 

Se afirma deci ca un prieten loial şi entuziast al 
poporului nostru. 


Cetăţeanul străin părăsește însă localitatea în 
grabă. Cei care au reperat datele certe ce probau 
existenţa unui spion au fost dezamăgiți. 

— Nu-i nimic! le-a spus colonelul Banu iscusiți- 
lor săi lucrători Iliescu şi Floareş. Pe străinul ăsta îl 
interesează, cum am văzut, ceva de la noi. Cu sigu- 
ranță, va reveni. Noi îl vom aștepta... 


„.Și, după alte trei săptămîni, același Mercedes, cu 
același străin, își face din nou apariţia în judeţ. Se 
iau măsurile ce se impun. De data aceasta, maşina 
părăsește orașul-capitală de judeţ și se îndreaptă 
spre zona de vest. Face însă primul popas în orașul 
de pe Vedea. Străinul, după ce se asigură că nu-i 
urmărit, se îndreaptă, pe jos, spre parcul orașului. 
Se așază pe o bancă, scoate din buzunar un ziar și 
se preface că-l citește. Din cînd în cînd, privește tre- 
cătorii care se perindă prin faţa sa. La un moment 
dat, își face apariția un bărbat care ia loc pe aceeași 
bancă și, ca omul în parc, venit să se relaxeze, intră 
în vorbă... Cei doi fac nu numai un schimb de cu- 
vinte, ci, discret, ca din greşeală, și de cărţi, după 
care se despart, luînd-o în direcții opuse. 

Verificările efectuate au stabilit că bărbatul care 
fusese contactat de străin se numeşte Vangu Varade, 
profesor la unul din licee, fiul unui fost politician 
burghez. Vangu era bine cunoscut în oraş. 

Despre acest profesor se ştia că, în tot timpul stu- 
denţiei, călătorise frecvent, ca' sportiv, în ţări străine. 
Într-o asemenea deplasare, într-una din zile, s-a des- 
prins de grup, intrind într-un magazin de filate- 
lie. Aici s-a oprit îndelung asupra unei colecţii pe 
care, ca filatelist pasionat, ar fi vrut s-o cumpere. 
Făcîndu-și socoteala banilor, a realizat că are 
suma necesară, dar că prețul era cam pipărat. Nu 
s-a îndurat nici să cumpere, nici să părăsească ma- 
gazinul, continuînd să soarbă din ochi dreptunghiu- 
rile minuscule de hirtie colorată. Captivat de colecţie 
nu luase în seamnă faptul că și el, la rîndu-i, era stu- 
diat, cu deosebită atenţie, de un alt bărbat ce se afla 
în magazin. După cîtva timp a plecat, fără să ia vreo 
hotărîre. A hoinărit cît a hoinărit prin oraş, apoi a 
trecut din nou pe la magazinul filatelic, cu gîndul 
să mai vadă încă o dată acea serie frumoasă de tim- 
bre. Dar colecţia dispăruse. Vînzătoarea l-a informat, 
cu amabilitate, că „fusese cumpărată de dumnealui“, 
arătîndu-i un individ ce se uita la el. Individul s-a şi 
apropiat și, pe un ton politicos, s-a oferit să renunţe 
la timbre, mai ales, zicea el, că și-a dat seama, după 
accent, după felul în care vorbea studentul, că este 
vorba de un român... Pe el, continuă celălalt, îl leagă 
multe amintiri de acest „minunat colţ de lume“. Ba, 
mai mult, auzind că Vangu este un filatelist pasio- 
nat, proaspăta cunoștință l-a invitat să-i arate co- 
lecţia lui şi să viziteze împreună clubul filateliștilor 
din localitate. Fără să bănuiască nimic, Vangu s-a 

lăsat condus de străin într-o casă așezată pe una din 
străzile mai retrase ale marelui oraş. 

— Aici este unul din cluburile filateliștilor, frec- 
ventat însă numai de lumea bună, i-a zis celălalt, de 
data aceasta în româneşte. Într-o românească cu ac- 
cent străin... 

Și Vangu a găsit acolo, într-adevăr, diverse publi- 
caţii despre timbre, multe panouri pe care erau ex- 
puse rarităţi, ba chiar şi vreo doi colecționari prinși 
în discuţii febrile. Posedau clasoare bine garnisite cu 
timbre, pe care erau „dispuși“ să le schimbe. Vangu, 
priceput în ale filateliei, și-a dat uşor seama că erau 
niște ageamii. Și şi-a zis că ar putea profita de in- 
competența lor, maiales că bărbatul din magazin îl 
tot îndemna să ia cît mai multe timbre chiar dacă 
n-are bani suficienți, pentru moment. O să-i împru- 
mute el, urmînd ca Vangu să îi restituie, cînd acesta 
va veni în România unde vrea să-și petreacă conce- 
diul. Și Vangu a fost de acord... 

După un an, bărbatul acela, pe care Vangu nici 
măcar nu ştia bine cum îl cheamă, a venit în ţară, 
aducindu-i în dar niște timbre rîvnite... I-a mai adus 
niște clasoare legate în piele şi niște cataloage din- 
tre cele mai interesante. Omul maiavea asupra lui 
și niște serii de timbre care nu figurau printre „da- 
ruri“. Serii din rarităţile cu totul excepţionale. În- 
trebat de preţul acestora, celălalt i-a răspuns că nu-i 
cere bani, ci doar niște mici „comisioane“. 

— Şi dacă refuz comisioanele ? a întrebat Vangu. 

— Atunci, ai să ajungi la închisoare, i-a răspuns, 
calm, străinul, sfidîndu-l. Aşa, ca să plătești cu vîrf 
și îndesat timbrele pe care le-ai primit! Dacă vrei 
să te convingi, uite facturile cu valoarea tuturor tim- 
brelor în cauză, a continuat el. Autorităţile româ- 
neşti n-o să-ţi ierte că ai achiziționat timbre repre- 

zentind figuri proeminente ale fascismului din 
străinătate și din România de altădată. Asta-i „lite- 
ratură interzisă“, înţelegi ?!... Ca să nu-ţi mai spun 
că îți pot pune la dispoziţie filme care te înfățișează 
stind de vorbă prietenește cu doi indivizi. Vrei să-ţi 
spun cine sînt aceștia ?... Am impresia că ești destul 
de isteț să pricepi ce „bucurie“ vor produce aceste 
fotografii dacă le voi preda... știi tu unde. Să nu uit! 
Vrei să-mi plăteşti și datoriile? Conform acestor acte 
oficiale, pe care aiavut proasta inspiraţie să le sem- 
nezi, fără să le citeşti cu atenţie, îmi datorezi 127.500 
dolari. Ești amabil ?!... 

Și Vangu s-a simţit pierdut, prins într-un laţ strîns 
și necruţător. Individul nu glumea deloc şi el era 
victima. Neavînd încotro, a acceptat să-l ajute. 

"Vezi, ai grijă, nu încerca sas ne CUC Cage aa 
Sim şi-n gaură de şarpe şi e vai de pielea tal... 

Așa a ajuns profesorul nostru să furnizeze infor- 
mații unui agent străin. 

La început, i s-au cerut date despre unele eveni- 
mente din ţară, despre unii oameni cu funcții de 
răspundere... Ulterior, lucrurile au luat amploare. I 
se cereau date din ce în ce mai complicate, mai greu 
de procurat, din domeniul economic, militar.... Străi- 
nul identificase în judeţ o unitate specială și i-a ce- 
rut să folosească toate mijloacele pentru a-i stabili 
programul de lucru, aparatura cu care este dotată etc. 

Vangu s-a simţit speriat de „perspectivele“ pe care 
i le deschisese grava încurcătură în care intrase. Se- 
sizîndu-i frămîntarea, soţia, care abia se întorsese de 
la maternitate, unde dăduse naştere unui băiat, l-a 
tot descusut, pînă a aflat totul. 

— Trebuie să mergi urgent la securitate şi să is- 
toriseşti tot ce ţi s-a întîmplat! 

— Mulţumesc de sfat, a răspuns Vangu. Crezi c-o 
să mă creadă cineva ?! Doar ştii cine a fost tată] 
meu... 

— Or să te creadă, n-or să te creadă, asta o să ve- 
dem ! Dar tu trebuie să te duci neapărat. Dacă nu 
te duci tu, mă duc eu. Gindeşte-te la copilul nostru, 
Singura salvare este adevărul și recunoașterea gre- 
șelii. Singura ! Singura ! 

Vangu nu și-a ascultat soția, a continuat aventura 
în care intrase. Nevastă-sa însă nu l-a slăbit şi pînă 
la urmă, s-a dus în audienţă la inspectorul şei, căruia 
i-a povestit tot ce reușise să afle sau să deducă în 
legătură cu încurcătura în care intrase soțul ei, spu- 
nîndu-i că acesta ar recunoaşte, dar nu are curajul 
necesar... 

O vreme, s-a părut că Vangu, în sfîrşit, a renunțat 
la „activitatea“ sa... Nu l-a mai căutat nimeni, pînă 
în momentul cînd același bărbat cu care se întilnise 
în magazinul de filatelie din străinătate — şi cu care, 
ulterior, s-a întîlnit în parcul orașului — l-a vizitat 
acasă. Soţia profesorului, deşi n-a asistat la discuţii 
decit foarte puţină vreme, timp în care i-a servit cu 
cafele și în care s-au schimbat amabilităţile de cir- 
cumstanță, a fost totuși numai urechi... Trebuia 
să-și salveze copilul, bărbatul, să se salveze pe ea... 
Trebuia ! 


— ...Toate bune, dar datele găsite în carnetul de 
însemnări al străinului nu puteau fi furnizate decit 
de unul din personalul unității militare, zise colone- 
lul Banu la analiza cazului. Trebuie să vedem dacă 
nu cumva profesorul nostru și-a creat acolo vreo 
relaţie. 

Se fac investigări şi verificări în rîndul cadrelor 
unităţii. Datele conduc spre un oarecare Niki, tele- 
fonistul unităţii, originar dintr-un sat din Banat şi 
stabilit ulterior, împreună cu mama sa, într-o comună 
din sudul județului. Pină la încorporarea în armată, 
Niki lucrase la o întreprindere din oraşul de pe Ve- 
dea și, paralel, urmase și liceul, la seral. Coincidenţa 
a făcut să-l aibă ca profesor de germană chiar pe 
Vangu. Niki, așadar, ar fi putut furniza acele date 
care constituiau secret de serviciu (indicativele și 
numerele de telefon). 

După mai multe verificări se stabileşte că Niki, în 
timpul permisiilor, se deplasa, de fiecare dată, în ora- 
șul de pe Vedea, unde se întîlnea cu Vangu. Vangu 
avea grijă să-l exploateze „în orb“, adică fără ca Niki 
să-și dea seama, oferindu-i, în schimb, o serie de 
„atenţii“. După care Vangu transmitea informațiile 
obținute străinului, cu care se întîlnea în oraș sau, 
uneori, la Bucureşti. 

Pentru a-l împiedica pe diplomat să intre, în con- 
tinuare, în posesia unor date secrete, se hotărăște 
chemarea la organele de securitate a lui Vangu. 

Prezentîndu-se, Vangu arboră iniţial figura unui 
om ocupat, teribil de ocupat, deci deranjat acum din- 
tr-ale lui... și oricum surprins de această invitație. 
L-ă luat pe „nu“ în braţe şi nu înceta să-și manifeste 
mirarea și indignarea. 

La un semn al inspectorului șef — intră în birou 
soția lui Vangu. Era palidă, cu ochii încercănați şi 
umezi. 

— Omule, în numele copilului, al dragostei noas- 
tre, în numele vieţii noastre cinstite de pînă acum, 
spune adevărul, spune tot, tot, rosti femeia printre 
lacrimi şi cu un ultim licăr de speranţă. 

Apariţia neveste-si a fost un veritabil șoc. 

— Vangule ! interveni colonelul Banu. Soţia ta a 
făcut tot ce e posibil să te salveze. A venit la noi de la 
bun început. Ştim cum ai fost șantajat şi de ce ai 
tăcut pînă acum. Și așa e destul de tirziu pentru tine 
Și va trebui să dai socoteală oamenilor, dar mai ai 
timpul să repari ce se mai poate repara. Oricum — 
mulțumește femeii tale. Altfel, acum era mult prea 
tirziu. 

Pe faţa lui Vangu încep să se prelingă dire de 
transpiraţie. Buzele-i tremurau. Se uita cînd la ne- 
vastă, cînd la Banu. Cîtva timp s-a lăsat o tăcere ab- 
solută ; Vangu își auzea respiraţia, iar bătăile inimii 
le simţea în git. 

— Am să vă spun cum a fost, zise el, în cele din 
urmă. Am să vă spun. Am fost şi prost şi laş. Dece nu 
te-am ascultat la timp, femeie ? 

— Lasă Vangule, lasă lamentările. Încearcă să ne 
fii de folos măcar acum. Fii om! Fii bărbat! Măcar 
acum ! 

Și, într-adevăr, Vangu a relatat, cu lux de amă- 
nunte despre cele ce i se întîmplaseră în străinătate, 
despre legăturile lui cu „filatelistul“ pe care-l cu- 
noscuse acolo și cu care apoi se întilnea în ţară, fur- 
nizindu-i fel de fel de date... Şi cum, prin interme- 
diul unui fost elev de liceu, acum militar în termen 
la unitatea militară, a obţinut acele date militare şi 
toate amănuntele acestor evenimente. 


= 


La analiza finală ce a avut loc la inspectoratul şei, 
după ce s-au tras concluziile, Banu simți nevoia să 
povestească colaboratorilor lui apropiaţi un caz simi- 
lar, petrecut cu ani în urmă. 

„„Comandantul meu de atunci, colonelul Firulescu, 
studia cu atenţie conţinutul ultimei piese din dosar... 
Se clarificaseră, într-o oarecare măsură, lucrurile : 
Beker va sosi în marele oraș din sud peste trei zile, 
cu rapidul „Traian“, după-amiază, și va locui, pentru 
început, la hotelul „Palace“. 

— Înţelegi, Banule ? mi s-a adresat comandantul. 
Individul vine să ia legătura cu agenții care i-au cu- 
les informaţii, pentru a le transmite afară. Lucrul e 
cert. Întrebarea e însă de ce nu le transmit prin ra- 
dio ? Probabil, pentru că așa este stabilit, pentru că 
așa socotesc ei că e „mai sigur“. Apoi, insul are un 
pretext plauzibil de vizită : vine, ca turist, să-şi vadă 
părinţii. 

— Sînt de aceeași părere cu dumneavoastră, i-am 
răspuns eu. 

— Mda, mulţumesc ! În fine, căpitane Banu, ai 
misiunea de a-l supraveghea cu atenţie pe acest „tu- 
rist“. Vei răspunde personal de acest lucru. Îi ai la 
îndemînă şi pe locotenenţii Guriţă și Mărcuș. Ai grijă 
să nu se comită greșeli. Ei abia au ieșit din facultate 
şi n-au experienţă. E clar ? 

După un „Am înţeles !“ hotărît, m-am îndreptat 
spre locul misiunii. 


De la intrarea pe poarta Stamorei, Beker încerca 
un sentiment deosebit, pe care nu-l trăise de ani de 
zile. Constata, uimit, transformarea peisajului roma- 
nesc. Dorul de ţara pe care o părăsise cu douăzeci de 
ani în urmă nu se stinsese definitiv. Ba, parcă, dim- 
potrivă, îl încerca mai tare... Era nerăbdător să 

ajungă cît mai repede, să-și revadă familia şi locurile 
unde și-a petrecut copilăria. Ar fi fost şi mai entu- 
ziasmat de revedere, dacă nu l-ar fi apăsat pe con- 
știință însărcinarea primită de la şefii lui, nişte 
transfugi fără scrupule, puşi în slujba spionajului 
străin. Feţele lor îi apăreau în umbră, amenințătoare, 
şi îi stricau buna dispoziţie. li părea rău că accep- 
tase, dar acum era prea tirziu ; ştia că nu se glumeşte 
cu asemenea indivizi. „Traianul“ alerga nebunește și 
Beker nu contenea să se încînte, la fereastra com- 
partimentului, de priveliștea românească. 

Începu să-și pregătească bagajele, recapitulînd, in- 
stinctiv, tot ceea ce avea de făcut. 

„„„Va locui un timp la hotelul „Palace“. Se va putea 
plimba prin oraș, dar, luni seara, va trebui să fie 
neapărat la întîlnire. Cine vor fi cei doi indivizi ? 
Unul îi va da un pachet de ţigări „Winston“, în par- 
cul de lingă liceu ; celălalt, trei copii după tablouri 
de Grigorescu. „Nu ne faci decît un simplu comision“, 
i se spusese... 

leşi pe culoar și deschise un geam. Văzu oraşul în 
care trebuia să coboare. Sorbi cu nesaţ aerul rece, 
înviorător. Privi, uimit, spre siluetele gigantice ale 
construcţiilor industriale de la poarta de vest a ora- 
șului. Simţi bucurie și chiar mîndrie. Apoi, dintr-o 
dată, plecă cu umilinţă capul... 


* 


Am întins pe biroul comandantului lista călătorilor 
sosiți în acea zi la hotel : doi soţi din Italia, o bătrînă 
din Austria, cinci tineri floretişti suedezi și un spa- 
niol cu nume românesc, Beker Adrian Vică. Cu un 
creion negru, am subliniat numele lui Vică. 

Raportez, tovarășe colonel, că, identificind mai 
multe familii cu numele de Beker, am dat de un 
anume Beker Adrian pe Calea Dunării. Are un fiu 
stabilit în Occident, de la care primește, sporadic, 
scrisori. Scrisori care vin din Spania sau din alte 
țări occidentale. Mărcuș l-a supravegheat pe oaspete. 
La părinţi nu s-a dus încă, nu prea se simte-n largul 
lui, e cam stînjenit, stîngaci, poate fricos. Nu s-a în- 
tilnit, deocamdată, cu nimeni. 

— Ce-i cu casa asta ? — întrebă comandantul, pri- 
vind atent o fotografie înfățișind o căsuţă cu trei ca- 
mere şi cîteva dependinţe lipite de ele, toate acope- 
rite cu iederă și cu viţă de vie. 

— E casa părintească a lui Beker. 

— Mada. Perfect. Foarte bine. Continuaţi urmări- 
rea ! Dealtfel „prietenul“ nostru se va întilni mîine 
cu cineva ! Știm precis asta ! Ia-l ca ajutor pe Guriţă 
şi nu scăpaţi nici o clipă din vedere „legătura“ cu 
care se va întiîlni. Pe Beker să-l „conducă“ Mărcuș 
la reîntoarcerea la hotel. 

— De-aș da ochi cu Barnave, aș fi un om fericit! 
N-o fi ăsta ? Îl căutăm de atîta timp! 

— Nu este exclus să fie chiar Barnave, dar pot fi 
și alții. După acţiunea de mîine, raportați ! Cred că 
vă vor mai trebui ajutoare. 

Vorbele colonelului sunară într-un fel ciudat... 

„Șeful știe ceva“, mi-am zis. 

M-am simţit dintr-o dată cuprins de nerăbdarea cu 
care porneşti, de regulă, la o misiune mai grea, mai 


deosebită... 
* 


Tot întinsul grădinii „Sfîntul Dumitru“ vuia sub 
larma clopotelor de vecernie ale catedralei, cînd, pe 
banca de lîngă clopotniță, s-a aşezat un ins blond, 

cam de vreo 30 de ani, cu o barbă scurtă, cu ochelari 
negri. Avea alura unui om liniștit, ieșit să se recreeze. 
De la un timp, a început să privească iscoditor, dar 
discret, în jur, ca şi cum ar fi aşteptat pe cineva. 

De bancă s-a apropiat, cu aparentă indiferenţă, un 
alt individ cu același aer al unuia ieșit la promenadă. 
Privea, ca din întîmplare, spre necunoscutul care sco- 
tea, ostentativ, o țigară dintr-un pachet ,, Winston“. 
Ceru voie să se așeze. Urmă un moment de tăcere, 
de parcă cei doi s-ar fi ignorat reciproc... Dar „tu- 
ristul“ Vică face, maşinal, gestul de a-şi căuta o ți- 
gară. Necunoscutul i-a întins pachetul, invitîndu-l... 
Numai un ochi experimentat ar fi putut observa că, 
în același timp, îi înmînase un al doilea pachet, 
neînceput. 

Au mai schimbat, ceremonios, cîteva vorbe, apoi 
s-au salutat cu indiferenţă, ca oamenii ce se întilnesc 
pentru prima oară. Bărbosul plecă primul, ameste- 
cîndu-se printre oamenii ieşiţi la plimbare pe bule- 
vard. A mers un timp agale, apoi a grăbit pasul. 

— Fir-ar să fie ! Asta nu-i Barnave ! 


* 


Taxiul îl aduse pe Vică la casa părinților săi. 
Cei doi ofițeri își parcaseră mașina într-o fundătură, 
în imediata apropiere a casei cu numărul 15, și aş- 
teptau. 

— Mă tot bate gîndul la pachetul ăla cu țigări, pe 
care l-a luat Vică ! Ce-o fi putut, oare, să-i transmită 
filfizonul ăla bărbos de Wagner ? 

— Ce altceva, Guriţă, decît informații ? replică 
scurt Mărcuş. 

— Filfizon-nefilfizon, Wagner lucrează la un insti- 
tut de cercetări ! E prieten la toartă şi cu fiul direc- 

torului, are intrare liberă în biroul lui, ba şi în casa 
lui, aşa că... i 

Cînd am sosit lingă ei, le-am curmat sporovăiala. 
Linişte şi atenţie ! le-am cerut. În acel moment, pe 
străduţa lui Adrian Beker apăru o Warsawă vișinie, 
care se opri lîngă chioşcul de răcoritoare. 

— Un taxi, șopti Mărcuș. L-o fi comandat Vică 
mai înainte. În orice caz, nu-i cel cu care a venit. Ce 
facem, tovarășe căpitan ? 

— Aşteptăm. 

S-a mai scurs un timp, cam 15—20 de minute. 
Dinspre casa lui Adrian Beker se auzeau, neclare, 
mai multe voci de bărbaţi, apoi un plinset de femeie, 
provocat, desigur, de emoția neașteptatei apariţii a 
lui Vică. 

Forfota se prelungi pînă noaptea tirziu. 

La ora şase dimineaţa, pe strada cu pricina își făcu 
apariţia, din nou, un taxi. 

— L-o fi comandat „turistul“, ca să-l ducă la ho- 
tel... sau în altă parte... șopti unul dintre cei doi ofi- 
teri. Are aceeași culoare și acelaşi număr ? 

— Nu. O să ne convingem ! 

Din Warsawa vişinie cobori un om în vîrstă, cu 
un geamantan de mărime mijlocie. Avea pălărie cu 
boruri late, purta şi el ochelari fumurii. Tacticos şi 
prudent s-a îndreptat spre casa lui Beker. 

— Ei, dar ce-mi văd ochii ? ! 

Ofiţerul mai scoase o dată fotografia din buzunar. 

— Fraţilor, ăsta-i Barnave ! 

Individul cu ochelari fumurii se uita grijuliu în jur, 
apoi s-a oprit în poarta lui Beker. A bătut scurt, de 
trei ori. I s-a deschis încet şi străinul a intrat fără 
vorbă. i 

Orele 6 şi 25 de minute... Vică și Barvane stăteau 
sub halingar. Discutau încet, dar gesticulau aprins. 

Din locul meu, bine ales, tocmai pregăteam un me- 
saj pentru șef, cînd am auzit prin radio vocea co- 
mandantului : 

— Ce face eroul nostru ? 

— Adică eroii, tovarășe comandant! M-am con- 
vins că sînteţi un profet ! Dar, să ştiţi, nu-i timp de 
pierdut. Schimbaţi, vă rog, canalul, continuai eu. 
„Prietenul meu cel vechi“ a apărut de o oră și ceva 
în urmă. Are cu el un geamantan. Acum face o con- 
versație cu amabilul musafir... Mărcuș îmi aduce ves- 
tea că i-a predat „marfa“, care se află pe masă. Se 
pare că nu se grăbesc să plece la gară. Totuşi, aș 
zice că trebuie să fiţi glonţ aici, să ridicați marfa, de- 
oarece timpul s-a înseninat. Trimiteţi ajutoare ! 

— Mă bucură înseninarea timpului, dar nu tre- 
buie să grăbim ridicarea „mărfii“. Să vedem, mai în- 
tii, unde a stat pînă acum, în ce condiţii şi cine mai 
știe de ea. 

— Tovarășe șef, acum e cel mai bun timp. Vă rog, 
grăbiţi-vă, altfel riscăm să pierdem „marfa“. Şi ştiţi 
cît de mult am umblat pînă am găsit-o !... 

— Nu mai am nimic de adăugat, fă ce ţi-am spus, 
Banule ! 

— Tovarăşe şef... 

— Continuaţi în aceeași formulă. Mărcuș va ră- 
mine acolo şi, la nevoie, va ţine legătura directă cu 
mine, iar dumneata și Guriţă știți ce aveţi de făcut. 
Executarea ! ne-a ordonat, scurt, comandantul. 

Pe moment cei doi ofiţeri au rămas nedumeriți. 

— De ce n-o vrea șeful să-i arestăm acum ? Au şi 
„materialul“ asupra lor ! I-am „sălta“ magistral, to- 
varăşe căpitan, zise nerăbdător Guriţă. 

— Măi Guriţă, să ştii că tot şeful nostru are drep- 
tate, zise Banu într-un tirziu. Vezi tu, activitatea asta 
a noastră presupune tact, răbdare, strategie. Noi prea 
am pornit în galop. Cum să-ţi spun eu ţie... Seful are 
dreptate ! De pildă, în cazul acesta : dacă i-am „sălta“ 
acum, așa cum am vrut noi, am face o mișcare gre- 
șită. Tipul este uns cu toate alifiile şi, în anchetă, va 
merge doar cu jumătate de măsură. Or, noi trebuie 
să-i stabilim toate legăturile ; eventual, unde lu- 
crează, unde domiciliază ; mai precis, unde s-a as- 
cuns de atiția ani! Asta este ideea șefului. Așa că... 
dragă Guriţă, noi mai avem de învăţat... 

În toiul acestor vorbe rostite mai mult în șoaptă, 
Mărcușş ne-a făcut atenţi că omul cu pălărie se pre- 
găteşte de plecare, lăsîndu-i lui Vică un pachet 
dreptunghiular. 

„Turistul“ nu era aşteptat de vreun taxi, aşa cum 
credeam noi, ci s-a urcat în autobuzul 1, de gară. 

— De-acum te afli în mîinile noastre, domnule 
Barnave ! mi-am zis eu, plasat pe undeva, prin 
apropiere. 

Controlat în toate mișcările, omul cu pălărie cu 
boruri late a fost descoperit în persoana lui Bazil 
Ilarie, economist la o întreprindere din țară, care 
executa importante lucrări de construcţii civile şi 
militare. Tocmai în acel timp întreprinderea respec- 
tivă construia un obiectiv deosebit, iar Bazil era la 
„curent cu evoluţia lui. 

Omul poseda buletin de capitală, unde figura și cu 
domiciliul stabil. În localitatea unde lucra i-a fost 
pusă la dispoziţie — aşa cum se obișnuiește — o gar- 
sonieră. Trecea ca o persoană de frunte în Între- 
prindere. 

În scurt timp, la adresa din București, menţionată 
în buletin, a fost găsit adevăratul Bazil Ilarie, econo- 

mist de profesie, căruia, cu vreo cîțiva ani în urmă, 
pe cînd călătorea de la Timișoara la București, i-a 
dispărut, în chip misterios, portofelul în care erau 
buletinul de identitate, o adeverinţă de la Ministerul 
construcţiilor, unde lucra, niște bani, precum și di- 
ploma de economist, în original. 

Omul a publicat dispariţia acestor acte, dar nu a 
reuşit să reintre în posesia lor. 

Acum, adevăratul Bazil părea să recunoască, în fo- 
tografia arătată, pe unul dintre „tovarășii“ lui de 
drum din timpul călătoriei cu pricina. 

— El este, tovarăşe căpitan. Acum sînt chiar sigur ! 
E] este ! A spus după un oarecare timp. 

Cercul s-a închis, probele adunate erau suficiente 
și zdrobitoare. 


Comandantul ne-a ordonat să trecem, simultan, la 
reținerea „turistului“ Vică, a spionului Bazil-Barnave 
şi a agentului Wagner. 


În biroul comandantului se aflau trei oameni. Stă- 
team în fotolii, fumind și întreţinîndu-ne cordial. 

— Să-mi permiteţi, tovarăşe colonel, să vă mărtu- 
risesc că, în dimineaţa aceea în care am hotărît să 
dăm buzna peste Barnave, ordinul dumneavoastră 


ne-a încurcat, ne-a nemulțumit într-un fel... Și ce 
mare dreptate aveaţi ! Vă cerem scuze ! 

— Nu-i cazul, Banule. E adevărat că tinereţea e 
cam pripită. Despre voi trei se poate spune că aţi lu- 
crat minunat. Vă felicit ! 

In oraşul de pe malul Vedei plouă înverșunat. O 
tăcere cenușie alunecă peste acoperișuri, peste as- 
faltul umed al şoselelor şi străzilor. 

Este încă lumină, o lumină de amurg de septem- 
brie. De sub podul de la Vedea se aude rîul bolbo- 
rosind. 

Dinspre capătul podului pornește un țipăt. Ciţiva 
indivizi dispar în goană mare peste terenul bilciului 
anual. Apoi, tot din aceeași direcție, apare, speriat 

parcă, un bărbat. Se uită în dreapta, în stinga. Fuge 
tot spre teren, ca și ceilalţi. Nu reușește însă să 
ajungă pînă acolo, pentru că două brațe puternice îl 
prind zdravăn ca într-un cleşte. Încearcă să scape, 
se zbate, dar... zadarnic. Se resemnează şi răsuflă 
greoi, degajînd în juru-i damiuri de alcool. 

Omul care-l imobilizase este foarte vinjos. Lao 
nouă încercare de eliberare este strins și mai tare. 

Îndată, tot dinspre pod, se aud strigăte : „Salvarea, 
salvarea ! Să vină repede salvarea și miliția! Re- 
pede, să vină salvarea și miliția...“ 

— Ce-i acolo, mă omule ? Acolo, sub pod, de un- 
de-ai fugit... 

Individul nu răspunde. Geme, iar ochii îi sînt tul- 
buri și părul răvăşit. Încearcă, din nou, să scape din 
braţele care l-au imobilizat. 

— Stai liniștit! se răsteşte celălalt. Spune ce-i 
acolo ? 

Individul rămîne însă tăcut. Și este împins, în- 
cet, încet, către locul cu pricina. | 

— Acolo-i Vancu, domnule, da, el, Vancu... în- 
cearcă el să vorbească, moale, fără vlagă, pe cînd se 
apropiau de pod. 

Rostogolit către piciorul podului, este găsit un ti- 
năr care geme. Salvarea — anunţată de la punctul 
de control din apropiere — sosește în goană. Tînărul 
este urcat pe targă şi expediat imediat la spital. Cu 
mașina circulaţiei, care sosește la timp, individul este 
dus la sediul miliției. 

x. 


Maiorul Fătu și căpitanul Tomescu sînt însărcinați 
de inspectorul şef cu efectuarea cercetărilor. 

— Tomescule, Vancu şi-a dat sfîrşitul, îi spune 
maiorul Fătu. 

O linişte grea îi cuprinde pe amîndoi. Se mișcă 
încet, cu pași tîrșiiţi, prin birou, gîndindu-se care să 
fie mobilul faptelor. Întunericul se lipeşte încet de 
ferestre, ca o nevăzută ureche, ascultind parcă tă- 
cerea din cameră. 

Maiorul sună la arest, ordonînd aducerea lui Han- 
ganu la anchetă. Apoi îi face semn lui Tomescu să 
aprindă lumina şi să-și pregătească mașina de scris. 

Hanganu este adus. Miasmele alcoolului dospit 
s-au risipit, dar faţa individului trădează încă sta- 
rea-i de mai-nainte : pomeţii obrazului şi nasul sint 
plini de pete, cînd vineţii, cînd galbene, ochii-i sint 
înroşiți, mîinile-i tremură. 

— Ia loc, îl invită maiorul. Hangane, cum zici că 
s-au petrecut faptele ? Te rog să ne relatezi tot ce 
s-a întimplat şi numai adevărul ; altfel ne pui pe 
drumuri și complici cazul; te complici și pe tine. 
Ştii, cred, ce spune legea privitor la mărturia min- 
cinoasă. Ai de ales deci și, în ceea ce te privește, 
n-am prea întîlnit cazuri ca ale dumitale, cînd indi- 
vizi care ajung să fie certați cu legea caută cu lu- 
mînarea, ca să zic așa, circumstanța cea agravantă... 

Hanganu, aşezat pe colţul scaunului, se uită spre 
parchet, de parcă i-ar fi căzut ceva, un obiect pe ca- 
re-l caută... Poate că se gîndește ce să declare. Maio- 
rul nu-l tulbură, îl lasă să-și adune gîndurile, să și 
le mistuie, să-şi facă ordine în ele. 

Afară, adierea vîntului înlătură ultimii nori. 

Hanganu îi priveşte cu atenţie pe cei din jur, pe 
căpitanul Tomescu, în mod special, dar de ce? 

— Dînsul este căpitanul Tomescu. Îl vei mai vedea 
și de-acum încolo, pentru că dinsul, împreună cu 
mine, trebuie să clarificăm piesa asta în care un rol 
îl are şi un anume Hanganu, precizează maiorul Fătu. 

Hanganu tresare, se mai uită o dată atent la căpi- 
tan, apoi îl măsoară cu privirea pe Fătu, apoi, din 
nou, pe Tomescu... 

— Numele, prenumele, virsta, adresa stabilă și 
cea nestabilă... îi cere căpitanul Tomescu. 

— Hanganu Lepădușş, mi se spune şi Lebădă, 29 de 
ani, în Plopii, răspunse Hanganu cu o voce ştearsă, 
în timp ce mașina de scris țăcăne sub degetele căpi- 
tanului, umplind golul dintre întrebare și răspuns. 

— Profesia ! 

Hanganu ezită. 

— Am lucrat la un şantier, la o centrală termică 
a I.C.M., ca mecanic, deşi am şi liceul... Acum, caut 
de lucru. 

— De ce nu mai ești la I.C.M. ? 

Hanganu tace. 

— Şi de cind cauţi de lucru? intervine maio- 
rul Fătu. 

Hanganu rămîne, mai departe, tăcut. Își desface 
șireturile de la pantofi (i s-au umflat picioarele?), își 
descheie nasturii scurtei, care răspîndește în jur un 
miros de tutun şi de băutură... 

— Tovarășul căpitan te-a întrebat ceva, îi amin- 
teşte maiorul Fătu. 

— De vreun an, aproape doi, răspunde Hanganu. 

Inspectorul şef se strecoară încet în biroul de an- 
chetă, întinde mîna celor doi ofițeri ridicați în pi- 
cioare, apoi se așază alături de Fătu. Hanganu își 
ridică fruntea şi-l privește cu insistenţă și pe noul 
venit. 


252 


— Cu Vancu cum zici că s-a întîmplat, Hangane? 
— Nu ştiu, cred că eram beat, răspunde Hanganu. 
— Şi Vancu era tot beat ? 

Hanganu ezită, îl mai priveşte o dată pe noul ve- 
nit, pe ceilalţi, mai privește podeaua, apoi : 

— Nu... sau poate că da, revine el repede. 

— Aţi băut împreună ? 

— Nu. 

— De ce l-ai lovit ? 

— Nu l-am loviteu. 

Inspectorul șef îl privește drept în faţă. Maşina se 
opreşte din țăcănit. 

— Cum zici că... nu l-ai lovit tu?! Atunci cine? 

— Nu, nu l-am lovit eu, de ce nu mă credeţi? pro- 
testează Hanganu... Altcineva l-a lovit. 

— Atunci de ce-ai fugit de lîngă capul podului, 
de lingă Vancu, tocmai cînd era în starea aceea? 

— Nu știu... eram beat... poate de teamă, nu știu... 
Erau însă acolo mai mulţi, era și unul înalt cu părul 
mare, cu laţe... Asta l-a lovit... Pe onoarea mea ! 

— Hangane, fii, te rog, mai ordonat în ce spui... 
intervine inspectorul. Tu zici că ai absolvit liceul, 
ești băiat cu școală. Te rog să povestești metodic. 
Aceasta înseamnă că trebuie s-o iei pas cu pas, de la - 
început, de cînd ai plecat de acasă; şi atunci, o să 
vezi că n-o să scapi nimic. Nu putem pierde timpul. 

— Da, tovarășe comandant, vă spun aşa, cum Zi- 
ceți, cronologic. De acasă am plecat pe la 9 dimi- 
neața. Am intrat la ,,Vedea“ să beau o răcoritoare, 
o tecola... 

Hanganu se opreşte brusc, lăsînd impresia că se 
gindește la ceva, doritor să nu scape nimic. 


— Şi? 
253 


— ...Si am băut două coniacuri, pentru că nu 
aveau tecola. După ce am mincat o friptură, am dat-o 
pe bere. 

— Răcoritoare la ,„,Vedea“, la restaurant !... De 
unde aveai bani ? intervine inspectorul. 

— Cum de unde? De la părinţi, răspunde Han- 
ganu, pe tonul cel mai firesc, ca și cînd acest lucru 
trebuia subînţeles de anchetatori. 

— Părinţii unde lucrează ? 

— Numai mama, tată n-am, a plecat de cînd eram 
mic... Ea e manichiuristă, tovarășe inspector. 

— Mada... Deci, ai numai mamă. Continuă! 

— După ce am mîncat și am băut vreo trei halbe, 
am plecat... la alt local, la bufetul „Rapid“. Am ple- 
cat de la „Vedea“, pentru că n-au mai vrut să-mi 
mai dea de băut. La „Rapid“ am luat cîteva șpriţuri. 
Bere n-aveau. 

— Îmi permiteţi, tovarășe comandant ? și maiorul 
Fătu primi, printr-un semn încuviințarea. Cu cine 
ai mai fost în timpul acesta, Hangane ? 

— Singur. 

— Şi apoi? 

— Eram destul de ameţit, doream să merg acasă. 
În drum, pe strada mare, prin dreptul hotelului 
„Central“, nişte inşi, nişte tineri, s-au luat de mine, 
m-au înjurat... Unul din ei m-a îmbrîncit și mi-a dat 
una după ceafă. Am rupt-o la fugă, că eram în mino- 
ritate.. Am ajuns la „Vedea“, unde ştiam că-l voi 
găsi la ora aceea pe Vancu. Și l-am găsit. L-am rugat 
să meargă cu mine, că, i-am zis, m-au bătut unii, 
sînt în primejdie... Vancu m-a însoţit. I-am ajuns pe 
ăia la locul bilciului, în zona podului. Vancu i-a în- 
trebat ce au cu mine. S-au repezit la noi, ne-au lovit, 

.apoi-au fugit. Vancu a rămas jos, în nesimţire... M-am 
speriat și am rupt-o și eu la fugă... Asta-i tot ce ştiu. 

Colonelul stătea pe ginduri. Un tînăr ca Vancu 
să-și fi pierdut viaţa în acest chip? Așa de repede?... 
Doar asta să fi fost cauza ? Un oarecare act de huli- 
ganism ?! 

— Nu cunoşti pe nici unul din ei ? 

— Nu, nu-i cunosc! răspunse Hanganu, repede. 

— Caută să-ţi amintești, Hangane, este în intere- 
sul tău. Aici e vorba de moarte de om... Te previn că 
cercetarea va fi minuțioasă. Iar tu ești implicat direct 
in tot ce s-a întîmplat. 

— Parcă pe unii i-aş recunoaște, tovarășe coman- 
dant, parcă i-am mai văzut... După cîte ştiu, ar lucra 
pe un şantier, care aparţine de Bucureşti. Nu-s din 
Judeţ, cred că dorm într-un cămin al burlacilor, din 
cartierul... Katanga. 

— Şi altceva ce-ţi mai aminteşti ? Mai gindeș- 
te-te — și să declari anchetatorilor totul, îl îndemnă 
inspectorul, după nişte clipe îndelungi, în care ce- 
lălalt tăcuse. 

Hanganu ridică din umeri și-l privi pe inspectorul 
şef cu ochii lui injectaţi şi tulburi. 

Banu se retrase, nu înainte de a atrage aten- 
ia lui Fătu şi lui Tomescu — în faţa lui Hanganu — 
că nu are încredere în cele declarate pînă acum de 
interogat. Ceru ca Hanganu să-i însoţească pe ofiţeri 
la căminul burlacilor, pentru a-i „recunoaște“ pe cel 
amintiţi. 

Fătu şi Tomescu îi cerură lui Hanganu să-i înso- 
țească. Îl determinară însă cu greu... 

Reușiră să-i vadă la faţă, în plin miez de noapte, 
pe toţi locatarii căminului şantierului. Dar Hanganu 
nu recunoscu pe nici unul. Reveniră la sediu. Han- 

ganu fu trimis în camera sa, iar cei doi ofițeri ple- 
cară acasă, ca să se odihnească... Odihnă ?! Nici unul, 
nici altul n-aveau să ațipească decit aproape de ziuă. 
Nu avansaseră mai deloc în cazul pe care îl cerce- 
tau... Se gindeau ce vor raporta, dimineața, inspec- 
torului care, probabil, se aştepta la mai mult. 


A doua zi dimineața, inspectorul Banu îi chemă pe 
Fătu şi pe Tomescu, pentru analiza cazului. După ce 
a răspuns la cîteva telefoane și după ce a cerut ser- 
gentului major Vasile I. trei cafele, comandantul in- 
tră în problemă. 

— Cum a fost ?.. 


— Tovarăşe colonel, Hanganu ori ne minte, ori a 
fost atît de beat, încît chiar că nu mai ştie ce s-a 
întîmplat. 

— M-am aşteptat că nu va ieşi mai nimic. Măi 
băieți, trebuie să vă puneţi întrebarea : de ce a fugit 
de lingă amicul său, Vancu, cînd acesta era în starea 
în care era ? De ce nu i-a venit în ajutor, de ce nu a 
strigat el — şi nu alţii! — după salvare după 
miliție ?... 

— Poate de teamă, poate de rușine... Pentru că și 
el a fost amestecat în povestea aceea cu huliganii, 
își dă părerea căpitanul Tomescu. Ne-am formulat 
și noi asemenea întrebări, dar... 

— Huliganism?! Poate ! O să mai vedem. Deocam- 
dată, avem în faţă un caz de omor clasic. Și cine este 
omorît ? Un tînăr. Adică un om care, în primul rînd, 
trebuia să trăiască şi să munceaşcă, în al doilea rînd, 
să se însoare, în al treilea, să facă doi-trei copii, în al 
patrulea, să fie ostaș, în al cincilea, să ajungă şi el 
cineva, poate chiar un savant etc. etc. Oricum, uci- 
gașul trebuie găsit. Iar pe cel picat în braţele masi- 

vului nostru sectorist, Covescu, adică pe acest Han- 
ganu, nu-l putem exclude, deocamdată, din cercul 
suspecţilor. 

Inspectorul făcu o pauză, trase aer în piept de la 
geamul întredeschis. 

— După ce verificaţi bine ce-a declarat Hanganu 
în legătură cu ziua de ieri, de cînd a plecat de acasă, 
la local, pe stradă, peste tot pe unde a umblat, după 
ce aflaţi de unde are bani de dat pe băutură, odată 
ce nu muncește, reluaţi ancheta. Vedeţi, vă rog, și 
cum stă cu echilibrul psihic... Prea are ochii tulburi 
și mintea răvăşită. Să mă anunţaţi cînd terminaţi. O 
să caut să particip măcar la o parte din anchetă. 

Cei doi ofiţeri se retrag în biroul lor. 

— Are dreptate şeful. Fătu îi adresă lui Tomescu 
o clipire semnificativă din ochi. Cine ştie ce sur- 
prize o să avem ! părea să spună. 

După-amiază, Fătu reluă anchetarea lui Hanganu, 
Tomescu continua singur verificările ordonate de in- 
spectorul Banu. 

Fătu era nerăbdător. Se gîndea că Hanganu avu- 
sese tot timpul ca să-și „amintească“ mai multe lu- 
cruri. Nu se înșela. Hanganu făcu o declaraţie care 
contrazicea flagrant ceea ce susţinuse ieri. 

— ..„.M-am gîndit să vă spun cum a fost, tovarăşe 
maior. Că așa mi-aţi cerut, „să vă spun cum a fost“. 
Dar, vă rog, daţi-mi și mie o ţigară... 

Fu servit cu o ţigară. Hanganu şi-o aprinse cu 
miîini care încă tremurau. După ce trase cu sete 
fumul, începu să povestească : 

— Cu Vancu aveam o răfuială mai veche. Acum 
trei luni ne-am și bătut. Adică, el m-a bătut, că era 
mai puternic. Ieri m-am întîlnit şi cu un alt prieten 
al meu, Gibu Fane, cu care am lucrat pe la Sibiu. 

17 — Inspectorul şef 


Venise aici cu nişte treburi de șantier. l-am cerut 
lui Gibu şi altor prieteni de-ai lui de aici să mă ajute 
să mă răzbun pe Vancu... Gibu a fost de acord. L-am 
ademenit pe Vancu la restaurantul „Vedea“, i-am 
zis că dau ceva de băut, că e onomastica mamei... Și, 
în drum, lîngă pod, băieţii au tăbărit pe el. Gibu a 
scos cuțitul, a dat, apoi a fugit împreună cu ceilalți. 

— De ce n-ai spus de la început ? îl întreabă, se- 
ver, maiorul. 

— N-am vrut să-l „dau“ pe Gibu, că mi-e 
prieten... 

Fătu se grăbi să-i raporteze inspectorului şei că, 
în sfîrşit, Hanganu a fost „spart“. Adică își recunos- 
cuse vina. Deci, „totul s-a clarificat“... 

— Aţi adunat toate datele din teren ? 

— Încă nu, tovarășe comandant. A rămas să se 
ocupe de ele căpitanul Tomescu. Eu am reluat an- 
cheta... Lucru pe care, dealtfel, l-a cerut insistent și 
Hanganu. 

— Crezi că e bine că ai -reluat ancheta, cînd 
n-aveai încă toate detaliile de pe teren? Cunoști 
măcar din ce familie provine acest Hanganu ? Cu 
ce s-a ocupat ? De unde are bani ? Cum își petrece 
timpul ? Ce a făcut, concret, pe parcursul zilei de 
ieri ? Cine-i sînt prietenii, relaţiile ? Care îi e sta- 
rea sănătăţii ? V-am spus că nu este exclus să avem 
în faţă un dezechilibrat, un psihopat, un alcoolic... Te 
rog să întrerupi orice dialog cu Hanganu, pînă cînd 
Tomescu n-o să-ţi aducă toate detaliile. Să nu-mi 
încalci ordinul. 

— "Nţeles, tovarășe colonel ! 

În ziua următoare, în jurul prînzului, căpitanul 
Tomescu dă buzna peste Fătu, în birou, fără să mai 
bată la uşă. 

— Sint mort de oboseală, tovarăşe maior. Sînt 
mort şi de foame. Am umblat peste tot, dar am şi 
găsit... 

— Spune-mi repede ce-ai făcut cu Gibu ăla din 
Sibiu, despre care ţi-am zis ieri la telefon... 

— Gibu Mazuru, zis Gini, a lipsit, într-adevăr, din 
Sibiu, în ziua cînd s-a petrecut crima. 

— A lipsit ? E formidabil ! Asta înseamnă că Han- 
ganu nu m-a minţit. Mă reabilitez în fața comandan- 
tului... M-a făcut praf, știi, i-am încălcat ordinul. 
Mi-e cam ruşine... 

— Da ? Păi staţi așa, că n-am terminat. Gibu a 
lipsit din Sibiu, dar am stabilit că a fost la Săcele, la 
socrii lui. Am verificat asta prin organele de acolo, 
prin sectoristul locului, care-l cunoaște bine pe Gibu. 
De fapt, pe Gibu-Gini, l-am adus totuși aici, pentru 
o eventuală confruntare. | 

Maiorul reveni la starea iniţială, crispată... Deci, 
Hanganu m-a dus din nou! își zise el. Ceea ce în- 
seamnă că iar are dreptate comandantul... 

Sună și ceru să-i fie adus Hanganu. 

— Şi zici, Hangane, că Gibu l-a lovit pe Vancu ? 

— Da, tovarăşe maior, răspunse apăsat Hanganu. 

— Bine, Hangane, aprobă Fătu. Dar, uite ce-i, îl 
avem chiar aici pe Gibu, pe prietenul ăsta al tău... O 
să ţi-l aducem de faţă. Să spui şi în prezenţa lui ceea 
ce ne-ai declarat nouă. 

— Aduceţi-l ! conveni, cu prefăcută bucurie, 
Hanganu, dînd a-nţelege că, în sfîrşit, e ușurat, 
odată ce sosise momentul să se clarifice totul... (Sau 
poate că nu credea că Gibu fusese adus aici ?) 

Gibu fu introdus în camera de anchetă. Han- 
ganu păli. 

— Îl cunoşti ? îl întrebă maiorul. 

— Da. Este Gibu Fane din Sibiu, zise răgușit Han- 
ganu. 

— Susţii ceea ce ai declarat la anchetă ? 

— Da. Susțin. M-am întîlnit cu el duminică, la 
„Vedea“. E] l-a lovit cu cuțitul pe Vancu. 

— E nebun, tovarășe maior! sări celălalt. Pe 
smintitul ăsta nu l-am mai văzut din '70, cînd ne-am 
certat pe nişte bani. Ne-am bătut şi... și el a plecat 
la spital, să-şi îndrepte falca. Apoi s-a cărat de pe 
șantierul nostru. Nu ţi-e rușine, mă, smintitule, să 
mă năpăstuiești pe mine ? Și să-i minţi pe tovară- 
şii ofiţeri ? 

Hanganu îl privea fix pe Gibu. Își strîngea şi des- 
chidea pleoapele şi înghiţea în sec. Bărbia îi tremura. 

Gibu este retras. | 

— Hangane, mă, Hangane, ascultă ce-ţi spun ! in- 
terveni, calm în felul lui, căpitanul Tomescu. Sim- 
bătă şi duminică, Gibu a fost la socrii lui de la Săcele. 

— Minte ! sări de pe scaun Hanganu. 

— Bine, să zicem că el minte, dar organele de 
acolo ? Dar sectoristul, care-l cunoaşte ? Dar oame- 
nii din Săcele, care au stat cu el de vorbă? Toată lu- 
mea minte, numai tu spui adevărul ?! Noi zicem să 
te mai gîndești puţin... Adu-ţi aminte ce spunea to- 
varăşul comandant: „moartea de om e moarte 
de om...“ 

Hanganu deschise gura, vru să spună ceva, dar 
renunţă. 

— Ei, hai, spune! A fost Gibu la „Vedea“ dumi- 
nică, sau nu ? 

— Nu, n-a fost, dădu din cap Hanganu... Am vrut 
să i-o plătesc, că prea mi-a mutat falca de la locul 
ei... Asta a fost. 

— O să-i plătești altceva. Trenul, dus şi întors, îi 
spuse căpitanul. 

După un timp în care stătu cu privirea pironită în 
podea, Hanganu ridică capul : 

— Eu l-am omorît pe Vancu, tovarăşe maior. Ca 
să mă răzbun. I-am întîlnit pe băieți și le-am spus că 
vreau să mă răzbun pe Vancu. Ei m-au înțeles. 
L-am adus pe Vancu, ei l-au lovit, iar eu am dat cu 
cuțitul. Apoi am fugit. 

— Bine, dar ei au fugit mai înainte... 

— Da. Eu, fiind băut, n-am putut să mă ţin de ei. 
Și pe urmă, trebuia să văd ce se întîmplă cu Vancu. 

— Şi cum de nu-i cunoşti pe nici unul din grupul 
acela care a consimţit să te-ajute ? 

— Nu, tovarășe maior, nu-i cunosc pe nici unul, 
de ce să vă încurc! 

— Şi cuțitul unde-i ? 

„— L-am aruncat. Parcă v-am spus de ieri că l-am 
aruncat, pe cînd fugeam... Nu știu unde, dar l-am... 
cum v-am spus, pe cînd fugeam. Apoi m-a prins 
omul ăla, găligan, al dumneavoastră. Altceva nu mai 
știu nimic. 

Își lăsă capul, moale, între palme, şi puse privirea, 
din nou, în pămînt, 


Metru cu metru este scotocită întreaga zonă în 
care fusese comisă crima. Cuţitul cu care Hanganu 
declarase că-l lovise pe Vancu nu-i nicăieri. 

Era încă de alergat, nu glumă, și se holăriră să-și 
împartă sarcinile și sectoarele. 

— Dar tovarăşului comandant nu-i raportăm că 
plecăm ? 

— Nu mai raportăm decit atunci cind cazul va fi 
limpede... Nu știi c-a ordonat să obținem detalii, in- 
clusiv despre relaţiile lui Hanganu ? îi replică lui 
Tomescu maiorul Fătu. 

Firele erau încurcate, Fătu şi Tomescu identifică, 
cu răbdare, grupul de diverși „prieteni“, frecvenți ai 
străzii. Tomescu reușește să dea de un fir. Află că 
dintr-un astfel de grup face parte şi un anume 
Hosu, care ar lucra pe șantier. Un tip, i se spune, cu 
piementul feţei „mai mult decît brunet“, cu părul 
mare și cu tatuaje pe ambele antebraţe. Dar judeţul 
are peste 25 de șantiere. Pe care dintre ele se află 
Hosu ? Sint aflate, pe șantierele din judeţ, patru per- 
soane cu numele Hosu. Care or fi avînd tatuaje? 

Se organizează un control medical al tuturor lu- 
crătorilor din șantiere. Un Hosu brunet, cu tatuaje, 
iese îndată la iveală. 

Hosu cel cu tatuaje este invitat la sediul inspec- 
toratului. Discuţia cu el se prelungi destul de mult. 

Cînd i se făcu cunoscut, de către Fătu, cum că se 
știe că face parte dintr-un grup format din patru ti- 
neri, cu care bate zilnic, după-masa, străzile, că au 
avut în cursul zilei de sîmbătă o neînțelegere cu alți 
doi, tot pe stradă, şi că s-au încăierat cu ei lîngă pod, 
Hosu începu să se agite, să protesteze. Chiar și cînd 
i se prezentă un martor care-l recunoscu, continuă să 
protesteze. 

— Cer să fie aduși cei trei colegi ai mei de pe şan- 
tier, Tibiș, Nanu şi Franc, care ştiu că în ziua aia eu 
mă aflam la căminul burlacilor. 

Căpitanul îi invilase deja pe cei trei, care, în altă 
cameră, fuseseră puși să dea, în scris, declaraţiile. 

Culmea ! Toate declaraţiile semănau. Toate coinci- 
deau cu cele spuse de Hosu, deși în ele erau o seamă 
de amănunte nesemnificative, imposibil de reţinut 
cu atîta fidelitate de către toţi... 

— ştia s-au înţeles între ei, Tomescule ! 

— Şi eu cred tot așa, tovarășe maior. Asta în- 
seamnă că şi Hosu și, poate, și ceilalți, sînt ames- 
tecaţi... 

Dar n-apucară să continue raţionamentele, că în 
birou intră inspectorul șef. I se prezentă situaţia, 
Hosu fiind scos afară din încăpere. 

— Vă felicit ! Cred că ați reuşit să picaţi, cum se 
zice, pe cercul de suspecți... Şi chiar pe cel mai sus- 
pect dintre ei ! M-a informat ofiţerul Oltiu, de la ju- 
diciar, că Hosu, ca şi ceilalţi din grupul lui, nu so- 
siseră la cămin nici la orele 22... S-a stat de vorbă 
cu colegi de dormitor de-ai lor. Toţi confirmă că 
Hosu și ceilalţi au ajuns la cămin abia cînd se trans- 
mitea radio-jurnalul de noapte. Că erau afumaţi de 
băutură și că, după şoșoteli între ei, s-au culcat... Așa 
că, nici vorbă de orele 18, cum au declarat ei. 

Este reintrodus în camera de anchetă Hosu. 

— De ce minţi anchetatorii, Hosule ? Mai e ne- 
voie să-ți aducem vreun martor ? îl întrebă, aspru, 
inspectorul şef. 

— Nu, nu mai este nevoie, răspunde cu voce 
moale Hosu... Dar să știți că nu eu l-am omorît. Nu 
eu am dat cu cuțitul ! se apără el, speriat. 

— Dar cine, Hosule, dacă nu tu? 

— Tibiș, el a dat! Eram cam băuți... Ne-au în- 
jurat, acolo, la pod, şi unul din ei l-a lovit pe vărul 
lui Tibiș, pe Nae... Şi Tibiş a dat cu cuțitul. Ştiţi, el a 
fost măcelar înainte... 

— Deci, cine maji era cu tine ? 

— Tovarășe colonel, păi... Eram eu, erau Tibiș, 
Nae, vărul lui Tibiş şi Filip. Vă jur, ei ne-au provo- 
cat... Ei l-au lovit pe Nae. Şi atunci Tibiş, care era Și 
el băut, a scos cuțitul și... 

— ..„.Și aţi omorît un om, un tînăr ca și voi! Du- 
ceţi-i în arest pe toţi patru ! 

Este readus în biroul de anchetă Hanganu. 

— Gata, Hangane, am găsit vinovații. Am termi- 
nat treaba și fără ajutorul tău. Ca să nu mai spun că 
ne-ai făcut atîtea greutăți. 

— Cum adică, tovarăşe comandant ? Cum adică, 
nici acum nu mă credeți că eu am dat cu cuțitul?!... 
Eu am lovit, de ce nu mă credeți ?... Aveam răfuiala 
aceea cu Vancu, m-am răzbunat ! 

— Hangane, nu m-ai înțeles! Făptaşul a fost 
prins. Sînt şi martori care confirmă, s-a găsit şi cuți- 
tul, iar ucigașul a mărturisit... 

— Păi şi eu am mărturisit, tovarăşe inspector !, 
susține, încăpăținat, Hanganu. Cînd v-am spus că eu 
am făcut-o, eu am făcut-o! Ştiţi, pentru cafteala aia 
veche ! Aşa e drept, să recunoști... Eu sînt vinovatul, 
legaţi-mă ! 

— Ia-l de-aici, Tomescule, și dă-l pe mîna unui 
psihiatru. Eu nu sînt medic, dar cazul lui mi se pare 
clar : pe un fond de alcoolism s-au suprapus fap- 
tele la care a fost martor și... Și uitaţi-vă ce s-a ales 
de el! Internaţi-l repede la spital... Poate că va fi 
recuperat. 

Comandantul oftează. De ce oftează? Se gîndeşte, 
poate, la niște tineri care, necontrolaţi de părinții lor 
și de cei de la șantier, au ajuns unde au ajuns ? 

>- — Acum, cred că aţi înțeles ce importanţă are 
verificarea oricărui indiciu rezultat dintr-o cerce- 


tare — îl aud, din senin, Tomescu și Fătu. V-aţi ră- . - 


fuit aproape trei zile cu un zdruncinat mintal, iar 
ucigașul și complicii lui zburdau liberi... 

.— Vă mulţumim pentru . sprijin tovarășe co- 
mandant. 

— A fost de datoria mea. Acum, duceți-vă să vă 
odihniți... 


Olteni — localitate din sud, din lunca Vedei, co- 
mună cu gospodari ai ogoarelor și cu navetiști în 
drum zilnic spre întreprinderile din capitală. O viaţă 
activă, închinată muncii. Case noi se înșiră de-a lun- 
gul şoselei, alternînd cu grădini și livezi. Peste gar- 
duri se vede vegetaţia bogată a curților şi vița de 
vie cățărată pe spaliere. Senzaţie tonică de așezare 
statornică. Cînd, într-o asemenea aşezare, apare um- 
bra unei fapte rele, străină de morala obștii, întreaga 

colectivitate trăiește, pe bună dreptate, sentimentul 
ofensei nemeritate. 

Aerul uşor umezit de boarea dimineţii poartă peste 
cîmpuri aroma strugurilor copți. Soarele începea să-și 
arate roșeaţa, dincolo de dealuri. Roua străluceşte 
metalic pe firele ruginii de viţă. 

Nunta Anuţii lui Drăghici era încă în toi. Așa este 
obiceiul prin locurile acestea, ca nunta să ţină două 
zile. La o masă, moş Pandele, paznicul de la C.A.P,, 
discuta cu un grup de cheflii. 

— Și zi, nu te grăbeşti? Ar fi timpul să intri în 
post ! 

— Lasă, mă, că nu piere pămîntul, noaptea e lungă. 
Oi trece eu şi pe la vie... Da’ nu-i păcat să lași nebăut 
vinul ăsta ? 

Era trecut de ora şase. Moş Pandele abia intrase 
in post, îndemnat de nuntașşii care îi spuseseră că se 
cherchelește dacă mai bea, că rămîne via fără stru- 
guri, că o să dea graurii iama prin ca... Se aşezase pe 
o buturugă, în fața covercii părăginite, încercînd să 
ațipească. Nu putea, căci îl frămîntau fel de fel de 
gînduri şi de vedenii... I se părea că, pe coama dealu- 
lui, siluete nedeslușite se strecoară printre spaliere 
și, ridicîndu-se, începu să strige cît îl ţineau rărun- 
chii : „Stai, bă! Cine ești, bă ?... Te-am prins! .... 

Dîndu-şi seama că este numai o părere a sa, moșul 
strînse mai bine între genunchi ciomagul și încercă 
din nou să ațipească. Închise ochii... Nu peste mult, 
prin abureala somnului, auzi niște glasuri : 

— Moș Pandele a adormit, asta-i sigur, că prea a 
gustat din vinul lui nea Drăghici... 

Moşul tăcu. 

„Ce mai, se vede treaba că, în dimineaţa asta, am 
să prind pe careva la struguri“, gîndi el. 


267 


— Lasă, Bombonele, moş Pandele chiar treaz n-o 
fi atît de rău să nu ne lase și pe noi să luăm o burtă 
de struguri. După cîte știu eu îți este rudă mai în- 
depărtată, așa că... 

— Rudă ? zise Nicu, pe care moș Pandele îl recu- 
noscu după glas. Ruda asta e în stare, pentru o boabă 
de strugure, să ne cînte în tot satul. Iar pentru o 
burtă, ne dă chiar pe mîna miliției. 

Ceaţa începu să se ridice de-a binelea și paznicul, 
printre pleoapele întredeschise, desluși acum patru 
trupuri aplecate. Erau patru tineri, aplecaţi peste vi- 
țele pe care le păzea ca pe ochii din cap. 

Sări ca ars și, tiptil, tiptil, o luă către locul cu pri- 
cina. În același timp, un boldei, pe care nu-l obser- 
vase, lătră scurt și-l prinse de pantaloni, speriindu-l. 
Moşul mai să cadă de frică şi, înjurînd printre dinţi, 
lovi cu piciorul cățelul care, schelălăind, se rostogoli 
printre viţe. 

Cei patru auzind hărmălaia se îndreptară din şale, 
și, arătîndu-și curajul, rămaseră pe loc, pînă ce moșul 
s-a apropiat. 

— De ce-aţi venit, mă, la furat ? Să mă nenorociţi ? 

— Unchiule Pandele, noi... încercă Bombonel. 

— Voi, mă, voi ! Să mă nenorociţi, ha ! 

Și ridică bastonul lovindu-l pe Nicu. Ceilalţi se 
strecurară în fugă pe lîngă el, răsturnîndu-l. În că- 
dere, își pierdu un dinte; mai bine zis un colţ de 
dinte... Căţeluşa, lătrînd, se pierdu în urma băieților. 

Moş Pandele se ridică, se şterse de praf, supărat, 
Şi, înjurînd, o luă la vale, către primărie... 

— Dă-mi, Pistaie, o hîrtie şi-un creion. Îi învăţ eu 
minte. Păi cum aşa, măi Pistaie, să mă omoare? 

Secretarul primăriei îl privi curios şi, fără să 
scoată o vorbă, îi dete hîrtie şi creion. „Să fure din 
averea C.A.P. ! Auzi, domnule ! Legaţi îi duc, da, da, 

legaţi !“ Miînios, moșul începu să scrie. Creionul se 
rupe şi cere altul. „Unde ne aflăm, măi Pistaie ? 
Unde ? Îşi fac de cap, da-i aranjez eu! Auzi, auzi... 
mă Pistaie, tu eşti ca și copilul meu, ție pot să-ți 
spun : auzi, să mă omoare hoţii ! Dă tu un telefon la 
post, să-i prindă“. Și se apucă iar de scris... „Cerere. 
Subsemnatul Pandele Iordan, pîndar, din anul 197... 
la C.A.P., viile din coastă, vă reclamez pe numiții... 
care au furat cu nerușinare struguri, venind cu noap- 
tea în cap, avînd și cîine asupra lor, care m-a muşcat 
și care, cînd m-au îmbrîncit, am pierdut un dinte, de 
am rămas știrb. Să-i puneţi să plătească paguba și 
dintele meu, că o să iau şi certificat de la doctoră cînd 
vine, că e la București, vine marţi, că eu de cînd sînt 
n-am pățit ruşinea asta. Drept care mă semnez eu, în 
puterea forţelor mintale, I. Pandele“, 

Aşa cum îl rugase moşul, Pistaie, secretarul Con- 
siliului, sună la postul de miliţie, comunicîndu-i ser- 
gentului major Iliescu Radu despre cele întîmplate lui 
moş Pandele. Subofiţerul veni la primărie. Îl găsi și 
pe primar, venit și el între timp, care şi primise 
jalba paznicului. 

— Poftim, tovarășe Iliescu, citește şi dumneata ! 
Vezi ce faci cu ei! 

Iliescu citi cu atenţie reclamațţia, zise un „nţeles 
scurt, îl salută pe primar și plecă la „locu faptei“. 

Din primele cercetări făcute şi audierea celor patru 
tineri, se stabilește că nu e vorba de un pericol social, 
că prejudiciul este mic... Sergentul major n-a mal 
raportat întîmplarea la judeţ. Celor patru tineri le-a 
aplicat amendă contravenţională. Dar moş Pandele nu 
s-a lăsat. El a rămas fără dinte, şi apoi... de ce să-şi 
bată joc de el niște copii, adică niște tilhari ? Şi-a scos 
certificat medical şi a venit în audienţă la județ. 

La inspectorul șef Banu a fost chemat căpitanul 
Popeangă, şeful judiciarului, cel ce cercetase dosarul, 
Pe birou, o foaie de hirtie pe care erau scrise patru 
nume : Nicu, Bălaşa, Tudorică şi Ghiţă. Tudorică şi 
Ghiţă erau subliniați cu cîte o linie îngroșată. 
Tudorică era însoţit de un discret: semn de întrebare, 
iar Ghiţă era urmat de o liniuţă subţire, verticală, 
ce voia să sugereze o mirare nehotărită. Toate nu- 
mele erau înconjurate de contururile unei eclipse 
aproximative, din care ţişnea o săgeată trasată 
energic. 

— Mi se pare că FE Ca sînt clare... raportă 
Popeangă. Toate probele îi acuză... Cu toate că mulți 
oameni pun mîna în foc pentru ci. 

— Și ei, tinerii, ce spun ? 

— Nu recunosc, tovarășe colonel. Susţin că sînt 
nevinovaţi, că au vrut să mănînce şi ei, acolo, doji- 
trei struguri... 

— Dar de furat, au mai furat ? 

— Nu. Cel puţin nu „apar“ cu aşa ceva... 

— Și ce fel de purtări au ? V-aţi interesat ? 

— Încă nu. N-am avut timp. 

— Și ce-aţi găsit acasă la ei ? 

— Nimic... Cred că strugurii furaţi i-au ascuns 
bine. 

Colonelul Banu se ridică de pe scaun și se apropie 
de fereastră, atingînd cu fruntea geamul lucios și rece. 

— Atunci de ce v-aţi grăbit să arestaţi nişte ti- 
neri ? Vom discuta după ce o să-i primesc în audienţă 
pe părinţii lor. Îi vezi ? Uite-i, aşteaptă în stradă să 
fie chemați. 

Popeangă înghiţi în sec, ca şi cum ar fi luat o doc- 
torie amară. Cunoștea exigența inspectorului șef în 
asemenea cazuri. 

După audierea părinţilor celor arestaţi, colonelul 
Banu ordonă căpitanului Popeangă să vină cu dosa- 
rele la el. Îl intrigase faptul că nimeni nu crezuse că 
e nevoie să se discute cu părinţii sau oamenii din 
comună și că suboliiţerul, proaspăt în meseria sa, nu 
raportase, adică raportase tardiv, după ce dosarul se 
și alla la procuratură, iar paznicul Pandele Iordan 
ceruse audienţă la judeţeana de partid. Acum, se 
edificase. Aflase destule amănunte despre familiile 
lor. Trebuia totuşi să discute cu tinerii. Dar în liber- 
tate. Aşa hotărise. Aşa era omeneşte. După părerea 
sa, se făcuse o greșeulă, o gravă greșeală. 

Popeangă, cu dosarele sub braţ, intră la inspecto- 
rul Banu. 

— Să trăiţi, tovarăşe colonel. 

— Noroc, Popeangă. 

— Am adus dosarele, aşa cum ați ordonat, zise 
acesta, stind în poziţie de drepți. 

— Spune-i tovarășei Niculina, secretarei, să aducă 
stenograma audienţelor. 

Căpitanul reveni şi, la invitaţia colonelului Banu, 
luă loc. Jos, în stradă, se auzi o mașină frinînd pu- 
ternic. Apoi liniște. 

— Sînt văduvă... E singurul meu copil, tot ce am 
pe lume, tovarăşe colonel... Bărbatul mi-a murit de 
tuberculoză. Şi cît m-am chinuit cu copilul! N-a 
furat, vă asigur, tovarăşe colonel ! Tîlhar la 16 ani ? ! 
adăugase femeia, în șoaptă. Trebuia să-i împlinească 
peste o lună... 

— Al meu va fi de 17 peste citeva zile, tovarăşe 
colonel, intră în vorbă un alt părinte, îi împlineşte 
în... Nu mai continuă, izbucnind în plins. El, tatăl, 
bărbat în toată firea ! 

— Cît m-am chinuit să-l cresc ! reluă femeia. Că 
a fost şi el bolnav, răcit la piept, ca taică-său, mi-e 
frică să nu se îmbolnăvească iar, tovarășe colonel. 
E aşa de plăpînd ! Cînd a venit și mi-a spus că a fost 
la vie să mănînce struguri, l-am bătut măr, l-am 
făcut ca pe-o albie de porci. „N-avem noi, măi, Bom- 
bonele, struguri în curte ? Şi cu sacoşa aia de plastic, 
ce-aveai de gînd să faci ? M-ai făcut de rîs, de ris 
m-ai făcut !“ Şi femeia începu să plingă cu sughițuri. 
Si băiatul mi-a zis : „Mamă, bate-mă, omoară-mă, am 
greșit... Că şi moş Pandele ne-a altoit cu ciomagul. 
Că ne-a prins și ne-a zis că ne dă pe mîna miliției.“ 
Am rămas singură, tovarășe colonel, el e miîngiîierea 
mea. Cine ştie ce-o ajunge ? Tilhar la 16 ani ? ! — şi 
femeia iar începu să plîngă. 


— Ei ce zici, căpitane Popeangă ? Nu v-aţi grăbit 
arestind nişte copii ? 

— Păi eu... 

— Adică noi, Popeangă, noi. Așa-i corect spus. Nu 
tu ești șef la judiciar ? 

Colonelul ceru legătura cu procurorul șef al ju- 
deţului. 

— Alo... da, eu, Banu. Referitor la tinerii aceia de 
la Olteni... S-a comis în grabă o greșeală... Trebuie, 
tovarășe procuror, trebuie să-i eliberăm... Desigur, nu 
este vorba de tîlhărie. Vă aştept pe la mine, bună 
seara. Vă mulţumesc ! 

Aşeză receptorul în furcă şi ordonă căpitanului 
Popeangă să-i pună pe tineri în libertate, imediat Şi 
să-i aducă în biroul său. 

— Vreau să discut personal cu ei. Și te rog să fii 
şi dumneata alcı. 

Căpitanul părăsi imediat biroul colonelului și, peste 
cîteva minute, cu ochii privind ţintă... covorul grena, 
se aflau în fața inspectorului cei patru tineri etiche- 
taţi drept „tilhari“. Acesta îi privi lung, apoi, cu vocea 
sa gravă, dar calmă, îi întrebă : 

— Nevinovaţi ? 

— Da, tovarășe colonel,  răspunseră toţi într-un 
glas. Cel mai înalt dintre ei, cu ochii în lacrimi 
rosti : 

— Nu sîntem tîlhari ! Pentru cîțiva struguri, moș 
Pandele era să ne rupă cu bătaia. Nicu are și-acum 
mîna neagră. L-a lovit cu ciomagul. Arată, Nicule, 
mina tovarășului comandant ! 

— Noi n-am vrut să-i facem nici un rău moșului, 
îndrăzni cel mai mic din grup — Bombonel, fiul fe- 
meii văduve. 

Colonelul Banu îi asculta în tăcere. „Copii !“ Parcă 
undeva, în adîncul sufletului, regreta că nu-i întil- 
nise în altă împrejurare. Într-adevăr, greșiseră, dar 
lucrurile se puteau rezolva, cel mult, printr-o amendă 
contravenţională sau printr-un avertisment, aşa cum 
îi spusese procurorului, și nicidecum prin trimitere. 
în judecată. „Tiîlhari la 16 ani ? !“ 

— Sînteţi liberi, dar să nu se mai întimple ! zise 
inspectorul. Vedeţi-vă de școală și de munca voastră ! 

Tinerii clipiră des, toţi deodată. 

— Sîntem chiar liberi ? Păi... 

— Cum aţi auzit. Duceţi-vă la casele voastre. 

— Vă mulţumim, tovarăşe colonel, zise unul din 
băieţi. Altfel... Și aşa ne-am făcut de risul satului... 
Vă mulţumim... 

— Bine, bine. Să vedem cum o să vă comportaţi 
în continuare. Poate că ne vom întilni şi-mi veți po- 
vesti şi lucruri frumoase despre voi, despre munca 
voastră. Vedeţi că vă așteaptă şi părinţii. Au suferit 
foarte mult din cauza voastră. Mergeţi cu bine! 


La cîteva săptămini după ce tinerii arestaţi fuseseră 
puși în libertate, o femeie, la poarta unităţii, cerea 
cu insistenţă să ajungă la inspectorul Banu. O femeie 
între două virste, îmbrăcată simplu, o femeie cu o 
floare în mînă. Inspectorul o primi. 

— Vă mulțumesc încă o dată din inimă, tovarăşe 
colonel ! Băiatul e bine, își continuă școala, are 
numai note bune. Numai de dumneavoastră vorbeşte. 
Vrea să fie ca dumneavoastră, că el... și o lacrimă 
curată ţișşni din ochii ei mari, negri. Apoi, cu mina 
aceea bătătorită, de țărancă muncitoare, întinse colo- 
nelului Banu o floare proaspătă, roşie, roșie, încăr- 
cată de toate miresmele cîmpului și ale sufletului 
omenesc, bîntuit, nu o dată, de neliniști, dar mereu 
luminat de dragoste și de înțelepciune. 

Alexandru Proorocu a ajuns primul la casa de ru- 
găciune din comună. Era sîmbătă. Anul abia începuse. 
De fiecare dată, la început de an, Alexandru Proorocu 
trăia un coșmar. Amintirea crimei îi revenea obse- 
dantă. Nu dintr-un sentiment de remușcare, ci de 
teamă. Îi era frică să nu iasă cumva la iveală faptul 
că el săvîrșise omorul. Şi de fiecare dată, la început de 
an, se grăbea spre casa de rugăciune, pentru ca, sin- 
gur cu „Domnul“, să-i poată aduce rugi pentru a-l 
mai păsui, pentru a-i mai da putere să reziste. Îmbă- 

trânise prematur. Nervii nu-l mai ajutau. Întâmplă- 
rile triste care, în ultimul timp, se abătuseră asu- 
pra copiilor săi, nu-i păreau altceva decit vrerea Dom- 
nului. Pe Nelă, unul dintre băieţii săi, îl luase, atunci, 
la 2 ianuarie 196... părtaş la crimă. Nu se gîndise că îl 
împinge pentru totdeauna, spre periferia vieţii, spre 
un șir de fapte antisociale, care, poate aveau să se 
răzbune... Nelă nu împlinise nici măcar 14 ani ; cei- 
lalţi erau mai mari. 

Un avocat mare din București, pe care l-a consultat 
în taină, frate fiindu-i şi el după credinţă, i-a spus 
că o crimă se prescrie numai după 15 ani de la săviîr- 
șirea ei. El avea nevoie, deci, de încă doi ani... Drept 
care îl implora pe „Domnul“ să-i acorde şi acest ră- 
gaz. Doar doi ani ! 

A încercat prin toate mijloacele să șteargă amin- 
tirea acelei crime. A căutat să-și creeze o aureolă de 
om al cinstei. Se număra în rîndul adventiştilor de 
ziua a șaptea. A fost primit în sectă cu oarecare neîn- 
credere, dar a reușit să-i facă pe „fraţii întru Domnul“ 
să-și schimbe părerea, să-i treacă cu vederea faptele 
din tinereţe, să-și astupe urechile la zvonul în legă- 
tură cu omorul petrecut la începutul anului 196... 
Oamenii din sat îl porecliseră „Criminalul“. Porecla 
îi fusese dată încă din tinereţe, cu mult mai dinainte 
de a făptui omorul. O poreclă care plana, deci, de 
multă vreme asupra lui... Toată lumea îi spunea așa, 
iar despre copiii săi, oamenii din sat ziceau, de ase- 
menea, că sint „ai Criminalului“. 

Nelă, ieșit a doua oară din penitenciar, unde ispă- 
șise o pedeapsă pentru un viol în grup, pus la cale de 
el, îl luase tare : 

— Tu-mi tot vii cu basme de-ale voastre, de la 
casa de rugăciune ! Crezi că am timp să te ascult? 
Faci pe sfîntu' cu mine şi cînd colo !... Tu trebuia să 

fii în penitenciar, nu eu! Să știi că nici acum nu-i 
tîrziu ! Dă-mi două miare, ca să tac din gură ! Altfel... 

N-a avut încotro și i-a numărat de douăzeci de ori 
cîte o „foaie“. Nelă, după ce-și mai numără o dată 
banii, ca să se convingă că n-a fost înșelat, îi aruncă 
în obraz, drept mulțumire : „Din cauza ta am făcut 
ce-am făcut“ ! | 

L-a durut pe Proorocu, dar ce să zică ? Nu făcuse 
nimic pentru acest copil. Din contră, l-a împins de mic 
spre fapte grave. 

Nelă, după puțin timp, a intrat din nou la popreală : 
mai făptuise un viol. 

Nu din partea lui îi era însă frica lui Proorocu. Nelă 
era doar copilul lui. „N-o să mă divulge tocmai el, sîn- 
gele apă nu se face“... 

Frica era chiar în el. Îl urmărea ca o umbră. Nu ştia 
dacă dosarul său s-o fi închis, ori nu. Trebuia să fie 
mereu în gardă, mereu la pîndă. 


k 


Căpitanul Popeangă luă din fişet dosarul care purta 
numărul 1 din 196... 

Dintre cele patru dosare cu „autori necunoscuţi“, 
dosare repuse în lucru de către noul inspector şef, trei 
iuseseră, în sfîrşit, rezolvate. Doar acesta îi dădea încă 
de furcă. Era un caz dificil, întrucît data de mai mulți 
ani. Urmele, desigur, au fost șterse de vreme, oamenii 
iși reamintesc mai greu... 

Au fost răsfoite filele îngălbenite, pentru a se des- 
coperi, în ancheta făcută atunci, o breșă, un fapt pe 
care vechea cercetare nu l-a sesizat, un amănunt cit 
de mic, care să-i pună pe o nouă pistă. 

După ce a întors ultima filă, fu cuprins de amără- 
ciune. Nu găsise firul de care avea nevoie. Și totuși... 

În mai multe rînduri, printre filele dosarului se 
ivea un nume : Alexandru Proorocu. 

Insul — cu toate că unele indicii, încă de la început, 
conduceau către el — fusese scos din cauză. Motivul ? 
El fusese acela care, în seara crimei, anunţase la Sfa- 
tul Popular și la miliţie că Tipu Petre „se află mort“ 
în fața Agenției C.E.C. 


Din momentul în care A. Proorocu, împreună cu 
Nelă, fiul său, s-au prezentat la Sfatul Popular şi la 
miliție începuse ancheta... Adică începuse să fie căutat 
criminalul, cel care, cu o lovitură de cuțit, una sin- 
gură, bine țintită în zona inimii, răpusese viața unui 
om. Omul murise aproape instantaneu, după cum 
constataseră medicii care au efectuat expertiza. 

Cu aceeași atenţie și minuţiozitate a examinat acel 
dosar prăiuit şi colegul lui Popeangă, căpitanul To- 
mescu, şeful cercetărilor penale. Nici el n-a descoperit 
vreun lucru nou... 


Căpitanul se înfăţișă în cabinetul inspectorului șef, 
ținind în braţe voluminosul dosar. 

Aştepta să fie luat la întrebări, să-i fie cerute expli- 
caţii, justificări... Dar comandantul îi făcu doar semn 
să-i lase dosarul. Dorea să-l studieze personal... 

A doua zi dimineaţa, inspectorul şef ordonă ca atit 
căpitanul Popeangă, cît și căpitanul Tomescu să intre 
în biroul său de lucru. Și să fie chemat şi maiorul 
V. Fătu. 

Colonelul le făcu semn să ia loc la masa de lucru. 


278 


— V-am convocat in legătură cu acest dosar cu 
AN — Nr. 1. Înţelegeţi de ce poartă numărul 1 ? Pen- 
tru că datează tocmai din 196..., le răspunse tot el, 
arătînd copesta dosarului. Trebuie să-l găsim pe 
făptaş. S-a lucrat cam superficial în acest caz, altfel 
era deja clarificat. Știu, vă gîndiţi că e greu, că a tre- 
cut atîta timp... Dacă vom porni cu astfel de prejude- 
căți, nu vom ajunge prea departe. Premisa de la care 
vom porni e că un criminal, chiar dacă i se prescrie 
timpul de pedeapsă, nu trebuie abandonat, ci desco- 
perit. Și arătat lumii ! 

Trebuie deci întocmit, își urmă ideile Banu, un plan 
de muncă, în care să se ia totul de la început. Se pare 
că nu s-a făcut chiar totul. Iată, spre exemplu, n-au 
fost audiaţi toţi acei care puteau să vadă sau să audă 
ceva ; e necesar să lărgiţi cercul bănuiţilor, să veri- 
ficați pe toţi acei care au făptuit vreo violenţă ; să fie 
identificați toţi acei care au frecventat drumul în 
seara aceea ; să fie identificaţi cei care se găseau 
atunci la cinematograf și au ieșit în timpul filmului ; 
victima, după cum știți, plecase de la cinema... N-a 
fost limpezită pe deplin nici situaţia celor cu care 
victima a avut diferende, mai mari sau mai mărunte. 
Se impune și o nouă reconstituire a cazului, mai exact 
un experiment, brodat pe mărturiile martorului, a 
celui care a auzit şi a văzut niște fapte din acel vagon- 
dormitor aflat în curtea vechiului Cămin cultural... 


Ofițerii convocați nu pridideau să-și noteze în ca- 
iete tot ceea ce le spunea inspectorul șef. Și doar cu o 
zi înainte ceruse dosarul pentru a-l studia ! Au ieșit 
din biroul şefului cu gîndurile ușor învălmășite. 


279 


Faptul că inspectorul Banu îl angrenase în elucida- 
rea cazului și pe maiorul Fătu dovedea încă o dată 
importanța pe care i-o acorda dosarului. Banu avea în 
vedere, în acest sens, şi starea de spirit a oamenilor 
din comună, cam neîncrezători în operativitatea or- 
ganelor statului, care, ziceau ei, nu au reuşit încă să 
descopere autorii crimei. 


A doua zi porniră, plini de încredere, spre Pereţeni, 
satul din cîmpie. 

Într-adevăr totul trebuia luat de la început, trebuia 
răscolită din nou cenuşa acelui foc care mistuise un 
destin... Și nu numai unul. Omorul lăsase, în urma 
victimei, o soţie şi doi copii preșcolari. Criminalul mai 
era oare în sat ? Plecase oare în altă parte? Sau, 
poate murise și el, de bătrîneţe ?... Ori de inimă 
amară ?... 


— Nimeni nu e perfect și nici o crimă nu poate să 
fie perfectă, reflectă sentenţios căpitanul Popeangă. 
Omul este supus greșelii. Numai că, pînă acum, n-a 
greşit criminalul, ci aceia care au cercetat cazul. 

La sediul postului de miliţie îl întîmpină plutonie- 
rul Pleșoianu, șeful de post. Plutonierul era mai nou 
în comună. Auzise ceva despre crima de demult, dar 
era sceptic. Cazul nu-l preocupase decît așa, tangen- 
ţia]... Se gindea că, oricum, nu se întîmplase „în 
timpul lui“. Șeful de post nu se sfii însă să-și mărturi- 
sească, în faţa superiorilor îndoiala. 

— Dacă nu l-am dibuit pe criminal atunci, cum o 
să-l mai găsim acum, după atîta timp ? Cred că ne 
pierdem vremea, n-o să mai scoatem nimic de la cei 
care, atunci, poate că mai știau ceva. Oamenii uită... 

— Uită, plutonier Pleşoianu... Dar există lucruri 
pe care oamenii le rețin, fără să-și dea seama. Cred, 
de pildă, că tu n-ai să-mi poţi spune, în mod sigur, ce 
ai mîncat alaltăieri la prînz. Dar sînt convins că îmi 
vei relata în amănunţime evenimentele care s-au pe- 
trecut în ziua în care ai absolvit școala de subofiteri, 
sau în noaptea cutremurului... 

— Aveţi dreptate, tovarășe căpitan, așa e! con- 
firmă, de data asta ceva mai convins, plutonierul. Sînt 
bătrîni în sat care își amintesc cu lux de amănunte 
fapte petrecute în primul război mondial. Ori alte lu- 
cruri și mai vechi. 

— Să-i căutăm şi noi, plutoniere, pe aceşti bătrîni... 

Căpitanul Popeangă avea o listă de vreo 40 de mar- 
tori, care fuseseră ascultați cu prilejul cercetărilor an- 
terioare. Se consultară cu care dintre ei să înceapă. Şi 
au început... Cercetările, de prisos s-o mai spunem, se 
anunțau mai mult decît dificile. Se lucra intens... Coli 
de hîrtie albe deveneau declaraţii de martori. Se con- 
tura un alt dosar al crimei. Rînd pe rînd, oamenii con- 
vocaţi la postul de miliție își răscoleau amintirile. 
Avea să se dovedească, cu acest prilej, că oamenii 
numai în aparenţă uitaseră. Criminalul nedat în vileag 
era, pentru ei, un motiv de teroare ascunsă, de perma- 
nentă, nedeslușită teamă. Mulţi dintre cei chestionaţi 
își mărturiseau mîhnirea că ucigașul nu fusese încă 
găsit şi pedepsit. Se străduiau să ajute organele de 
stat în elucidarea cazului. 

Unul auzise cîte ceva atunci, demult, altul auzise 
altceva mai tîrziu... Un zvon circulase cîndva, o vreme, 
apoi interveni un altul... Cu Sandu Proorocu 
n-au stat de vorbă de la bun început. El fusese acela 
care, în seara crimei, venise să anunțe organul de mi- 
liţie și pe paznicii comunali că victima, Petre Tipu, 
era bătut, în faţa Agenţiei C.E.C., de doi necunoscuți... 

Toate faptele recontirmau concluzia că Petre T. 
fusese ucis printr-o lovitură — una singură — de 
cuţit, dată de mîna sigură a criminalului. 

Si totuși... Atunci, nimeni nu ţinuse seama de acest 
amănunt, a cărui semnificaţie scăpase. Victima, de 
fapt, nu se bătuse cu nimeni, ci fusese răpusă din- 
tr-o dată, prin acea unică lovitură a criminalului. 

O bătrînă, care acum era ancheiată, pentru prima 
dată, relată lucruri revelatoare. 

— De ce n-ai spus atunci, maică ? ii reproșă căpi- 
tanul Tomescu. 

— Nu m-a întrebat nimeni. 

Astfel de dialoguri s-au mai purtat și cu alte per- 
soane. 

Unii dintre cei care ar fi putut, în 196..., prin amă- 
nunte de esenţă, să contribuie la elucidarea cazului, 
nu fuseseră întrebaţi... lar ei nu avuseseră inițiativa 
de a se prezenta singuri, la organul de cercetare. Au 
purtat în ei, peste ani, apăsînd greu pe conștiința lor, 
niște lucruri știute, dar despre care se fereau să vor: 
bească. Cuţitul ucigaş se strecurase în viaţa lor și îi 
îndemnase să tacă. 

Maiorul Fătu se prezentă, seara, la sediul postului 
de miliţie. 

Pină tirziu în noapte, acest om cu multă experiență 
citi declaraţiile care se adunaseră în noul dosar de 
cercetare penală. Din cînd în cînd, pe unele din ele le 
compara cu cele care fuseseră date cu ani în urmă. 

— Cred că e bine cum aţi procedat pînă acum, le 
spuse el colegilor săi, da, e bine, dar mai sînt multe 
de făcut... Cred că acum trebuie să-l chemăm şi pe 
Proorocu Sandu. Apoi, unul din noi ar trebui să se de- 
plaseze la Braşov, să-l găsească pe martorul care s-a 
stabilit acolo, pentru ca acesta să-și reînnoiască decla- 

raţia ; e pensionar. Consider, deocamdată, că vechea 
sa mărturie stă încă în picioare... 

„Eram în vagonul de dormit mobil — reciti maiorul 
din vechea declaraţie a martorului — şi am auzit o 
discuţie aprinsă între trei persoane : una avînd o voce 
de copil, o alta răgușită şi cea de-a treia un timbru 
normal. Cele trei persoane au plecat apoi spre mar- 
ginea comunei. Nu rețin, din cearta lor, decît cuvin- 
tele de la început ale copilului : „Ăstai, ticule !“. În 
urma lor am auzit paşii unui om. N-am putut să-i 
observ fizionomia. În orice caz, după mers şi după 
timbrul vocii, era un om tînăr. „Ce-i făcurăți, mă, îl 
omorirăţi ?“ a zis el, apoi și-a continuat drumul“. 

Au mai auzit şi alţii cîte ceva ! — își zise Fătu. Să 
coroborăm deci faptele, pentru a reconstitui în între- 
gime tabloul acelei seri de ianuarie. Ar fi necesar să 
refacem schiţa străzii principale a satului de atunci, 
cu toate detaliile sale. Din cîte am aflat, s-au schim- 
bat multe. Acolo unde se afla vechiul Cămin cultural 
e astăzi complexul comercial cel nou. Trebuie să sta- 
bilim și cam pe unde se afla vagonul mobil. Și, în 
mod evident, cine a mai fost pe stradă în jurul orei 
respective. Comuna era și în timpul acela electrifi- 
cată. Era, deci, lumină şi, cum oamenii se cunosc 
între ei, n-au putut trece neobservaţi unii pe lingă 
alţii... 

Proorocu Alexandru aflase de cercetarea începută 
și era destul de îngrijorat, mai ales că el nu fusese 
chemat. Aştepta invitaţia, era pregătit sufletește și 
totuşi cînd s-a trezit în fața maiorului V. Fătu a 
rămas derutat. Fața acestuia îi era cunoscută, dar uni- 
forma îl neliniştea. Era sigur că se mai întilnise cu 

acel om, dar unde ? Şi vocea lui Fătu îi era familiară. 
Brusc, îşi aduse aminte : se întîlnise cu el în ultimele 
zile, chiar aici, la Pereţeni. Stătuseră chiar de vorbă, 
fără să-i treacă prin gind că străinul ăsta care se 
plimba prin sat ar putea fi ofiţer de securitate. O 
frică rece îl cuprinse. Versiunea pe care o stabilise 
impreună cu Nelă, fiul său, în seara crimei, o memo- 
rase foarte bine, o repeta mereu și o considera inata- 
cabilă. „Știu oare ofiţerii acum mai multe ca atunci ?“ 

N-a mai avut cînd să caute răspunsul la întrebare. 
Se trezi prins într-un interogatoriu încrucişat, în 
care n-avea timp să formuleze răspunsul la o între- 
bare, că urma, pe neașteptate, o alta, care părea că 
nu are nici o legătură cu omorul. Viaţa lui întreagă, 
din aceşti 13 ani, îi era răscolită. 

— Spune, cetăţene Lisandru Proorocu, ai avut 
vreun diferend cu Ilie Proorocu în ultimii doi ani ? 

După ce îl privi îndelung pe anchetator, dîndu-şi 
seama de tîlcul ascuns al întrebării, A. Proorocu răs- 
punse : 

— Ilie Proorocu este nepotul meu. Între ginerele 
meu şi el a fost, e adevărat, o ceartă, pentru un capăt 
de pămînt, moștenit de la părinţi. Eu am înclinat să-i 
dau dreptate ginerelui, adică fiicei mele. Însă n-am 
avut nici o discuţie directă cu Ilie. N-am nimic cu el. 
Pământul i-a rămas lui.. 

— Prin înţelegere firească, frăţească, sau n-aţi 
avut încotro ? 

— Copiii s-au înţeles între ei și eu am fost de acord 
cu înţelegerea lor. 

— Minţi, cetăţene Proorocu! Să-ţi spun eu cum 
s-a întîmplat, ca să nu pierdem timpul. Cînd Ilie 
Proorocu a văzut că nu cedaţi și că vreţi să-i luaţi o 
bucată din capul lotului, ţi-a trimis dumitale o vorbă 
care suna cam așa : „Spuneți-i lui Nică Lisandru să 

se potolească, că ştie el că eu am tăcut, dar n-am să 
mai pot tăcea”. Şi dumneata, atunci, te-ai conformat, 
i-ai lăsat pămîntul lui Ilie... Ba cred că erai în stare 
să-i mai şi dai ceva, numai să tacă. Dar Ilie n-a mai 
putut să ţină taina în suflet și a spus... 

Interogatoriul a continuat în același spirit. 

Într-un tîrziu, cînd, încolţit, nu mai găsi nici o ieşire 
din impas, Proorocu își compuse o față îndurerată și, 
cu o voce teatrală, joc pe care şi-l însușise în convor- 
birile avute cu fraţii „întru Domnul“, spuse, după ce, 
prin mătănii repetate, imploră divinitatea să-i acorde 
clemenţă : 

— Văd că n-am încotro... Va trebui să fac ceea ce 
n-am îndrăznit, n-am vrut pînă acum, datorită legă- 
turii de sînge... Domnul mi-a poruncit — urmă el, 
solemn — să vă spun adevărul, cu toate că-i greu pen- 
tru mine. Domnul mi s-a arătat şi mi-a spus: 
„Alexandre, ai suportat îndestul calvarul. Eu îţi po- 
runcesc să-ţi izbăvești păcatul care te apasă și să-l 
dai !* Aşa mi-a poruncit Domnul... Şi eu trebuie să-i 
ascult glasul. Am să vă spun tot, nu mai pot să rabd 
povara. E vorba de nepotu-meu, Ilie Proorocu. Dacă 
el spune că eu l-am omorît pe Tipu, eu spun că el 
e ucigașul, domnule maior. o jur ! 

Această „noutate“ neașteptată, intervenită în an- 
chetă, îl făcu pe maiorul Fătu să întrerupă discuția. 

— Mai consultă-te cu „Domnul“ şi cu cine vrei, ce- 
tăţene Proorocu, și mîine să-mi mărturisești adevărul. 

Împreună cu căpitanii Popeangă și Tomescu au 
analizat, pînă tîrziu în noapte, noua situaţie ivită. Nu 
aveau voie, acum, cînd obţinuseră o serie de date 
importante, să facă vreun pas greșit. Declaraţia lui 
Ilie Proorocu contrazicea cu totul pe cea a unchiului 
său şi confirma omul văzut de pensionar în spatele 

ucigaşilor. Totuși, situaţia răminea încă neclarificatţă 
pină la capăt. 

Colectivul de cercetare a fost completat cu doi spe- 
cialiști, căpitanul Odăngescu și plutonierul Bădin. 

Din fapt în fapt, din amănunt în amănunt, după o 
muncă răbdătoare, ofiţerii au reușit să şteargă colbul 
așternut peste acea seară de ianuarie 196... Încet, 
încet, faptele întimplaie atunci luseseră readuse în 
memoria acelora care le trăiseră. 

Cel care se ascundea printre frații „întru Domnul“ 
a fost demascat și adus în faţa legii. Nepotul își acuza 
unchiul, cu amănunte care fură confirmate integral 
de alte coroborări. 

Trecuseră treisprezece ani de cînd Ilie  Proorocu, 
nepotul lui Nică Alexandru, cum obișnuia să-și zică, 
tăcuse. Nu făcea parte din sectă și nu vreo dogmă îl 
silise să ascundă adevărul, ci numai teama de cuțitul 
unchiului. 


Un coșmar care, mulţi ani, planase asupra satului 
liniştit din cîmpie, se risipise. Ultimul dosar A. N. din 
196... putea fi închis. 

sa ŞI casa asta mare a lor ans. 


O săptămînă întreagă căzuse o ploaie măruntă şi 
deasă, ca o pînză imensă ce unea cerul cu pămin- 
tul, topind totul şi toate într-un cenuşiu compact, 
mohorit şi murdar. Apoi, cerul a început să-și lim- 
pezească obrazul şi oamenii parcă s-au înviorat. Mai 
era porumb necules. Îi aștepta în cîmp, scuturîndu-și 
apa de pe foile îngălbenite şi tresărind uimit, în bă- 
taia vintului, de minunea rodului copt. 

Comandamentul local mobilizase oamenii, i-a or- 
ganizat astfel ca munca lor, a tuturor, să nu se risi- 
pească, ci să ia drumul hambarelor. Oamenii mun- 
ceau, dar sarcinile de plan încă nu erau realizate. 

În dimineaţa aceea, în care cerul îşi mai descreţise 
fruntea, ARO-ul cooperativei, „navigînd“ prin băl- 
toace și noroi, „acostă“, în sfîrșit, în faţa clădirii 
primăriei. Portiera s-a deschis larg și președintele a 
coborit lipăind cu cizmele prin pasta moale de no- 
roi. Era un bărbat înalt președintele, și bine legat, iar 
în colţul buzelor îi anina, într-un echilibru precar, 
nelipsita-i mărăşească. Un timp stătu parcă în cum- 
pănă în faţa clădirii apoi, tropăi mărunt, ca să-i alu- 
nece noroiul de pe cizme, și, după ce aruncă ţigara, 
care-şi dădu duhul sfîrîind în mijlocul unei băltoace, 
urcă cele citeva trepte de ciment și pătrunse în pri- 
mărie. 

Se convocase adunarea generală ca să se lămu- 
rească povestea aceea neplăcută cu nerealizarea sar- 
cinilor de plan la porumb. Adunarea a fost furtu- 
noasă şi cei mai... scărmănaţi au fost cei din echipa 
care răspundea de lotul cu pricina. Şeful de fermă, 
un om trecut de a doua tinereţe, înghiţise în sec tot 
timpul, făcînd feţe-feţe, şi se întreba mereu, șoptind 
ca pentru sine tot felul de vorbe, unde naiba putea 
să fie porumbul, că de cules ei l-au cules. Dar zeci 
și zeci de tone de porumb lipseau și nu putea găsi 
nici o explicaţie. Parcă s-ar fi topit, parcă l-ar fi În- 
ghiţit pămîntul. Își bătea capul degeaba ; cei care 
l-au făcut să dispară nu au lăsat nici o urmă. Cel pu- 
țin aşa credea el, șeful fermei, și nu numai el. 


Seful de post, plutonierul major Dănilache, îm- 
preună cu ajutorul său, sergent major Stoican i-au 
mobilizat pe cei din gărzile patriotice şi pe vinătorii 

din comună ca să prindă... stafia ce le dijmuia re- 
colta. Au organizat pînde, au controlat utilajele şi 
remorcile ce se întorceau din cîmp, dar nimic. Dacă 
nimeni nu... subțiase recolta de pe tarlaua fermei, 
atunci unde era porumbul ? Un semn mare de între- 
bare chinuia gîndurile plutonierului şi... atît. Dar, ia 
stai !! În mintea șefului de post şi-a făcut loc, 
deodată, o aducere aminte. Cu doi ani în urmă, la 
I.A.S. tot așa se... vaporizase porumb. Și, atunci, a 
reușit să afle ce și cum... Nu cumva se repeta treaba ? 
„Ar fi prea de tot“ și-a spus șeful de post. 

Întrebase cîțiva tractoriști de încredere dacă au 
văzut ceva, dacă... În noaptea cînd năvălise acea 
aducere aminte, șeful de post nu a putut să doarmă. 
S-a chinuit un timp, strîngînd cu înverșunare pleoa- 
pele, dar somnul hălăduia undeva departe de el. S-a 
imbrăcat și a plecat la post. Dinspre baltă suila un 
vint subţire cu miros de ger timpuriu şi sus, pe cer, 
luna alerga ca beată prin pilcurile rare de nori. 

S-a zgribulit și a iuţit pasul. Ajuns la post, descuie 
fişetul și scoase o mapă pe care începu s-o răsfoiască. 
Din cînd în cînd se oprea și nota ceva pe o bucată 
de hîrtie. 

Noaptea curgea leneș pe lîngă ferestre, iar luna 
ridea de una singură, acolo, sus, unde ultimele petice 
de nori se destrămau spre aiurea. 

Dimineaţa a sosit încet, căznit, parcă luptindu-se 
cu întunericul ce se încăpăţina să rămînă lipit de pă- 
mînt şi case. Cind sergentul major Stoican a sosit la 
post, lumina ardea încă şi şeful de post îl aștepta. În 
faţa sa, stăteau cîteva file pe care le înnegrise cu 
scrisul său mărunt și ordonat. 

— Eu plec la inspectorat, spuse şeful de post... Te 
rog să-i inviţi la post pe cei de pe această listă... Sint 

19 — Inspectorul şef 


unii din cei care sînt „,predispuși“ să comită infrac- 
țiuni ca aceea de care ne ocupăm noi. 
— Am înţeles, îi răspunse scurt sergentul major. 


x 


Inspectorul șef îl asculta pe șeful de post, care îi 
raporta cele petrecute în comuna lui. Cînd acesta 
termină ce avea de raportat, Banu îl întrebă : 

— Şi nu bănuiţi pe nimeni ? 

Șeful de post făcu o pauză, după care răspunse : 

— Nu, tovarășe colonel. Cei cunoscuţi de noi, cu 
antecedente, se pare că s-au făcut oameni de treabă. 
Am lista lor. Şi o așeză în faţa inspectorului şef. Unele 
nume erau subliniate cu creion roşu. 

— Nu sînt cam mulţi ?... Ar fi bine ca toți, sau 
măcar majoritatea, să nu mai repete faptele, dar... 
nu-i aşa ? 

Subofiţerul tresări, vru să spună ceva, dar îşi 
luă seama. 

— Ai luat legătura cu șefii de post din comunele 
vecine ? S-ar putea ca făptașii să fie de pe-acolo... 
Deși, mai sigur, pot fi din comuna dumitale. Cred 
că-ţi mai amintești de cazul de acum doi ani... 

Șeful de post îşi amintea. Se putea să se repete 
povestea cu gropile ?... Cu gropile unde hoţii își as- 
cunseseră prada, porumbul furat. Se putea. Dar cine 
erau acești noi jefuitori și cum reușiseră să fure fără 
să lase vreo urmă ? 


Inspectorul șef era înnegurat. Îl căută pe... Mi- 
halcea în dorinţa de a termina cît mai repede po-. 
vestea asta neplăcută. Mihalcea, șeful miliției jude- 
tului, era însă plecat la Salcia. Probabil că acum, 
împreună cu cei de acolo, se ocupa de culesul po- 

rumbului de pe ultimele suprafeţe. Agricultura, ce 
să-i faci ! Inspectorului i-ar [i trebuit totuşi cîteva 
relaţii pentru a putea pune rînduială în ginduri și 
pentru a da de acel sîmbure care ar fi putut lumina, 
după aceea, totul. Poate că cei de la Direcţia generală 
a judeţului ar putea să lămurească chestia cu co- 
cenii... Întrebă de directorul Mihuţ. Plecat. Sigur, tot 
in agricultură ! Nu, în Statele Unite. Da, firește, tre- 
buri... Atunci, adjunctul — Banciu. E plecat și dinsul. 
Tot în... ? Da, în străinătate, în Grecia. Atunci... 

— Formidabil ! Ștefane, cei din conducerea agri- 
culturii se plimbă pe meridiane acum în toiul cam- 
paniei ? ! 

Inspectorul bătea cu degetele în masă, îngîndurat. 

— Ai vreun caz în lucru, căpitane Ştefan ? 

— Cazul de la Udupu, pe care mi l-aţi dat acum 
o săptămînă, tovarăşe colonel. Este ca și finalizat. 

— Mada... 

Fusese şi aceasta o „poveste“. Ieșită, parcă, din 
snoavele cu Păcală. „Eroul“ ei, un măgar, un fel de... 
porumbel-voiajor care cunoaşte foarte bine drumul 
spre casă. Zile în şir, ieșea patrupedul dintre rîndu- 
rile înalte de porumb, legănîndu-și desagii încăr- 
cați — corabie minusculă pe valurile toamnei — și 
mergea leneș, netulburat către casă. Nici măcar nu-și 
ciulea urechile. Zile în șir dijmuia astfel porumbul, 
făcînd pereche bună cu stăpînul său. Cînd strata- 
gema a fost descoperită, acesta — stăpînul — a în- 
cercat o ultimă măgărie : să nu-și recunoască mä- 
garul. 

Pentru dijmuirea de acum însă ar fi trebuit desagii 
unei întregi turme de măgari. 

Căpitanul rămase uitîndu-se întrebător. 

— Ia loc, îl invită inspectorul. O să preiei alt 
caz. Și colonelul începu să-i explice despre ce era 

vorba. Este vorba, din nou, de unii care iau bucatele 
de la gura oamenilor, înţelegi Şteiane ? De aceea tre- 
buie să ne ocupăm grabnic și eficient. Mă vei informa 
personal de mersul acestei acţiuni, i-a spus în loc de 
concluzie şi căpitanul s-a ridicat de pe scaun, a sa- 
lutat și a părăsit biroul. 


Cazul era destul de complicat. Nici un fir care să 
urnească din loc cercetările. Oamenii din comună se 
grăbeau cu recoltatul, că iar se arătaseră semne de 
ploaie. Şi el, Ștefan, se grăbea. Dar se grăbea... încet, 
aşa cum i-a atras atenţia colonelul că trebuie să facă. 
Șeful de post era posomorit și el. Nici ajutorul său 
nu arăta altfel. 

„In dimineaţa aceea de sfîrșit de săptămînă, Şte- 
fan îi raportă inspectorului șef primele date pe care 
reușise să le adune şi care, strînse la un loc, păreau 
că înjgheabă o pistă. Sau poate, chiar mai mult. Dar 
nu bănuia că pînă către prînz... 


— Ne lipsesc probe concludente, tovarășe colonel. 

— Nu vor lipsi mult, căpitane. Hai să mergem îm- 
preună la faţa locului... Aș vrea să stau şi eu de 
vorbă cu acest Călina... După cîte mi-ai spus, ai vor- 
bit și dumneata cu el... De fapt, Călina ăsta, cu care 
ați discutat, lucrează în cooperativă sau pe șantierul 
de irigaţii ? 

— A lucrat pe şantier, la irigaţii, pînă în septem- 
brie. Acum s-a întors acasă să-și ajute soţia la cu- 
lesul porumbului. Are şi el acord global... 

— Stii ce mi se pare curios, Ştefane, la acest Că- 
lina ?! Nu l-a văzut nimeni pe tarla la cules. În 
schimb, aşa cum ne spune și cooperatorul Iordache, 

el deschide bufetul din comună, el îl închide... Ca şi 
ăsta, cum naiba-l cheamă... Fleancu, nu? Dar au 
pătulele pline cu porumb. Așa-i ? Cum, de unde şi-au 
umplut pătulele ? 

— Păi, din... lotul personal, a răspuns Ștefan ne- 
convingător, rupt de îndoială, și îl fulgeră așa, ceva 
ca o presimţire. 

— S-o creadă el, zise colonelul. Asta o s-o vedem. 

Porni cu căpitanul Ștefan către tarlaua cu pri- 
cina, de pe care porumbul aproape că fusese cules. 
Numai cocenii, e drept, puţin cam jumuliţi, rămăse- 
seră într-o resemnare mută. 

— Mergem pe jos. Face bine mişcarea, căpitane. 

Și au pornit-o mai departe, urmaţi de plutonie- 
rul Cristache, șoferul de pe mașina cu care sosiseră 
in comună. 

La o curbă a apărut o căruţă, burdușşită de coceni. 

— Ăsta e chiar Fleancu, tovarăşe colonel, zise sur- 
prins şi puțin emoţionat căpitanul Ştefan. 

— Opreşte-l. 

Căruţa fu oprită pe un podeţ. Căruţașul s-a repe- 
zit să deschidă porţile. 

— Te grăbești Fleancule, te grăbeşti, interveni că- 
pitanul. Omul încremeni cu mîna pe poartă. 

— Ca omul cu munca, cu necazurile lui, că acuşi 
incepe să pice iar de sus, şi dădu iar să deschidă 
poarta. 

— Cam devreme cu căratul cocenilor, zise şi 
inspectorul șef, care, între timp, se apropiase. Vi 
i-a repartizat... ? 

— Nu ştiu, tovarășe șef, nu sînt ai mei. M-a rugat 
un prieten să-i aduc și gata, că eu nu mă bag, nu-mi 
trebuie. Între timp Cristache, șoferul, la semnul dis- 
cret al inspectorului, trebăluia în spatele căruţe, 
fără ca Fleancu să-l observe. 

— 'Tovarășe colonel, uitaţi, priviţi, i-am găsit. 

— Întoarce căruţa, Fleancule. Hai la post. 

Ciţiva oameni s-au și strîns pe la porți. „Ce-or fi 
găsit în căruţa lui Fleancu ? A dat de dracu Călina, 
la el îi ducea“. „Bine că i-aţi prins, maică, exclamă 
o bătrînă, ăștia au de gînd să aducă tot cîmpul acasă“. 
„S-a terminat cu hoţiile și chefurile, Fleancule!“, 
adăugă un om bătrîn. 


În cercul bănuiţilor s-au aflat și cîţiva dintre cei 
care şi în trecut „călcaseră în străchini“. 

— Că infractorii au „lucrat“... ingenios, este ade- 
vărat, dar asta nu scuză pe lucrătorii noștri care i-au 
descoperit tîrziu pe hoţi. Greșeala constă în faptul 
că nu a fost sesizată graba acestor oameni de a tăia 
cocenii și nu s-a verificat cît porumb a fost dus la 
bază. Apoi, paza. Ce a făcut paza? Cine sînt 
paznicii ? 

Întrebările inspectorului şef plutiră parcă în în- 
căpere, grele, așteptind răspunsuri ce întîrziau să 
„vină“. Dar nici șeful de post, nici ajutorul său, nici 
preşedintele, nici ceilalți nu deschideau gura. Și se 
mai puteau pune și alte întrebări, și ei le aşteptau 
ca pe nişte mustrări. Colonelul însă continuă pe altă 
direcţie. Vorbea rar, ca și cum ar fi vrut să recapitu- 
leze pentru sine cum s-au petrecut lucrurile . 

Ideea de a lăsa  știuleţi neculeși a fost a lui 
Gheorghe Călina, zis Cocîrlă. Culegeau porumbul 
doar pe capetele tarlalei, iar restul... Fleancu, prieten 
cu Călina, poamă de chefliu, s-a angajat să care co- 
cenji. Pentru cîteva sticle de ţuică şi două vedre de 
vin. „Vă fac oameni, le zisese, mai în glumă, mai în 
serios, părtaşilor la furt. Dacă vă prinde, mă ard şi 
eu ȘI voi. Dar...“ 

Ceilalţi au scuipat în sîn. Dar Fleancu a avut parcă 
gura aurită. A fost prins în flagrant delict. 

Cînd inspectorul șef l-a întrebat pe Călina „Ce faci, 
omule, cu atita porumb, nu-ţi ajunge cît ți se dă ?“ 
hoţul s-a făcut verde-galben. 

— Ba da, tovarășe șef, dar... acum o făcui, o făcui ! 

Colonelul l-a privit cu dezgust pe rotofeiul cu părul 
aproape alb, care acum înghiţea în sec şi stătea cu 
privirea pironită în pămînt aşteptînd parcă de acolo, 
dacă nu scăparea, cel puţin un gînd bun. Dar pămin- 
tul tăcea... 


Sala Căminului cultural era arhiplină. Procesul 
acesta, în faţa obştei, adunase și oameni din comunele 
învecinate. „Să-i vedem, acuma. Hoţii trebuie pe- 
depsiţi cum se cuvine. Ne-au făcut comuna de LIS. 
spuneau mulţi dintre ei. Mecanizatorul Ifrim, care 
arase, semănase şi prășise porumbul furat de alde 
Călina şi complicii acestuia, s-a așezat împreună cu 
doi paznici — Vamanu și Iordan — care aveau și €l 
partea lor de vină, lîngă Ariton, contabilul şef al 
S.M.A. é 

— Ăştia, tovarășe contabil, pe ăştia, să-i dăm afară 
din comună. Auzi dumneata, păi eu, pe timpul ăla 
nenorocit, că ştii ce-a fost astă-primăvară, am sema- 
nat, am muncit toată vara şi ei, păcătoşii, să ne 
fure ? ! Ne-au furat munca, fir-ar ai dracului de 
panglicari, că la bufet, cînd veneam duminica, „nu lei 
una mică, Ifrime ?“ îmi zicea Călina. „Nu iau, mă ! 
beau berea asta a mea şi plec.“ „Treaba ta, îmi ras- 
pundea hoțul, să n-aștepţi să zic de două ori“. Auzi 
dumneata, parcă aveam nevoie de mila lui. De unde 
avea Călina bani ? Fura. Fura şi vindea, că la perche- 
ziție s-au găsit în ograda lui fel de fel de lucruri 
furate de pe şantier. 

Dar contabilul şef îl privi pe Ifrim într-un mod 
ciudat, sau, cel puţin, așa i se păru acestuia. 

— Dacă ai... mirosit că Fleancu ăsta cam umbla 
cu lucruri necinstite, de ce nu ai anunţat la miliţie, 
omule ? Sau la cooperativă ? Sau la primărie ? 

Ifrim se foi pe scaun, fără să răspundă. 

— Ce-i Ifrime, ce zice tovarășul contabil șef ? îl 
întrebă Vamanu. 

— Ce, ne ce, chestia e că trebuia să fim cu ochii 
deschişi. Și eu și tu și noi toți... Asta e... Să n-aștep- 
tăm să ne facă alţii ordine în casa noastră. 

La fel gîndeau şi șeful de post şi președintele și 
primarul. Aici, în comuna lor, ei ar fi trebuit să facă 
ordine la timp. Ei, cu ceilalţi oameni din comună. 

În sală intră cornpletul de judecată și liniștea se 
lăsă grea, plină de aşteptare. 

Începea procesul celor care furaseră din averea lor 
comună. Din casa asta mare a lor, a tuturor, pe care 
ar fi trebuit, și ar fi putut, s-o măture de gunoaiele 
care acum se aflau, cu capetele plecate, în boxa acu- 
zaților. 

Ștefan privi pe fereastră. Cerul se înseninase și de 
departe, de sub zările toamnei tîrzii şi blînde, răzbătea 
parcă pînă aici marea și liniștita respiraţie a pămin- 
tului. 


Potirul a fost 
> Et 


Țiriitul telefonului l-a trezit dis-de-dimineaţă pe 
Măgură, şeful postului de miliţie din Popești. Pluto- 
nierul, după ce s-a întins și a căscat de două ori, ri- 
dică alene receptorul. Se auzi o voce baritonală, cu 
un accent grav. Preotul Serafim, din satul Carava- 
neți, cu glasul gîtuit de emoție, îl anunță că hoţii au 
făcut o spargere în biserică. 

Era vorba nu de o spargere, ci de o a treja, toate 
săvîrşite, într-un interval de timp destul de scurt, la 
cele trei biserici din comună. 

Somnoros, căci era obișnuit să se scoale pe la ora 7, 
şeful de post i-a spus preotului să aibă răbdare, 

că, puţin mai tîrziu, o să se deplaseze chiar el, „per- 
sonal“, la locul infracţiunii... Fără tragere de inimă, 
se echipă și plecă spre Caravaneţi. 

Drumul dintre Popești și Caravaneţi trecea prin 
cîmpul neted și drept, străjuit de o parte și de alta de 
plopi înalţi, pînă-n arcadele de beton ale podului de 
peste rîul Mostiștea. Era o toamnă tirzie, dar timpul 
se menţinuse frumos, înclinînd spre uscăciune..Cerul 
era străveziu, fără nici un pic de nor, și văzduhul 
plin de o lumină de aur moale... Adierea vîntului us- 
cat se simţea din plin cînd drumul urca din vale spre 
dealurile din apropiere. Pe cîmp era liniște şi pustiu. 
Plutea un miros de praf și de păminturi arse, de po- 
rumbiști răscoapte, dezgolite acum, cu glugile de co- 
ceni frunzoși, înghesuiți în rînduri rare și lungi, şi un 
miros de poamă dulceagă, venind dinspre livezile și 
viile însîngerate de dincolo de rîu. Subofiţerul ţinea 
cărarea, cu ochii la frunzele căzute din plopi, prins 
de foșnetul lor moale. Se oprea din cînd în cînd, per- 
secutat totuși de un gînd... 

— A treia spargere... 

În sfîrșit, în jurul orei 9, căci nu s-a grăbit deloc, 
i-a apărut în față biserica, ale cărei turle albe se 
înălțau deasupra plopilor din jur. Preotul îl aștepta 
în curte, la intrare. Se frămînta și era plin de teamă. 
Începură să cerceteze. 

Ferestrele cu gratii nu prezentau urme de forţare. 
Ușa de la intrare, din lemn masiv, fusese însă găsită 
de preot deschisă... 

— leri după-amiază, la plecare, am încuiat ușa cu 
cheia... De asta sînt sigur. Dintotdeauna am obiceiul 
ăsta. Încui, apoi încerc ușa. O încerc de două sau 
trei ori. Nu mi s-a întimplat niciodată s-o uit descu- 
iată. La o anumită vîrstă, vezi dumneata, îți formezi 

nişte tipicuri, după care te conduci... Nişte reflexe, 
cum se spune acum. 

— Să lăsăm reflexele şi să vedem ce s-a întîmplat, 
zise suboliţerul, scurt și plin de importanţă. 

Au pătruns amîndoi în biserică. Aici, lucruri răvă- 
șite, iar în altar, pe jos, cîteva icoane. Preotul informă 
că lipsesc două potire suflate cu aur, trei icoane vechi, 
de mare valoare istorică, și o lanternă. 

— Altceva a mai dispărut ? întrebă Măgură. 

— Da. Banii din cutia milei. N-am desfăcut-o de 
multă vreme. De regulă găsesc în ea numai mă- 
runțiş... 

Plutonierul mormăi înciudat. Se uită în toate păr- 
tile, doar-doar o zări ceva, dar nu zări nimic. 

În ce direcţie trebuie să-și orienteze cercetările ? 
Nu prea s-a omorit cu așa ceva. A mai avut de-a face 
cu cîteva cazuri încîlcite, dar veneau de obicei cei de 
la judeţ și le rezolvau. El era mai mult un fel de ghid 
al celorlalţi... 


Să raporteze spargerea, să n-o raporteze ?... 

Un furt de la biserica din sat, își dădea seama, nu 
putea fi tăinuit prea multă vreme. Şi, într-adevăr, 
vestea s-a dus repede în sat, a ajuns chiar şi la Po- 
peşti... Așa că a fost nevoit să raporteze „eveni- 
mentul“. 

De data aceasta, a primit ordin să ia măsuri ur- 
gente de cercetare la faţa locului, pentru descope- 
rirea autorilor. Un ordin categoric... N-avea ce face. 
Așa stînd lucrurile, și-a luat ajutorul, pe sergentul 
major Feleagă, şi a trecut la treabă... 

Exista o urmă digitală pe un potir, dar asta, pen- 
tru Măgură, era prea puţin ca să însemne un fir. A 

mai întrebat în stînga și în dreapta, printre curioşii 
adunaţi să vadă ce se întimplă, a întocmit un proces 
verbal de cercetare la fața locului... Apoi a luat 
corpul delict — potirul — și a plecat la postul de 
miliţie. 

Și... au trecut zile şi săptămîni. Ancheta n-a mai 
înaintat cu nici un pas. Plutonierul a uitat de obiec- 
tele furate, pînă cînd a fost chemat la județ, cu pri- 
lejul unei analize asupra „cauzelor cu autori necu- 
noscuţi“. 

Șeful inspectoratului, colonelul Banu, l-a ridicat 
în picioare. I-a cerut subofiţerului explicaţii, „despre 
ceea ce s-a făcut în dosarul respectiv.“ 

Măgură a ridicat din umeri. N-avea ce să spună... 

Colonelul Banu i-a ordonat să reia cercetările şi 
să raporteze, în scurt timp, rezolvarea cazului. Mă- 
gură ştia că inspectorul șef „nu poate fi dus“ cu 
scuze. S-a bîlbîit de cîteva ori, îngăimind niște 
vorbe şi.. 


A plecat de la ședință supărat și, pe drum, spre 
postul de miliţie, s-a tot gîndit ce că facă pentru a 
ieși din încurcătură. De ce să fie el ridicat în picioare ? 

Ideea i-a venit repede și s-a simţit ușurat. O să-l 
cheme pe preot, iar acesta o să dea o declaraţie că a 
găsit icoanele și potirele. În fond, sînt niște obiecte 
„fără valoare“. Cît despre banii luaţi din cutia milei, 
cîți să fi fost ?... Nu-i mare lucru, și-apoi părintele 
îi poate pune de la el; nu va sărăci din atîta. 

Ajuns în comună, și-a trimis ajutorul să-l invite 
pe preotul Serafim la post. Și, pentru că nu voia ca 
ajutorul să fie martor la discuţie, cînd a venit preo- 
tul l-a şi trimis pe sergentul major ca să rezolve 
niște... „probleme“ de serviciu, într-un sat învecinat. 

Preotul Serafim intră sfios în lăcașul miliției. Nu 
mai fusese pînă atunci acolo. Măgură l-a invitat să 
ia loc. 

— Sfinţia-ta, am intrat în mare încurcătură cu şe- 
fii de la județ. Și nu mi-ar fi necaz, dar obiectele 
astea furate n-au, zic eu, cine știe ce preț... 

— Sint obiecte de cult, păstrate din moși-strămoşi 
în Sfînta biserică, i-a replicat, cu timiditate, Serafim. 

— Nu știe nimeni ce ai în biserică, continuă plu- 
tonierul. Ce-ai zice, cuvioase părinte, dacă mi-ai da 
o declarație că le-ai găsit ? Erau puse de dascăl în 
altă parte, să zicem... 

— Eu nu pot să fac asta, intru în păcat. 

— Giîndeşte-te că am peste 20 de ani de serviciu 
și că, dacă nu rezolv cazul, o să fiu dat afară. Așa 
mi-a zis șeful ăl mare de la inspectorat. 

Preotul și-a șters nădușeala și a oftat atit de tare, 
încît s-a mișcat anteriul pus pe speteaza scaunului, 

— Domnule plutonier, cum aş putea să fac una 
ca asta, să mint? 

— Te rog, te implor, dumneata ai făcut mult bine 
oamenilor, ajută-mă și pe mine! O să-ţi fiu recu- 
noscător ! j 

Și iar te rog, și iar insistenţe, și iar apel la bunătate, 
şi iar... 

La rugămințile atît de disperate ale şefului de post, 
preotul dădu declarația. A socotit că această grea 
abatere îi va fi iertată de oameni şi de dumne- 
zeu, pentru că a săvîrşit-o întru izbăvirea unui biet 
creștin, iar nu pentru a trage vreun folos. „dă 

Plutonierul, după ce smulse declaraţia, se grăbi 
să raporteze despre rezolvarea cazului. Era din nou 
liniștit. Putea să se odihnească. Era sigur că, la o vi- 

itoare şedinţă de analiză, va putea să stea nemișcat 
pe scaunul său, fără să mai fie ridicat în picioare de 
inspectorul şef... 

De atunci, lungi şi negre au lost nopţile pentru 
sărmanul preot Serafim. S-a sucit bietul preot, s-a 
învirtit, şi-a frecat mîinile, și-a smuls citeva fire de 
păr din barbă, pînă s-a convins în ideea că e vinovat 
de ceea ce făcuse și că, pe bună dreptate, va fi 
pedepsit. 

Ba a mers şi la părintele Climet, vecinul şi prie- 
tenul său de la biserica din Sărdăreasa, spunîndu-i : 

— Sfinţia-ta, ca mai bătrîn şi mai citit, ce pe- 
deapsă socotești că ar putea să dea un episcop ? 

— Canon, destituire, excludere din tagmă. 

— Și mai ce? 

— Blestem... 

Plecă cu sufletul negru de la Sărdăreasa. 

E], care spovedise atîtea suflete întru izbăvirea 
păcatelor, simţea, acum, nevoia să se destăinuie cuiva, 
să se ,„,spovedească“. Conștiinţa încărcată nu-l lăsa 
să doarmă. Nu voia însă să-i vorbească oricui despre 
această întîmplare... Ci numai cuiva care l-ar înţe- 
lege, care l-ar scoate din încurcătură... Dar unde să 
se ducă ? Cui să se spovedească ? La episcopie, la 
patriarhie ? Numai bine nu i-ar fi... Se gîndea la cele 
spuse de părintele Climet. Îl vor întreba, cu sigu- 
ranță, de ce a făcut asta, de ce a încălcat cele zece 
porunci ale Domnului ? 

După multe frămîntări şi îndoieli, gîndurile preo- 
tului s-au îndreptat către inspectorul şef. S-a hotă- 
rit să mărturisească totul acelui tînăr colonel, despre 
care auzise că e un om de inimă, măcar pentru uşu- 
rarea sufletului. 

Îşi mai făcea și socoteala că, pe lingă uşurarea su- 
fletului, „spovedania“ făcută inspectorului șef ar mai 
putea duce, cine știe, fiind vorba chiar de către șeful 
cel mare, la măsuri pentru găsirea hoţilor, a valorilor 
furate din altar. Nu se împăca deloc cu gîndul ca 
acele lucruri să încapă pe mîna unor netrebnici. Au 
fost ele păstrate, din vechime, cu grijă, au înfruntat 
pînă la el timpul şi vitregia vremurilor... Şi acum să 
se piardă ? 

Serafim s-a interesat de zilele de audienţă ale şe- 
fului inspectoratului. I-a fost ușor să afle. Se gîndea 
cum să se prezinte : în straie preoțești, sau în straie 
obişnuite ? În cele din urmă, și-a îmbrăcat hainele 
cele mai bune, pe care numai atunci cînd era chemat 
la mitropolie le folosea, şi-a pus pe cap epitrahilul și 
a luat-o spre autogară. 

Aici, lume multă, îmbulzeală mare. Preotul n-ar 
prea fi vrut să fie văzut de cei din fruntea satului. 
Nu de alta, dar l-ar fi întrebat unde se duce și ar fi 
trebuit să mintă din nou. Într-adevăr, cîțiva dintre 
consăteni chiar l-au întrebat, Le-a răspuns, evaziv, 
că la oraş, şi a scurtat vorba. Grijile i se citeau pe 
faţă. S-a furișat pînă în holul inspectoratului. 

— Vrea să merg la șeful cel mare, a zis cu o voce 
stinsă preotul. 

Subofiţerul l-a condus în camera de așteptare. 

Peste cîteva minute preotul s-a oprit în faţa ușii 
capitonate de la biroul inspectorului şef. O emoție 
puternică îl stăpînea, picioarele abia îl purtau. Zim- 
betul încurajator al colonelului Banu, care l-a poftit 
să ia loc, i-a mai risipit îndoiala, dar... 

— Ce aveţi de zis, părinte? Care vă e numele ? 
Că nu v-am întrebat. 

— Serafim, domnule comandant. Sînt preot în 
satul Caravaneţi. 

— Cum merg treburile, acolo ? îl întrebă din nou 
colonelul Banu, privindu-l atent. 

— Bine !... cu ajutorul lui Dumnezeu. 

— Şi pe la noi ce vînt vă aduce? V-a supărat 
careva ? 

— Greşit-am înaintea Sfîntului, domnule coman- 
dant. Şi păcatul ar fi şi mai mare dacă aş încerca să-l 
ascund mai departe... să micşorez ceea ce nu se poate 
micșora. Dar oameni sîntem. Și mila celui de sus e 
mare, iar bunătatea și priceperea dumneavoastră 
îmi vor îngădui să arăt cum că abaterea pe care am 
săvîrșit-o de la slava sfintelor canoane nu se dato- 
rește necinstei. 

Și preotul se destăinui comandantului, relatîndu-i 
amănunțit toată întimplarea. 

Colonelul Banu îl ascultă cu atenţie. Urmărea șirul 
povestirii analizind parcă fiecare cuvînt. Gestul preo- 
tului era, desigur, motivat și scuzele lui nu puteau 
fi puse la îndoială. Îi spuse, după un timp, că îna- 
inte cu o zi subofițerul Măgură, dîndu-și seama de 
greșeală, a venit și a raportat... Îl asigură pe preot 
că va lua toate măsurile să-i descopere pe hoţi şi să 
redea bisericii obiectele furate. S-a interesat, apoi, 
în amănunt, despre spargere. Preotul amănunți gri- 
juliu, cu glasul încărcat de tristeţe, cele întîmplate. 
Apoi s-a sculat de pe scaun, a mulțumit pentru buna 
primire şi, după ce făcu o plecăciune, a ieșit din 
birou. Plecă de la inspectorat ca un tînăr, cu pas 
vioi. S-a oprit la primul bufet și a sorbit dintr-o în- 
Shiţitură un pahar de ţuică bătrînă. Cînd paharul 
rămase gol, a zîmbit cu mulțumire. Drumul de în- 
toarcere spre sat, acum, cînd se simţea descărcat de 
povara care-l chinuise, îl făcu cu inima plină de 
voioşie. Mai trebuia să facă o vizită. Să-l vadă pe 

şeful de post şi să-i spună că a fost la șeful de judeţ. 
La post — nimeni. Unde să fie plutonierul ? I-a lăsat 
un bilet. 


Imediat, colonelul Banu l-a chemat la el pe căpi- 
tanul Popeangă, şeful judiciarului. 

Şeful inspectoratului a intrat direct în subiect: 

— Cum este posibil, căpitane, ca în satul Carava- 
neţi, într-un interval scurt, să se comită trei spar- 
geri, toate la biserici, să se fure obiecte ce reprezintă 
piese istorice, iar voi, judiciarul, să nu-i descoperiţi 
pe hoţi ? 

— Obiectele au fost găsite. Așa mi s-a raportat. 

— Nu-i adevărat. Plutonierul din comună te-a 
indus în eroare. Te ocupi personal de caz și să-mi 
raportezi că ai găsit hoţii ! 

Cu un „înțeles, tovarășşe colonel !“, Popeangă ieşi 
din birou. 

Plutonierul Măgură, luat din scurt de căpitanul 
Popeangă, încercă, în continuare, o soluţie cît de cît 
salvatoare. Și-a recunoscut, în faţa inspectorului șef, 
grava greșeală, știa că va fi pedepsit, dar acum vzoia 
să facă totul să găsească obiectele. Poate chiar au fost 
deja găsite. (Oare nu de asta îi lăsase părintele biletul 
în care îi scria că are ceva important să-i spună!!). 

— Iar în cazul că n-au fost găsite ? 

— Păi, o să le căutăm... Și totuși, vă rog să mă 
iertaţi, de ce atîta vîlvă pentru niște cruci, pahare de 
alamă, chiar și argintate ?... Ce valoare au ? 

Căpitanul se făcu foc. De felul său, era un om de 
un calm desăvîrşit, dar îl scotea din sărite atitudi- 
nea subordonatului. Îl mustră şi el aspru pe pluto- 

nierul Măgură care, deși îşi recunoscuse greșeala, 
urma să fie pus în discuția consiliului de onoare. 

Aşa a început „cea de a doua etapă, a cercetării 
spargerilor de la biserică...“ 

De mai bine de o lună și jumătate, cei de la postul 
de miliţie îi căutau pe hoţi... Nu se obținuse nici un 
indiciu. Că spărgătorul era unul, că erau mai mulți, 
că vindeau, ori nu vindeau obiectele furate — nu se 
ştia nimic. 

— E mîna unor infractori „pricepuţi“, raportă că- 
pitanul Marin, pe care Popeangă îl cooptase în 
echipa sa. 

— Te gindeşti concret la cineva? La cei din 
corturi ? 

— Da și nu ! Da, pentru că la ei vom găsi potirele. 
Nu, pentru că, de regulă, ei nu fură, ei se ocupă 
doar cu traficarea obiectelor. Autorii sînt alţii care 
însă cunoscîndu-le „pasiunea“ pentru... colecţionarea 
de potire, le-au furat tocmai pentru a le vinde aces- 
tora. Se plătesc sume mari pentru ele. 

Popeangă ştia şi el cîte ceva despre asemenea afa- 
ceri. Unii au un adevărat cult pentru astfel de 
obiecte. Își atribuie chiar respectul reciproc după 
numărul şi valoarea potirelor deţinute de fiecare. 
Tot după ele se categorisesc, între ei, ca bogaţi, mij- 
locii şi săraci. Se spune că o fată de-a lor nu se poate 
căsători dacă nu are un astfel de potir. La sărbători, 
ele sînt scoase din ascunzători și se bea vin. Cei bol- 
navi, ca să atingă o singură dată un potir foarte vechi, 
trebuie să-i plătească posesorului o sumă de bani în 
raport cu valoarea obiectului. La bătrîneţe, închid 
ochii tot cu potirul în mină... 


O zi călduţă de iarnă. Spre seară, cei doi ofițeri 
s-au oprit la bufetul din comună, să măniînce ceva. 

Uitîndu-se spre tejghea, au văzut o femeie care dez- 
noda o batistă, scoțind din ea bani, ca să-şi plă- 
tească berea. 

— Faceţi vînzare serioasă! intră Popeangă în vorbă 
cu gestionarul. Bani berechet, adăugă, arătind cu 
coada ochiului spre femeia care număra un pumn 
de mărunțiş. 

— Asta nu-i nimic, răspunse gestionarul. Să mă 
fi văzut alaltăieri, 80 de lei ! Şi numai din ăştia, vorba 
cîntecului : cinci bani, zece bani... 

— Şi cine a făcut „gluma“ asta ? 

— Nu-i glumă. Vica, nevasta lui Pirciu, ea... Sînt 
amăriți, dă-i încolo. 

— Amăriîţi și cumpără băutură ? 

— A băut două lichioruri și a luat cu ea patru 
litri de vin. A .vrut pe urmă să cumpere și mincare, 
dar, cînd am văzut altă legătură de mărunțiș, i-am 
zis : „Du-te și cumpără de la alimentara, că mă îm- 
bolnăveşti !“ A plecat supărată, zicea că ea n-are nici 
o vină, dacă așa i-a primit Pîrciu de Ia... serviciu. 

— Soţul ei lucrează ? 

— Nu e încadrat nicăieri, dar se duce cind pe la 
unul, cînd pe la altul, şi mai ajută la lucru. 

Căpitanul a şi „mușcat“ din acest fir. Mărunțţișul 
nu este oare din cutia de la biserică ? 

A făcut imediat o scurtă verificare la locuinţa 
Vicăi, cu consimţămîntul ei. Nu s-a descoperit nici un 
obiect de cult din cele furate. Căpitanul Popeangă 
privi însă cu atenţie o lanternă aflată pe masă. 

— De unde oai? 

Vica tresări. A încercat să spună ceva, dar s-a în- 
curcat. 

— Ii spun eu, zise ferm căpitanul, luînd-o la si- 
gur. E de furat, de la biserica din... 

Mai tirziu, preotul avea să-și recunoască singur 
lanterna. 

Un pumn de mărunţiş aruncat pe tejgheaua bufe- 
tului, o lanternă găsită într-o casă din sat au fost 
indicii suficiente pentru experimentatul căpitan. 
Mai departe, totul a decurs aproape de la sine. 

Infractorii, trei la număr, au fost arestaţi. Fura- 
seră în grup. Ofițerul criminalist a stabilit că urma 
găsită pe potirul ridicat de Măgură din biserică, 
urmă pe care șeful de post uitase s-o ia în seamă, fu- 
sese lăsată de degetul mare de la mîna dreaptă a lui 
Căldărar, cumnat cu Pirciu. 

Peste cîteva minute, Vica i-a condus pe cei doi ofi- 
teri la locul unde erau ascunse potirele şi icoanele. 
Nu se ivise încă prilejul să le valorifice. 


Peste două zile a avut loc ședința consiliului de 
onoare. Plutonierul Măgură fu ridicat în picioare, 
Incepea judecata aspră a colectivului... 


Se lăsa încet seara, stingînd luciul zăpezii şi făcînd 
pădurea, care întrerupea brusc întinderea cîmpiei, să 
semene cu însăși noaptea. Era atita liniște în aer, în- 
cit se auzea cum se strînge chiciura pe ramurile în- 
tunecate. Și, deodată, liniștea aceasta îngheţată fu 
spartă de o explozie care cutremură nemărginirea 
cimpiei încremenită de ger. Vilvătaia, izbucnită vio- 

lent spre cerul care arăta ca un uriaş clopot nins, se 
întindea cu repeziciune, trosnind, bolborosind, arun- 
cînd pe zăpadă lumini fantastice. Sute de iepuri şi de 
căprioare, stirnite din culcușurile calde, alergau bez- 
metic, parcă hăituite de o cohortă întreagă de vină- 
tori năpustiţi asupra lor cu furia zgomotului şi a 
flăcării. 


Era sfîrşit de ianuarie. De cîteva zile timpul se 
înăsprise. Sondorii lucrau cu rîvnă, continuînd să 
„sape“ pentru a scoate la iveală aurul negru din cîm- 
pia Burnasului. Sonda fusese instalată încă de la 
sfîrşitul toamnei trecute. Se fora cu aceeași îndirjire, 
uneori cu ușurință, alteori cu greutate, atunci cînd 
roca era tare. Acolo, departe în străfundul pămîntului 
nu ajunsese nici gerul și nici urmă de zăpadă. Doar ej, 
cei aflaţi la suprafaţă, aveau de luptat cu natura. 

Se apropia seara și sondorii se pregăteau să 
oprească lucrul. Gică Golgojan, un tînăr cu chipul 
contrastant faţă de albul imaculat al cîmpului, con- 
tinuă să lucreze, şi rîvna lui opri locului toată echipa. 

— Încă puţin, băieţi, zise el, şi ceilalţi îi urmară 
îndemnul. Unul din ei îşi aprinse o ţigară, dar o stinse 
de îndată la observaţiile celorlalţi. 

Sapele scriîşneau în străfundul pămîntului la peste 
patru mii de metri. 

Deodată, în adîncuri, se simţi zbaterea zăcămîntu- 
lui de petrol „deranjat“ de foreze. În cîteva secunde, 
uneltele care cu tenacitate și răbdare scormoniseră 
glia și straturile de dedesubt, zburară prin aer şi se 
produse erupția Gaze, pietriș și noroi, la o presiune 
de 80 de atmosfere, ţișneau spre înălțimile întunecate 
de seara timpurie a sfîrşitului de ianuarie. Hăuliră 
văile de zgomotul exploziei, stirnind fajuna cîmpiei și 
pădurilor din apropierea Ciupercenilor. 

Sondorii se retraseră cu repeziciune,  rostogolin- 
du-se cît mai departe de sondă. Flacărg cînd înro- 
şea, cînd albea cerul. Natura se dezlănţuise. Pentru 
un moment stăpîni teama. Apoi... 

Din loja Casei de cultură a orașului — reședință de 
judeţ, colonelul Banu urmărea spectacolul Teatrului 
de revistă „Fantasio“. Fiind sezon „mort“ pe litoral, 
teatrul constănţean „învia“ în orașele din sudul ţării. 
Locotenentul Floareş Dănuţ intră discret, se apropie 
şi şopti ceva colonelului. În timp ce Jean Constantin 
se străduia să se descurce printr-un lanț de dansa- 
toare, colonelul se ridică precipitat și părăsi sala. 


Inspectorul şef ştia relativ multe despre asigura- 
rea instalaţiilor petroliere, despre modul lor de iunc- 
ționare, măsurile obligatorii contra incendiilor etc. 
etc. În judeţ se afla o mare schelă petrolieră cu puz- 
derie de sonde şi s-a mai întîlnit cu situaţii neobiș- 
nuite. Se gîndea ce s-ar fi putut întîmpla acolo, în 
nordul judeţului. El știa că o singură scînteie apărută 
la instalaţia petrolieră, într-un anume loc, poate de- 
clanşa un incendiu greu de stăvilit. Eventualele ma- 
teriale aflate în dezordine, drumul de acces blocat pot 
duce la întîrzierea intervenţiei pompierilor, la creș- 
terea pagubelor materiale şi chiar la pierderi de vieți 
omenești. Sistemul de iluminat și instalaţiile elec- 
trice trebuie să prezinte o securitate maximă în cazul 
unor avarii, ele trebuie verificate periodic şi bine în- 
treținute. Deși pînă la stratul de ţiţei mai sint foarte 
mulţi metri totuşi oricînd gazele puteau apărea... 

Autoturismul „Gaz“, condus de șoferul Cristache, 
rulă în noapte cu viteză mare, ducindu-l pe inspec- 
tor la locul faptului. Depăși cu repeziciune coloana 
Grupului judeţean de pompieri, condusă de colonelul 
Dima, și ajunse, printre cei dintîi de la judeţ, la locul 
faptului. 

A început investigările din mers spre a afla, mai 
întîi, dacă sînt victime, dacă au fost luate din timp 
toate măsurile de prevenire de către echipa de son- 
dori, dacă s-a pierdut circulaţia fluidului de foraj, 
ceea ce ar fi determinat o manifestare bruscă şi vio- 
lentă a gazelor la gura sondei. 

A aflat, cu satisfacţie, că nu erau victime, iar în 
ceea ce priveşte cauza preliminară a erupției, se bă- 
nuia că o mică defecţiune în structura materialului 
prevenitorului, provocată de o bucată expulzată din 
adincuri, însoţită cu pietriș, lovise părțile metalice 
ale suprastructurii şi provocase scîntei, aprinzînd ga- 
zele ce erupeau. Împreună cu primarul orașului pe- 
troliştilor, Ciupică Alexandru, și cu directorul sche- 
lei a ajuns repede la concluzia că primul lucru ce 
trebuie făcut, şi cît mai repede, este stingerea flă- 
cării foarte puternice, ca apoi să se poată estompa 
Și zăgăzui ţiţeiul. 


Se constitui un comandament de intervenţie care 
cuprindea : primarul oraşului, specialiști din dome- 
niul stingerii incendiilor, specialiști petrolişti, geologi 
precum şi inspectorul șef al judeţului ; comandamen- 
tul a elaborat pe loc un plan de acţiune. 

Principalul gest ce s-a impus, pentru a se putea 
interveni cu succes la nificarea incendiului, a fost 
deblocarea gurii sondei de supra și substructura me- 

talică ce se prăbușise datorită temperaturii foarte ri- 
dicate, operaţiune deloc ușoară necesitînd multe stră- 
danii și chiar acte de vitejie, curaj și abnegaţie. 

Faptul că sonda se afla în plin cîmp, la o distanţă 
de circa 5 kilometri de șosea, condiţiile atmosferice 
grele și în special drumurile impracticabile con- 
stituiau factori care îngreuiau concentrarea forțe- 
lor cît mai aproape de obiectiv. 

Încă din primele ore ale dimineţii a început aduce- 
rea întregului utilaj de luptă, a rezervelor de hrană, 
echipament, carburanţi și mijloace de legătură prin 
radio. 

Comandamentul făcea pregătiri pentru echiparea 
cu costume aluminizate și instruirea de urgenţă a per- 
sonalului pentru securitatea oamenilor în momentul 
apropierii de sonda incendiată. 

Primele încercări de apropiere de sondă au făcut 
să se observe pe „viu“ cum omul poate rezista la con- 
dițiile de temperatură ridicată existente în astfel de 
situaţii. 

Se continuă tractarea tehnicii de luptă de la punc- 
tul de concentrare spre locul acţiunii. Pentru a se 
putea interveni cu autospeciala de stingere cu jet de 
gaze, se fac îndiguiri care opresc înaintarea apei și 
a noroiului expulzate de sondă. Concomitent cu opera- 
țiunile de îndiguire, se fac pregătiri pentru acţiunea 
turbojetului precum şi încercări de a se ancora în 
cîrlig părţile metalice prăbușite, în scopul degajă- 
rii lor. 

Prima acţiune de deblocare nu reuşeşte. Și totuși 
gura sondei trebuia deblocată. Trebuie să se pătrundă 
cu orice preţ pînă la sondă pentru a smulge partea 
metalică prăbușită care protejează, acum, flacăra. 
Greu să pronunți nume. Cine vrea să încerce ? Cine 

are curaj ? Cum cine ? Ei, sondorii, pompierii s-au 
și oferit. Sub protecţia jeturilor de apă, pornesc. 
Parcă umblă pe nisipuri mișcătoare. Se afundă une- 
ori în noroi pînă la brîu. O dată, de două ori, de trei 
ori, de patru ori... Izbutesc, în sfîrşit, să prindă cîr- 
ligul cu cabluri de monstrul acela de fier. Tractoarele 
tremură, urlă, parcă vor să se înfigă în pămînt. Ca- 
blurile zbirniie, cîteva se topesc... Grămada de fier 
nu se clinteşte. Autospeciala de stingere cu jet de 
gaze este acționată. Se încearcă o dată, de două ori, 
de trei ori, de patru ori... Flacăra joacă, ironic, parcă, 
spre cer. Alte strădanii. Cine vrea ? Cine are curaj ? 
Cine... ? Toţi. O dată, de două ori... 

Alarmă la nivel central. De la Bucureşti sosesc de 
urgență „puzderie“ de specialişti din mai multe do- 
menii care zumzăie în jurul incendiului și al coman- 
damentului local cu tot felul de „soluţii“. În mod 
deosebit un om, Pacoste, adjunct la resortul geologic 
central, în ciuda numelui, se dovedește de mare uti- 
litate. Ceilalţi, deși pricepuţi şi bine intenţionaţi, reu- 
şeau să se încurce reciproc. Ba mai mult, îi derutau 
şi pe cei ce făceau treabă efectiv. 

Și ziua se sfîrşește într-o astfel de zumzăială. Ce- 
rul lumină o nouă zi parcă și la stăruința acelei 
flăcări. 

— Vîntul şi-a schimbat direcţia. Putem încerca în 
condiţii mai bune smulgerea părţii metalice din di- 
recția opusă celei de ieri, nu, tovarăşe Pacoste ? 

— Da. De acord cu dumneata, inspectore. 

În aerul îngheţat au răsunat din nou ordine, în- 
demnuri, încurajări. Sub arcul trombei de apă, oa- 

menii iau din nou iarăși cu asalt diforma' „redută“ 
de metal, legînd-o zdravăn cu cabluri de oțel. 15 trac- 
toare scrișnesc pe şenilele lor și, în sfîrșit, substruc- 
tura sondei este dislocată. Fħcăra, însă, prinde puteri, 
erupția devine şi mai violentă. Se fac  îndiguiri. 
Autospeciala cu jet nu trebuie să se scufunde în noroi. 
Alte două ţevi sînt pregătite pentru a acţiona odată 
cu turbojetul. Ele vor răci prevenitorul de erupție 
în cazul în care flacăra se va stinge, împiedicînd ast- 
fel reaprinderea gazelor datorită temperaturii ri- 
dicate. 

Prima încercare de deblocare a prevenitorului de 
erupție nu reușește. Autospeciala de stingere cu jet 
de gaze a acționat cu apă, apoi prin presiunea gazelor 
arse ale turboreactorului și, în sfîrșit, cu praf special. 

Era acum mai greu parcă decît la înlăturarea sub- 
structurii sondei. Comandamentul de intervenție 
hotărăşte să se acționeze pentru ruperea prevenito- 
rului de erupție. Noi pregătiri, noi încercări, nu lip- 
site de primejdie. Ore întregi de încordare şi de 
exemplar spirit de sacrificiu dovedit de întreg perso- 
nalul civil şi militar aflat la locul intervenției. Trei- 
zeci și cinci de ore de muncă asiduă, de extraordinară 
dăruire pentru fiecare acțiune, dovedite de oameni ca 
inginerul Popescu, muncitorii Iancu Vasile, Soare 
Dumitru şi alți muncitori, pompieri, militari și civili. 

Popescu ! Acest admirabil inginer, despre care o 
anonimă adresată inspectorului spunea că... el este 
vinovatul, că el a dat foc... cu o ţigară... că el, care 
este fiul unuia cu cazier judiciar... Colonelul Banu 
știe însă că inginerul Popescu este un om muncitor, 
cinstit, pasionat şi urmează să fie promovat. Ştia, de 
asemenea, că nici nu fumează ! Cît despre tatăl său, 

da, furase, în '44, cinci piîini de la patronul său, pen- 
tru care făcuse șase luni închisoare. Un fel de Jean 
Valjean... 


O nouă şedinţă a comandamentului în plină noapte, 
în vagonul mobil în ferestrele căruia tremură flacăra 
neînvinsă încă. Se hotărăşte smulgerea prevenitorului 
de erupție pentru a putea fi stins incendiul. „Specia- 
liştii“ de la centru au altă părere. Sînt vizibil afectaţi 
de „afrontul“ pe care şi-l „îngăduie“ localnicii. In- 
tervine Ciupică, primarul, şi îl susţine cu argumente 
inspectorul șef. Colonelul cere tot mai multă disci- 
plină, ordine și calm. Aluziile au fost înţelese. Alături 
participa cu trup şi suflet acelaşi inimos și util 
Pacoste. 

În conformitate cu hotărîrea comandamentului de 
intervenție, se confecţionează un jug sub forma lite- 
rei U care, tractat cu cabluri de oțel tare, este lansat 
spre prevenitor. 

Acţiunea eșuează din nou, deoarece după ce a miş- 
cat din loc prevenitorul, care are o greutate de peste 
4 tone, jugul a trecut peste acesta. 

Alte pregătiri. O nouă încercare. 

De data aceasta un lanţ format de un cablu tractat 
de două șiruri de tractoare și... tentativa tot nu reu- 
șeşte. Cablul culcă prevenitorul, fără a-l smulge. ` 

Se produce totuși o schimbare a prevenitorului, 
acum și mai nefavorabilă pentru reușita stingerii 
incendiului. 

Se hotărăște o nouă tentativă de rupere — de data 
aceasta din sens opus încercării anterioare care, chiar 
în caz de nereușită, va aduce totuși prevenitorul în 
poziţia în care presiunea sondei ar putea îi împinsă 
de acțiunea autospecialei cu jet de gaze, lichidind ast- 
fel arderea. 

Două cabluri din oţel de secțiune 40—50 de mm, 
două laţuri formate din acestea, 22 de tractoare dis- 
puse pe 4 șiruri, dirijate chiar de șeful miliției jude- 
tului — locotenent-colonelul Mihalcea, aflat și el la 
faţa locului, motoarele în plin și, poziția prevenito- 
rului este schimbată în sensul dorit. 

Se trece la atacarea dispozitivului stabilit. Alimen- 
tarea cu apă este asigurată de la un pîrîu situat la 
trei kilometri de sondă prin două conducte cu un debit 
total de 3 000 de litri pe minut care serveau, la rîndul 
lor, prin autopompe, maşinile din sectorul interme- 
diar și autospeciala de stingere cu jet de gaze. 

Suprafaţa, flăcării ieşită din pămînt fiind de apro- 
ximativ 40—50 mp oamenii-pompieri ai autospecia- 
lei de stingere cu jet de gaze primesc misiunea să 
rupă flacăra pe centru, unde presiunea sondei se ma- 
nifesta intens, iar cele două autotunuri cu jeturi de 
apă la presiuni mari să rupă flacăra dinspre exterior. 
Utilajul de luptă din sectorul de stingere este adus 
în apropiere și atacul se declanșează. 

Incendiul fu lichidat după aproximativ cinci minute 
de presiune. Acţiunea continuă apoi alte circa zece 
minute pentru răcirea prevenitorului de erupție. Can- 
titatea mare de apă refulată a dus la penetrarea îndi- 

guirii, inundînd în unele locuri utilajul de luptă care 
a fost retras pe noi poziții. 

Se auziră urale și bătăi din palme, parcă s-ar fi 
încheiat un spectacol lung şi plăcut ? !... 

Pe tot timpul executării operaţiunilor, concomitent, 
s-au efectuat la o distanţă de circa 200 de metri de 
sondă lucrările de asamblare a clopotului de erupție 
care, după demontarea prevenitorului, a fost tractat 
și amplasat peste beciul sondei pentru oprirea erup- 
tici, operaţiune care a durat aproape o săptămînă, 
atunci cînd se retrăgea, în sfîrșit, la sediu și inspec- 
torul șef. 

Da, fusese un „spectacol“. Însă unul care a probat 
curaj, pricepere, devotament şi, de ce nu, eroism. 


A mai avut loc o întîlnire a comandamentului unde 
nu a mai fost nevoie să se ia hotăriîri, ci s-au schimbat 
opinii diverse sub semnul satisfacţiei pentru reușită. 

— N-am putut să-i înţeleg pe unii oameni de ce 
s-au agitat atita ! Indiscutabil, cu cele mai bune inten- 
ţii, dar și cu panică. Desigur că erupția trebuia estom- 
pată, însă nu la întîmplare și mai cu seamă nu cu... 
nervi. Apoi, de ce atîta supărare cînd ea, erupția, a 
adus aurul negru de care azi are atîta nevoie omeni- 
rea ? |! Ar fi trebuit să se joace în jurul acelui foc o 
horă mare de bucurie, în loc de atîta supărare... 

Părerile inspectorului șef, formulate cu un zîmbet 
uşor obosit, au fost acceptate de toți. 

— Într-adevăr ! 

— Are dreptate inspectorul Banu. Oamenii aceștia 
care lucrează la judeţ trăiesc într-adevăr cu picioa- 


318 


rele pe pămint, simi mult mai bine șoptitul pămîn- 
tului, avea să conchidă omul care dovedise atita înțe- 
lepciune pe tot parcursul acțiunii — Pacoste. 

S-au retras cu toţii la cantina consiliului popular, 
unde primarul orașului petrolist, analiticul, dar Şi 
spiritualul Ciupică, făcu cinste tuturor. 

„Și totuşi erupția aceea mai exista în ei. Flacăra 
continua parcă să le lumineze chipurile, scoțînd 
din adîncurile sufletelor mai multă înțelegere, înțe- 
lepciune, omenie. 

fiecare, în felul lui. 


cu 


ă, 


'mamei, dom'inspector 


, mîncare d-aia bun 

mai ceva ca-n sinu 

Pat cu saltea del 


— Aci 


șef 

carne. A mai prima, dom'şef ! Ca-n rai, dom'șef, nu 
ne-am așteptat, zău ; zău că nu ne-am aşteptat. Ne 
îngrășăm, nu alta. Auzisem că dă mîncare bună în 
pușcărie numai la criminali, înainte de moarte, dar 
noi nu sîntem d-ăia, dom'şef... Ce-o fi cu noi de ne 
îngrășaţi ca pe giîște ? Sîntem numa niște amăriţi de 
huligani, dar n-o să ne împuște; sau, mai ştii, 
doamne fereşte ! Sîntem rigidiviști unii, dar n-am 
omorit oameni, dom'șef, și ne-am bătut între noi. 
Ştiţi, la noi : me batem după legea veche, fie pentru 
bani, şi, dacă-s de aur, mamă mămulică, trebuie să 
cadă unul ; dar mai ales ne batem pe femei că de, 
ele-s dracu' pe pămînt. Avem femei frumoase, dar 
rele de muscă ; şi cum unii din noi sîntem... plecaţi 
mult, oacheșele noastre sînt stătute și, cînd prinde 
unul, care-i place, se îndrăgostește de el, uită legea 
și-l stoarce pînă-l face scîndură. Apoi, scandalul, și 
s-alege și cu moarte de om. Acum făcurăm și noi un 
mic scandal, dom'șef ; poate ne iertaţi. 

— Din păcate, un scandal mare, Zumzule! Aţi 
sculat un oraș întreg. L-aţi întors cu susul în jos! 
Huliganism, şi nu numai atît; tentativă de crimă! 
Consecințe : 13 oameni în spital, din care 6 copii, 
T cai tăiaţi, 4 căruţe făcute ţăndări, din acelea lungi, 
cu coviltir, geamuri sparte, sticle sparte, un om cu 
ochiul scos... nu-i destul pentru pedeapsă ? Și legea 
e lege ! Dar dacă mîncarea... 

— Aaa! Nu, nu dom'șef, a fost o glumă a noas- 
tră, că sîntem şi noi oameni care mai greşește... 

— Bine, bine, încercă inspectorul şef să încheie 
discuţia. 

Cînd a încercat să se retragă, sări de la locul său un 
altul, Kalib. 

21 — Inspectorul şef 


— Am mai avea o dorinţă, domiinspector şef, că 
văd că ești bun, pupați-aş ochii, spuse mieros. 

— Zi, Kalib, că de-aia am venit, să vă ascult dacă 
aveţi ceva de reclamat. 

— Cum să zic eu... nu-i răclămaţie, e o dorinţă: 
să nu ne bată la tălpi, dom'şef. Ştii matale, noi mer- 
gem desculți și n-o să mai putem... 

— Dar v-a bătut cineva ? 

— Aaaa, nu, pînă acu”, nu, dar dacă... 

Inspectorul a ris cu poftă şi i-a asigurat că nici- 
odată, nimeni n-o să-i bată ; se aplică legea fără ex- 
cepție, fără nici o încălcare. 

— Să vă trăiască Dumnezeu, dom'şef, şi să vă 
videm gineral-locotinent. 

După ce au rămas numai între ei, unul zise puţin 
înfricoşat : 

— Auleo, mămulică, e nasol de noi... Tentativă 
de crimă... Arde-l-ar focu pe alde Neamu, cu care 
sintem neamuri ; el, dacă el nu-i dizloca ochiul bara- 
gladinei de Zazu, nu eram băgaţi la căpitolul crimă. 
Sintem pierduţi. Rămiîne pirandele iar singure. Tu, 
tu și tu, Zumzule, aveţi muieri tinere, rămîn neconsu- 
mate. Săracile !... 

— Nici o grijă, prostule, îl lămuri, în bătaie de joc, 
Auraş, că găsesc ele... Trece rîul la lingurari sau vin 
ăia la ele, că ştiu să înoate. Nasulia e alta. După ce 
ieşim, le găsim încurcate, și iar scandal, şi iar neno- 
rociri... Mai bine nu veneam pe lume ! 

În cameră s-a făcut liniște, oamenii erau bîntuiţi 
de gînduri negre. Se gîndeau la femeile lor tinere, 
plinuţe, cu pieptul tare, pe care le cumpăraseră, după 
obicei, cu bani grei. Cerură ţigări sau tutun, ce-o fi, 
să aibe să fumeze, ca să le mai treacă focul de pe 
inimă. 

În ultima cameră, unul privea absent pe fereastră. 
Afară, dimineaţa era mohorită, cerul plumburiu, lä- 
sat în jos, parcă voia să strivească orașul peste care 
vintul rece de octombrie alerga hai-hui. Cind inspec- 
torul șef îl întrebă dacă are ceva de reclamat, a în- 
tors capul într-un gest scurt, repezit. 

— S'trăiţi, domnule șef, spuse el cu o vioiciune 
suspectă. Dom'șei, v-aș raporta ceva, dar... mai bine 
să tac. 

Colonelul îl privi atent în ochi, pînă ce învins de 
licărul acela albastru, ca o alică de oţel, acesta a co- 
boriît privirea. 

— Nu, nu privi în jos, îl îndemnă, uită-te aici, în 
ochii mei... Așa! Acuma, spune-mi ce ai de spus. 

— Dom'şef, v-aș spune, dar mi-e frică de dom'Co- 
lombo. 

— Cine-i ăsta, Colombo ? 

— Dom'comandant Lisandru, așa îi spunem noi în 
oraș. E diştept foc şi al dracului ; e ixtraordinar, nu-i 
scapă nimic. Ne-a prins în flagrant. Dacă vrei matale 
să mă primești la raport... Am să spun adevărul. 

Colonelul Banu ordonă şefului de arest ca, a doua 
zi, omul să fie adus la el. 

Revenit în biroul său, încercă să reconstituie o 
parte din tabloul scandalului provocat în cartierul de 
sud al orașului R., aşa cum îl reținuse de la coman- 
dantul orașului, căpitanul Alexandru. 


b 
În apropierea focului din curte, plutea un nor gros 


de fum. Cîțiva dintre ei, aşezaţi în jurul unei mese 
joase, jucau cărţi. Pe lîngă aceștia, alţii, cu femeile 

lor, se buluceau în spinările celor ce jucau. Peste tot, 
dezordine : pahare, sticle cu băuturi, oale din lut 
arse chiar de ei, cînd fuseseră în Dobrogea, la fa- 
brica de cărămidă. 

În răstimpuri de liniște se auzea susurînd rîul din 
apropiere, în mersul lui către inima cimpiei. 

— Pas ! hirîi unul dintre jucători. 

— Deschis. 

— Pă da trei, spuse aţiţat altul. 

— Merg, zise al patrulea. 

Grămada de bani din faţa lor se rotunjea : numai 
bancnote de 25 și 100. 

Cel care cîștigă „potul“ numără satisfăcut peste 
două mii de lei. 

Ostenit, soarele se rostogolea spre apus, învăiuit 
într-o pînză roșiatică de jar. Liniştea serii aluneca 
ocrotitoare și blindă peste orașul R. La un timp, 
dinspre zări, începură să se strîingă nori negri, pre- 
vestitori de ploaie. Apoi, din cerul cu stele tot mai 
rare, începură să cadă stropii care explodau sfîrîind 
pe asfaltul străzii. Trecătorii erau din ce în ce mai 
rari. Ploaia bătea liniștită darabana pe acoperișuri ; 
din depărtare se auzea, estompat, uruitul gros al 
autobuzelor care făceau curse între gară și barieră. 

Deodată au ţișnit strigăte, ţipete, zgomot de gea- 
muri sparte... Apoi cai nechezînd, ca şi cum i-ar fi 
înjunghiat cineva. 

Ileana lui Vlad s-a smuls de la fereastră şi a fugit 
în dormitor. A început să-l mişte pe bărbată-său, 
care abia aţipise. 

— Scoală-te ! Scoală-te, Vlade ! Afară se bat unii! 
Cred că vecinii noștri s-au încăierat iarăși. Trebuie 
să fie ai lui Neamu, care abia s-au întors de la 
puşcărie. 

Au sunat imediat la ușa a doi vecini, care aveau 
telefon. Nu li s-a răspuns. 

— Trebuie să dăm într-un fel alarma, a zis Vlad, 
în timp ce se îmbrăca. ştia nu se lasă pînă nu 
moare cineva : îi cunosc eu bine. 

Pe strada Calea Dunării, un șir lung de mașini au 
blocat circulaţia. Un autobuz al 1.G.C.L.-ului, incăr- 
cat cu pasageri, a fost lovit cu pietre și cărămizi, i 
s-au spart geamurile. Rănită, taxatoarea a trebuit să 
fie internată în spital. e 

Erau mulţi bărbaţi, femei și chiar copii — împăr- 
tiți în două tabere. S-au încăierat și s-au lovit cu săl- 
băticie. Pe stradă, mormane de cărămizi şi sticle 
sparte. Caii lui Neamu erau tăiaţi la coaste, pe șol- 
duri, iar geamurile erau făcute țăndări. | 

Oamenii din cartier, ieșiţi la porţi, priveau îngri- 
joraţi, fără să poată face ceva. Să iasă din curți, 
nici vorbă. 

Cărămizile şi sticlele se terminaseră și, acu, arun- 
cau unii în alţii cu copii, care ţipau amarnic. 

Hărmălaia era de nedescris. a" 

În sfîrşit, sosi şi miliția. Erau doi ofițeri, Ciurică 
și Ferecatu — şi patru subofițeri. Dar nici toată mi- 
liția orăşenească nu ar fi putut potoli „gilceava“ 
care luase dimensiuni pe care doar un Ion Budai De- 
leanu le-ar fi putut înfățișa artistic. 

Stația radio intră în funcțiune și se raportă situa- 
ţia la județ. | 

Colonelul Banu, care știa că asemenea încăierări se 
pot termina cu accidente foarte grave, dacă nu se 

intervenea la timp, ordonă să se deplaseze urgent la 
locul... „bătăliei“ și alte cadre. După numai două- 
zeci şi cinci de minute, zece ofiţeri și subofițeri so- 
siră în oraş şi fură puşi sub comanda căpitanului 
Alexandru. 

Văzîndu-l şi pe Alexandru, bătăioşii au încercat 
să se împrăștie. Săreau gardurile ca la cursele de ob- 
stacole. Pînă spre seară au fost reţinuţi șaptespre- 
zece scandalagii, aduși la miliţie şi introduși în arest, 
cu tot protestul celorlalți. 

Inspectorul rămiînea, însă, nedumerit. De la un joc 
de cărţi să iasă un scandal aşa de mare? Nu, pe- 
semne că mai era şi altceva la mijloc ! 


$% 


Ancheta a fost încredințată căpitanilor Tomescu 
şi Alexandru. 

— Te ascult... Să-mi spui tot, auzi ? îl avertiză că- 
pitanul Alexandru pe Mericanu. 

— Spun, dom'căpitan. Tot spun, dar să nu mă 
bateți. 

— Ciţi erați cu toții? Şi lasă bătaia. De bătut 
v-aţi bătut voi. Aici vrem doar adevărul. 

— Să fi fost f-o şaișpe, s'trăiți, dom'căpitan. Şi a 
început să-i spună:  Viscol, Robinet, Zazu, Auraș, 
Rapiţă, Bică, Zumzu, Kalib... 

Mericanu ocolea totuși adevărul. Încerca, prin fel 
și fel de vorbe mieroase, să-l înduplece pe căpitan 
să-l creadă. 

— Dom'căpitan, să nu-mi văd copilu'boier, dacă 
sînt vinovat. Să moară duşmanii mei să cadă p-ăla 
d-a spus că eu am dat primul și nu altu! ! 

Căpitanul Alexandru apăsă nerăbdător pe butonul 
soneriei. Apăru plutonierul Stoian care îl scoase pe 
Mericanu din birou şi-l duse în arest. 

A doua zi a avut loc „ieșirea“ la raportul inspec- 
torului şef. 

Mişu Boşu, un bărbat cam la 40 de ani, nu mai 
fusese condamnat, ci numai amendat de cîteva ori 
pentru mici „,ciupeli“, mai cu seamă porumb pentru 
cai de la depozitul de lîngă gară, şi pentru faptele 
copiilor minori — vreo şapte — care furau, vara, 
pepeni verzi din grădinile de lingă rîu ale cooperati- 
vei. Mișu nu era cunoscut cu infracțiuni grave și nici 
ca huligan. Acum, căzuse în cursă printre alţii şi pen- 
tru alții: pentru Mericanu și alde Neamu, cu care, 
după nevastă, era ceva neam. Dacă în scandalul cu 
pricina nu ar fi dat şi el, ar fi riscat să fie bătut 
zdravăn de adversarii lui Mericanu. l 

— la loc, Mişule, pe scaunul acela, și spune-mi ce 
ai pe suflet... Te ascult. 

Boşu nu se așeză pe scaunul cu pluș vișiniu, ci pe 
unul fără pluș, de lîngă bibliotecă. Avea hainele nu 
prea arătoase. Probabil, se gindise să nu murdă- 
rească plușul scaunului. 

— PDom'inspector șef, cum să vă spun eu matale... 
Asta, alde Neamu, deși mi-e neam, nu vreau să-l 
apăr, că din cauza lui fusăi arestat de domnul căpi- 
tan Colombo, dar... l-adevărat că a luat toți banii la 
cărți. Douăzeci de mii de lei, bani făcuți cu palmele 
de ai lui Mericanu și de alţii, și de mine; tocmai în 
Dobrogea la Capul Midia, am făcut cerămică. Am rà- 
mas fără bani. Nu i-am cerut altceva decit să mal 
jucăm pe datorie. Pe deasupra, a ameninţat pe Zazu 

că nu-i mai dă fata, pe Nobila, o nepoată pe care o 
crește el, el era tutore... care era cumpărată pentru 
Arşinel, fiul cel mic al lui Zazu. Ce era să facă Zazu ? 
L-a pocnit pe alde Neamu. Neamu l-a pocnit şi el, 
de i-a dizlocat ochiul ăla din stînga. Da’ să ştiţi că 
ochiul era bolnav, clipea mereu din el, de mult, de 
cînd s-a mai bătut cu alţii, că și lui Zazu ăsta îi plac 
scandalurile. Ne-a sărăcit și acum sîntem și-n 
pușcărie ! 

— Cît zici că i-a dat Zazu pentru Nobila ? 

— Mult de tot, dom'șef. Le-a luat la tot neamul 
lor cadouri ; le-a dat treizeci de vedre de vin și 
cinşpe de ţuică ; treizeci de saci cu mălai, pantofi la 
toți nepoţii lui Neamu și zece galbini napulioni aus- 
trieci de opișpe caracte. Dacă nu-i dă ăsta fata, Zazu 
este nenorocit ; şi-i nenorocit şi ăla mic, Arşinel, 
care are paișpe ani și moare după ea. 

Stenografa, care nota cu fidelitate discuţia, părea 
disperată. Se gîndea cum o să descifreze jargonul 
lui Boşu. 

— Bine, dar din treaba asta rezultă, pînă acum, că 
și alde Neamu, cum spui tu, a ieșit destul de pocit. 
Obrazul drept deplasat, casa cu geamuri sparte, pa” 
tru cai înjunghiaţi, căruța țăndări, toţi ai lui cu răni. 
Dar nu ştiu de unde am aflat și de o bătaie care a 
fost între Neamu şi Mericanu. Cînd a avut loc şi de 
ce s-au bătut ? 

— Ee! aicea e, dom'inspector şef ; ăicea vream să 
ajung, să vă ixplic, că de aici a plecat totul, adică de 
la Argentina, nevasta lui Mericanu, dar... cum te 
cheamă fătuco care ne asiști aci — mă iertaţi dom'co- 
lonel — nu cumva eşti din sîngele nostru ? 

— Niculina mă cheamă. 

— Să mă bată dumnezeu, mă iertaţi, dom'coman- 
dant, seamănă ca două picături cu a lui Mericanu, cu 
Argentina. 

Boșu îl rugă pe inspector să fie de acord ca Argen- 
tina adică Niculina, să nu mai asiste, pentru că ceea 
ce are el de depănat nu e potrivit pentru urechile ei. 

— Dacă ar fi fost... era alta... 

— Da, de acord, Mişule. Te voi asculta eu și că- 
pitanul Tomescu. Cred, însă, că n-ai nimic împotrivă 
dacă „Argentina“ noastră o să ne... trateze cu cîte 
o cafea. 

— Aaa, sînteți bun ca mama, dom'inspector, nu 
m-aşteptam să fiți aşa salon, cu noi. Credeam că 
d-aici o să ieşim, cînd o fi timpu’, burdușiţi de bătaie. 

— „la tălpi, îl completă colonelul. 

— Da, așa ne-așteptam, că o să ne bată la tălpi, 
că așa ne-a zis bulibașa al nostru ; c-așa-i bătea pe 
ei Jandarmii. Şi acum i-o zisese lui dom'Colombo că, 
dacă nu ne astîimpărăm, o pățim. Nu ne-am gindit 
decît la tălpi, c-o să fie vai de picioruşele astea ale 
mele !... 

— Care picioruşe, măi Mişule — mă scuzaţi, to- 
varășe inspector șef — că văd că-s labe, nu alta. Cit 
porţi la picior ? îl întrebă căpitanul Tomescu. 

— Patruşnouă-cinecizeci, s'trăiți. Am mari defecul- 
tăți cu procuratul încălțămintei, dom'căpitan, și pe 
comandă îți ia și pielea cismarii. Mă-ncalţ numa’ 
iarna, vara merg  desculț, că de aia-mi era mare 
teamă : să nu-mi strice tălpile dom'Colombo... Cu ce 
aș mai călca ? Şi asta vream să vă rog, dom inspec- 
tor: să nu mă bată la tălpi! 

Niculina aduse cafelele. Îl servi mai întîi pe Boşu. 
Inspectorul o rugă să cumpere și un pachet „Mără- 
șești“ pentru Boşu, că lui numai de astea-i plac. 

— „sau tutun, dom'inspector ; tutun, dacă se gă- 
sește e mai bun, vă pup ochii... 

Boşu se uită la ceașcă, se uită la inspecior, îl mă- 
sură şi pe Tomescu. Nu ştia ce să mai creadă. De ce 
s-o purta inspectorul ăsta așa frumos? Așa o fi el 
cu toţi ? Dar mîine, cum s-or purta ăilalți cu mine, 
tot aşa, sau se duc dracului tălpile mele ?... cugetă, 
cu inima îndoită, Boşu. 

— Să continuăm, Mișule... Uite, acum îţi aduce 
fata și tutun și ţigări. 

— Era cam f-o opt ani în urmă, dom'inspector. 
Eram cu toţii în Dobrogea. Nu mai țin minte dacă 
eram dincolo sau dincoace de Vadu'Oii. D'eram pe 
malul Dunării și ne ciuguleau al naibii ţinţarii. Eram 
cam optzeci de suflete, cu mic cu mare, și-l aveam 
ca bulibașe pe răposatul Uju bașa. Ştiu că erau cam 
optzeci de suilete, că restul, aproape jumătate, rămă- 
seseră la casele noastre din oraș, așa cura hotărise 
Uju bașa... Deodată, la porunca lui Uju bașa, toţi am 
ieșit din corturi. Ne-am așezat pe locul acela cald 
bătut bine de soare toată ziulica. Aşa-i în Bărăgan. 
Am făcut un fel de cerc. Ne-am așezat după rînduieli 
vechi, fiecare la locul lui. Unii nu știau nimic, alții 
bănuiau cîte ceva, că de, știrile, chiar alea mai ascunse, 
tot trec din om în om. 

Neamu, cu nevasta lui, Argentina, a venit mai la 
urmă, cu fereală. După ei, urma alde Mericanu. Da: 
privirile îl căutau pe Neamu care părea pus pe bă- 
taie. Veni în faţă și Argentina. Mericanu se așeză 
lîngă noi. Toţi erau încruntaţi, Argentina, subţire ca 
trestia, fir-ar ca să fie, se uita însă limpede și părea 
liniştită. Oare ştia ce-o așteaptă ? 

Tocmai atunci, ca un făcut, un vapor răgi ca un 
măgar. 

Uju başa dete să înceapă, dar nu putu. Un alt va- 
por începu să sune. Parcă ne cobeşte a rău, gîndeau 
mulți dintre noi. Am rămas în așteptare. Era o tăcere 
care nu mirosea a bine. 

— Ascultaţi, spuse Uju başa, v-am chemat pe toți 
la judecată. 

Au fremătat murmure. Adevărul trebuia să iasă la 
iveală. Cei trei aşezaţi mai în față păreau pregătiți. 
Noi... ce să vă mai spun ! ? 

— V-am chemat, zise mai departe Uju başa, ca to- 
tul să se știe și hotărîrea ce vom lua aici, pe malul 
apei celei mari, să fie dreaptă şi după legea noastră. 

Nu de mult am trăit cu toţii la un loc o mare pe- 
trecere, tot într-un loc ca ăsta, pe malul unei ape 
mari, dar mai încolo, mai spre Burnas. Atunci s-a 
pus la cale căsătoria lui Neamu cu Argentina. Flăcăul 
era de-al nostru și-l ştiam. Am întrebat-o atunci pe 
Argentina dacă vrea și ea. Ţineţi minte! A tăcut o 
vreme şi, cu jumătate de glas, a spus da. 

Și erau cu toții fericiți că Neamu și-a ales o femeie 
frumoasă. Că familia noastră s-a îmbogățit cu încă 
o muiere grozavă, care o să facă copii mulți şi frumoși. 


e 


După asta, Uju başa s-a uitat, cu ochii lui mari 
peste tot locul și, un timp, n-a mai zis nimic. Nici 
noi n-am zis nimic, 

— Să mergem acum mai departe, ca să ştiţi pentru 
ce v-am adunat pe toți din corturi, a zis Uju başa. 

— Spune-ne tot, bulibașe ! j 

— Neamu a plătit preţul și Argentina trebuia să 
respecte vechile şi neclintitele noastre legi. Așa a și 
jurat. Două zile și două nopţi ne-am veselit cu toții 
la nunta lor. A fost cea mai frumoasă nuntă și n-am 
avut nici supărări. 

De atunci Argentina a rămas printre noi. 

Totul a mers bine, aș putea spune, pînă în noaptea 
trecută cînd Neamu nu și-a mai găsit nevasta. Ple- 
case cu ce a avut pe ea și el de disperare a început 
s-o caute. Dar pînă în zori nimic nu află, nimic nu 
zări. Pe unde n-a căutat-o. A umblat prin toate locu- 
rile, pe toate cărările. În zori, a găsit-o. Era cu Meri- 
canu !! 

Un murmur se făcu auzit, apoi tăcere. 

Argentina tresări, dar nu cine ştie ce. Aștepta 
dreaptă și frumoasă. 

— Alde Neamu, potrivit cu vechea noastră lege, 
putea să lovească cu cuțitul, să facă moarte de om. 
Dar el n-a făcut-o, a judecat el că ar fi bine să vină 
inaintea noastră a tuturor. Acum să aflăm întîi dacă 
o iartă sau îi dă drumul. 

Neamu, după un timp de tăcere, răspunse : 

— Nu, nu, nu mă pot lepăda de Argentina. Fără 
Argentina nu pot trăi; dar nici de iertat n-o pot 
ierta. Nu pot. Nu vreau. Vreau judecata. 

— Vrei să se împlinească obiceiurile noastre vechi? 

— Da. Altfel, nu se poate. 

Mai murmurară ceva femeile, dar tăcură și ele. 

— Dar tu, tu, Mericane, știai că este nevasta lui. 
Stiai legile noastre ! Ştiai ce te așteaptă ? 

— Stiam, bulibașe, ştiam tot, dar la Argentina nu 
puteam renunţa. 

— Ei, drăcie ! Adică nimeni nu-i vinovat ? Ce zi- 
ceți voi, cine-i vinovat ? 

— Este cineva vinovat, este, bulibașe. Se auzi vo- 
cea tare a Argentinei. Vinovată-i dragostea mea grea 
pentru Mericanu. 

— Da, daaa ! se auziră mai multe voci. De vină este 
ea, dragostea, dragostea ! 

Se aşternu iarăşi tăcerea peste adunare. Se auzea 
numai susurul marelui fluviu și zgomotul din de- 
părtare al unui vapor. 

Se auziră mai departe tot vorbele muierii. „Dragos- 
tea, dragostea e vinovată. Eu nu m-am dat cu toată 
inima după alde Neamu. M-a cumpărat, după obicei. 
Am jurat, acum un an, amintiţi-vă, am jurat că nu 
mă voi uita la un alt bărbat din altă parte, dintre cei 
ai lui Uju başa nici vorbă. Dar aici l-am văzut pe Me- 
ricanu. El era omul meu. Și uitaţi-vă, cine e cel mai 
frumos bărbat de aici ? El este, Mericanu ! Și cine este 
cea mai frumoasă ? Aţi spus-o chiar voi, chiar tu, 
Uju başa, eu sînt, Argentina, fiica lui Alimut başa. 
Omorîţi-mă, dar de Mericanu nu mă las la 

Iarăşi murmure, mai cu seamă ale femeilor, pen- 
tru că erau, pesemne, unele care se credeau mai 
ceva decît Argentina. Se așternu iar tăcere în mar- 
ginea Dunării, la Giurgeni. 

Judecata era însă abia la început. 


* 
Inspectorul Banu rămase la început uimit de mo- 
dul coerent în care Mişu Boşu depăna întîmplări 


petrecute cu opt ani în urmă. Descoperea astfel 
un om inteligent, sensibil, cu imaginație şi reale ta- 

lente de povestitor. Dealtfel, dacă se gîndea bine nu 
era prima oară cînd descoperea talente ascunse prin- 
tre acești oameni. Ei ! Dacă-ar duce o altfel de viață 
Și ar avea şcoală !... Povestea suna ca o pagină de li- 
teratură. Cine știe ?... 

— Văd că ţii bine minte lucruri petrecute de mult, 
Mişule ; cîtă carte ai Mișule ? 

— Am patru, dom'inspector, patru, nu le-aş mai 
avea... 

— De ce? 

— De ce ? Păi mă poartă cu toţii după ei: la pri- 
mărie, la depozitul de lemne, la cumpărat ceva cu 
facturi, dar la ce nu mă ia, ca să le semnez, căei nu 
știe să iscălească ; ar ști copiii mei, dar n-au încă bu- 
letin.. Eu i-am dat pe toţi la școală măcar să facă 
patru clase, apoi la cărămidă, că aia-i de ei. 

— Nu-i aşa, Mişule, să nu faci greșeala asta. Dă-ţi 
copiii să-nveţe mai departe ! Învăţământul e gratuit 
și obligatoriu ! E lege, Mișule! Şi cu legea... nu te 
joci ! Dar ia zi-mi, cîți copii de şcoală, de la voi, nu 
se duc la învăţătură ? 

— Aaa, păi, cine-i știe ? Ştiu de la bulibașşa ăl nou 
că-s v-o nouăjdoi. Nu-s prea mulţi, dom'inspector. 
Ce ne trebuie carte ? Așa zic toţi, chiar și stăpînul 
nostru, bulibașa. 

— Mai vrei o cafea, Mișule ? 

— Cum, dom'inspector, cum să vă refuz cu pe ma- 
tale, care sînteţi un om aşa bun ? Să fiu drept, aș 
mai bea, și, cu voia matale, aş mai fuma și-o „mă- 
răşească“. 

— De acord. 

Tomescu o sună pe Niculina şi o mai rugă să facă 


o cafea pentru Mișu. 

Veni fata-suboliţer cu cafeaua și o așeză pe colţul 
mesei, acolo unde sta Boșu, așezat pe acel scaun de 
lemn neîmbrăcat în pluș vișiniu. Apoi, fata a luat 
tăvița din plastic. 

— Mă iertaţi, dom'inspector, rog să mă iertaţi, 
fata asta seamănă nemaipomenit cu Profira mea, pe 
care am lăsat-o acasă... Cînd îmi daţi drumu’ 
dom'șef, să ajung la ea, să ajung la Profira mea? 

— Este de neînțeles, Boşule, interveni Tomescu. 
Ziceai că fata noastră seamănă ca două picături cu 
Argentina ; acum... seamănă cu Profira ? !... 

— Cu Argentina seamănă pînă la mijloc, dom că- 
pitan, de la mijloc seamănă cu Profira mea, pupa-i-aş 
tălpițele ei... Plingînd, Boşu, suspină încet: Cînd 
îmi daţi drumul, să ajung la copilaşii mei, dom şei, 
la Protfira mea, dom'inspector |... 

Inspectorul vru să-l apostrofeze, dar renunţă. 

— Să continuăm cu ce ai început, Mişule, pentru 
că, drept să-ţi spun, mă interesează. Mă interesează 
istoria începută și tu povestești frumos. Cit despre 
scandalul din R., îl cunosc foarte bine. 

— Ştiţi, într-adevăr, dar nu totul. Nu ştiţi de ce a 
început scandalul, iar eu nu v-am spus pînă la cap... 
Boşu îşi reluă povestirea, trăgînd adînc din 
mărăşească. 


„„Cînd Uju başa a dat să-și continue vorba, un 
vapor, din nou, a răgit lung, ca un măgar nemincat. 

— Dacă nimeni nu-i împotrivă, a zis Uju başa, 
atunci să se înfăptuiască vechile obiceiuri. 

— Da! au răspuns toți, și cu ei și Argentina, și 
Neamu și, mai puţin bucuros, Mericanu. 

Soarele se făcu mai întîi galben, apoi roșu, ținţarii 
începură să ne biziie pe la urechi şi să ne piște şi toți 
aşteptam cu sufletul la gură. 

— Pregătiţi-vă! le zise Uju başa și cei doi, Neamu 
și Argentina se îndreptară către cort. Argentina re- 
apăru îmbrăcată într-o fustă lungă, subțire şi ro- 
șie, desculţă, și într-o bluză albă, tot subțire. 

Părul lung, negru ca noaptea, și-l legase la spate 
într-un mănunchi, ca o coadă de cal. lar Neamu apăru 
și ei cu un bici în mînă, luat de la căruţă. Era dez- 
brăcat pînă la briu ; pantalonul negru îl avea sumes 
pînă aproape de genunchi, așa cum ai trece peste 
o apă. 

Uju bașa cercetă biciul, îi făcu două noduri, pe- 
semne că să aducă a harapnic, pentru că în vechime 
pedeapsa se dădea cu harapnice lungi, din piele nea- 
gră, cu noduri, care, ca șarpele, se încolăceau de ci- 
teva ori pe corp, cînd te plesnea cu el, în timp ce 
toți eram în picioare, arşi de nerăbdare, cu ochii hol- 
baţi. Ne călcam pe picioare şi ne înghioldeam. 

Uju başa grăi: 

— Biciul n-are plumb pe el, se poate întrebuința. 

Neamu o aducea pe Argentina de mînă, de parcă se 
pregătea de dans. Doar încruntarea din privire spunea 
altceva. Fel de fel de cuvinte se rosteau. Ba să fie 
fără milă, ba să aibe grije să n-o omoare, ba s-o ierte. 
Strigau și bărbații și femeile. Ba chiar, ici-colo, se au- 
zeau glasuri subţiri de ţînci. 

Mericanu, aflat în cercul de oameni, se dichisise 
şi el. Îşi dăduse cămașa jos, își sumesese pantalonii, 
ca şi Neamu, și aștepta să înceapă lupta. Uju başa nu 
fusese însă de acord să se bată ei, bărbații, întîi, deşi 
alde Mericanu ceruse să se bată cu alde Neamu, 

pentru că el este de vină în chestiunea cu Argen- 
tina... Se făcuse puțină  hărmălaie, dar Uju başa 
strigase să se facă linişte! Şi se făcu liniște. 
Uju başa dădu apoi biciul lui alde Neamu. Neamu o 
duse pe Argentina în fața noastră. Toţi aşteptam să 
vedem ce-o să facă. Deodată s-a oprit. Cu o mînă ți- 
nea biciul, cu cealaltă, întinsă, se apropie de Argen- 
tina. Oare o va mingiia înainte de..., gîndeam noi. A 
stat aşa o clipă, dînd din cap și legănindu-se de pe 
un picior pe altul. Apoi a lăsat mîna în jos, a sărutat-o 
pe ochi, s-a întors la o distanţă nu prea mare și a în- 
ceput să privească numai biciul. Alde Mericanu dădu 
să sară în mijlocul cercului, dar îl puse la punct Uju 
bașa. Își mușcă buzele și rămase mai departe acolo, la 
locul lui. 

Neamu ridică biciul și începu să lovească frumu- 
sețea de femeie care sta dreaptă în peticul de pămint 
înconjurat de şatră. Sta dreaptă și mindră, mindră 
din cale-afară. Lovi o dată, de două ori, de trei ori... 
Lovi de patru ori, lovi de cinci ori, tăindu-i bluza 
subțire, albă. Dungi mari apărură pe sinii arămii ai 
Argentinei, care nu se văita și stătea mereu dreaptă. 
Din cînd în cînd se auzea că icnește. 

Neamu se tulburase de tot şi se năpusti iarăşi, 
asupra Argentinei. Şi iarăşi o lovea acum, cu mește- 
șug. Biciul îi tăie și-i zdrenţui toate ţoalele de pe 
ea, pînă ce Argentina rămase goală. Ba nu ! Mai erau 
pe mijlocul ei, legate strîns, betele cu care-și încin- 
sese fusta ei lungă și roșie. 

Alde Mericanu fierbea, fierbea tare și mulțimea, 
simțea, poate, durerile iubitei lui, dar nu putea să 
facă nimic. Era porunca lui Uju başa... 

Și iar mai stătu puțin alde Neamu și-o privi pe 
Argentina. Femeia avea pielea plesnită, plină de 

sînge. Se auziră voci de femei bătrine, înverșunate 
și rele. Şi alde Neamu, sub privirile noastre, credea 
că e drept să facă ceea ce face. Era înfuriat că muie- 
rea sta neîndoită, mîndră, ca şi cum ar fi arătat tutu- 
ror că nu-i pasă de nimic şi că-l înfruntă. 

Dar, istovită de  năprasnicele lovituri, Argentina 
căzu. Nu-și ceru iertare, cum ar fi aşteptat Neamu și 
mulțimea. Și-atunci omul transpirat și plin de furie, 
se înverşună și continuă s-o lovească de parcă ar fi 
înnebunit. 

Pe urmă s-a oprit. În faţa lui, întinsă la pămînt, 
Argentina părea fără viaţă. Uju başa s-a apropiat de 
ea. Părea speriat. 

Se aplecă peste ea şi îşi apăsă urechea de pieptul 
femeii. 

— Aruncaţi citeva găleți cu apă, ca să-și vină în 
fire. Trăieşte ! 

Neamu, palid, tremurînd, aștepta ca femeia să 
deschidă ochii, să se ridice, și, după obicei, să-i ceară 
iertare. Adică să recunoască că a fost învinsă. Ar- 
gentina, plină de sînge, cu pielea crăpată, se ridică 
în genunchi. Dar nu ca să-şi ceară iertare. Ochii ei 
îl înfruntau pe Neamu cu mîndrie şi dușmănie. 
Parcă i-ar fi aruncat în obraz că nu ea, ci el, Neamu 
era cel invins. Şi-atunci Uju başa strigă să se facă 
liniște. 

Copiii, tinerii și femeile, care se aflau în spatele 
bărbaţilor, își lungiră giturile, ca să și vadă, nu 
numai să audă cum se hotărăște chestiunea. 

— Fie! Să se bată ei, bărbaţii, dar nu cu cuțitele, 
nici cu biciul... Să se bată cu pumnii. Aşa e bine. Așa 
hotărăsc, răsună glasul bulibaşei. 

Am murmurat. Am înţeles că bulibașa nu vroia 
moarte de om. Ştia că or să se bată cu pumnii pînă 
ce-or să cadă amindoi laţi. 

— E bine! E cel mai bine, bulibașă! E bine aşa 
cum hotărăști tu ! au strigat mulţi dintre noi la auzul 
hotărîrii luate. 

Timpul trecea. Începuse să se lase noaptea. Și 
broaştele din băltoace orăcăiau. Și mai tirziu apă- 
rură stelele... Cîţiva aduseră felinare de la căruţe 
și le agăţară în pomi şi pe niște pari pe care-i bă- 
tură în pămînt. Apoi, făcură şi focul mare. Să-i vadă 
pe Neamu și Mericanu cum se bat... 

Neamu şi Mericanu, amîndoi pletoşi, amîndoi băr- 
boşi, amîndoi păroși, şi, mai ales, ochioși, se priviră 
crunt. Ne uitam şi noi la ei, nimeni nu scotea O vorbă. 
A trecut așa mai multă vreme. Apoi au început să se 
apropie unul de celălalt. Unul venea mai spre dreapia, 
celălalt mai spre stînga. Începură să se miște în 
cerc, dar nu se loveau încă. 

De la un timp însă, cum cei doi n-aveau de gînd 
parcă să se încaiere, au început să se audă nemulțu- 
mirile noastre. Nu ne plăcea că Neamu și Mericanu 
se priveau ca doi cocoși fără să se pocnească. > 

Uju başa interveni şi le spuse să tacă din gura. 
Atunci se auzi din nou glas de vapor. Poate era un 
semn ! Uju başa era trecut de șaptezeci de ani, aşa 
că oftă și dădu din mînă a lehamite. Cîinii începu- 
seră să urle, de ziceai că i-a lovit strechea... 

Neamu şi Mericanu prinseră să vină unul către al- 
tul, cu ochii numai scîntei, gata să se lovească. Aş- 
teptau ca Uju başa să dea ordinul de începerea 
luptei. b 

— Nu! Nu, oameni buni, nu-i bine să se bată astă 
seară ! E tîrziu, sînt mulți țînțari... Ar putea ține 

mult, şi nici n-a fost făcut de mincare, copiii sint cu 
burţile goale. Le e foame. Miine, mîine în zori, pe 
lumină, ca să se vadă bine ! 

Cuvîntul bulibaşei, era ordin ! Nimeni n-ar fi cu- 
tezat să-l încalce, așa că ne-am retras la căruţe și 
femeile începură să facă mincare. 

Neamu şi cu Mericanu se mai priviră un timp, 
apoi îşi întoarseră spatele şi plecară fiecare la ale 
lui... Nici la mîncare, nici la somn nu se gindea vre- 
unul din ei... 


Mișu Boşu ceru o ,„,„mărăşească“ și băgă o dată 
degetul arătător în ceaşca de cafea, luînd pe el za- 
tul de pe fund, trăgîndu-şi apoi degetul prin gură 
semn că ar mai bea o cafea. 

Inspectorul șef făcu un semn lui Tomescu și 
acesta înţelese... 

Apăru pe masă aceeași tăviță din plastic, aceeași 
ceaşcă, dar pe Mişu nu-l mai servi Niculina. Nicu- 
lina, fata-subofiţer, pe care Mișu o asemăna cu Ar- 
gentina lui Neamu — de la mijloc în sus — și cu Pro- 
fira lui — de la mijloc în jos. Nu mai apăru ea, ci 
un bărbat bine legat, pe care Mişu îl privi 
surprins. Îşi zise în gînd: „Cine-o mai fi şi ăsta? 
De ce n-o mai fi venit fata aia, care seamănă cu 
Fira mea, pupa-i-aş tălpiţele ei ? S-o fi supărat pe 
mine pentru chestia cu pupatul picioarelor ?“ După 
o clipă de cumpănă întrebă, rupt de îndoială. 

— Am făcut năsărimba,  domi'inspector, taman 
aici, la matale că fata aia frumoasă n-a mai vrut 
să-mi aducă ea cafea, să mă sîrvească ? lertaţi-mă, 
dom'inspector, da? m-a luat aşa, cu ameţeală, cînd 
am văzut-o... Parcă era Profira mea, zău că seamănă, 

copie, nu altceva, la picioare. Cînd îmi dați drumu, 
dom inspector, să mă duc la ea, să-i pup tălpiţele ei? 

— Mişule, fata care te-a servit are alte treburi, 
îl lămuri, calm, inspectorul șef... Dînsul este pluto- 
nierul Vasile, făcu prezentările colonelul. 

Mișu l-a privit cu aceiași ochi nedumeriţi, fără să 
spună ceva. 

A sorbit apoi din cafeaua fierbinte, după care și-a 
supt buzele repede. Se arsese la buze. Vasile, care 
nu l-a slăbit din ochi, s-a retras la semnul făcut de 
colonel. 


— Am rămas acolo cînd trebuia să-nceapă lupta 
cu pumnii dintre Neamu și Mericanu. Să ducera 
acum lucrurile pînă la capăt. De fapt, Boșule, am 
avut sute de audienţe, ba poate chiar mii, dar nu-mi 
aduc aminte ca vreuna să fi durat atit de mult. Dar... 
te ascult ! 

— Noaptea, ca orice noapte de vară, scurtă, trecu. 
A doua zi, odată cu răsăritul soarelui, fu în picioare 
toată lumea, cu mic — cu mare, ca să vadă bătaia 
amînată din seara trecută. Veni și Uju başa, odată 
cu bătrînii ; se așezară... i 

Sosiră și Neamu și Mericanu. Îşi dădură jos cà- 
mășile, de rămăseră goi pînă la biru și iar se prl- 
viră ca doi cocoși. Bărbaţii își aprinseră lulelele şi 
începură să le sugă ca pe niște alviţe, dar cu ochii 
atenți numai la ăi doi. 

— Gata ! Puteţi începe ! comandă bulibașa. 

Și lupta începu. Primul, atacă chiar „păgubitul”, 
alde Neamu, care-l lovi în fălci pe alde Mericanu. 

Dar nici Mericanu nu rămase dator. Începu să-l 
piseze cu pumnii în coaste pe Neamu, care se clă- 

tină, dădu înapoi, dar veni iar spre Mericanu și 
incepu şi el să-i care la pumni... Se băteau ca doi 
draci, de le ieșeau scîntei din pumni. Dacă te uitai 
la mutrele lor, nu-i mai cunoşteai. Ziceai că sînt în 
stare să se omoare unu’ pe altul... 

Cineva strigă spre bulibașă să-i lase să se bată cu 
biciul sau cu cuţitele, că așa nu mai termină pină dă 
bruma. Dar Uju başa nu răspunse, semn că totul ră- 
minea aşa cum hotărise el. 

După aproape o oră, amîndoi aveau singe la nas şi 
la gură, dar se loveau şi mai al naibii ca la-nceput. 
Ochii li se făcuseră ca la broscoi cînd orăcăie și su- 
flau ca niște foale, da'nici unu’ nu se da bătut. 

În timpul ăsta, Argentina se tîrîse afară din cort 
și privea la ei, cum se stilcesc din cauza ei... Striga 
de jos : 

— Lovește-l, Mericane, lovește-l odată, omoară-l, 
strigă Argentina... Dă-i, nu-l lăsa... Loveşte-l, Mz- 
ricane, sînt cu tine, omoară-l !... 

Nici Neamu, nici Mericanu, orbiţi de singe, nu 
auzeau ce striga Argentina. Nu-l auziră nici pe mai- 
marele nostru, pe Uju başa, care le cerea să facă o 
pauză, ca să le arunce pe trupurile goale cîteva căl- 
dări cu apă din Dunăre. Aşa că se băteau înaivis, 
cu ură... 

Deodată, au apărut, ca din pămînt, şi milițienii. 
Erau trei. Unul, şeful de post din comună, ceilalți 
doi veniţi tocmai din oraşul R. Veniseră călări. 

— V-aţi sculat ? Ce se întîmplă acolo ? De ce se 
bat ăia doi ? 

Uju başa strigă cît îl ţine glasul la cei doi duş- 
mani : 

— Destul! Destul! O să vă mai bateţi și altă 
dată... 

Dar strigătele erau zadarnice. Întăritați și orbiti 
de sînge, nu-l auzeau, sau, poate, îl auzeau, dar nu 
voiau să-i dea ascultare. 

Miliţienii îi priviră şi unul întrebă din nou de ce 
se bat. 

— Pentru o muiere, dom'șef, pentru un fund de 
muiere, știți, ele-s dracu’ pe pămînt. 

Uju bașa strigă mai tare la ei, dar nu avu curajul 
să meargă să-i despartă. Atunci, unul din milițieni 
se apropie de cei doi şi-l smuci pe Neamu deoparte. 

Neamu şi Mericanu se opriră uluiţi și se uitară, la 
milițian : „Ei, doamne... potera, potera-i pe noi !“. 

„„Se aruncară pe cei doi bătăuși epuizați căldări 
cu apă... 

— El este Neamu, ăla care calcă acum spre cort, 
El este ! Priviţi şi fotografia ! zise unul din milițieni 
celorlalţi. i 

— Neamule ! strigă acelaşi milițian, vino pina 
aici ! 

Neamu stătu un moment pe loc, se uită la restul 
suflării, își privi îndelung nevasta, care, tolănită pe 
o rogojină, sufla greu și se văita încet. Își zise în 
gînd : „Tot din cauza ei mă ia acu’ potera... Mă ia, și 
ea rămîne cu Mericanu. Mai bine o omoram, mal 
bine o omoram !“... 

— Neamule, o să mergi cu noi. Te căutăm de un 
an... Să nu faci d-alea nefăcute, că p-ormă... l 

— Vin, vin dom’ șef, să-mi iau și eu ceva pe ple- 
lea asta nenorocită. I se aduse din cort îmbrăcămin- 
tea dar bocancii îi aruncă cît colo; o mai privi încă 
o dată, îndelung, pe Argentina și izbucni într-un 
plins cu lacrimi mari, ca stropul ploii de vară. Se 
urcă pe- cal în fața unui milițian, și-i zise lui Uju 
başa : 

— Să mă ierţi, bulibașe, să mă ierți; nu te-am 
ascultat cînd trebuia, la însurătoare, așa-mi trebuie 
acum, așa-mi trebuie! Să mă iertaţi şi voi, ăilalţi; 
și pe voi v-am supărat, să mă iertați. lar voi, Meri- 
canu şi Argentina, voi n-o să scăpaţi de mîna mea, 
n-o să scăpaţi ! 

Uju başa îl întrebă pe unul din milițieni: 

— De ce este ridicat Neamu ? Nimeni nu știe, şi 
nu ştiu nici eu... 

— Cum nu știi, bulibașe ? Ce-aţi mîncat acum un 
an, la nunta lui Neamu ? 

— Ce să mincăm ?... Friptură de bou și de 
mînzat. 

— Aşa-i... friptură de bou şi de mînzat, furați de 
Neamu de la ferma I.A.S. 

Uju bașa clătină din cap. Poate a dojană pentru 
Neamu, poate a supărare că-l descoperise miliția. Şi 
se grăbi să le spună la toți pentru ce-l ridica miliția 
pe Neamu. 

Cel mai cîştigat nu putea fi altul decît Mericanu. 
Rămase cu Argentina lui Neamu şi făcură și vreo 
trei copii pînă ce se întoarse alde Neamu de la 
popreală. 


— Mai departe nu mai este nevoie, Mişule, se ri- 
dică inspectorul șef de pe scaun... O să mai stăm de 
vorbă, Mișule... 

Mișu se ridică şi el, greu, ca și cum o povară i-ar 
fi apăsat umerii. Ochii negri priveau rugători la co- 
lonel, ca un strigăt surd de ajutor. Își frămînta mîi- 
nile și se schimba de pe un picior pe altul. 

— Dom'şef, rosti în sfîrşit, cu glas de om istovit, 
peste care a dat un mare necaz. Dom'șef, pupaţi-aş 
mîinile matale, vezi ce faci, că se usucă Profira mea 
fără mine... Ca floarea fără apă, dom'şef, așa se 
usucă... Și-i păcat de ea, că-i muiere tînără, dom'şef 
și n-are astimpăr... Şi-odată să n-o ia din loc dom'- 
șef... Că s-alege prafu'de mine p-ormă... Și de ea, 
dom'șei, și de ăla care o să... Mă-nţelegeţi, dom;șef. 

Inspectorul şef privi la ochii răvășiţi ai lui Mișu, 
cu înţelegere şi regret... 

— Bine, Mișule, să vedem ce putem face pentru 
tine, spuse el... Întîi, o s-o chemăm pe Profira, s-o 
vezi, Mişule... Și-o să stăm şi noi de vorbă cu ea... Ca 
să nu s-aleagă praful nici de tine, nici de Profira ta... 
Da' legea-i lege, ce să-i faci... 

Mișu îşi ridică umerii, ca și cum ar fi scuturat de 
pe ei povara aceea nevăzută. 

— Eşti un suflet, dom'șef... Pentru matale sar 
și-n foc, să n-o văz pe Profira mea dacă mint... 

Peste birou plutiră, parcă, materiale, cuvintele lui 
Mișu, sau poate aşa i se păru inspectorului șef... 

„Eşti un suflet...“ așa-i spusese Mişu. 

„Ei, na, parcă ce putea fi decît un om, un suflet 
de om ?“ 

Inspectorul șef l-a chemat în biroul său pe căpita- 
nul Alexandru. 

— Cum merge ? 

— Cred că sîntem gata, tovarășe comandant. 
Neamu a recunoscut. S-au luat de la jocul de cărți. 
El cîştigase bani, ăilalţi au vrut să continue pe da- 
torie, el n-a mai vrut, s-au agitat spiritele, erau 
băuţi bine din timpul zilei, de la bilci, unde chefui- 

seră cu lăutarii, și încă ce lăutari : Mieluţă cu ai lui, 
Bidigaie la țambal, Neaţu la acordeon, Tanţa di- 
zeoza şi toţi ai lor, vestiți în toată Muntenia... Au 
sărbătorit venirea pe lume a lui Arșinel, un nepot 
al lui Neamu, cît şi... venirea lui, a lui Neamu, din 
pușcărie. Le-au cîntat lăutarii toată ziua în bilei, 
apoi, pe seară, s-au apucat de cărți, și de-aci scan- 
dalul... 

— Nu-i ăsta motivul, căpitane. Mobilul este altul. 
Mobilul a început acum opt ani. Da, da! Acum 
opt ani. 

Alexandru rămase surprins de cele auzite. Mobi- 
lul a început acum opt ani ?... Şi el, care credea că a 
lămurit totul, fiind pregătit să raporteze, cînd va 
fi chemat, că a clarificat mobilul cazului. 

— Eşti nedumerit, căpitane, te văd surprins... As- 
cultă banda asta ! Da, banda asta, proaspăt înregis- 
trată. Ia-o în birou la tine şi  ascult-o, apoi întoar- 
ce-te. Între timp, eu văd probaţiunea. Şi nu uita! 
Cînd o asculți gîndeşte-te că citeşti o carte. Se 
poate. Se poate imagina și un film. Mișu ăsta este 
un talent. 

Inspectorul șef analiză, împreună cu căpitanul To- 
mescu, toate datele și probele cu referire la grupul 
celor reținuți. 

Se opresc şi asupra încadrării juridice a faptelor: 
poate îi și închisoarea, pot fi și nişte amenzi, con- 
form decretului 153, zice căpitanul. 

— Da, ai dreptate, Tomiţă... Să mergem pe linia 
aplicării unor amenzi şi să le dăm un avertisment 
tuturor, mai puţin Neamu. Cu toate că-mi pare rău 
și de ăsta ; i-a luat neisprăvitul de  Mericanu ne- 
vasta... Neamu însă i-a vătămat ochiul lui Zazu şi, 

în plus, se vede lucru că nici nu l-a potolit detenţia 
anterioară. El, oricum, trebuie să ajungă în faţa justi- 
tiei. 


— Te-ai lămurit, Alexandre ? i se adresă colone- 
lul Banu. 

— Da, m-am lămurit, tovarăşe inspector şef. 
Acum mi-am dat seama de ce Mericanu tot îmi spu- 
nea în anchetă că motivul scandalului este „altceva“. 
Mi-a repetat acest cuvînt „altceva“ de cîteva ori. 
Cred, însă, că i-a fost greu să-mi detalieze în ce constă 
acest „altceva“. Aici, după cum văd eu, trebuie să 
mergem cu o parte la justiție, cu o parte la amendă 
conform lui 153. 

— Am hotărît deja cu Tomescu, după ce am vă- 
zut toate datele cazului, ca numai cu Neamu să se 
meargă la judecată. Dealtfel, nici nu este o altă so- 
luție. Pentru restul, amenzi. Daţi-le amenzi. Și încă 
ceva : să plătească toate oalele sparte, iar cazul să-l 
prelucrăm cu cetățenii din cartier, în prezența lor. 
Avertismentul să le fie dat acolo, în fața cetățenilor. 
Trebuie să participe neapărat și bulibaşa lor. Căpi- 
tane Alexandru, în calitatea pe care o ai, de coman- 
dant al miliției orașului R, te vei ocupa personal de 
acest „ceremonial“. Prezinţi cazul primarului, Îi so- 
liciți sprijinul ; el este interesat în liniștea orașului 
şi te va ajuta. În plus, prezintă-i și nota cu cei care 
nu lucrează nicăieri, poate se găseşte soluția înca- 
drării lor într-o muncă utilă. Că de mîncat, mă- 
nîncă !... Uite, ai aici și o situaţie a locurilor va- 
cante la întreprinderile din oraș, luată recent de la 
Direcţia judeţeană a muncii. Mai notează acolo ŞI 
chestiunea aceea cu copiii neşcolarizaţi. Am aflat de 

la Mișu Boşu că sînt aproape o sută care nu merg la 
şcoală. Culmea ! Nu de mult am ascultat un raport... 
și datele nu se prea potrivesc. Spune-i şi asta pri- 
marului. Oamenii trebuie ajutaţi în corectarea vie- 
ţii lor, să-i integrăm !... 

— "Nţeles, tovarășe comandant. 

— Tu, Tomescule, încheie instrumentarea în ce-l 
priveşte pe Neamu, pentru justiţie, şi acţionezi ime- 
diat, spre a se putea aplica procedura de urgenţă. 
Ai grijă ca la procesul lui să participe toate neamu- 
rile, să tragă învățămintele cuvenite. Să mă infor- 
maţi despre realizarea în practică a celor hotărite și 
efectul măsurilor noastre... Aa, încă ceva : nu uitaţi 
ca pe Boșu să-l aduceţi la mine, înainte de plecare. 
l-am promis că voi mai sta cu el de vorbă. 

Ambii ofițeri răspund simultan : 

— "Nţeles ! 


În ziua următoare, discuţia dintre colonelul Banu 
și Mişu s-a desfășurat în aceeași atmosferă de încre- 
dere şi reciprocă simpatie : 

— Mişule, am vrut să-ţi fac o surpriză... Ti-am 
adus-o pe Profira, s-o vezi... 

— Mulţumesc, dom'şef, dar unde-i Profira mea ? 

— Ai răbdare... 

Fu introdusă în biroul comandantului  Profira, o 
femeie frumoasă şi deloc timidă. Cei doi s-au repe- 
zit unul la altul, s-au strîns în braţe, s-au sărutat 
de sute de ori, de parcă erau singuri, apoi au început 
amindoi să plîngă în hohote. 

Inspectorul şef le-a făcut semn să ia loc şi să se 
liniştească. Între timp, Niculina le-a adus două ca- 
fele. Femeia însă continua să plîngă şi să-l jelească 

pe Mişu al ei, cel bun, cel drag, cel puternic, cel 
sfint, cel iubitor, cel drept. 

Abia acum colonelul Banu și căpitanul Tomescu 
au putut observa că Mişu Boşu nu i-a minţit. Nicu- 
lina și Profira semănau ca două picături, 

— Ai dreptate, Profira, i s-a adresat inspectorul 
șef, aşezîndu-se lingă ei, la masa din faţă. Mișu, 
bărbatul tău, este un om sincer. A greșit că s-a lă- 
sat prins într-un scandal... Dar, pentru sinceritatea 
lui, pentru comportarea lui, am hotărît să-i dăm nu- 
mai o amendă de 1 000 de lei. Deci nu ţi-l trimitem 
în judecată, îl iei acasă. De-aia te-am chemat, să-l 
iei acasă, să vă bucuraţi de copiii voştri, care, să știi, 
trebuie să înveţe carte și să muncească bine. Dar să 
ai grijă de el, de Mişu, dacă vrei să-l păstrezi. 

Cei doi s-au ridicat în picioare, ca la comandă: 

— Eşti un suflet, dom'şef, ești un suflet ! Profiro, 
dom'inspector e un suflet! O să facem așa cum ai 
poruncit matale, dom'şei ! 


Zilele şi nopţile colonelului erau deosebit de încăr- 
cate. Uneori, tracasat de telefoanele ce zbirniiau me- 
reu, de rapoartele care anunțau diferite cazuri, de 
tot felul de probleme, inspectorul șef simţea nevoia 
evadării din cotidian. Îşi găsea relaxarea, după un 
vechi obicei, într-o odihnă activă ; pleca prin satele 
judeţului şi se interesa de munca oamenilor, de re- 
colte. Pleca „la aer“, „afară“, cum îi plăcea să spună. 
Alteori, mai ales duminica, însoțea în deplasări 

echipa de fotbal preferată, care, după succesul înre- 
gistrat în campionatul județean şi după un baraj cu 
destule emoţii, ajunsese într-o serie din a treia lojă 
a fotbalului. 

Era una dintre cele mai tinere echipe ale seriei și 
toți componenții, în aceeași măsură, se bucurau de 
încrederea şi dragostea colonelului Banu și a tuturor 
cadrelor inspectoratului. „Sînt copiii noștri“ — spu- 
neau ei adesea. Mergeau cu toţii în tribuna stadio- 
nului cel mare al orașului, înciorchinată de specta- 
tori, mai ales tineri și copii, urmăreau jocul băieților 
cînd mai frumos, cînd mai puţin inspirat. Era plă- 
cut să fie ascultat cîntecul echipei, interpretat de 
corul improvizat al tribunei : „Hai Dinamo, Hai Di- 
namo, Vrem și astăzi tu să învingi, Hai Dinamo, 
Hai Dinamo, fă şi astăzi un meci mare...“ 

Echipa era în creştere de formă, juca din ce în ce 
mai bine. Poate îi prinsese bine înfrîngerea suferită 
pe teren propriu la începutul campionatului. Ifrim, 
Nicușor, Mihăilă, Dănuţ — fiul inspectorului şei, 
Florică, Stelică, Călin, Mişu, Zană, Marian și ceilalți 
erau mobilizați de meșteri pricepuți: Iosif Szöke, 
celebrul internaţional, și Andrei, secundul, care au 
lansat formula : „am pierdut un joc, nu campiona- 
tul“. Puneau tot mai mult suflet în pregătirea lor 
și formaţia se sudase. Multă vreme îi va rămîne în 


memorie inspectorului Banu și colaboratorilor săi, 


meciul cu Flacăra, cea mai redutabilă echipă a se- 
riei. În dimineaţa aceea, străzile care duc la stadion 
deveniseră animate. Mașini și oameni, suporteri, se 
îndreptau către stadion. Şi nimeni nu avea să re- 
grete. Miînjii au atacat din primul pînă în ultimul 
minut de joc, aruncînd multe goluri în poarta unei 
echipe puternice. Oamenii tribunei cîntau întruna : 
„Festival, festival, Dinamo dă recital“... „Cu Zană 

în apărare / şi Ifrim Jla-naintare / cîştigăm şi-n de- 
plasare“ — scanda publicul. 

— Bravo, băieți! Ați fost minunați. Cîteva partide 
tot aşa și ne instalăm în fruntea seriei. Și parcă nici- 
odată băieţii nu-l văzuseră pe colonelul Banu atît de 
fericit ca în ziua aceea. 


Cel mai bine se simțea însă inspectorul șef în 
imensa cîmpie cu păduri răzlețe, la vinătoare. Vînă- 
toarea, literatura şi studiul teoretico-știinţific în do- 
meniul dreptului formau un veritabil triptic al pasiu- 
nilor colonelului Banu. 

În anii lui cei mai tineri mai avusese o pasiune — 
echitația. Acum ea a rămas doar o amintire, ceva de 
domeniul trecutului, legată de anii în care abia îm- 
brăcase tunica sublocotenentului. Şi totuși... 

Îi plăcea şi astăzi să audă vîntul, în galopul calu- 
lui, cum îi vijiie pe la urechi, îi plăcea să simtă ca- 
lul cum se cabrează şi zvîcneşte în zbor de săgeată. 
Cîndva, participase chiar la un concurs republican, 
apoi la unul balcanic, e adevărat, în deschidere, unde 
obținuse rezultate oarecum mulțumitoare. Dacă ar fi 
continuat... activitatea profesională îi consuma însă 
cea mai mare parte din timp. Totuşi n-a abandonat 
definitiv echitaţia, nu lipsea de la nici o reuniune 
hipică mai importantă. Rămăsese un statornic şi pa- 
sionat spectator. 

Colonelului Banu îi plăcea pînă şi pescuitul. Dar 
tot vinătoarea răminea marea dragoste și, oricum, 
una care a rămas constantă, rezistînd timpului. Cînd 
reușea să-şi facă timp, putea fi văzut, cu puşca de 
vînătoare sub braţ, colindind după sălbăticiuni. Seara 

se întorcea ostenit, dar destins și, a doua zi, arăta 
proaspăt, cu poftă de muncă. | | 
Șeful e-n formă ! remarcau principalii colabora- 
tori, care ştiau că Banu iar dăduse „iama“ printre 
mistreți. Dintre toate vînătorile, cea de mistreți îi 
plăcea cel mai mult. Mistreţul nu era un biet iepure 
care s-o ia la goană la cel dinții zgomot. Mistreţul 
este o fiară periculoasă şi Banu avea sentimentul unei 
confruntări într-adevăr sportive, în care pericolul 
plutea şi asupra vinătorului, nu numai a vînatului. 
Și vînătoarea de cerbi era plăcută. Nici ei, cerbii, şi 
nici ţapii nu „stau în puşcă“, mai degrabă fug de 
pușcă... Știu, probabil, că trofeul lor este atrăgător, 

Aşa a fost şi în ziua aceea. Sezonul de vînătoare la 
cornute se apropia de sfîrșit. Cu autorizația în bu- 
zunar și puşca sub braţ, colonelul Banu se urcă în 
mașină. În faţă, la volan, șoferul Cristescu, un băr- 
bat solid, trecut de prima tinereţe, dar încă un bun 
vînător şi el; lîngă colonel, un prieten, Ion Rusu, 
aflat în trecere. | 


„Rusu cocheta cu literatura Și, 
nici el în afara ei, tot drumul au discutat despre 


scris. Nici nu au ştiut cînd au ajuns. Au coborit la 
cumpăna  Brîncenilor, au gustat din apa cristalină a 
fîntînii din bîrne, cu miros de frunze de copac do- 
borîte de vînt, amintindu-și de o altă ciutură, din 
Lola de Tupșa, de unde căra Banu apa cu ulciorul, 
cînd era copil. După ce s-au răcorit, porniră cu pâși 
rari, prin pădure. Și, din una, din alta, Banu începu 
să istorisească din pățaniile sale de vechi vînător. 

— N-am să uit de o păţanie cu niște porci sal- 
batici, în pădurea Calopăr... Era să fiu sfîşiat de un- 

cum Banu nu era 


93 — Inspectorul şef 


sprezece mistreți, îndirjiți de „ciuruiala” nesigură a 
vinătorilor de pe „standul principal“, rise Banu. 

„Ce se întimplase ? continuă el. Eu închideam 
standul pe laterală, într-o vale, ca să pot trage cu 
arma cu: glonţ. In faţa mea era un deal, o adevărată 
biută naturală. În apropiere, pindeau alți doi vînă- 
tori, tot cu arme cu glonţ. Deodată, auzim focuri în 
standul principal. Se trăsese cu brenike. În mai pu- 
țin de un minut, răsar, pe coastă, nu mai puțin de 
unsprezece mistreți, galopînd furioși. Veneau exact 
în direcţia mea. Pun pușca la ochi, dar mistreţii ve- 
neau iureș şi-mi era greu să ochesc. Vecinii strigau 
la mine să mă dau la o parte din fața lor, să fug. Dar 
unde ? Știam că un mistreț rănit devine deosebit de 
agresiv. Ce să mai fac ? Vecinii mei se împrăștiaseră 
și, probabil, își puseseră mîinile la ochi, ca să nu 
vadă ce-o să se întîmple. Jivinele trecură firul mic 
de apă ca fulgerul, sau aşa mi se părea mie. Nu mai 
erau decît cinci-zece metri pînă să dea peste mine. 
Am făcut cîţiva paşi înapoi și m-am dat în spatele 
unui fag. Mistreţii trecură ca turbaţi, izbindu-mă în 
goana lor besmetică peste picioare, lăsîndu-mi stria- 
ţii din humă pe cizme. M-am întors brusc, părăsind 
postura de statuie, şi, ducînd arma la ochi, ţintii spre 
o namilă din cele unsprezece, care trecuseră pe lingă 
mine. Am apăsat pe trăgaci, simțind zvicnitul armei 
in umăr. Am văzut cum. namila sare în sus, ca O 
minge uriașă, lovindu-se de copaci. Dacă fiara s-ar 
fi întors, aş fi păţit-o... Dar își continuă fuga dezor- 
donată după turmă, încă vreo doi kilometri, după 
care căzu, grohăind de moarte. Celor care asistaseră 
la scenă, nu le venea să creadă văzîndu-mă viu şi 
nevătămat. Ne-am strîns apoi la locul stabilit şi a 
fost adus vinatul. Am făcut... bilanţul bătăliei: trei 
porci doboriţi de .vinătorii din standul principal şi 

mistrețul pe care-l lovisem eu. Deci, patru! Unul 
din Vecinii mei a povestit celorlalți ce mi se întîm- 
plase în urmă cu cîteva minute. S-a riîs, s-a glumit 
şi mi s-a lăudat, poate, nu atît priceperea, cît curajul. 
Această întîmplare, absolut autentică, m-a con- 
vins că mistrețul este vînatul cu care trebuie, în- 
tr-adevăr, să te lupţi și, mai ales, să cîştigi. Asta, din 
două mari motive : ca să nu cîştige el și, în al doi- 
lea rind, ca animalul să nu rămînă rănit, să sufere 
şi să moară în chinuri, să putrezească prin pădure. 
Iti mai amintești, Cristescule ? Odată, pe malul Du- 
nării — la Craca — am vînat două exemplare. Al 
doilea, fiind numai rănit, era să ne sfișie, A trebuit 
să-i mai trag un glonţ, iar tu să-l orbești cu niște alice 
în față. Dar dacă nu mai aveam glonț în armă sau 
dacă nu erai lîngă mine să-mi repari greșeala ? Vi- 
nătoarea de mistreți, mai cu seamă iarna, este o 
vinătoare adevărată, care îți dă satisfacție... 


Cei trei s-au oprit şi așteptau. Nimic !... Numai på- 
durea îi împresoară cu liniște și răcoare. Mare și ro- 
tund, soarele s-a săltat din marginile pămîntului, ui- 
mit parcă și el de seninul și liniștea ce-l înconjoara. 
Rusu își înăbuşe discret, cu dosul palmei, un căscat. 
După un timp, începe să-l zgîndărească pe colonel : 

— Pînă apare vînatul, ce-ai zice inspectore, să ne 
mai... delectezi cu una vînătorească ? 

Banu nu se lăsă rugat și începu : 

— Mă aflam în concediu. Erau ultimele zile și se 
cuvenea ca una din ele să fie trăită la vînătoare. Sta- 
bilesc cu un.bun vînător o partidă și, a doua zi, în 
zori, pornim. Era o dimineață frumoasă, într-o pă- 
dure frumoasă... Dandara, așa-i zice pădurii... Ne cău- 
tăm un loc şi ne așezăm la pîndă. 

Scotocim depărtările cu binoclul. Se vedea destul 
de bine, undeva, în stinga, mișcîndu-se cu pași ti- 
mizi. două tinere căpriţe, urmate de un ţap, rupînd 
ici-colo cîte un fir de lucernă. Se lăsau către lăstă- 
rişul din vale. Țăpuşul îşi purta cu _semeţie „fur- 
cile“ şi, în trap mărunt, întindea gitul către cele 
două „consoarte“. Deodată încremeni, se făcu stană 
de piatră, împreună cu cele două. Din pădure, un 
brăhnit scurt, puternic, destramă liniștea. Tufele 
trosniră, se rupseră și-n marginea pădurii apăru un 
musculos cu blana brun-roșcată. O mîndrețe de tap, 
nu alta ! Priveam pe rînd prin binoclu. Rozete înalte, 
perlate, răspîndite uniform cu ramurile, și ele înalte, 
aducînd culorii argintului la vîrf, contrastau cu bru- 
nul „îurcilor“. Punctaj ? Aproximativ 130—135. Să-l 
iertăm, nene Săndică, e un ţap care trebuie lăsat în 
teren pentru perpetuarea speciei, îi spun eu însoți- 
torului meu, profesor de naturale din Drăgănești. 
Cu coarnele scurmînd pămîntul, cu răsuflarea saca- 
dată, mai brăhneșşte o dată, prăvălindu-se după tine- 
relul care dispăru fulgerător. lată însă că namila 
se-ntoarce, în pas domol, la căprioarele care pasc li- 
niştite, ca și cum nu s-ar fi întîmplat nimic. Cel 
tînăr, ajuns în mijlocul tăieturii, brăhnește și el, în- 
ciudat. 

După ce mai fac o tură prin lucerna crudă, „mi- 
resele“ și musculosul „mire“ dispar în hățișul din 
vale. Doi iepuri o tulesc şi ei, speriaţi de brăhnitul 
ţapului. Nu trece mult, nici cît ai fuma o ţigară, și 
apare un cerb cu trei ciute care pasc în tihnă — așa 
cum ne-am dori și noi acum. Masculul se ţine aproape 
de ele și, din cînd în cînd, le mai îndeamnă, îmbol- 
dindu-le cu pădurea de coarne. 

Dinspre izvorul din vale urcă încet, prin lăstăriș, 
o altă pereche. Țapul poartă un trofeu pe care și l-ar 

dori orice vinător. Nea Săndică încearcă să-l ademe- 
nească cu chemătoarea. TȚapul ascultă un timp atent, 
face cițiva pași, de parcă ar fi vrut să vină, apoi se 
răsgindește și rămîne alături de capră. 

Sigur, nu-și va părăsi „iubita“. Apar și doi fazani 
pe lucernă, ciugulind grăbiţi, lacomi... Ne furișăm 
prin arboretul bătrîn, ocolim mărăcinișurile de mur 
şi porumbar și ne îndreptăm către locul unde se so- 
resc căpriorii dimineaţa, loc bine ştiut de nea 
Săndică. 

Cu spatele spre mine, în față, un petec roșu urcă 
încet spre culme. Binoclul îl apropie... Un suliţar cu 
trup mare și puternic. Trebuie scos, îmi zic, și în- 
drept arma ca să-l „achit“, dar sînt oprit de mîna 
prietenului, care-mi face semn să stau liniștit. Ne 
observă și, ca un bolid, cu silueta-i elegantă, în sal- 
turi graţioase, uitînd de prudenţă, este gata să dea 
peste noi. Ne dăm seama că-i un țap tînăr, poate să 
fi avut un an, dar bine dezvoltat. Un ţap bătrin nu 
face asemenea gafe. „Bătrinul“ se apropie tiptil, 
adulmecă, apoi face ocoluri în jurul celui ce-l 
cheamă și, atunci cînd s-a convins că nu-i nici O 
primejdie, se apropie hoțește. 

Iată că, de pe un versant, coboară în fugă o capră. 
Aleargă în cercuri largi, spre dealul din faţă. De pe 
tăpşanul însorit se ridică şi un țap. Aleargă îm- 
preună, în cercuri concentrice. Se învirtesc în jurul 
unui cerb foarte bătrîn. Apoi, are loc împerecherea, 
un adevărat spectacol al naturii. Țapul se tolănește 
la umbră, iar capra, pe pajiște, paşte liniştită. După 
vreo jumătate de oră, jocul se reia, totul se repetă, 
după același ritual. Pe urmă, animalele dispar îm- 
preună în hățişul umbros. Aşadar, capra urmărise 
secreția lăsată de glanda copitei masculului pînă ce 
a ajuns la el. 

Ne lăsăm mai la vale, printr-un lăstăriș de carpen 
şi salcie căprească, și intrăm într-un briu de pădure 
de fag. Observăm, prin binoclu, pe versantul opus, 
forfota caprelor. Este un permanent  du-te-vino; 
tapi şi capre sar de pe un povirniș pe altul, izgonite 
de un bătăuş arţăgos, care nu lasă pe nimeni în pace. 
Cum încearcă vreun rival să se apropie de ciopor, se 
și repede în el. Ne apropiem și-l cercetăm atent. Are 
un trup îndesat, girbovit, priviri ucigașe. De cîte ori 
are prilejul, își repede podoaba craniană, formată 
dintr-o furcă și o suliță, în tot ce vede potrivnic. 
Asta, da ! Asta-i un ţap bătrîn, în regres, trebuie să-l 
scoatem. Nea Săndică îmi dă mie întiietate, ca mu- 
safir al pădurii. Sau, poate, s-a gîndit că-l scap şi că 
el va interveni... Încare arma, ochesc şi, calm, apăs 
pe trăgaci. Răutatea de ţap giîrbov se prăvale pînă 
aproape de firul apei, jos. Pe suliță, bine înrămată în 
rozeta joasă, observăm urme de sînge și păr. Făcuse 
multe victime, așa că liniștea multor turme tinere 
a fost restabilită... Dealtfel, chiar asta ne preocupa: 
să scoatem acele exemplare rău conformate, în re- 
gres fizic și fiziologic. Oricum, trofeul satisfăcea 
chiar dacă nu era cel mult visat. 


Banu, prietenul său Ion și șoferul Cristescu se de- 
plasară din adincitură spre dreapta, urcînd uşor un 
piept de deal, pe lîngă o fișie deschisă prin pădurea 
tăiată și încă neplantată. Tăietura cobora în vale şi, 
pe laterale, mai rămăsese molidișul bătrîn, pe o su- 
prafaţă de zeci de hectare. În această pădure trăiesc 
mai multe exemplare de cerbi lopătari, fiecare cu 
turma sa de ciute. Zăresc urmele lor mari, cît ale 
juncanului bun de jug. 

In zadar așteaptă, în zadar colindă pădurea. Vi- 
clenii, retrași sub scutul pădurii, nu se făceau văzuți. 
Cei trei incep să dea semne de nervozitate. Banu 
nu-și îngăduia să împuşte decît un singur cerb, doar 
unul, pentru care avea forma legală în buzunar. Dar, 
desigur, nu orice exemplar, ci numai pe acela „pric“, 
pe care-l mai văzuse în cîteva rînduri, cînd venea la 
vulpi și la pisici sălbatice. Numai pe acela îl voia! 
S-au instalat într-un loc de unde Banu îl mai văzuse 
altă dată. plini de speranţă că cerbul se va ivi. Se 
lăsa seara. Liniştea pădurii avea să fie întreruptă de 
glasuri adinci, ca de orgă. Nu se istovea bine un viers 
voinicesc de dragoste și începea altul. Cu sufletul la 
gură, așteptau. Iată că cerbul apare, urmat de hare- 
mul lui de ciute. Se apropie. E într-o poziție favora- 
bilă. Ion, ca și Cristescu, se agită și, pur și simplu, 
îl înghioldesc să fie atent, ca şi cum el, Banu, nu ar 
fi observat vînatul. Rămîn dezamăgiţi, văzînd că in- 
spectorul lasă arma nefolosită. Nu, le spune el cu 
voce tare, nu este cazul... Animalul își reluă fuga 
prin pădure, cu haremul după el. Din nou, așteptare 
pînă la plictiseală. Reproșuri din partea lui Ion Rusu 
că se „pierduse“ cel mai bun moment, că, dacă ar fi 
avut el arma, erau gata acum etc. etc. x 

— Ioane, bag de seamă că ești novice în ale vină- 
torii. Vînătoarea nu-i literatură, nu-i ficțiune... Ea 
nu se face cu vorba. Ea trebuie trăită... 

Scriitorul Ion Rusu rămîne totuși nedumerit. Nu 
înțelege de ce Banu, cînd i s-a ivit o ocazie atît de 
favorabilă, nu a tras. Mai așteptară cit așteptara, 
după care se .mutară în partea de răsărit a pădurii, 
într-un colț de unde puteau să vadă și livada cu lu- 
cernă, întinsă pe cîteva hectare. 

— Stt ! îi atenționează Banu. Oare văd bine? La 
marginea pădurii, mişcare ! lată două ciute, iat-o și 
pe a treia ! Parcă spionează pădurea, zona, cu botu- 
rile lor ridicate, cu urechile lor ca niște pîlnii înalte. 
Ciutele se conving că nu-i nici o primejdie. Lucerna 
dulce, deși de puţin după a doua coasă, ademeneşte. 
Se mai ivește o ciută. Cei trei stau liniștiți, fără o 
șoaptă. Deodată, izbucnește din taina pădurii, aproape 
acoperită de noapte, arătarea dorită. Îndesat, vînjos 
la trup, maroniu la păr, cu pete. Da! Este el, „pri- 
cul“ pe care Banu l-a mai văzut şi altă dată. Pășeşte 
mindru, cu grumazul încomat, mișcîndu-şi capul, în- 
cet, în dreapta și în stînga, şi, odată cu el, frumosul 
lăstăriş de coarne. Şi ce mai coarne! Groase, lungi, 
înrămurite în mulţime de raze poleite şi albe la vîr- 
furi. Şi-a ridicat botul. Priveşte spre cerul de cobalt. 
Coarnele, coborite, i se culcă pe spate și, deodată, 
„derulează“ sulul de răsuflare fierbinte, bufnit din 
pilnia gurii, ca un muget de orgă. Pare nehotărit: 
să vină pe urma ciutelor, care înaintaseră binișor cu 
boturile aplecate în iarbă, să le supravegheze de la 
distanţă, să aștepte noaptea ? Şi cine știe ce mai tre- 
cea prin mintea cerbului în momentul acela... Doi 
pași, încă doi, scurţi și socotiți, şi se observă cum bi- 
ruie puterea patimei, ajungînd din două sărituri chiar 
în mijlocul pîlcului de ciute. Turma nu se afla prea 
departe. Banu își face socoteala dacă arma lui poate 
birui cu ușurință distanţa. Se uită o dată pe lunetă, 
incă o dată și încă o dată. Deşi luneta îi dădea sigu- 
ranța unei lovituri sigure, nu s-a hotărît prea lesne 
să tragă. Erau răgazuri deliberate de încîntare, în 
fața valurilor frămîntate ale puterii dragostei... Dar 
timpul cernea pale de întuneric, tot mai dens, şi în- 
tirzierea putea să ducă la pierderea prilejului dăruit 
atit de neașteptat de cine ştie ce zeiță a naturii. Prin 

luneta armei se desluşea bine ceea ce căuta : spata 
taurului. Dar acesta, presimţind parcă ceva, era me- 
reu neastimpărat. Se întorcea brusc și rămînea 
stană, ascultind mugetul unui rival din desișul pă- 
durii. Banu ridică siguranţa armei, îi înșurubează 
patul în umăr. Ochiul drept caută unghiul de fir de 
păianjen gradat în interiorul lunetei, ridică încet în 
susul piciorului din față, pînă la spată, apoi mișcă 
de o palmă înspre înapoi, acolo unde este ascunsă 
viața animalului.  Arătătorul atinge uşor trăgaciul 
armei și, iată, cerbul începe să execute obișnuitele 
sărituri ale morţii, încheiate cu una mai înaltă, pe 
picioarele dinapoi. Încă un salt dezordonat, apoi pră- 
bușirea, cu faţa spre celelalte animale care, speriate, 
se îndreptară în fugă către pădure. După un timp, 
îşi întorc și ele feţele, ca să vadă ce se întîmplă stă- 
pinului lor sufletesc. 

Rusu şi Cristescu se năpustesc, pur și simplu, asu- 
pra lui Banu și-l îmbrățișează pentru excelenta lui 
lovitură. 

Apoi, deplasarea către trofeu. Măsoară cu pa- 
sul distanța — peste 250 metri. Într-adevăr, fusese o 
tragere reușită pentru distanța aceasta, mai cu seamă 
că glonțul fusese expediat exact unde trebuia. Era 
un exemplar frumos, ajuns în culmea puterii. Banu 
a privit un timp vînatul şi o amărăciune l-a mis- 
tuit, chiar o revoltă. Regreta că a răpus un animal 
atita de maiestuos, din rîndul acelor ființe inocente, 
numai de dragul de a vina... Ion Rusu încercă să-l 


consoleze. 

În fond, îi dădu el să înțeleagă, asta este soarta lui, 
a cerbului. Dacă nu se întîmpla acum, i se întîmpla 
altă dată, cu un alt vînător. Ba, s-ar putea spune că 
a avut noroc că a întîlnit un vinător sigur, care nu 

l-a făcut să sufere îndelung... Putea să ajungă un 
hoit, undeva, în marginea pădurii, sau într-un șanț, 
cine ştie pe unde, și să-i fie irosit frumosul tro- 
feu. Așa, el va trăi prin trofeul lui, care merită să fie 
expus şi apreciat. 

Între timp, Cristescu își etală aptitudinile de „ve- 
terinar“. Împreună cu Rusu, Banu asculta în noapte 
cîntecul de orgă al altor cerbi, dintre care, oricum, 
nici unul nu părea mai frumos ca al cerbului pric vi- 
nat de el. „Porci sălbatici am să mai vînez, dar cerbi 
niciodată !“ avea să exclame totuși inspectorul. 

N-a mai putut continua dialogul cu prietenul său, 
nici să admire amurgul roșu ca jăraticul, pentru că, 
prin radio, fu chemat la bază ; desigur, apăruse un 
caz nou în care trebuia să acţioneze... 


Poiana Brașov — decembrie 1978 


CUPRINS 


Partea I — POVESTIRI TIMPURII 


Cunoștinţă cu o nouă artă . 
Cheia cifrului 
O promisiune respectată 
Confruntări cu pirateria 


Partea a Il-a — POVESTIRI TIRZII 


Atac la „Crinul“ 

Atenţie la... nebuni! 

Fata cu ochii de ciută 
Vinovatul se pune în gardă 
Asasinul era pe aproape 
Efracţie în lanţ 
Mormîntul mobil 

Clanul Zlotu . . 

Clanul Mitican . 


Musafiri care nu se anunţă... 


Tatuajul care trădează . 
Tilhari la 16 ani?! 
Ucigaşul sectant 

„„.ŞI casa asta mare a lor... 
Potirul a fost totuşi găsit 
Erupția T, S : 
De vină este... dragostea 
Relaxări 


De același autor: 


AU APĂRUT: 


— Revelion 214, roman, Ed. Scrisul românesc, 1973 


— Descifrarea unei istorii necunoscute, vol. l, 2, 3, 
în colaborare cu Ion Rusu Șirianu, Ed. Militară 
1973—1975 


— Pirații în acțiune, roman, Ed. Scrisul românesc, 


— Diplomaţia românească în slujba independenței, 
Ed. Junimea, 1977 

— Călătorie în Marea Antilă, roman, Ed. Scrisul 
românesc, 1977 | 

— Flagelul terorismului internaţional. Ed. Militară, 
1978 


E 
ati aons 
LELO EG (J 
l 


Mibi tati 2i 
Tia 


ET a a a 


REDACTOR : ARIE MATACHE 
TEHNOREDACTOR : MIHAIL CÂRCIOG 


BUN DE TIPAR 26.09.1900 
COLI DE TIPAR 23 


TIPARUL EXECUTAT SUB COMANDA 
NR. 461 


LA COMBINATUL POLIGRAFIC 
„CASA SCINTEII, PIAȚA SCINTEII 
NR. 1 — BUCUREȘTI 
REPUBLICA SOCIALISTĂ ROMÂNIA 


PT — more 


e 


Mai există stare infracţională ? Mai 
apar infractori ? Unii pot pune ase- 
menea întrebări cu surprindere, cu 
neîncredere sau reproş. Autorul, 
care şi-a propus să reţină, cu [i- 
delitate, faptul de viaţă, socoteşte că 
răspunsul afirmativ pe care încă, cu 
tot regretul, trebuie să-l formuleze 
obligă la meditaţie şi acțiune. 


Tot mai puţini, tot mai periferici 
(aţă de pulsul trepidant al vieții 
noastre dăruite construcției, crea- 
tiei, omului, păcii, cei care încalcă 
legile ţării găsesc în colectivele oa- 
menilor muncii precum şi în orga- 
nele de stat — chemate să le apere 
munca şi liniştea — o replică fermă 
şi intransigentă în spiritul umanis- 


mul revoluționar al societății noas- 
re. 


Cartea nu a urmărit să liciteze, în 
primul rînd, senzaționalul, palpi- 
tantul — care inerent se presupune 
unor asemenea „pagini de viață“. 
Autorul a năzuit, renunțind delibe- 
rat la literaturizări facile, să sur- 
prindă complexa semnificație a fie- 
cărui eveniment — confruntare. 
Dincolo de aventură şi tensiuni se 
găseşte viaţa autentică din care se 
desprinde o superioară lecțietde răs- 
pundere şi angajare a tiecăgui ce- 
tățean al patriei noastre sociaste. 

